
Počevši od godine 1893. proučavao sam povijest Slavo¬ 
nije, t. j. onih krajeva, koji su činili bivše 3 županije: požešku, 
virovitičku i srijemsku. Pribilježio sam svaku vijest, koju sam 
nažao u arkivima po Slavoniji, te u Beču, Budimpešti, Gracu 
i Zagrebu, a koje se vijesti odnose na Slavoniju. Jednako sam 
proučavao sve stare i nove knjige, u kojima se piše o prošlosti 
Slavonije. Tečajem posljednjih 23 godina pročitao sam i sve 
hrvatske novine, koje su štampane od godine 1833., pa do 
danas. Iz ovih sam novina ispisao sve vijesti o prilikama i 
dogođajima u slavonskim gradovima, trgovištima i selima. 

Tako sam dugotrajnim radom sabrao nebrojene bilješke 
o prošlosti Osijeka, Vukovara, Požege, Mitrovice, Broda, Ze¬ 
muna, Virovitice, Rume, Nove Gradiške, Petrovaradina, Đa¬ 
kova, Vinkovaca, Pakraca, Srijemskih Karlovaca, Daruvara, 
Iloka, Slatine, Županje, Bošnjaka, Našica, I riga, Valpova, 
Sida, Novske, Indije, Dalja, Vrpolja, Hrtkovaca, Nikinaca, 
Šarengrada, Borova, Nuštra, Sotina, Cerne, Sikirevaca, Babine- 
grede, Nijemaca, Otoka, Moroviča, Mikanovaca, Golubinaca, 
Stare Pazove, Slankamena, Kamenice, Vrdnika, Beočina, Do¬ 
njega Miholjca, Aljmaša, Čepina, Orahovice, Petrijevaca, Su- 
hogpolja, Sladojevaca, Voćina, Kutjeva, Velike, Pleternice, 
Oriovca, Samca, Garčina, Nove Kapele, Staroga Petrovasela, 
Stare Gradiške, Davora, Jasenovca, Lipika, Lipovljana, Oku- 
čana, Andrijevaca, Kobaša, Kopanice, Banovejaruge, Badlje- 
vine, Dežanovca, Sirača i još mnogih drugih sela. 

Prije 30 godina počeo sam iz svojih bilježaka sastavljati 
rasprave i crtice iz prošlosti pojedinih mjesta u Slavoniji. Do 





danas sam dovršio nekoliko stotina takvih — što većih što 
manjih — studija. 

Kako se nit moga života primiče kraju, odlučih se, da 
odštampam barem jedan dio svojih rasprava i crtica. Nadam 
se, da ću time unijeti nešto svijetla u dosta tamnu povijest 
Slavonije. 

U tu sam svrhu zamislio zbirku od 3 knjiga, koje će 
nositi naslov: »Slavonija. Povjesne rasprave, crtice i bilješke«. 
Prva je knjiga eto odštampana, a druge će ju naskoro slijediti, 
ako mi dragi Bog dade života i zdravlja. 

U Zagrebu, dne io. listopada 1936. 

Dr. Rudolf Horvat, 
umirovljeni profesor. 


GRAD OSIJEK GOD. 1687. i 1688. 

Turci su 8. kolovoza 1526. zauzeli grad Osijek, a do god. 
1552. osvojise cijelu današnju Slavoniju. Pod gospodstvom 
turskim ostade Osijek 161 godinu. Nada u oslobođenje poja¬ 
vila se tekar god. 1683., kada je 12. rujna sultana Muhameda 
IV. zadesio strašan poraz pod zidinama grada Beča. 

Hrvati poenu g. 1684. tjerati Turke iz Dalmacije, Hrvat¬ 
ske i Slavonije. Istodobno je carska vojska sretno ratovala s 
Turcima u Ugarskoj. Kada su Turci 2. rujna godine 1686. iz¬ 
gubili grad Budim, počne carski vojvoda Ljudevit Badenski 
osvajati turske tvrđe između Drave i Dunava. Odmah iza 
pada Budima poletiše hrvatski vojvode Ivanović, Vojnović i 
Makar prema Pečuhu, gdje osvojiše varoš. Nato je Ljudevit 
Badenski zauzeo i tvrđu Pečuh, kao što i Šikloš i Kapošvar. 

Slijedeće godine 1687. vodio je carsku vojsku vojvoda 
Karlo Lotarinški. On odluči, da će sada udariti na Osijek. U 
U tu svrhu prijeđe negdje kod Donjeg Miholjca sa 60.000 
vojnika preko Drave. Dok je carska vojska odanle kretala 
prema Osijeku, sabrao je veliki vezir Soliman mnogo Turaka 
za obranu Osijeka. On je naime dobro znao, da će Turci brzo 
izgubiti cijelu Slavoniju, ako pane grad Osijek. Na otvorenom 
polju pred Osijekom dade veliki vezir načiniti utvrđeni tabor, 
a na utvrde njegove namjesti 60 topova. Carska vojska do¬ 
pre 18. srpnja 1687. pred Osijek, a već sutradan udari od- 
vazno na Turke. Tako se pred Osijekom 19. srpnja za- 
metnula ljuta bitka, u kojoj pobijediše Turci. Izgu¬ 
bivši tisuću vojnika, morade Karlo Lotarinški uzmaknuti is¬ 
pred Osijeka, te se istim putem vrati u južnu Ugarsku. 

Ppojen ove pobjede ne htjede se veliki vezir zado¬ 
voljiti s time, što je za tursko carstvo spasio Osijek i Slavo¬ 
niju. Soliman odluči, da će sada carsku vojsku tjerati tako¬ 
đer iz Ugarske. U tu svrhu dade popraviti na Dravi kod Osi¬ 
jeka most, sto ga Turci prije toga djelomice razvališe, da 
Karlu Lotarinskom otescaju napadaj na Osijek. Preko toga 
mosta prijeđe veliki vezir s^ turskom vojskom na lijevu obalu 
Drave. Brzo je došlo do čarkanja između turskih i carskih 

četa. Ipak ne htjede Karlo Lotarinški odmah zametnuti pravu 
bitku, već je tražio podesno mjesto za nju. Konačno se carska 
vojska smjestila ispod brda Haršanja. Ovdje je veliki vezir 12. 
kolovoza 1687. navalio na carevce, premda bijaše u nezgod¬ 
nom položaju, kako je carska vojska bila 19. srpnja pred Osi¬ 
jekom. Bitka, koja se tu zametnula, spada među veoma krva¬ 
ve. Turci budu hametom potučeni, jer ih 8.000 pogibe na boj¬ 
nome polju, a 2.000 padoše živi u ruke carskim vojnicima. S 
ostatkom vojske svoje pobjegne veliki vezir preko dravskoga 
mosta u Osijek. Karlo Lotarinški zarobi čitav bogati turski 
tabor i do 80 topova. Ova bitka nosi u povijesti ime druge 
bitke na Muhačkom polju. 

Pobjeda kod Haršanja razveselila je sav kršćanski svijet. 
Bečki je dvor odmah zamislio, kako će sada Turke istjerati 
iz Slavonije i Bosne. Zato car Leopold 6 . rujna 1687. upravlja 
kršćanskom narodu u Bosni (pod kojom se onda razumijevala 
i Slavonija) proglas, neka se digne na noge i neka zbaci sa 
sebe vlast tursku, »javljeno mi je preko mnogih, kako se že¬ 
lite osloboditi jarma turskoga. Sada Vam je prilika iza mnogih 
turskih poraza, među kojima je najznatniji onaj kod osječkih 
mostova«. — Vojvoda Karlo Lotarinški ne htjede ipak po¬ 
slušati savjet svojih generala, da sada ponovno prijeđe preko 
Drave i da udari na Osijek. Poučen porazom od 19. srpnja 
bojao se Karlo, da bi se njegova vojska predugo zadržala kod 
opsjedanja Osijeka, jer je veliki vezir sigurno dobro utvrdio i 
svim potrebitim opskrbio tvrđu osječku. Osim toga imao je 
veliki vezir još uvijek znatnu vojsku. Zato se Karlo Lotarinški 
odlučio, da će on Osijek osloboditi lukavštinom. U tu svrhu 
dade on proglasiti, da sa carskom vojskom ide u Banat, gdje 
će Turcima oteti Temešvar. 

Kad je za to doznao veliki vezir, pošalje on veći dio svojih 
četa preko Srijema u Banat, da spriječi pad znamenite tvrđe 
Temešvara. U Osijeku ostade premalo turske vojske, koja bi 
imala braniti ovu tvrđu i cijelu Slavoniju. Međutim se hrabri 
hrvatski ban Nikola grof Erdedi spremao za provalu u sla¬ 
vonsku Podravinu prema Valpovu, odakle će dalje do Osijeka. 
Njemu na pomoć pošalje Karlo Lotarinški iz Haršanja gene¬ 
rala Diinewalda sa 10.000 vojnika. Diinewald se bojao preko 
Drave prijeći kod Donjeg Miholjca, da ga ne bi napali Turci 
iz Valpova i Osijeka. Zato je uz lijevu obalu Drave polagano 
kretao na zapad sve do Turanovca (sjeverno od Virovitice), 
gdje je konačno prešao preko rijeke. 

Međutim je obolio hrvatski ban Nikola Erdedi, uslijed 
čega je general Diinewald morao čekati na vojsku hrvatsku. 
Da ne gubi vremena, udari on 10. rujna na tursku tvrđu 
Voćin i počne ju opsjedati. Četvrti dan pade Voćin, a nato 
stiže i hrvatska vojska, koju je mjesto bolesnoga bana doveo 
grof Ivan Drašković. 

Diinewald i Drašković pođu sada slavonskom Podravinom 
prema Osijeku. Na tome putu zaustave se pred Valpovom, 
gdje je u tvrđi zapovijedao junački aga turski. Ovaj dade na 
kuli izvjesiti crvenu zastavu u znak, da će Valpovo braniti do 
posljednje kapi krvi. Kada su Drašković i Diinewald agu po¬ 
zvali, neka se predade, poruči im on, neka najprije osvoje 
Osijek. Podjedno dade aga pucati iz topova, da zapovjednici 
drugih turskih tvrđa doznadu za boravak neprijatelja pred 
Valpovom. 

Ova se pucnjava čula i u Osijek, gdje se ljuto uplašiše 
mnogi Turci. Istodobno doznadoše Osječani, da se pobunila 
turska vojska, koju je veliki vezir Soliman prije nekoliko dana 
odveo iz Osijeka u Srijem, da ju vodi dalje u Banat. Vojnici 
turski zbaciše nesposobnoga Solimana, te izabraše za velikog 
vezira Siavuš pašu, koji ih mjesto u Banat odvede prema Cari¬ 
gradu. Osječani bijahu dakle veoma zabrinuti, jer su znali, da 
im ni otkuda ne može doći pomoć, ako na Osijek udare Dra¬ 
šković i Diinewald. Zato poslaše jednu četu konjanika putem 
prema Valpovu, da istraže, gdje li se nalazi neprijatelj i ko¬ 
liko ih imade. Ali istodobno kretahu od Valpova prema Osi¬ 
jeku hrvatski konjanici, koje su poslali Drašković i Diinewald 
u tu svrhu, da ustanove, hoće li Valpovu u pomoć doći Turci 
iz Osijeka. 

Čim su turski poslanici iz daleka opazili hrvatske konja¬ 
nike, vrate se trkom natrag u Osijek s porukom, da već dolaze 
prednje čete velike kršćanske vojske. Sada zahvati silan strah 
osječke Turke, te oni počnu bježati iz Osijeka prema Đakovu 
i Vukovaru. Džafer beg, koji je zapovijedao tvrđom osječ¬ 
kom, dade sva gradska vrata zatvoriti; podjedno bude sva¬ 
komu strogo zabranjen odlazak iz Osijeka. Ali kada se pri- 
maknula noć, poraste i strah osječkih Turaka. Pošto bijahu 
vrata zatvorena, spuštahu se Turci preko gradskih zidova na 
užetima. Ovuda su bježale iz tvrđe također turske žene, pa i 
nejaka djeca, da nastave pješke put u najbliže turske tvrđe. 
Svatko je sa sobom ponio samo novce i najnužnije stvari. Do¬ 
znao je za to Džafer-beg, ali nije imao snage, da spriječi bijeg 

Turaka iz Osijeka. Što se većma približavao dan, to većma 
je rasao i strah Turaka osječkih. Ova strava zahvati napokon 
i samoga bega Džafera, te i on odluči, da će svoj spas potra¬ 
žiti u bijegu. Ipak je osjećao dužnost, da kršćanskoj vojsci 
ne predade čitav Osijek. Zato izdade nalog, neka se pod zi¬ 
dinama kopaju lagumi, koji će se napuniti barutom i potpaliti 
prigodom odlaska turske posade. Vojnici su doista pod zidi¬ 
nama iskopali grabe, a 7 graba dospješe napuniti barutom. Ali 
kada se sjajna mjesečina spremala da uzmakne pred rumen- 
zorom, izađe iz tvrđe osječke Džafer-beg, a za njim se u naj¬ 
većem neredu potisne i turska posada. Kada su to vidjeli oni 
Turci, koji bi imali u jutro potpaliti lagume pod zidinama, za- 
boraviše od straha na ovu svoju dužnost, te i oni pobjegoše 
iz Osijeka. 

Vijest o bijegu Turaka iz tvrđe osječke primiše hrvatski 
konjanici od nekoga seljaka, koji se u tu svrhu zaputio iz Osi¬ 
jeka prema Valpovu. Veselo pobrzaše hrvatski konjanici u 
Osijek, gdje nađoše prazan grad. To se dogodilo 2 6 . rujna 
1687. Tek što Hrvati uđoše u tvrđu, opaziše, da onamo do¬ 
lazi i jedna turska četa. Ovu je naime poslao Džafer-beg, da 
potpali lagume pod zidinama gradskim, kada toga ne izvršiše 
oni Turci, koji bijahu određeni za taj posao. Hrvatski konja¬ 
nici polete u susret ovoj turskoj četi. Ipak ne dođe do boja, 
jer su Turci odmah udarili u bijeg. Tako je evo u ruke hrvat¬ 
ske i carske vojske pala neoštećena osječka tvrđa, koja bijaše 
veoma dobro utvrđena. U Osijeku ostaviše Turci 52 topa, 
mnogo oružja i municije, a uz to veliko obilje hrane, sprem¬ 
ljene za vojsku tursku. 

Vijest o padu Osijeka javlja Cornaro mletačkoj republici, 
pa dodaje opasku: »Ovako pade toli znamenito mjesto, koje 
bijaše cilj posljednje vojne. Što nijesu mogle osvojiti velike voj¬ 
ske, to je sada veoma lako i bez otpora polučio jedan mali 
vojni zbor bez jakih sprema«. — Naravno da je sada bilo 
uzaludno svako junaštvo age valpovačkoga. Već 30. rujna 
1687. predade se i Valpovo, čime je kršćanskoj vojsci bio osi¬ 
guran posjed Osijeka. 

Iza pada Valpova uđoše u Osijek pobjedonosni Drašković 
i Dunewald. S kršćanskom vojskom dođoše tri Isusovca i Fra¬ 
njevac o. Simon (rodom iz Bača). Tako se u Osijeku j. listo¬ 
pada 1687. mogla iza 161 god. prvi put služiti svečana služba 
božja u znak zahvalnosti, što je Osijek bez kapi krvi dospio 
pod kršćansku vlast. U tvrđi osječkoj bijahu dvije turske dža¬ 


mije. Jedna se nalazila tamo, gdje je sada župna crkva sv. Mi- 
halja, a druga je stajala na mjestu sadašnje franjevačke crkve. 
Uz onu prvu džamiju nastane se Isusovci, koji su odmah dža¬ 
miju pretvorili u crkvu. Blizu druge pak džamije bijaše 
turska kućica, u kojoj se nastanio o. Simon. On je pred ku¬ 
ćom podigao velik drveni križ, a kraj džamije podigne oltar. 

Drašković i Diinewald ne ostadoše u Osijeku, već pođoše 
još mjeseca listopada g. 1687. osvajati Orahovicu i Požegu. Za¬ 
povjednikom tvrđe osječke postade general grof Aspremont. 
Njega zapade zadaća, da osvaja turske tvrđe u istočnoj Sla¬ 
voniji i u Srijemu. Bez veće neprilike zauze Aspremont Đa¬ 
kovo, Erdut i Vukovar, odakle pobjegoše turske posade. Ali 
kod Iloka suzbiše ga Turci, kako to sam Aspremont javlja 10. 
stud. 1687. iz Vukovara. Daljnje operacije kršćanske vojske 
onemogućila je zima. 

Na proljeće g. 1688. dođe u Osijek vršiti katoličku misiju 
Isusovac o. Gašpar Franz. Njega je na ovaj korak potaknuo 
isusovački superior o. Ivan Bentaller iz Pečuha. Sačuvao nam 
se izvještaj, što ga je o svome djelovanju u Osijeku 20. rujna 
1688. podnio o. Gašpar Franz. Pošto su to prve vijesti o pri¬ 
likama u gradu Osijeku nakon njegova oslobođenja ispod tur¬ 
ske vlasti, priopćit ću ih ovdje iscrpivo. 

U Osijek je o. Gašpar Franz stigao 10. svibnja 1688. Te¬ 
čajem prošle zime boravio je u Osijeku o. Gašpar Dirigh iz 
češke provincije isusovačke. Dirigh je u Osijek došao kao voj¬ 
ni svećenik Meternikove pukovnije neposredno iza bijega Tu¬ 
raka. Odlazeći iz Osijeka odveo je Dirigh u Hrvatsku joo 
siročadi (djece bez roditelja), a duhovnu je pastvu nad pre¬ 
ostalim žiteljstvom u Osijeku povjerio ocu Ivanu Bentalleru, 
superioru isusovačke misije u Pečuhu. 

Osječani su o. Gašpara Franza primili s velikim veseljem. 
Osobito se dolasku njegovu radovao general grof Aspremont. 
U Osijeku je o. Franz našao 4000 domaćih žitelja i preko 2000 
vojnika. Pošto se nijesu ispovijedali prije Uskrsa, počeo je 
Osječane odmah ispovijedati o. Franz. To mu je zadalo mnogo 
posla. Uz to je imao brige sa bolesnicima, kojih bijaše u Osi¬ 
jeku vrlo mnogo, jer je u gradu harala griža (disenterija) i 
nekakova žestoka groznica. Franz je preko 600 bolesnih gra¬ 
đana i vojnika morao providjeti sakramentima na samrti. Iz 
drugih pukovnija dovezoše u Osijek preko 200 bolesnih voj¬ 
nika, pa je o. Franz i njih tješio i podupirao sabranom milosti¬ 
njom. Na katoličku je vjeru o. Franz obratio 37 evangelika 

(što Luterana, što opet Kalvina). Krštena su i dva odrasla 
Turana, koji valjda zaostadose u Osijeku. Naravno da su 
krštena također i mnoga djeca kršćanskih roditelja, t'ranz je 
mnoge Osječane vjenčao, mnogima podijelio posljednju po¬ 
mast, a mnoge i pokopao u crkvi i na groblju, među ostalima 
i nekoga baruna. Sam kaže, da je propovijedao njemačkim i 

»slavonskim« jezikom. . 

Tursku džamiju, koju su već prije Isusovci blagoslovili i u 
crkvu pretvorili, dade o. Franz pobijeliti, a podjedno joj krov 
pokriti olovnim pločama na oštećenoj strani. On je našao do¬ 
brotvore, koji su crkvi pribavili ispovijedaonice i klupe. U 
crkvi nije o. Franz našao nikakovih potrepština, da uzmogne 
služiti svetu misu, već je to morao posuđivati od nekoga sve¬ 
ćenika u Slavoniji; ali on se kasnije pobrinuo, te je crkva do¬ 
bila 2 kaleža, j kazula i druge potrepštine. 

General Aspremont bijaše najveći dobrotvor o. Franza. On 
mu je za stanovanje dao neku bijednu kuću, a jošte jednu 
kuću za njegovu družinu i staju za stoku. Prostor oko kuće 
dade o. Franz ograditi i pretvoriti u vrt. To bijaše nužno, 
jer izvan grada nema ništa, odakle bi se dobavljalo povrće, a 
iz drugih krajeva dobavljati povrće veoma je skupo. Dvorska 
je komora o. Franzu doznačila 400 talira, ali on sve do 20. 
rujna 1688. nije toga novca primio. Zato bijaše prisiljen, da 
tečajem toga vremena objeduje i večera kod zapovjednika 
tvrđe osječke. Ondje je s njim jeo također Isusovac o. Tomo 
Glavinić, koji je početkom mjeseca kolovoza došao u Osijek, 
da o. Franzu pomaže u duhovnoj pastvi. 

Prokuratoru austr. provincije isusovačke u Beču pisao je o. 
Franz, neka u Beču kupi sve, što je potrebito za život Isuso¬ 
vaca u Osijeku. Na to pismo odgovorio je prokurator, da za 
ovu svrhu nema novaca. Otac provincijal poslao je doduše 100 
rajnskih forinti; ali time se u Osijeku ne može kupiti nika¬ 
kvoga živeža, jer ga treba nabavljati iz drugih mjesta. Tako 
se o. Franz i o. Glavinić moraju i nadalje boriti s oskudicom 
hrane. A ipak bi trebalo misliti na to, da se u Osijeku održi 
isusovačka misija. Nedavno je naime car i kralj Leopold^ I. 
otpisao generalu Aspremontu, neka se pobrine, da osječka 
tvrđa bude obnovljena. Prema tome trebat će u buduće u Osi¬ 
jeku podržavati nekoliko otaca Isusovaca. 

Isprvice je za čitav Osijek postojala samo jedna rimoka¬ 
tolička župa. Ovom župom upravljahu Isusovci od g. 1687. 
do g. 1773. Ljetopis franjevačkog samostana bilježi, da su prvi 

osječki Isusovci mrkim okom gledali o. Simona i druge Fra¬ 
njevce, jer se valjda bojahu popularnosti Franjevaca u hrvat¬ 
skom narodu. Zato su Isusovci neprestano i neumorno nasto¬ 
jali oko toga, da Franjevce maknu iz Osijeka. Kad im to nije 
pošlo za rukom, oni se na jesen g. 1688. latiše i nasilja. O 
tomu priča ljetopis ovako: Isusovcima je osobito smetao dr¬ 
ven križ, što ga je o. Simon postavio pred kućicom, u kojoj 
stanovahu Franjevci. Zato su g. 1688. oboružani s mačevima 
i sjekirama (valjda sa svojom služinčadi) došli pred franje¬ 
vačku kućicu, gdje su oborili drven križ i odnijeli ga u svoj’ 
stan. Ali već treći dan iza toga zločina plane kuća, u kojoj 
stanovahu Isusovci. Kuća je izgorjela, a naskoro pomriješe 
nenadanom smrću svi Isusovci. Onoga, koji je sasjekao križ, 
izjedoše crvi živa. Ovaj događaj nije Franjevcima ništa na¬ 
škodio, već je dapače utvrdio njihov boravak u Osijeku. Lje¬ 
topis još dodaje utješljivu opasku: Iza toga dođoše u Osijek 
drugi Isusovci, koji su vazda živjeli u skladu s Franjevcima. 

Inače su Osječani godinu 1688. sproveli u znaku velikog 
rata. Kralj je odredio, da se u Osijeku do konca mjeseca svib¬ 
nja sabere 40.000 vojnika, koji će poći na Beograd. Vodit će^ih 
bavarski vojvoda Maksimilijan, pošto je Karlo Lotarinški 
obolio. Ova je vojna svršila s uspjehom, jer su carevci 12. 
srpnja zauzeli Ilok, a 6 . rujna 1688. pade i Beograd. 

Kako je već spomenuto, pošli su general Diinewald i grof 
Ivan Drašković odmah iza 5. listopada 1687. iz Osijeka u 
Požešku kotlinu, da odanle tjeraju Turke. Usput zauzeše tur¬ 
sku tvrđu Orahovicu. Istodobno podigoše u Slavoniji ustanak 
hrvatski seljaci, da se oslobode gospodstva turskoga. Na čelo 
ove »raje« stupiše narodni junaci: Franjo Ilić, Marjanac, Ma¬ 
ti jević, Oklješa, Divić i Pinojtić. Turske posade moradoše za¬ 
padno od Požege ostaviti tvrđe: Sirač, Pakrac, Kamengrad, 
Kraljevu Veliku i Bijelu Stijenu, a narodna pjesma poimence 
navodi, koji li je junak zauzeo koju od ovih utvrda. 

Požeški je paša namjeravao carskoj vojsci zakrčiti put. 
Zato je s tisuću Turaka pošao iz Požege u susret Draskovicu i 
Diinewalđu. Ali kad je vidio, kako se jaka kršćanska vojska 
spušta od Orahovice preko Krndije u Požešku kotlinu, uz- 
makne paša u Požegu. Ovdje sada Turci porobise i zapalise 
kršćanske kuće, te utekoše djelomice u susjedna brda a djelo¬ 
mice u Posavinu i dalje preko Save u Bosnu. 

Već 1 6 . listopada 1687. mogao je Diinewald javiti kralju 
Leopoldu u Beč, da je Požeška kotlina ociscena od Turaka. 



Jesenske kiše spriječile su Draškoviću i Diinewaldu nastavak 
ratovanja u Posavini, naročito borbu za tursku tvrđu Gradi¬ 
šku na Savi. Zato oni počnu utvrđivati Požegu, Cernik, Pa¬ 
krac, Sirač, Kamengrad, Kraljevu Veliku i Bijelu Stijenu, da 
uzmognu ove tvrđe obraniti, ako na njih navale Turci iz Bo¬ 
sne. To ističe sam Diinev/ald u svome pismu, što ga je 9. 
studenoga 1687. pisao iz Požege. 

Opravdan bijaše strah generala Diinewalda, jer se Turci 
već početkom prosinca 1687. vratiše iz Bosne u Posavinu. 
Odavle su odmah navalili i na Požegu, ali je nijesu ipak mogli 
zauzeti. Pošto u Požeškoj kotlini nije bilo dosta hrane za 
oveću vojsku, premjesti general Diinewald jedan dio svojih 
vojnika u južnu Ugarsku. Kad je iz Požege otišao i sam Dii- 
newald, morade brigu oko obrane toga grada preuzeti rodolju¬ 
bivi i junački Franjevac o. Luka Ibrišimović. Kakva je to 
briga v bila, razabiremo iz pisma, što ga je fra Ibrišimović 24. 
veljače 1688. pisao zagrebačkom biskupu: »Mi živimo u straš¬ 
noj pogibelji, jer se neprijatelj u sve većem broju skuplja u 
Gradiški, te se čuje, da svima silama radi na tome, da odavle 
protjera carsku vojsku. Ako zaista Turčin dođe, maknut će je 
odavle, jer ova vojska ne radi, da kršćanski svijet sačuva, već 
da ga ^rastjera . .. Ovdje u Požegi postavljeni carski službenici 
odniješe iz crkava besprimjernom drzovitošću sve, što je bilo 
za crkvene potrebe. Nije to ni čudo, kad su glavni službenici 
Luterani, Kalvini i drugi krivovjerci.« 

Odmah rano u proljeće god. 1688. spremilo se u Gradiški 
6.000 Turaka, koji preuzeše zadaću, da ponovno osvoje Po¬ 
žešku kotlinu. Polovica turske vojske pođe na Cernik, a polo¬ 
vica na Požegu. U velikoj brizi pozove fra Ibrišimović seljake 
iz Požeške kotline na obranu grada. Turci udariše 12. ožujka 
na Požegu, ali budu suzbijeni. Od onda slave Požežani svake 
godine toga dana (na Grgurevo) oslobođenje svoga grada. 

Međutim je mjesto Dunewalda 29. veljače 1688. glavnim 
zapovjednikom carske vojske u Slavoniji postao maršal grof 
Caprara. Ovaj nesposoban čovjek odluči da će dati razvaliti 
sve male tvrđice po Slavoniji, tobože da lakše obrani jake 
tvrđe. Ludu svoju namjeru počeo je Caprara izvoditi 14. svib¬ 
nja 1688., kada Je dao razvalili tvrđicu Cernik (kod današ¬ 
nje Nove Gradiške). Seljacima u Cerniku naloži, da se mo¬ 
raju nastaniti u okolici Požege. Da ih prisili na ovu seobu, 
dade Caprara zapaliti sve seljačke kuće u Cerniku, te je onda 
bijedan narod morao sve svoje na kolima u Požegu prevesti. 


Caprara htjede zapaliti i selo Kaptol (sjeverno od Požege), 
gdje se također nalazila mala tvrđica, te ga jedva od toga od- 
vratiše požeški Franjevci. O radu toga generala ogorčeno piše 
hrvatski ban Nikola Erdedi 28. svibnja 1688. zagrebačkom 
biskupu Mikuliću: »Kažu, da će gospodin general Caprara ra¬ 
zoriti sve male tvrđe, koje su naši sa carskim oružjem prije 
oteli Turcima na Krajini, osim Virovitice, Osijeka i Velike. 
Tako će Turci moći bez zaprijeke pustošiti naša sela i odvo¬ 
diti narod u ropstvo«. 

Hrvati su nastojali, da oslobođeni dio Slavonije dođe pod 
vlast bana hrvatskoga. Zato izradiše, da je kralj Leopold kri- 
ževačkog podžupana Franju grofa Ivanovića imenovao veli¬ 
kim županom požeške i virovitičke županije. Kao takav pred¬ 
stavio se je Ivanović 15. ožujka 1688. hrvatskom saboru, koji 
mu je doznačio plaću, kakovu su dobivali pukovnici. Ivanović 
je dobio glavnu zadaću, da narod u Slavoniji brani od sva¬ 
koga nasilja. 

Da se osigura Slavonija, trebalo je svakako zauzeti turske 
tvrđe na rijeci Savi, osobito pako Gradišku, Brod, Mitrovicu 
i Šabac. U tu svrhu dođe u Posavinu austrijska vojska, koju je 
vodio grof Hofkirchen. Uz njega bijaše mladi grof Adam 
Zrinski, koji je sabrao četu hrvatskih plemića, te je ovu četu 
sam uzdržavao. Njima se pridruži grof Franjo Ivanović, koji 
je kao veliki župan sakupio »požeške Hrvate«. Sva tri grofa 
složno udariše na tursku tvrđu Brod, te ju zauzeše, iza kako 
pred gradom razbiše 2.000 Turaka. Sada se digne bosanski 
paša Horšan, te s 8.000 Turaka navali na Brod, da ga otme 
kršćanskoj vosjci, ali bude suzbijen, izgubivši oko 2.000 ljudi. 
Gradišku osvojiše Hrvati tekar u kolovozu god. 1688. Tada 
su Turci izgubili sva mjesta u slavonskoj Posavini, ali tom 
prigodom poklaše oni i sve naše seljake, koji se nisu za vre¬ 
mena zaklonili u šume ili u gore slavonske. 

VUKOVAR U SREDNJEMU VIJEKU 

Tamo, gdje se danas nalazi grad Vukovar, bila je u starom 
vijeku rimska naseobina. To se vidi po brojnim rimskim sta¬ 
rinama, — naročito po novcima i kamenim spomenicima, — 
koji su iskopani na području grada Vukovara. Drži se, da je 
u Vukovaru ili u najbližoj okolici njegovoj bio nekada rimski 
grad Cornacum. Ovim se pitanjem bavio učeni hrvatski ar- 

heolog Petar Katančić. On dokazuje, da je današnja rijeka 
Vuka, koja protječe kroz Vukovar u Dunav, onaj isti potok, 
što ga rimski pisac Plinije spominje pod imenom »Valdasus«. 
Pripadom treba spomenuti, da rijeka Vuka kod starih pisanih 
isprava dolazi pod imenom »Wlcea« i Wolcea«. Po imenom 
»palus Hiulca« razumijeva se velika močvara »Palača«, koju 
čini rijeka Vuka. 

Za povijest Vukovara u prvoj polovici srednjega vijeka 
ne postoje baš nikakovi pisani spomenici. Ipak držimo, da je 
Vukovar postojao već tada. Čini se dapače, da je Vukovar 
bio znatnije mjesto, kad je u njemu godine 1220. bilo sjedište 
vukovske županije. Ova je županija očito svoje ime dobila po 
mjestu Vukovu, koje se u sredovječnim listinama naziva: 
Valko, Wlko, Walkow, Wolkow ili Walk. 

Ime Vukovar (villa Wolkowar) dolazi prvi put u povelji 
kralja Ljudevita od ii. lipnja 1347. U listini od godine 1220. 
kralj Andrija II. daruje djevojci Ahaliz posjed Widhor, koji 
zaprema 60 jutara zemlje, a nalazi se u vukovskoj županiji 
(in comitatu de Wolcov). Ova je djevojka bila rodom iz 
Francuske, odakle ju je sa sobom dovela kraljeva supruga 1 ) 

U sjedištu svake županije bijaše utvrđeno mjesto, koje se 
u latinskim ispravama zove »castrum«, što se hrvatski izgo¬ 
varalo »grad«. Blizu takvoga »grada« obično se razvilo »trgo¬ 
vište« (oppidum) ili »varoš« (civitas), gdje stanuju građani 
(hospites ili cives). Takvi se žitelji nastaniše i kod grada vu¬ 
kovske županije. Bilo ih je raznih narodnosti. Izrijekom se spo¬ 
minju Nijemci, Šasi, Madžari i Slaveni (Hrvati). 

Žiteljima u Vukovaru podjelio je hrvatski herceg Koloman 
(brat kralja Bele IV.) godine 1231. privilegije (sloboštine), ka¬ 
kve uživahu i druge »slobodne varoši« u tadašnjoj Hrvatskoj. 
Odsada će stanovnici Vukovara sami sebi birati suca (na¬ 
čelnika), koji će rješavati sve njihove parnice. Dogodi li se 
krvoproliće, onda će suditi čuvar grada (janitor castri), koji se 
zove i porkulab. Nijedan stanovnik ne smije biti zatvoren bez 
odredbe suca. Svatko može svoj novac oporučno ostaviti ko¬ 
mu god hoće, ako umre bez nasljednika. Tkogod hoće, može 
slobodno u Vukovar doći i trgovati, te iz Vukovara otići sa 
svojim stvarima. Građani će o Jurjevu plaćati određeni porez 
(polovicu t. zv. fertona). Zato smiju po volji loviti ribe u Du- 

J ) Smičiklas: »Codex diplomaticus regni Croatiae, Dalmatiae et Sla¬ 
vonke«, svezak III. strana 183. 


navu i na rijeci Vuki. Herceg Koloman dapače dozvoljava, da 
Vukovarčani smiju obrađivati zemlje »grada« županijskog, a 
kuće sebi graditi od drva iz tamošnje šume. 2 ) 

Kralj Bela IV. potvrdio je križarskim redovima 29. siječnja 
1238. njihova imanja. Tom je prigodom Templarima darovao 
10 jutara zemlje, koja je pripadala županijskom gradu u Vu¬ 
kovaru. Ova se zemlja zvala »Croac«, a nalazila se kraj tem¬ 
plarskoga samostana, koji se zvao Magna Villa. 3 ) 

Kad je kralj Bela IV. godine 1244. došao u Viroviticu, 
poslaše Vukovarčani k njemu svoju deputaciju, koja ga je za¬ 
molila ,da im potvrdi povlastice, dobivene od tada već po¬ 
kojnoga hercega Kolomana. Kralj se toj molbi odazvao, te je 
8. svibnja 1244. u Virovitici izdao povelju, kojom potvrđuje 
privilegij hercega Kolomana od godine 1231. Istom zgodom 
pripovijedahu Vukovarčani kralju Beli, kako radi svoje zemlje 
Haršan dolaze u sporove s vukovskim županom i sa službe¬ 
nicima njegovim. Zato je kralj u toj istoj povelji od 8. svibnja 
1244. točno označio međe spomenute zemlje, da Vukovarčane 
oslobodi od daljnjih neprilika. 4 ) U povelji se varoš vukovarska 
zove »suburbium castri Walkow« (podgrađe grada Vuko- 
vara). 

U svibnju godine 1251. spominje se 5 ) prvi put rimokato¬ 
lička župa u Vukovaru (in parochia de Wlko). Ipak je posve 
sigurno, da je ta župa već i prije postojala. 

Županijska tvrđa (castrum) u Vukovaru pripadala je izrav¬ 
no kralju. Vukovski je župan samo upravljao tom tvrđom, a 
vjerojatno i velikim posjedom, koji je spadao pod ovu tvrđu. 
Zato viđamo, da kraljevi darivaju svojim ljubimcima zemlje 
oko tvrđe vukovarske. Tako je na pr. kralj Bela IV. — 
uvažujući zasluge Demetrija i njegova sina Aleksandra od ple¬ 
mena Aba — darovao im 2 6 . studenoga 1246. posjed zvan 
»Adrijan« na području svoga grada Vukovara (unam scilicet 
terram castri de Valko Adrian vocatam). 6 ) Isti je kralj braći 
Ladislavu, Filipu i Grguru, sinovima župana Kleta, 6 . kolo¬ 
voza 1256. darovao zemlje Kos, Dubravu i Kendčapu, koje 

2 ) Knkul je vic: »Jura regni Dalmatiae, Croatiae et Slavoniae«, svezak 
I. strana 5 6 . 

3 ) Smičiklas: »Codex diplomaticus«, svezak IV. strana 49. 

4 ) Smičiklas: »Codex diplomaticus«, svezak IV. strana 227. . 

5 ) Izvorna povelja pečuvskoga kaptola u Budimpešti. (Državni arhiv 
M. O D. L. broj 33.708.) 

6 ) Smičiklas: »Codex diplomaticus«, svezak IV. strana 307. 

spadahu pod kraljevski grad u Vukovaru (quasdam terras 
castri nostri de Walko, Koos videlicet, Dombro et Kendchapa 
vocatas). 7 ) Mladi kralj Stjepan, sin kralja Bele IV., darovao 
je godine 1263. nekom Mihalju selo Borotku, koje pripadaše 
kraljevskom gradu u Vukovaru, da tako nagradi vjernu službu 
njegovu. 8 ) 

K istom mladom kralju Stjepanu pristupiše godine 1263. 
neki žitelji vukovarski, te ga zamoliše, da im potvrdi privi¬ 
legije, što ih dobiše godine 1231. od hercega Kolomana. Mladi 
se kralj odazvao njihovoj molbi, te je stanovnicima Vukovara 
izdao povelju, 8 ) u kojoj potvrđuje doslovce prepisanu povelju 
kralja Bele IV. od 8. svibnja 1244. 

U to je vrijeme u Vukovaru postojao samostan sv. Duha. 
Razabiremo to iz službene isprave, kojom bački kaptol go¬ 
dine 1263. uređuje neki kupoprodajni ugovor. Tu se izričito 
spominje »vukovarski samostan svetoga Duha« (monasterium 
sancti Spiritus de Wolko). 10 ) U samoj pak tvrđi vukovarskoj 
bijaše smještena kraljeva vojska, kojom je zapovijedao pose¬ 
ban časnik (major exercitus). Tako na pr. mladi kralj Stjepan 
daruje knezu Hazošu godine 1264. zemlju Nazvod. U toj li¬ 
stini kralj izričito spominje »Bota, časnika vojske našega grada 
u Vukovaru« (»per Both, majorem exercitus castri nostri de 
Wlko«.“) 

Pečuvski kaptol — po odluci kralja Bele IV. — ustanov¬ 
ljuje godine 1267. međe onih posjeda, koji su pripadali ubo¬ 
jici Stjepanu. Tu se među ostalim kaže, da 2 takva posjeda 
graniče s posjedom opata vukovarskoga samostana sv. Duha 
(abbati seu monasterio sancti Spiritus de Wlkow). 12 ) — Kralj 
Ladislav daruje knezu Andriji za velike zasluge 2 6 . siječnja 
1274. posjede Jelen i Pobor, koji pripadaju kraljevskoj tvrđi 
u Vukovaru (terras castri nostri de Wolko), ali koje posjede 
izuzimlje od tvrđe. 13 ) — Isti je kralj 31. siječnja 1286. zasluge 
i vjernost magistra File, sina župana Tome, nagradio time, što 

7 ) 'Wenzel: »Codex diplomaticus Arpadianus«, svezak 7., strana 481. 

8 ) Smičiklas: »Codex diplomaticus«, V. strana 279. 

9 ) Smičiklas: »Codex diplomaticus«, V. str. 280. 

10 ) Smičiklas: »Codex diplomaticus regni Croatiae, Dalmatiae et Sla¬ 
vonke«, svezak V. str. 284. 

n ) Fejer: »Codex diplomaticus Hungariae«, svezak IV. dio 3. strana 

202. 

12 ) Smičiklas: »Codex diplomaticus, V. strana 450. 

13 ) Fejer: »Codex dipl. Hung.«, svezak V., dio 2., str. 147. 

1 6 


mu je darovao dvije zemlje (zvane Warasy i Sumug), koje 
spadahu na područje kraljevske tvrđe u Vukovaru (terras ca¬ 
stri nostri de Wolko). 14 ) 

Kralj je u vukovarskom gradu (tvrđi) uzdržavao neko¬ 
liko svojih činovnika. Najbolje to razabiremo iz listine, koja 
je 10. svibnja 1311. izdana kod samostana sv. Duha u Vu¬ 
kovaru. (Radi se o založenoj zemlji, zvanoj Ruch, koja je pri¬ 
pala vjerovniku, kad mu nije bio isplaćen zalog). U toj listini 
spominje se »magister« Kokoš, koji bijaše vukovarski »kuriial- 
ni župan« (curialis comes de V'lko), zatim župan Bodov kao 
zapovjednik tamošnje vojske (major exercitus), onda Viodol, 
koji bijaše porkulab, t. j. zapovjednik same tvrđe (major ca¬ 
stri) u Vukovaru, napokon dva plemićka suca (judices nobi- 
lium), koju su čast obnašali: magister Gurk (Jurko) i župan 
Pavao, sin Mirkov. 15 ) 


Vukovar je u srednjem vijeku pripadao u vjerskom po¬ 
gledu pečuvskoj biskupiji. U Vukovaru bijaše i sjedište po¬ 
sebnog arhiđakonata. Prvi vukovarski arhiđakon, kojemu zna¬ 
demo za ime, spominje se 11. listopada 1319. u listini, ko¬ 
jom bosanski kaptol u Đakovu potvrđuje predaju miraza go^-~-i-”<^_ 
spođe Ilanke. Tada se vukovarski arhiđakon zvao magkjKJi-JiV 
Andrija. On je podjedno bio ekonom tadašnjega pečuvd&i^ga 
biskupa Ladislava. Arhiđakon dakako boravi u Pečujttiip jer ** 

je istodobno i kanonik pečuvskoga kaptola. Na sudu prdtlč^ap- * 
tolom bosanskim u Đakovu zamjenjuje ga magister Dfodtnik," 
koji bijaše godine 1319. podarhiđakon vukovarski. 18 ) \0 C 

Kralj Karlo Roberto darovao je imanje vukovarsko 3 iVfos- * 

lovoza 1332. Nikoli, sinu Mihaljevu. 17 ) Kralj je to učimđ^J^JI 
zahvalnosti, jer ga je Nikola podupirao u buni, koju je protiv 
Karla Roberta dizao Nikolin brat Pavao. 


Vukovar je godine 1345. dobio od kralja Ljudevita I. pri¬ 
vilegij za držanje sajmova. U Vukovaru se održavahu i glavne 
skupštine plemstva cijele vukovske županije. Takvu je skup¬ 
štinu o Miholju godine 1362. u Vukovaru (in villa Volkowar) 
sazvao mačvanski ban Nikola Gorjanski, koji bijaše također 
župan vukovske županije. 18 ) Prema potrebi sazivala se i skup- 


14 ) Wenzel: »Codex diplomaticus Arpadianus, sv. XII. str. 444. 

15 ) Smičiklas: »Codex diplomaticus«, VIII. str. 279. 

16 ) Nagy: »Codex diplomaticus Andegavensis«, knjiga I. strana 534. 

17 ) Izvorna povelja u Budimpešti. (Državni arhiv M. O. D. L. broj 
34.099). 

18 j Smičiklas: »Codex diplomaticus«, svezak XIII. strana 252. 

ština svih žitelja vukovarskih, ako se radilo o njihovom 
posjedu. Takva je skupština u Vukovaru održana o Ivanju 
godine 1350. Tada je u Vukovar po nalogu hercega Stjepana 
došao magister Toma, kanonik bačkoga kaptola, da pred 
»svim građanima, stanarima i pučanima mjesta Vukovara« 
ispita odnošaje između Vukovarčana i Lovre, unuka Filina. 19 ) 

Vjerojatno je do toga spora između Vukovarčana i Lovre 
došlo zbog mlinova na rijeci Vuki. Lovri je naime kralj Lju¬ 
devit I. u Budimu 11. lipnja 1347. podijelio dozvolu, da smije 
podići te mlinove na Vuki. Nije to kralj učinio na svoju ruku, 
nego je o Martin ju godine 1346. poslao u Vukovar svoga po¬ 
vjerenika Šimuna, koji je u mjestu Vukovaru (in villa Wolko- 
war) održao glavnu skupštinu vukovske županije. Na toj 
skupštini bijahu uz župana i plemićke suce sabrani svi plemići 
i razni drugi ljudi, koji stanovahu u vukovskoj županiji. Nitko 
nije tada prosvjedovao protiv toga, da Lovro i Stjepan, unuci 
Filini, podignu mlinove na rijeci Vuki. 20 ) 

U Vukovaru (in Walkowar) se 14. listopada 1367. sasta- 
doše plemićki (kotarski) suci vukovske županije i magister 
Juraj, podžupan iste županije. Oni su iza vijećanja zabranili 
nekim plemićima ubirati plodove na posjedima Pege i Pet- 
hlend, pa tu zabranu svoju stavljaju do znanja mačvanskom 
banu Nikoli Gorjanskom, kao županu vukovske županije. 21 ) 

Grad (castrum) s imanjem u Vukovaru držao je od go¬ 
dine 1377. do godine 1382. mačvanski ban Ivan Horvat. Ovo 
je imanje s tvrđom dospjelo godine 1382. u ruke grofa od Ba- 
zina, a poslije godine 1390. u ruke Stjepana od Lošonca, bana 
mačvanskoga. Dugo je u Vukovaru gospodovao ugarski pala- 
tin Nikola Gorjanski. Kralj Albreht Austrijski dade Vukovar 
godine 1438. braći Petru i Matku Talovcu. Njihovi su potomci 
Vukovar godine 1462. za 500 forinti prodali Jobu Gorjan¬ 
skom. Godine 1472. posjeduje Vukovar knez Matija Morović. 
Kada su izumrli Morovići, dospio je Vukovar u ruke valpo- 
vačkoga vlastelina Petra Gereba. Iza toga prevladao je u Vu¬ 
kovaru moćni knez Lovro Iločki. Kad se Lovro g. 1494. zara¬ 
tio s kraljem Vladislavom II., zauze kraljev vojskovođa Bar¬ 
tol Dragić tvrđu u Vukovaru. Odsada je Vukovar pripadao 
kralju, dok nije godine 1526. pao pod vlast Turaka. 

19 ) Izvornik na pergameni u Budimpešti. (Državni arhiv M. O. D. L. 
broj 33.596). 

20 ) Smičiklas: »Codex diplomaticus«, svezak XI. strana 370. 

21 ) Smičiklas: »Codex diplomaticus«, svezak XIV. strana 93. 


NOVA GRADIŠKA U 18. VIJEKU 

Kraljica je Marija Terezija godine 1745. uslišala želju 
hrvatskog naroda, te je Slavoniju sjedinila s Hrvatskom. Ipak 
nije ni sada Hrvatska dobila cijelu Slavoniju, nego samo sje¬ 
vernu (veću) polovicu. Od južne polovice (t. zv. Posavine) 
dade kraljica organizirati Vojnu Krajinu za obranu od Turaka, 
koji su tada još imali svu zemlju (t. j. Bosnu i Srbiju) na de¬ 
snoj obali rijeke Save. 

Podmaršal barun Engelshofen dobije od kraljice Marije 
Terezi je nalog, da na području slavonske Posavine organizira 
3 krajiške pukovnije: gradišku, brodsku i petrovaradinsku. 
Svaka od tih pukovnija imat će svoj teritorij, na kome će sta¬ 
novati »graničari«, uvijek spremni za borbu s neprijateljem. 
To će dakle biti žive vojarne, koje će u slučaju rata davati po¬ 
trebit broj vojnika, dok će se narod u mirno doba baviti obra¬ 
đivanjem polja. Prema tomu ne će krajiški vojnici državu sto- 
jati tako mnogo, kako ju stoji redovita vojska, koju treba 
uzdržavati i u mirno doba. 

Svaka je krajiška pukovnija imala svoj »štop« (Štab), t. j. 
glavno mjesto, gdje stanuje pukovnik s krajiškim uredima i sa 
»štopskim« časnicima. Isprvice se mislilo, da će takva »štopska 
mjesta« za slavonske krajiške pukovnije biti u slavonskim 
tvrđama, t. j. u Petrovaradinu, u Brodu i u Gradiški na Savi, 
po kojima su te pukovnije dobile i svoja imena. Kasnije se to 
promijenilo, te je petrovaradinska krajiška pukovnija imala 
svoje sjedište u Mitrovici, brodska u Vinkovcima, a gradiška 
u »Novoj Gradiški«. 

A kako je postala »Nova Gradiška«? Brzo se barun Engels¬ 
hofen uvjerio, da tvrđa Gradiška na Savi nije podesna za 
»štopsko mjesto«, jer krajišnici ne mogu do nje ni doći u vri¬ 
jeme poplave. Trebalo je naći podesnije mjesto, do kojega ne 
dopire voda, kada Sava prodre preko svojih obala. Nijemac 
Friedrich Schmidt, koji bijaše prvi pukovnik gradiške pu¬ 
kovnije, pronašao je takvo mjesto južno od Cernika. Tamo 
je upravo sredina gradiške pukovnije, koja se sterala od rijeke 
Ilove (koja Slavoniju dijeli od Hrvatske) na zapadu do sela 
Sibinja (pred Brodom) na istoku. I zaista su »graničari« go¬ 
dine 1748. na podnožju slikovitog brda Slavče počeli dizati 
novo mjesto. Izgradnju je rukovodio krajiški potpukovnik 
Beck, koji je za vrijeme gradnje stanovao u Bogićevcima (za- 

padno od Nove Gradiške), dok se pukovnik Schmidt privre¬ 
meno nastanio u Rešetarima (istočno od Nove Gradiške). 

Beck je najprije dao graditi malu katoličku crkvicu. (Ova 
se nalazila tamo, gdje je kasnije bila Fusarova kuća). Kad je 
crkvica bila dovršena, odslužen je u njoj »Veni sancte« (Saziv 
Duha Svetoga). Nato su zidari počeli graditi oveće kuće, u 
kojima će stanovati pukovnik, potpukovnik i ostali časnici. 
Kad je i to bilo gotovo, prešlo se na gradnju vojarne, u kojoj 
će biti vojna posada. Napose je građena velika kuća, koja će 
služiti kao »glavna straža« (FIauptwache). Tu su podignuti i 
zatvori za graničare. Sagrađeno je još nekoliko zgrada, u ko¬ 
jima će se čuvati oružje i municija za graničare, te razna spre¬ 
mišta, gdje će se uvijek nalaziti dovoljno hrane (osobito prose) 
za slučaj rata. Napokon je sagrađena i zgrada, u kojoj će biti 
gostiona, da se imaju gdje zakloniti graničari, koji dolaze na 
sud. 

Za novo mjesto trebalo je naći i podesno ime. Podmaršal 
je Engelshofen odredio, neka se tomu mjestu dade ime »Frie- 
drichsdorf«, da se tako sačuva spomen na Friedricha Schmidta, 
prvoga pukovnika gradiške pukovnije. Ali naskoro se opazilo, 
da graničari ne mogu pravo izgovarati to nenarodno ime. Oni 
su u novom mjestu gledali samo ono, što je za njih prije toga 
bila tvrđa Gradiška na Savi. Tako je sam narod mjesto tu¬ 
đega imena »Friedrichsdorf« dao novomu »štopskom« mjestu 
ime »Nova Gradiška« za razliku od Gradiške na Savi, koju su 
graničari odsada zvali »Starom Gradiškom«. Već i. stude¬ 
noga 1750., kad je uzakonjena gradiška krajiška pukovnija, 
zove se njeno »štopsko« mjesto »Nova Gradiška«. 

Krajiška se uprava brinula, da sjedišta njenih štabova do¬ 
biju i građansko žiteljstvo, naročito pak takve obrtnike, koje 
treba vojništvo. Tako je u Novu Gradišku iz Austrije došao 
Nijemac Meisch, koji je u zakup uzeo pukovnijsku gostionu. 
(Ova se nalazila tamo, gdje je kasnije bila »Gostiona k orlu«). 
Uz Maischa dođoše u Novu Gradišku još 3 Nijemca, od kojih 
su dvojica bili pekari, a jedan kovač. Kasnije se u Novu Gra¬ 
dišku doseliše i drugi obrtnici, osobito krojači i postolari, koji 
su većinom radili za časnike i vojnike. K njima pridođoše bri¬ 
jači, stolari, bravari, zidari, tesari i drugi obrtnici. Malo po 
malo sabralo se u Novoj Gradiški toliko obrtnika, da su go¬ 
dine 1773. dobili od Marije Terezije potvrdu svoga ceha. 

Uz obrtnike dobila je Nova Gradiška i druge građane. To 
bijahu u prvom redu trgovci. Iz susjednoga Cernika, koji nije 

pripadao Vojnoj Krajini nego požeškoj županiji, presele se u 
Novu Gradišku braća Đuro i Janko Mandrović. Njima je kra¬ 
jiška uprava otvorila kredit od 3.000 forinti kod neke trgo¬ 
vačke kuće u štajerskom Gracu, odakle su Mandrovići nabav¬ 
ljali raznu robu. Mandrovići bijahu podrijetlom Grci iz tada 
jos turske Macedonije. (Zato narod još i danas vinograde, koje 
su Mandrovići posjedovali na brdu Slavči, zove imenom »grčki 
vinogradi«). Kad je Mandrovićima procvala trgovina u Novoj 
Gradiški, prizovu oni k sebi iz Macedonije jošte šestero svoje 
brace! Tako je Nova Gradiška dobila prve svoje spretne 
trgovce , koji se^naskoro obogatiše. (Jedan od potomaka ovih 
Mandrovica bijaše i slavni Adam Mandrović, koji se rodio j. 
studenoga 1839. u Novoj Gradiški, te koji je postao ugledan 
glumac u Zagrebu, gdje je i umro 12. prosinca 1912.). Iz 
Bosne se u Novu Gradišku preselilo 30 obitelji, koje je doveo 
Jovan Todorović. Tako je Nova Gradiška već godine 1765. 
imala 39 »carskih« (erarskih) i 70 privatnih kuća; otvorenih 
dućana bijaše 11. 

Prvi je popis žiteljstva u Novoj Gradiški obavljen godine 
1776 . Tada je Nova Gradiška brojila 3 66 žitelja, od kojih je 
276 pripadalo rimokatoličkoj a 90 istočno-pravoslavnoj vjero¬ 
ispovijesti. Uz erarske (krajiške) kuće bilo je tada već 89 pri¬ 
vatnih kuća. Samih zanatlija (obrtnika) nabrojilo se u Novoj 
Gradiški 70. Kuće u Novoj Gradiški nijesu bile građene bez 
reda (kao n. pr. u susjednom Cerniku), nego po regulatornoj 
osnovi. Usred mjesta bijaše trg u obliku četverokuta; iz toga 
trga vodile su ravne ulice na razne strane. Kažu, da je regu- 
latornu osnovu za Novu Gradišku izradio krajiški potpukov¬ 
nik Ljubibratić, radi čega je u Novoj Gradiški jedna ulica pro¬ 
zvana njegovim imenom. (Poznata je činjenica, da je taj Ljubi¬ 
bratić prisilio graničare, da napuste svoja sela po brdima, pa 
da se nasele u nove drvene kuće, koje im je gradiška pukovnija 
podigla uz cestu, koja vodi od Novske preko Okučana i Nove 
Gradiške na istok sve do Sibinja). 

Isprvice je Nova Gradiška spadala pod rimokatoličku župu 
u Cerniku. Pukovnik Josip Riet uze nastojati, da Nova Gra¬ 
diška dobije barem doličnu crkvu mjesto malene kapelice, koju 
podigoše već godine 1748. I zaista je njegovo nastojanje uro¬ 
dilo plodom, jer je kraljica Marija Terezi ja doznačila oveću 
svotu za gradnju crkve sv. Terezije. Temeljni je kamen za tu 
crkvu položen svečanim načinom (uz sudjelovanje svega čas- 
ništva) ij. lipnja 1756. Crkva je dobila i krasan toranj, koji je 

građen u baroknom slogu. Nad glavnim crkvenim vratima na¬ 
činjena je od žbuke carska kruna u znak, da je gradnju crkve 
pomogla Marija Terezija. Za gradnju crkve sv. Terezije do- 
vezoše kamenje, što ga nađoše na groblju kod kapele sv. 

Martina iznad sela Borovca. U toranj nove crkve stavljena su 
dva zvona. U crkvi su bila 2 oltara: glavni sv. Terezije i po¬ 
bočni sv. Ivana Nepomuka. Za glavni je oltar sliku sv. Te¬ 
rezije nabavio Mile Radojević; on je to poklonio kao svoj za¬ 
vjetni dar. Uz propovjedaonicu dobila je crkva i zidani kor, 
na koji staviše orgulje. Kako crkva nije imala posebne sakri¬ 
stije, čuvalo se misno ruho i crkveno posuđe u ormaru, koji se 
nalazio iza glavnog oltara. Dok nije u Novoj Gradiški bilo 
crkve sv. Terezije, služila se sveta misa u školskoj zgradi. 

Ondje se nalazio također tabernakul, u komu se čuvahu cibo- 
rij i pokaznica (monstranca). Prigodom kanonske vizitacije, 
koja je u Novoj Gradiški prvi put obavljena godine 1758., vr¬ 
šio je duhovnu pastvu o. Robert kao kapelan franjevačke župe 
u Cerniku. Crkva sv. Terezije postoji u Novoj Gradiški još i 
danas kraj župnoga dvora. (Kada su »hrvatski skauti« godine 
1926. slavili tisućgodišnjicu kraljevstva hrvatskoga, postaviše 
spomenploču na pročelje te crkve, koja ima neko drevno lice). 

Uz crkvu sv. Terezije podigoše odmah kuću, u kojoj je sta¬ 
novao svećenik franjevac. Nova je Gradiška naime imala po¬ 
sebnoga kapelana, koji je pripadao obitelji franjevačkoga sa¬ 
mostana u Cerniku. Tekar g. 1761. osnovana je u Novoj Gra¬ 
diški posebna župa, pod koju dođoše i svi rimokatolici u su- < 

sjednim krajiškim selima (Bogićevci, Bodovaljci, Dragalić, 

Vrbje, Sičice, Petrovoselo, Oštrivrh i t. d.) Kasnije su neka 
sela otpala, te je posebna župa osnovana g. 1766. u Starom 
Petrovuselu, a g. 1789. u Bogićevcima, Vrbju i u Mačkovcu. 

To se moralo učiniti, jer je prostrana župa novogradiška imala 
4 kapelana. 

Naskoro se opazilo, da je crkva sv. Terezije premalena za 
veliku župu novogradišku. Zato su rimokatolici počeli nasto¬ 
jati oko toga, da u Novoj Gradiški podignu veliku crkvu sv. 

Stjepana. Dugo se o tomu govorilo, ali do gradnje nove crkve 
nije moglo doći radi pomanjkanja novčanih sredstava. Tako 
je stara crkva sv. Terezije služila kao župna crkva mnogo 
dulje, nego li se i mislilo. Novu župnu crkvu sv. Stjepana 
počeli su doduše graditi godine 1811., ali je gradnja zapela 
radi nestašice novaca. To se na žao dade caru i kralju Franji 
I., koji je godine 1818. putovao kroz hrvatske zemlje, pa je 


došao i u Novu Gradišku. Videći razvitak toga »štopskoga 
mjesta«, boljelo je vladara, što je zastala gradnja župne crkve. 
Zato je Franjo I. za nastavak gradnje doznačio 14.000 forinti; 
podjedno je dozvolio, da se 5 starih topova upotrijebi za lije¬ 
vanje velikoga zvona, koje će doći u toranj crkve sv. Stje¬ 
pana. Gradnja se zaista odmah nastavila; ali je trebalo još 
10 godina, dok je nova župna crkva bila dovršena. Crkva je 
sv. Stjepana tekar godine 1828. potpuno uređena. Tada je 
crkva sv. Terezije pretvorena u kapelu za školsku mladež. 

Kako je u Novoj Gradiški od prvoga joj početka bilo i pri¬ 
padnika istočno-pravoslavne crkve, — a među ove spadahu i 
bogati trgovci Mandrovići, — podigoše i oni sebi godine 1754. 
malenu crkvu. Ova je godine 1773. dobila i toranj, u koji sta¬ 
više zvonove. Kasnije se opazilo, da je ta crkva premalena i 
neugledna. Zato je godine 1824. u jednoj od glavnih ulica 
(blizu trga) sagrađena sadašnja lijepa i velika parohijalna 
crkva. 

Da se Nova Gradiška što brže i što ljepše razvije, pro¬ 
glašena je na prijedlog pukovnika Bečka »slobodnom vojnom 
općinom«. Stanovnici naime »slobodnih vojnih općina« nijesu 
spadali pod krajišku vojnu dužnost, kakva je inače bila obve¬ 
zatna za sve žitelje u selima. Žalibože ne ostade Novoj Gra¬ 
diški taj važan privilegij. Car i kralj naime Josip II. ukine 
godine 1788. tu povlast, te u Novoj Gradiški uvede vojno- 
krajišku upravu. Uslijed toga nijesu više u Novu Gradišku 
dolazili strani trgovci i obrtnici, da se tu stalno nastane, jer 
nitko nije volio bez potrebe na sebe i na svoju djecu svaliti 
tešku krajišku dužnost. (Krajišnici su naime morali vršiti voj¬ 
nu službu prema potrebi od svoje 1 6 . do 60 . godine). 

SELJAČKA BUNA U SRIJEMU G. 1807. 

U Jasku kod Vrdnika rodio se godine 1763. seljački sin 
Teodor Avramović. Već kao dječak bijaše on živahan, odva- 
žan i oštrouman, a brz kao ptica, radi čega mu drugovi u igri 
dadoše nadimak »Tican«. Teodor je u Jasku svršio srpsku na¬ 
rodnu školu, u Zemunu tadašnju glasovitu grčku školu, a u Pe- 
trovaradinu krajišku njemačku školu. Tako je Tican stekao 
bolju i veću naobrazbu, nego li ostali seljački momci u Jasku. 
Uz to se odlikovao i kao vojnik, sudjelujući na vojnama, što 
ih je Austrija od god. 1796. do god. 1805. vodila u Italiji i u 

Njemačkoj protiv Napoleona Bonaparta. Kada se iz rata vra¬ 
tio kući, nosio je na glavi fes mjesto kape ili šešira. 

Tada se već opažalo veliko nezadovoljstvo među srpskim 
seljacima, koji bijahu kmetovi golemoga iločkog i još većega 
rumskoga vlastelinstva. Seljaci su doznali za uspjeh ustanka, 
što ga je u Srbiji digao Karađorđe protiv turskih spahija i da- 
hija. Zato su i neki Srbi u Srijemu razmišljali o tom, da se us¬ 
pjelim ustankom riješe nesnosnih tereta i obveza, što ih imaju 
prema svojoj vlasteli. Središtem takvoga pokreta postade selo 
Voganj između Rume i Mitrovice. Tamo su bunu protiv rum¬ 
skoga vlastelinstva spremali seljaci Teodor Vrbavac i Panta 
Ostojić. Panta je prije toga duže vremena boravio u Srbiji, 
gdje se u četi Stojana Kukića borio protiv Turaka. 

Vrbavac pozove Ticana iz Jaska k sebi u Voganj, da se 
dogovore o tomu, kako će u Srijemu dići bunu, te seljake oslo¬ 
boditi od kmetstva. Tican zaista pođe u Voganj, gdje su s njim 
vijećali: Teodor Vrbavac, Panta Ostojić, Jovan Anđelić, Pan- 
telija Rumić, Arsenije Radonić, Dimitrije Dimić, Mitar Odo- 
rovački i Stevan Malešević. Na dogovoru je sudjelovao i La¬ 
zar Jovanović iz Remete. Svi prisutni izaberu Ticana «kne- 
zom« cijele »armade« (vojske), koju će dići ustaše. Buna 
ima planuti o Blagovijesti (25. ožujka) 1807., i to u Vognju, 
gdje se ustaše imaju sastati već dan prije toga. 

Bojna je osnova glasila ovako: Ustaše će iz Vognja poći 
preko Jaska i Vrdnika pred manastir Ravanicu, gdje će se 
utaboriti. Tican je sastavio proglas na kmetove u susjednim se¬ 
lima, da se oboružani priključe ustašama iz Vognja. Na taj 
t. zv. »kurent« (okružnicu) stavio je Tican pečat općine u 
Vognju, pa ga je onda poslao u Pavlovce, Stejanovce, Malu 
Remetu, Jazak, Vrdnik i u Rivicu s porukom, da mu se taj 
kurent ima vratiti natrag u Voganj. Kurent je glasio ovako: 

»Daje se na znanje svakomu blagočestivom kršćaninu i 
crkvenom poglavaru, da (seoskom) knezu i poštenim kmetovi¬ 
ma dade savjet, da se svatko poštara sebi za oružje, jerbo — 
kako (čim) čuje, da će biti skupština, — treba ovamo da dođe. 
Tko ne dođe, bit će za njega teže. Naša ćela opština stoji 
na oružju, a meni je naloženo, da vam to svima javim. A vi 
jedan na drugog otpravljajte ovaj kurent, kamo glasi, a naj- 
pre stavite na nj pečat. Ako bi tko od sveštenika ili koji knez 
zatajio taj kurent, tomu će se ćela porodica metnuti pod sablju. 
Tako isto tko bude to otkrio spajiluku (vlastelinstvu) ili var- 
međi (županiji), bit će pogubljen on i ćela njegova svojta. Ako 

se taj kurent do nedjelje 23. marta ne bude vratio k nama 
ovamo u Voganj, nego bi se zadržao ili zatajio u kom selu, 
onda će stradati ćelo to selo. U Vognju, 22. marta 1807. Teo¬ 
dor Avramović, knez i ćela opština«. 

I zaista se uoči Blagovijesti sabraše u Vognju oboružani se¬ 
ljaci pod zastavom, na kojoj bijaše križ. Seljaci su za Ticanom 
izgovorili ovu zakletvu: »Zaklinjemo se živim Bogom i svetom 
Trojicom, da ćemo pod ovim krstašem barjakom ginuti i mreti, 
i da ga nigda ne ćemo ostaviti sve dotle, dok ne oborimo spa- 
hijsku silu i dok jadni narod ne izbavimo od spahijske napasti. 
Amin!« 


Iza toga pođu buntovnici prema selu Jasku, kamo stigoše 
pod večer. Prenoćivši u Jasku, zapute se ustaše u Vrdnik. Ta¬ 
mo ih je dočekalo mnogo ljudi, kojima Tican reče: »Eto nas, 
a eto i bune na spahije!« Nato Tican poljubi zastavu, što re- 
domice učiniše i svi pobunjeni seljaci. Iz Vrdnika pođu ustaše 
u Ravanicu, gdje se utabore pred manastirom. Odavle je Tican 
poslao svoje proglase u sva sela od Indije do Erdevika. U 
proglasu je Tican javio, da je planula ozbiljna buna protiv 
»spahija«, te poziva sve žitelje tih sela, neka bez oklijevanja 
dođu u tabor pred Ravanicom. 

Seljačka je buna uplašila srijemsku vlastelu. Naročito se 
za svoj život pobojaše vlastelinski činovnici, koji su nasilno 
postupali s kmetovima, tjerajući ih na tlaku (besplatan rad) i 
ubirući od njih kmetska podavanja u prirodninama. Vlastela 
zamoliše pomoć od županijskih i vojničkih oblasti. Obratiše 
se i na samoga mitropolita Stevana Stratimirovića u Srijem¬ 


skim Karlovcima. Mitropolit osobno dođe u manastir Rava- 
r>icu, gdje većinu buntovnika odvrati od Ticana, koga ostaviše 
i njegovi glavni drugovi: Teodor Vrbavac i Panta Ostojić. 

Ipak nije Tican duhom klonuo. S preostalim seljacima po¬ 
đe on na zapad prema Erdeviku, odakle je namjeravao udariti 
ravno na Ilok. Ticanu se u Divošu i u Ležimiru priključiše 
mnogobrojni kmetovi. Ali na polju kod sela Bingule dočeka 
Ticana poručnik Rakovski s odjelom redovite vojske. Tamo 
dođe do okršaja, u kome pogibe 12 buntovnika, dok se Tican 
s preostalim ustašama zaklonio u šumu. Međutim se predomi- 
sliše Teodor Vrbavac i Panta Ostojić, te s drugom četom bun¬ 
tovnika krenuše prema Rumi. Redovita je vojska raspršila i 
njihovu četu. Sam je Tican pošao u Srijemske Karlovce, dakle 
na teritorij Vojne Krajine. Ipak bude ondje uhvaćen i otprem¬ 
ljen u Vukovar, gdje ga je županijski sud osudio na smrt. 

DRAVSKI MOST KOD DONJEGA MIHOLJCA 

Na državnoj cesti, koja iz Pečuha vodi u Donji Miholjac i t 

dalje u Našice, bio je promet znatno sprečavan uslijed toga, 
što na Dravi nije bilo mosta, a prijevoz kola i osoba ovisio je 
o vodostaju rijeke. Narod je već odavna tražio, da se kod Do- , 

njega Miholjca podigne stabilan most na Dravi, ali sama je 
gradnja započela tek u srpnju godine 1906. Gradnju toga mo¬ 
sta rukovodio je kr. nadinžinir Adolf Kralik. Cijela je gradnja 
trajala nešto manje od 2 godine, jer je dovršena u svibnju god. 

1908. Gradnja je stajala ukupno 1,520.000 kruna; od ove je 
svote otpalo 600.000 kruna na donju konstrukciju (t. j. na 
gradnju stupova, koji drže most), a 920.000 kruna na gornju 
konstrukciju mosta, koja je građena od željeza. Donju je grad¬ 
nju izvela Schlickova tvornica strojeva i ljevaonica željeza u 
Budimpešti, a gornju građu tvornica strojeva kr. ug. državnih 
željeznica. 

Most je faktično dug 316 metara. Toliko naime iznosi uda¬ 
ljenost obaju otpornjaka: na lijevoj i na desnoj obali rijeke 
Drave. U samoj vodi stoje dva jaka stupa, kojima su temelji 
poput otpornjaka izvedeni pomoću komprimiranoga zraka sa 
željeznim caisonima. Temelj lijevog otpornjaka počiva na te¬ 
renu od 16 metara i 25 centimetara dubljine ispod ništice 
dravskoga vodokaza. Temelj desnog otpornjaka počiva na te¬ 
renu od 16 m. i 90 cm ispod ništice vodokaza; temelj lijevoga 
stupa 20 metara, a desnoga stupa 16 m. i 34 cm. ispod ništice 
spomenutog vodokaza rijeke Drave. 

Pneumatično fundiranje mosnih stupova bijaše veoma te- 
gotno. Tako je kod lijevoga stupa trebalo 42 dana, dok je 
caison spušten na ij metara dubljine. Šupljina caisona ispu¬ 
njena je betonom u omjeru 1 prema 2 i po odnosno prema 5. 1 

Temeljno je ziđe izvedeno od lomijenjaka u portland cementu, 
a ziđe izvan temelja od obdjelanoga kamena. Lomljenjak je 
t. zv. diorit, dobavljen iz kamenoloma kod Orahovice, dok je 
obdjelani kamen iz Almaša (na Dunavu, a ne na Dravi). Pod¬ 
ložni kvadri (četvorine) od granita doveženi su iz Sarming- 
steina u Austriji. Trošak gradnje jednoga stupa iznosio je 
90.000 kruna; od toga je 65.900 kruna otpalo na gradnju sa¬ 
moga temelja, a 25.000 kruna na zidanje stupa iznad temelja. 

K tomu još pridolazi trošak fundiranja ispod 10 metara du¬ 
bljine, jer je svaki decimetar u dubljini do 15 metara sto jao 
270 kr., u dubljini do 20 m. 310, a do 25 m. 370 kruna. 

Ispod mosta teče rijeka Drava kroz 3 otvora, od kojih je 
svaki širok po 105 metara. Visina donjega ruba željezne kon¬ 
strukcije toga mosta stoji 6 metara i 50 cm. iznad najvišega 
vodostaja Drave, da ne smeta brodarenju po rijeci. Težina ci¬ 
jele ove željezne konstrukcije iznosi 1,801.000 kilograma. 
Prema tomu otpada na svaki otvor 600 tona (po 1000 kg.). 
Cijela je nosiva konstrukcija građena od lijevanog Martinova 
željeza, dok su glave i valjci podržaka od lijevane Martinove 
ocijeli. Prigodom montiranja željezne konstrukcije zakovano je 
na samom gradilištu 104.268 zakovica. 


GRB GRADA MITRO VIČE G. 1388. 

U državnom arkivu u Budimpešti nalazi se u zbirci »Szent- 
Demeter varoš« izvorna povelja, koju je 18. kolovoza 1388. 
izdao magistrat grada Mitrovice. Povelja je dakako sastav¬ 
ljena u latinskom jeziku, a pisana je na pergameni. Kroz do¬ 
nji dio povelje provučena je svilena vrpca, na kojoj visi ta¬ 
dašnji pečat gradske općine u Mitrovici. Na pečatu je otisnut 
u vosak grb grada Mitrovice. Pečat je velik poput zlatnoga 
dukata, a grb predstavlja viteza, koji je raširio ruke, pa u 
desnici drži koplje, a u ljevici štit. Kako je pečat prilično oš¬ 
tećen, ne mogu se odgonetati drugi znakovi na grbu, koji se 
još vide. Oko grba bijaše na pečatu latinski napis, ali je i taj 
većinom oštećen, te se može pročitati samo riječ »civitatis«. 
(Početkom g. 1885. dao je Ćiro pl. Milekić, načelnik grada 
Mitrovice, — susretljivošću dra. Paulera, ravnatelja budimpe¬ 
štanskog državnog arkiva, — fotografirati grb na spomenutoj 
povelji od g. 1388., a samu povelju kopirati i prevesti. Pod- 
jedno je zamolio hrvatsku zemaljsku vladu, da grad Mitrovica 
smije taj svoj prastari grb opet upotrebljavati, i to na te¬ 
melju štatuta od g. 1881. o gradskim općinama). 

ODAKLE DOĐOŠE NIJEMCI G. 1745. U VALPOVO? 

Da se u Valpovu razvije obrt, odlučio je Petar barun 
Prandau ,da će u Valpovo doseliti njemačke obrtnike iz Kem- 
ptena. Ovaj grad nalazi se u bavarskoj pokrajini Švapskoj na 
rijeci Illeru, te je raskršće tamošnjih željeznica. Kempten je 
g. 1289. postao državnim gradom, a Bavarskoj pripade tekar 

g. 1803. Sada broji taj grad 20.000 stanovnika, koji se bave 
industrijom. U Kemptenu se naime nalaze predionice i tkao¬ 
nice pamuka, pa tvornice papira, žigica, strojeva i drvene 
robe. 

Na poziv baruna Prandaua krenulo je iz Kemptena r 1. 
kolovoza 1745. put Valpova 48 ljudi, medju kojima bijaše 8 
muškaraca, 7 žena i 33 djece. Putovalo se na trošak valpo- 
vačkog vlastelinstva, i to na običnim kolima, preko Bavarske, 
Salcburške, Štajerske i zapadne Ugarske. Daleki je to put! 
Zato nije čudo, što su ovi Nijemci putovali neprekidno 13 
dana. Tekar 23. kolovoza 1743. stigoše Nijemci u Valpovo. 
Čitav ovaj putni trošak stajao je valpovačko vlastelinstvo 
ni forinti 31 i pol novčića. 

Jadan je život svih kolonista tečajem prvih godina. Ljudi 
se ipak najteže priuče na klimatske prilike u novim krajevima. 
Tako bijaše i s Nijemcima, koji se god. 1745. preseliše iz 
Kemptena u Valpovo. Oni su vjerojatno već putem stradali 
od briga i napora. Kada se pak doseliše u Valpovo, zahvatila 
ih je groznica, koja je tada harala u tamošnjim močvarnim 
krajevima. Groznica je oslabila njihovo tijelo, pa kada je na¬ 
stupila zima, počeli su jadni ljudi i umirati. Do 19. veljače 
1746. pomrla je gotovo polovica doseljenih Nijemaca, po¬ 
imence j muškaraca, 3 žene i 13 djece. Od cijele dakle kolo¬ 
nije preostade jedva 27 ljudi, od toga samo 3 muškarca, 4 
žene i 20 djece. Pa ipak se ovi ljudi tečajem narednih 180 go¬ 
dina umnožiše toliko, da sada u Valpovu živi preko 400 Ni¬ 
jemaca, koji su potomci ovdje spomenutih i kasnijih njemačkih 
doseljenika/ 1 ') 


VINKOVAČKA GIMNAZIJA 

C. kr. dvorsko »ratno vijeće« u Beču ukinulo je g. 1779. 
latinsku školu u Petrovaradinu, te je mjesto toga otvorilo 
dvorazrednu latinsku školu u Vinkovcima. Uz učenike pre¬ 
mješteni su iz Petrovaradina u Vinkovce također profesori, 
dapače i školsko povjerenstvo. Profesor Engelbrecht bude ime¬ 
novan ravnateljem krajiških škola u Slavoniji i u Srijemu. 

Dekretom c. kr. dvorskoga ratnoga vijeća od 13. listo¬ 
pada 1792. pretvorena je dvorazredna gimnazija vinkovačka 

*) Vidi spis broj 561 u arhivu grofa Normanna u Valpovu. 


u četverorazrednu. Za nju je ravnatelj Engelbrecht izradio po¬ 
sebnu naučnu osnovu. Uz latinski jezik uče se još ovi pred¬ 
meti: zemljopis, povijest, matematika, prirodopis, fizika, lo¬ 
gika, risanje (tlovidno, ratno i operativno) .arhitektura i ratne 
znanosti. Siromašniji učenici iz Vojne Krajine dobivahu škol¬ 
ske knjige badava. Vinkovačka je gimnazija imala svrhu, da 
krajiške sinove odgaja za svećenički i časnički stalež. 

Čini se, da je gimnazija u Vinkovcima dobro napredovala. 
Da lakše ispuni svoju zadaću, predložilo je vojno zapovjed¬ 
ništvo u Petrovaradinu, neka se na vinkovačkoj gimnaziji 
otvore još 3. i 6 . razred, jer su tadašnje potpune gimnazije 
imale 6 razreda. Dozvolu za otvorenje ovih razreda izdalo je 
c. kr. dvorsko »ratno vijeće« u Beču 24. kolovoza 1796. 

Otkako je gimnazija u Vinkovcima proširena na 6 razre¬ 
da, povećao se i broj njenih učenika. Tako znademo, da je 
vinkovačka gimnazija g. 1803. brojila 32 učenika. Ravnatelj 
Engelbrecht počeo je g. 1809. pobolijevati, a pritisnula ga je 
i starost. Zato je 1. travnja 1810. ravnateljem vinkovačke 
gimnazije postao Sabljak, koji je dotle služio u Karlovcu. Sve 
do g. 1811. bila je gimnazija u Vinkovcima spojena s normal- 
kom (pučkom školom). Kad je Engelbrecht 10. studenoga 
1811. umro, odijeljena je normalka od gimnazije vinkovačke. 
Sabljaka je 29. rujna 1817. naslijedio Krmpotić, a g. 1818. 
postade ravnateljem gimnazije profesor Jodl, koji je došao iz 
Češke. 

Car i kralj Franjo I. izdade 10. srpnja 1820. odredbu, da 
se gimnazija u Vinkovcima ima preustrojiti po uzoru austrij¬ 
skih gimnazija, pa da i nadalje ima ostati pod zajedničkom 
upravom s normalkom. Odsada je vinkovačka gimnazija uz 
ravnatelja i 2 vjeroučitelja imala 6 profesora. Svaki je pro¬ 
fesor u svome razredu podučavao sve predmete. Prvi se ra¬ 
zred gimnazije zvao »parva classis«; u njemu su djaci učili 
početak latinskog jezika. Drugi se razred gimnazije zvao 
»principia«, treći »gramatica«, četvrti »syntaxis«, peti »po- 
esis«, a šesti »rhetorica«. Prva četiri razreda smatraju se opće¬ 
nito kao gramatikalna ,a posljednja su dva razreda humani¬ 
stička. Tko svrši cijelu 6 razrednu gimnaziju, on polazi u Za¬ 
greb na filozofiju, a tek iza toga može na sveučilištu učiti 
bogoslovlje, medicinu ili pravne nauke. 

Kad je profesor Jodl g. 1826. iz Vinkovaca otišao u Brno, 
postade ravnateljem vinkovačke gimnazije i normalke Franjo 
Matskassy. Sve do g. 1820. podučavahu se na vinkovačkoj 

gimnaziji i prirodne nauke, ali samo ono »najvažnije, što je 
najvri jedni je znati«. Prirodne su nauke ispuštene iz naučne 
osnove, koja je vrijedila od g. 1821. do g. 1849. 

Grčki jezik uveden je u vinkovačku gimnaziju g. 1849., ali 
su neki učenici bili oprošteni od učenja grčkoga jezika. Tak¬ 
vih je učenika g. 1849. bilo 12. Tada je u Vojnoj Krajini vla¬ 
dalo pomanjkanje profesora. Radi toga budu na vinkovačkoj 
gimnaziji na jesen g. 1849. ukinuta viša dva razreda (5. i 6.). 
No već 22. studenoga 18ji. javlja c. kr. vojno zapovjedni¬ 
štvo, da se mala četverorazredna gimnazija u Vinkovcima od¬ 
lukom kralja Franje Josipa od 5. studenoga 1851. proširuje u 
veliku gimnaziju po austrijskoj (Thunovoj) naučnoj osnovi s 
8 razreda. 

I zaista je u ožujku g. 1852. na vinkovačkoj gimnaziji bio 
otvoren peti razred ,a onda uzastopce šesti, sedmi i osmi ra¬ 
zred. Ravnatelj Matskassy bude g. 1852. umirovljen, a novim 
ravnateljem postade Josip Brunner. Mjesto prijašnih razrednih 
profesora dolazili su u službu novi strukovni profesori, koji 
su (većinom na bečkom sveučilištu) položili profesorski ispit 
iz pojedinih struka, n. pr. za klasične jezike (latinski i grčki) 
ili za povijest i zemljopis ili za matematiku i fiziku. 

Prvi »ispit zrelosti« na vinkovačkoj gimnaziji održan je 
mjeseca srpnja g. 1853. »Ispitu zrelosti« predsjedao je školski 
savjetnik dr. Antun Jare. Odsada idu abiturijenti vinkovačke 
gimnazije izravno na sveučilište, ako žele nastaviti svoje na¬ 
uke. Počevši od g. 1853. predavaju se na gimnaziju u Vinkov¬ 
cima svi predmeti na njemačkom jeziku, dok je prije bio la¬ 
tinski nastavni jezik. Zato je nadzor nad vinkovačkom gim¬ 
nazijom povjeren godine 1862. školskomu nadzorniku za 
Kranjsku, koji bijaše tada nadzornik svih srednjih škola na 
teritoriju Vojne Krajine. 

Hrvatski je narod počevši od g. 1861. neprekidno tražio, 
neka se u krajiške srednje škole uvede hrvatski kao »nastavni« 
jezik, na kojemu će se obučavati svi predmeti. Ova je želja 
realizirana tekar na jesen g. 1868., kada se i vinkovačka gim¬ 
nazija počela postepeno pretvarati u hrvatski zavod. Ova je 
pretvorba do kraja izvršena tekar u školskoj godini 1873.—4. 
Njemački jezik ostade dakako obligatnim predmetom, kakav 
bijaše i na gimnazijama u provincijalu, t. j. u građanskoj 
Hrvatskoj. Ali već 3. rujna 1878. izađe nova naredba c. kr. 
vojnoga zapovjedništva u Zagrebu, koje bijaše tada zemalj¬ 
ska vlada za teritorij Vojne Krajine. Po toj naredbi imaju se 


odsada na krajiškim školama kemija, fizika, matematika, ge¬ 
ometrija i logika, te francuski i njemački jezik predavati na 
njemačkom, a ne na hrvatskom jeziku. Tekar na jesen g. 
1881., kad je teritorij Vojne Krajine konačno sjedinjen s gra¬ 
đanskom Hrvatskom, počelo se postupice (razred po razred) 
izuzimati od spomenute naredbe. Njemačkom kao »nastav¬ 
nom« jeziku odzvonilo je u bivšoj Krajini koncem srpnja g. 
1886. 

Vinkovačka je gimnazija 4. listopada g. 1879. svečanim 
načinom proslavila stogodišnjicu svoga opstanka. Tom je pri¬ 
godom otvorena nova gimnazijska zgrada, u kojoj se vinko- 
vački zavod nalazi još i sada. Ovu je zgradu osobno blago¬ 
slovio đakovački biskup Josip Juraj Strossmayer, koji je tom 
prigodom rekao velik i uman govor. Biskupa je u ime gene¬ 
rala Franje baruna Filipovića, kao upravitelja Vojne Krajine, 
pozdravio pukovnik Ivan Trnski, poznati pjesnik hrvatski. 
U ime vinkovačke gimnazije govorio je ravnatelj Franjo Ma- 
rek, a u ime profesorskoga zbora Oton Kučera. (Prije Mareka 
bijaše ravnateljem vinkovačke gimnazije Franjo Vaniček, a 
poslije Mareka izredaše se: Košćal, Gavro Lucarić, Josip Ba- 
yer, Mirko Horvatin i dr. Dragutin Poljugan). 

Vinkovačka gimnazija bijaše uvijek rasadište znanja, oso¬ 
bito za sinove bivše brodske regimente krajiške. Ova je gimna¬ 
zija odgojila čitav niz odličnih ljudi, koji danas u hrvatskom 
narodu djeluju kao svećenici, profesori, činovnici, odvjetnici, 
liječnici, ljekarnici, mjernici, šumari, gospodari i časnici. Zato 
je godine 1929. dostojno proslavljena ijo. godišnjica opstanka 
vinkovačke gimnazije. 


ĐAKOVAČKI IZBORI ZA HRVATSKI SABOR 
Prilog hrvatskoj ustavnoj povijesti. 

Nekada su u hrvatskom saboru bili zastupani samo t. zv. 
staleži, t. j. plemstvo, svećenstvo i građanstvo. Svi su velikaši 
(t. j. knezovi, grofovi i baruni) imali pravo, da osobno dođu 
na hrvatski sabor, kamo ih je posebnom pozivnicom pozivao 
ban hrvatski. Koji velikaš nije mogao ili nije htio osobno doći 
na sabor, mogao je onamo poslati svoga punomoćnika. (To 
je obično bio njegov odvjetnik ili takav susjedni plemić, koji 

je uživao velikaševe povjerenje). Plemstvo cijele županije^bi¬ 
ralo je na županijskoj skupštini 2 plemića, koji ce dotičnu 
županiju zastupati na hrvatskom saboru. 1 ) • ■ 1 

Svi su 'biskupi (rimokatolički, istoono-pravoslavni 1 grko- 
katolički) imali pravo, da osobno dođu na hrvatski sabor. Je¬ 
dnako su pravo imali provincijali isusovački i pavlinski, dok 
nijesu ukinuta oba ova reda (godine 1773. odnosno 1786.). 
Na sabor je pozivan i prepošt (veliki predstavnik) zagreba¬ 
čkoga kaptola, i to kao »prior vranski«. Inače je svaki kaptol 
(zagrebački, đakovački, senjski, riječki, bribirski, križevački 
i čazmanski) birao po jednoga kanonika, koji će ga zastupati 
na saboru hrvatskom. 2 ) Takve su zastupnike na hrvatski sa¬ 
bor odašiljali također hrvatski gradovi, i to isprvice samo 
Zagreb, Varaždin, Koprivnica i Križevci, a kasnije jošte Senj, 
Karlovac, Požega i (počevši od godine 1809.) grad Osijek. 

Na takvim »staleškim« saborima nijesu bili zastupani hr¬ 
vatski seljaci, izuzev Turopoljce, koji su kao »plemići jedno- 
selci« birali i u sabor odašiljali svoga »komeša«. Posljednji 
»staleški« sabor hrvatski sastao se u Zagrebu 23. listopada 

1847., kada je stvoren zaključak, da se mjesto latinskog jezika 
proglašuje hrvatski kao služben jezik u svim uredima, sudo¬ 
vima i školama. , . ■ 

Hrvatski ban Josip barun Jelačić sazvao je za 5. lipnja 
1848. prvi hrvatski »narodni« a ne »staleški« sabor. Na tomu 
će saboru uz plemstvo, svećenstvo i građanstvo biti zastupani 
također žitelji svih trgovišta i sela u Hrvatskoj i Slavoniji. 3 ) 

*) Plemići su redovito imali većinu u hrvatskom saboru. Njihovu 
naime staležu pripadahu također podban, protonotar i zemaljski blagajnik. 
Podbana je imenovao hrvatski ban, dok su protonotara i blagajnika 
birali članovi hrvatskoga sabora. 

2 ) Kaptoli su redovito pošiljali na hrvatske sabore -učene ljude. Zato 
su kanonici uživali velik ugled na hrvatskim saborima.. Između kano¬ 
nika biraju se članovi raznih odbora. Oni živo sudjeluju kod stvaranja 
instrukcije (upute) za hrvatske nuncije, koji će poći u Požun na zajednički 
ugarsko-hrvatski sabor. Ako se bira delegacija hrvatskoga sabora, koja ce 
poći do kralja u Beč, uvijek je u njoj i koji kanonik. Jednako _ sudjeluju 
kanonici kod ispitivanja zemaljskih računa, te u raznim zemaljskim ko¬ 
misijama. 

3 ) Po naredbi »banskoga vijeća« od 18. svibnja 1848. dobiše izborno 
pravo — uz plemiće i svećenike — također svi trgovci, obrtnici, činov¬ 
nici, odvjetnici, mjernici, liječnici, ljekarnici,_ učitelji, profesori, suci, te 
svi posjednici (bilo kuće bilo zemlje). Gradovi, trgovišta i slobodni kotari 
(bakarski, vinodolski i turopoljski) birat će 77 zastupnika, a sela 102 (od 
toga 44 u hrvatskoj i slavonskoj Krajini, a 58 u 3 hrvatske i 3 slavonske 


Zato je i trgovište Đakovo dobilo poziv, da izabere svoga za¬ 
stupnika za hrvatski sabor. Izbor je obavljen 31. svibnja 

1848., kada je -izabran Matija V u k m a n i ć, duhovnik (spi- 
ritual) u sjemeništu đakovačkom. Dva dana prije toga birahu 
svoga zastupnika svi kucegospodari u đakovačkom kotaru; 
oni izabrase Tribuna K r a j š i ć a, seljaka i kneza općine Hr- 
kanovci. Kanonici kaptola đakovačkog odlučiše još 18. svibnja 

1848., da ih na hrvatskom saboru u Zagrebu zastupa Martin 
K o im e -n d o, prepošt kaptola u Đakovu. 

’ Zbog velikoga rata (god. 1848. i 1849.) i radi t. zv. »Ba- 
chovog apsolutizma« (god. 1850.—1860.) nije se hrvatski sa¬ 
bor sastajao punih 12 godina. Kad je 20. listopada 1860. kralj 
Franjo Josip svojim narodima vratio ustav, sazvao je ta¬ 
dašnji ban Josip barun Šo-kčević hrvatski sabor u Zagreb za 
15. travnja 1861. Brije toga datuma treba obaviti izbore na¬ 
rodnih zastupnika. 4 ) Tako su 16. ožujka 1861. žitelji trgo¬ 
višta Đakova jednoglasno za svoga zastupnika na hrvatskom 
saboru izabrali đakovačkog odvjetnika Mirka Hrvata, koji 
bijaše odlučan pristaša tadašnje Stro-ssmayerove »narodne 
stranke«. Istoj je stranci pripadao i hrvatski pjesnik Luka 
Botić, za koga je 20. ožujka 1861. glasovalo svih 70 izbor¬ 
nika đakovačkog kotara. 5 ) Kako je taj kotar bio veoma pro-. 
stran, odredila je t. zv. »banska konferencija«, da ima pravi^ 
birati 2 narodna zastupnika. Zato je uz Botića g. 1861. izabrih 
1 dr.JFranjo Šagovac, koji bijaše profesor biskupskoga 
meništa u Đakovu. Šagovac se kasnije zahvalio na mandaltS 
jer da je kao profesor zapriječen dolaziti na saborske sjednite.^ 
Uslijed toga dođe 2 6. rujna 1861. u đakovačkom kotaru aW 
naknadnog izbora, u kojemu je -narod jednoglasno birao Jozu 
Jankovića. Na hrvatskom je saboru godine 1861. djelo¬ 
vao također đakovački kanonik Jerolim A n d r i ć, koga je 

jVP ani i e )- Kaptoli, konzistorije, manastiri i zagrebačka pravoslovna (juri- 
dicka) akademija poslat će na hrvatski sabor 12 zastupnika. Uz ove »na- 
r °i.? e v> za ^ tu P n ikf« imat će na saboru mjesta također »virilisti«, t. j. 
velikaši (knezovi, grofovi i baruni), te crkveni i državni dostojanstve¬ 
nici. Viriliste ce u sabor pozivati ban posebnim listovima. Pravo svoje 
mogu ipak virilisti vršiti samo onda, akio osobno dođu u sabor, jer puno¬ 
moći više ne vrijede. 

4 ) Kralj je 21. veljače 1861. odredio, da ise izbor narodnih zastupnika 
ima obaviti po istom izbornom redu, kakav je vrijedio g. 1848. 

6 ) Svako je selo biralo po 2 izbornika, koji su došli u Đakovo, te 
ondje birali narodne zastupnike. To je ućinjeno zato, da ne moraju u 
sjedište izbornoga kotara doći tisuće seljaka. 



22. ožujka 1861. izabrao svojim zastupnikom kaptol đa 

Krali ie 8. studenoga 1861. raspustio hrvatski sabor, koji 
Laj. svo j e delegate poslati u bečko »carevinsko vijeće«, 
KSUtamČ) za djelu M*Wku monazluju. 

(S istoga je razloga bio raspušten i ugarski sabor.) Pune 4 go 
dine ostade Hrvatska bez svoga sabora. 

U to vrijeme dođe do raskola u Strossmayerovoj ^na¬ 
rodnoj stranci«. Iz nje naime istupiše Ivan Mazuranic, Am¬ 
broz Vranicani, Ivan Kukuljevic, Avelin Ćepulic, Ivan Von 
čina, Ljudevit Vukotinović, Adolfo Veber 1 jos neki hrvatski 
političari. 7 ) Ovi stvoriše »samostalnu narodnu stranku«, koja 
ie željela, da Hrvatska sklopi nagodbu s Austrijom mjesto 
s Ugarskom. 8 ) Kako je tada još Austrija bila dlo ' >Deutscl l‘ 
bunda« (t. j. saveza njemačkih država), bojao se biskup Stross- 
maver, da bi u Hrvatskoj — ako se nagodbom poveze s Au¬ 
strijom - moglo opet doći do germanizacije (pomjemci- 
vanja), kako bijaše u vrijeme Bachovog apsolutizma.) 

Kada se austrijskom kancelaru Schmerlingu činilo da je 
»samostalna narodna stranka« javno 

predobila za sklapanje nagodbe s Austrijom, sklonuo je kralja 
Franka Josipa, da 27. svibnja 1865. sazove hrvatski sabor za 
dan 17. srpnja 1865. U tu je svrhu hrvatski ban Šokcevic dao 

»I Krali ie 12 ožujka 1861. pozvao hrvatski sabor, neka »12 svoje 
sredine izabere i na carevinsko vijeće (u Beč) pošalje 9 sposobmh 1 miro¬ 
ljubivih zastupnika«; podjedno neka sabor ustanovi nacm. o^e _ ^ 
buduće birati i na carevinsko vijeće poMjati delegati iz H 

V ° ni i) Među ovima bijahu: dr. Ljudevit Gaj Metel barun Ožegović^dr. 

S^v^SuijaJ S B tje T Z ^!ć r i ^Peta^'oćić" 

- i J-I m SgJ&EBgt “3 

dr“ vTnceslS Solć, Lževaki vladika Gavro Smičiklas i posvećeni bi- 

skup Ivan^rah. naroc J nu stranku« stupiše također srpski polrti- 

čari- } dr Jov^i Subotić, Makso Priča, Nikola Krestić 1 Svetozar Kusevic 
zaiedno s vladikama Gruićem 1 Nikolajevićem. 

»I Uz đakovačkoga biskupa ostadoše hrvatski P°btičari: dr. Franj 

*al uj: Sa i». ? k, a v tTiISriTS 

Bogoslav Šulek, Ante Jakic, dr. Lavos av ’Kušlan Tosip Torbar i 

Marijan Derenčin, Franjo Zužel, barun P ra ^ b • ’ a J P 

dr. Josip Vranicani, te ogromna većina župnika 1 kapelana. 

u lipnju i srpnju godine 1865. obaviti izbore narodnih za¬ 
stupnika. 

Da se Hrvatska lakše i sigurnije othrva austrijskom cen¬ 
tralizmu, sklopila je Strossmayerova »narodna stranka« iz¬ 
borni kompromis s t. zv. »unionistima«, koji su tražili »uniju« 
(sjedinjenje) Hrvatske s Ugarskom, kako bijaše do godine 
1848. Uslijed toga izbornoga sporazuma nije »samostalna na¬ 
rodna stranka« mogla polučiti većinu narodnih zastupnika; 
ipak je u hrvatskom saboru bila relativno najjača stranka, jer 
joj je pripadalo i svih jj zastupnika iz Vojne Krajine, gdje se 
biralo po nalogu iz Beča. 

U Đakovu je ugled biskupa Strossmayera bio tako velik, 
da tu nijesu »centralisti« (t. j. pristaše Mažuranićeve »samo¬ 
stalne narodne stranke«) mogli postaviti svoga kandidata. Na 
biralište su 1. srpnja 1865. u trgovištu Đakovu pridošla 123 
izbornika, koji jednoglasno izabraše odvjetnika Mirka H r- 
v a t a za svoga narodnoga zastupnika. Kako je Hrvat kan¬ 
didirao i u Virovitici, gdje je također imao nadu u izborni 
uspjeh, birahu đakovački izbornici za taj slučaj njegova za¬ 
mjenika. Takvim bude jednoglasno izabran svećenik Josip 
Miškatović, profesor u sjemeništu đakovačkom. I zaista 
je Mirko Hrvat bio za narodnoga zastupnika biran također 
u Virovitici. On je taj mandat i pridržao, uslijed čega postade 
Miškatović zastupnikom trgovišta Đakova. 

S nešto izgleda u izborni uspjeh postavila je »samostalna 
narodna stranka« svoje kandidate za seoske općine kotara 
đakovačkoga, koje birahu 3. srpnja 1865. svoja 2 narodna 
zastupnika. Ipak je i tu pobijedila Strossmayerova »narodna 
stranka«. Na biralište naime dođoše 63 izbornika, od kojih 
je 40 glasovalo za Ivana Laudenbacha, posjednika i 
mjesnoga suca u trgovištu Đakovu, a 23 protiv njega, te 37 
za tadašnjega đakovačkoga župnika dra. Franju Š a g o v c a, 
a 26 protiv njega. Zamjenikom Laudenbacha bude izabran 
dr. Franjo R a č k i, a zamjenikom dra. Šagovca postade sve¬ 
ćenik Mihovil Pavlin ovi ć, jedan od glavnih prvaka dal¬ 
matinskih Hrvata. 

Đakovački je kaptol svoga zastupnika birao 21. srpnja 
1865. Jednoglasno je izabran Strossmayerov prijatelj i pouz¬ 
danik dr. Franjo R a č k i, koji je tada bio savjetnik »kr. na- 
mjesničkoga viječa« (t. j. hrvatske vlade u Zagrebu) i nad¬ 
zornik svih škola u FIrvatskoj i Slavoniji. 

U hrvatskom saboru god. 1865.—1867. mje bilo vecme 
za nagodbu s Austrijom. 10 ) Bez uspjeha se godine 1866. pre¬ 
govarao i s Ugarskom. 11 ) Kako pak hrvatski .zastupnici otklo- 
niše sudjelovanje kod krumsanja kralja Franje Josipa 8. lipnja 
1867 dok se ne sklopi državopravna nagodba s Ugarskom, 
raspustio je kralj 25. svibnja 1867. hrvatski sabor. Prije toga 
vratiše se »centralisti« u Strossmayerovu »narodnu stranicu«. 

Austrija je godine 1866. nastradala u ratu s Pruskom, koja 
ju je konačno izgurala iz »Deutschbunda«. Tada se kralj 
uvjerio, da sami Nijemci ne će moći vise vladati u cijeloj 
habsburškoj monarkiji. Zato je kralj početkom godine 1867. 
pristao na »dualizam«, t. j. da se habsburška monarkija dijeli 
na istočnu i na zapadnu polovicu, pa da Madžari vladaju u 
istočnoj, a Nijemci u zapadnoj polovici. 

Dosljedno tomu dade kralj 27. lipnja 1867. po želji 
Madžara vlast u Hrvatskoj i Slavoniji barunu Levmu Rauchu 
kao »namjesniku banske časti«. Rauch dobije zadaću, da kao 
vođa »unionista« provede takve izbore, da u hrvatski sabor 
dođe većina pristaša nagodbe s Ugarskom. On je to 1 polučio 
nasilnim sredstvima kod izbora, koje dade provesti pod konac 
godine 1867. 

Da kod izbora sigurnije uspije, dade Rauch po kralju 20. 
listopada 1867. oktroirati novi izborni red. Po tomu je redu 
broj izabranih narodnih zastupnika u građanskoj (banskoj) 
Hrvatskoj i Slavoniji snižen od 123 na 66 , dok je broj virilmh 
članova sabora hrvatskog ostao nepromijenjen. ) Odsada 
vanjske općine đakovačkoga kotara biraju samo jednoga mje 
sto dva narodna zastupnika. Trgovište će i nadalje u saboru 
imati posebnoga zastupnika svoga; ali kaptol đakovački ne ce 
biti napose zastupan, već kanonici glasuju zajedno s ostalim 
žiteljima đakovačkim. 

10 ) To se jasno vidjelo iz adrese, kaju je hrvatski sabor primio 10. 
veljače 1866. Zato su krajiški (graničarski) zastupnici odmah iza glaso¬ 
vanja adrese ostavili hrvatsku sabornicu. 

m Hrvatski je sabor 11. ožujka 1866. izabrao 12 članova, koji su 
kao »hrvatski kraljevinski odbor« vodili pregovore s jednako brojnim 
»ugarskim kraljevinskim odborom«. Ipak nije tada došlo do nagodbe iz¬ 
među Hrvatske i Ugarske, jer Madžari ne htjedoše priznati, da Hrvatskoj 
pripadaju Međimurje i grad Rijeka s kotarom svojim. 

12) gela u građanskoj Hrvatskoj i Slavoniji birat će samo 43 narodna 
zastupnika, gradovi 16, trgovišta 6, a Turopolje 1, ukupno dakle 66 na¬ 
rodnih zastupnika. 

Rauch je učinio kod izbora pritisak na sve odvisne izbor¬ 
nike, naročito na ^činovnike. Kako se kod izbora poslužio i 
nasiljem, pobijedise unionisti u 49 kotara, a Strossmayerova 
»narodna stranka« samo u 17 kotara. ’ 3 ) U samom trgovištu 
Đakovu nije Rauch niti postavio svoga kandidata. Od 58 iz¬ 
bornika došlo je 24. studenoga 1867. na biralište 47 izbornika, 
koji glasovahu za odvjetnika Mirka Hrvata. Kako je on 
kandidirao također u Virovitici, trebalo mu je birati i zamje- 
mka za slučaj, ako bude Hrvat izabran u Virovitici, te ako 
pndrzi virovitički mandat mjesto đakovačkoga. Zamjenikom 
Mirka Hrvata bio je sa 45 glasova izabran Ivan Laudenbach. 
Istoga se dana (24. studenoga 1867.) birao i narodni zastupnik 
za kotar đakovački. Na biralište je došlo 168 izbornika, od 
kojih su 154 glasovala za Strossmayerova kandidata Vatro- 
slava Broš a, odvjetničkoga perovođu u Đakovu, a samo 
14 za kandidata Rauchove »ustavno-narodne« (unionističke) 
stranke. Hrvat je istoga dana (24. studenoga) bio izabran za 
nar. zastupnika također u trgovištu Virovitici. 

Znalo se, da će taj hrvatski sabor sklopiti nagodbu s Ugar- 
s k°m. v K a k° Strossmayerova »narodna stranka« ne može to 
spriječiti, položiše njeni zastupnici ij. siječnja 1868. svoje 
mandate, da ne snose suodgovornost za sklapanje nagodbe. 14 ) 
Tako je oba svoja mandata (za Đakovo i Viroviticu) položio 
1 Mirko Hrvat. Predsjednik hrvatskoga sabora Antun pl. Va- 
kanovic pozove nato u sabor Ivana Laudenbach a, kao 
zastupnika trgovišta Đakova. Laudenbach se kao pristaša bi- 
skupa Strossmayera ne htjede odazvati tomu pozivu. U sabor- 
skoj sjednici od 1 6. ožujka 1869. dade Vakanovič pročitati 
pismo, kojim Laudenbach izjavljuje, da se odriče mandata 

t : - 3) P d „ kandidata Strossmayerove »narodne stranke« izabrani su: dr. 

eranjo Racki u Senju, Vjenceslav Turković u Karlovcu, dr. Marijan De- 

vtrVi t Br 1 ? du na , K T T i ’ J° si P Torbar " Baniji (za Ozalj, Ribnik i Se- 
venn) dr. Vjenceslav Urpam u Hreljinu, Josip Tomac u Ravnojgori, Ju- 
hje Bubanovic u Križevcima, Viktor pl. Špišić u Koprivnici, Mirko Hrvat 
u Virovitici . u trgovištu Đakovu, Ivan Krstitelj Tombor u Erdeviku, 
Ljude VI t pl Vukotmovic u Ludini, dr. Jovan Subotić u trgovištu Rumi, 
Br °) u JjT ru đakovačkom, dr. Mihajlo Polit u Irigu, dr. 
ozidar Plavsić u Iloku i Simo Filipović u kotaru rumskom. 

J opozioijonih zastupnika ostadoše u hrvatskoj sabornici 

-' . c , v! ' P * Vukotinovic i Simo Filipović. Unionisti su Vukotino- 

„ Lit- • 1 Za pI T 0 P a . Potpredsjednika u saboru. Time se Vukotinović 
Pj 11 1C1 . P?® ve odijelio od Strossmayerove »narodne stranke«, te je 
postao unionist, sto je i ostao do smrti svoje. 

narodnoga zastupnika za trgovište Đakovo. Nato je saborski 
predsjednik pozvao hrvatsku vladu, da u Đakovu raspise nak¬ 
ladni izbor narodnoga zastupnika Već »^toga,e 

naknadni izbor za seoske općine đakovačkoga kotara, jer je 
Vatroslav Broš 15. siječnja 1868. položio mandat narodnoga 
zastupnika. Biskupovi ljudi provedoše u đakovačkom kotaru 
agitaciju, da se izbornici apstiniraju (ustegnu) od biranja no¬ 
voga zastupnika. Ta je akcija tako uspjela, da su na biralište 
pridošla samo 2 izbornika, koji glasovahu za Rauchova kan¬ 
didata Marka Cvijića. Ipak je Rauchova većina u saboru pri¬ 
znala Cvijića zastupnikom đakovačkoga kotara. Da se nešto 
slična ne dogodi u trgovištu Đakovu, dozvolio je biskup Stross- 
maver, da njegov vlastelinski odvjetnik Mirko Hrvat kan¬ 
didira kod naknadnog izbora. Prilike se i onako promijenise, 
jer je hrvatski sabor već primio nagodbu s Ugarskom, koja je 
nagodba 8. studenoga 1868. dobila i kraljevu sankciju. Tako 
je Mirko Hrvat bio u Đakovu ponovno biran, a sabor je 14. 
rujna 1869. jednoglasno ovjerovio taj novi mandat Mirka 

Hrvata. 

Nikada u Hrvatskoj nije narod ustao protiv kojega za¬ 
kona u tolikoj mjeri, kao što je ustao protiv nagodbe, koja 
je godine 1868. sklopljena između Hrvatske 1 Ugarske. Hrvat 
ski su rodoljubi uopće nijekali pravovaljanost toga _ zakona, 
jer je stvoren bez sudjelovanja Vojne Krajine, koja je zapre¬ 
mala veći dio teritorija Hrvatske 1 Slavonije. (Na prijašnjim 
saborima, koji se sastadoše god. 1848., 1861. 1 1865., sudjelo¬ 
vahu i narodni zastupnici iz Vojne Krajine). 

Osobitu je agitaciju protiv nagodbe razvio hrvatski »tri- 
umvirat«, koji su* činili Mato Mrazović, Ivan Vončina 1 Josip 
Miškatović, sva trojica pnstase biskupa Strossmayera. Njim 
je pošlo za rukom, da početkom godine 1871. sruse Levma ba¬ 
runa Raucha, koji je 8. prosinca 1868 imenovan pravim ba¬ 
nom, ali se komprimitirao potajnim sudjelovanjem u » k ° nz ?r 
čiju za isušen je Lonjskoga polja«. Mjesto Raucha P° st ^ de " 
vatskim banom a«, siječnja ,8 7 .. “oman pl B a d e k ^ 
V i ć. On je morao provesti izbore za hrvatski sabor, jer je vec 
utrnuo trogodišnji mandat narodnih zastupnika, koji su bili 
izabrani koncem godine 1867. 

Kod izbora ,koji se obaviše u svibnju godine i8ji ; , dobila 
je Strossmayerova »narodna stranka« 51, a unionisti jedva 14 

mandata. 15 ) (Napose je u Krapinskim Toplicama izabran dr. 
Ante Starčević, vođa »stranke prava«). Trgovište Đakovo 
biralo je 30. svibnja 1871. Na biralište je došao ji izbornik, 
te je Mirko Hrvat biran jednoglasno. Istoga se dana birao 
i narodni zastupnik za seoske općine kotara đakovačkoga. Tu 
su na biralište došla 234 izbornika, od kojih su 223 glasovala 
za dra. Ignjata B r 1 i ć a, kandidata Strossmayerove »narodne 
stranke«. 

Madžare je neugodno iznenadio rezultat ovih izbora. Oni 
sklonuše kralja, da odgodi sastanak hrvatskoga sabora, dok se 
ne nađe izlaz iz nove političke situacije. Kralj je kasnije od¬ 
godio hrvatski sabor još tri puta. Kada se ij. siječnja 1872. 
ipak sabor sastao i konstituirao, izabravši Ivana Mažuranića 
za predsjednika, ustade ban Bedeković i pročita kraljevo pi¬ 
smo, kojim se hrvatski sabor raspušta, jer da većina narodnih 
zastupnika ne pruža nade za povoljan rad. 

Naskoro iza toga odstupio je 12. veljače 1872. ban Bede¬ 
ković, a namjesnikom banske časti postade Antun pl. V a k a- 
n o v i ć, mjesto koga je faktično vladao bivši hrvatski ban 
Levin barun Rauch. Vakanović dobije ovlaštenje, da provede 

15 ) Strossmayerovoj »narodnoj stranci« pripadahu ovi izabrani na¬ 
rodni zastupnioi: Nikola Krestić u Zagrebu gornjem gradu, Ante Jakić 
u Zagrebu donjem gradu, Mato Mrazović u Zagrebu 3. kotaru (Kaptol, 
Nova Ves i Vlaška ulica), Dragutin Pust u Varaždinu 1. kotaru, Ivan 
Nepomuk Jagić u Varaždinu 2. kotaru, Viktor pl. Špišić u Koprivnici, 
Đuro Balaško u Dugomselu, Pajo Kolarić u prvom i Lazo Popović u 
drugom vanjskom kotaru osječkom, Josip Šušković u vanjskom kotaru 
zagrebačkom, Nestor Kiepacb u trgovištu Krapini, Franjo Reizer u ko¬ 
taru samoborskom, Milan Vizner u trgovištu Samobor, Ante Jakić u Senju, 
Zivko Odžić u Tovamiku, Pavao Grčić u Iloku, Josip Torbar u Jastre- 
barskom, Ivan Vončina u Ludini, Eduard pl. Halper u Sv. Križu-Za- 
čretju, Mirko Hrvat u trgovištu Đakovu, dr. Ignjat Brlić u djakovačkom 
kotaru, Josip Turelli u Gaju (za Pakrac i Kutinu), Vjekoslav Furlić u 
Valpovu, Josip Beruta u Malom Bukovcu, Vjenceslav Turković u Cri¬ 
kvenici, Ivan Magenheim u Suhompolju, Janko Tombor u Erdeviku, dr. 
Franjo Rački u Brodu na Kupi, Bartol Zmajić u Bakru, Jovan Rogulić 
u Indiji, Martin pl. Ožegović u Velikom Ravnu, Ivan Pinter u Velikoj 
Gorici. Dragutin Antolek-Orešek u Varaždinskim Toplicama, dr. Milan 
Makanec u Karlovcu, Mato Mrazović u Delnicama, dr. Franjo Kviring u 
virovitičkom kotaru, Vaso Kotur u trgovištu Sisku, Antun Čop u ko¬ 
taru sisačkom, Julije Bubanović u Novom Manofu, Tito Ožegović u Ma¬ 
riji Bistrici, Josip Milčić u Klanjcu, dr. Marijan Derenčin na Trsatu, 
Josip Muzler u Daruvaru, Dragutin Ferkić u Križevcima, Ivan Kralj u 
Donjoj Stubici, Mato pl. Sladović u Severinu, Mavro Broz u Bednji, dr. 
Aleksa Rogulić u Irigu, Karlo pl. Mihalović u Našicama, Dragutin pl. 
Domjanić u Sv. Ivanu-Zelini i Jovan Rogulić u kotaru rumskom. 

nove izbore, u kojima će unionisti nasiljem polučiti većinu 
zastupnika. 

Kako je Hrvatskoj kralj 8. lipnja 1871. pripojio teritorij 
t. zv. Varaždinske Krajine, 16 ) koju su činile 2 krajiške pu¬ 
kovnije (križevačka i đurđevačka), trebalo je godine 1872. bi¬ 
rati 7j narodnih zastupnika. Premda se vlada kod izbora po¬ 
služila pritiskom i nasiljem, ipak je izabrano samo 28 unioni¬ 
sta, a 47 članova 17 ) Strossmayerove »narodne stranke«. U 
trgovištu Đakovu izabran je 29. svibnja 1872. jednoglasno 
odvjetnik Mirko H r v a t, a u seoskim općinama đakovačkoga 
kotara izabran je opet dr. Ignjat B r 1 i ć, učeni i značajni hr¬ 
vatski rodoljub iz Broda. 

Svatko je očekivao, da će iza poraza kod izbora odstupiti 
banski namjesnik Vakanović. Mjesto toga dosjetio se bivši ban 
Levin Rauch, kako će u hrvatskom saboru nadjačati opoziciju. 
On je naime uputio Vakanovića, da na hrvatski sabor pozove 
47 virilista, koji bijahu (uz malu iznimku) sami unionisti. Ti¬ 
me je prisilio hrvatske opozicijonalce, da prihvate ponudu za 
pregovore s unionistima. Posredovahu: zagrebački nadbiskup- 
kardinal Josip Mihalović i valpovački vlastelin Gustav barun 
Prandau, koji (premda i sami unionisti) ne odobravahu Rau- 

le ) Teritorij bivše »Varaždinske Krajine« pretvoren je u »bjelovarsku 
županiju«. Tamo su 5. rujna 1871. obavljeni izbori narodnih zastupnika 
za hrvatski sabor. U svih 9 izbornih kotara pobijediše kandidati Stross- 
mayerove »narodne stranke«, poimence: Ivan Mažuranić u Bjelovaru, dr. 
Mijo Posilović u Ivanić-gradu, dr. Rohak u Čazmi, Josip Lehpamer u 
Đurđevcu, Franjo Sviličić u Sv. Ivanu- 2 abnu, Josip Miškatović u Po¬ 
dravskom Novigradu, Jovan Steković u Trojstvu, Josip Hiter u Ivanskoj 
i Josip pl. Špun-Strižić u Hercegovcu. 

17 ) U istim kotarima kao g. 1871. bijahu g. 1872. izabrani ovi na¬ 
rodnjaci«: dr. Milan Makanec, Josip Šušković, Dragutin Ferkić, Viktor pl. 
Spišić, Nikola Krestić, Ante Jakić, Mato Mrazović, Dragutin Pust, Ivan 
Nepomuk Jagić, Bartol Zmajić, Nestor Kiepach, Ivan Mažuranić, Mirko 
Hrvat, dr. Ignjat Brlić, Antun Čop, Vaso Kotur, Đuro Balaško, Dragutin 
Antolek-Oresek, Mavro Broz, Josip Milčić, Ivan Vonoina, Vjenceslav 
Turković, dr. Marijan Derenčin, Jovan Steković, dr. Mijo Posilović, Fra¬ 
njo Sviličić, Josip Lehpamer, Josip Muzler, Josip Turelli, Lazo Popović, 
Karlo pl. Mihalović, Ivan Magenheim, dr. Franjo Kviring, Živko Odžić, 
Pavao Grčić, Janko Tombor, dr. Aleksa Rogulić u Irigu i Jovan Rogulić 
u rumskom kotaru. Uz ovih 38 narodnjaka izabrano je još 9 kandidata 
Strossmayerove »narodne stranke«, poimence: Đuro Crnadak u Senju, dr. 
Josip Malec u Donjoj Stubici, Emanuel pl. Vranicani u Ozlju, dr. Ivan 
Dežman u Delnicama, dr. Franjo Rački u Vrbovskom, Josip Miškatović 
u Peterancu, Ćiro Turalo u Hercegovcu, Josip Špun-Strižić u Garešnici i 
Slavoljub Vrbančić u Virju. 


> 



Foto: Lj. Griesbach. Zagreb 

Mitrovica: »Hrvatski Dom« i rimokatolička župna crkva 



Foto: Lj. Griesbach, Zagreb 
Đakovo: Stolna crkva i ostatak utvrda 

Foto: Lj, Griesbach, Zagreb 
Slavonski Brod: Franjevačka crkva i samostan 


Foto: Lj. Griesbach, Zagreb 
Vukovar: Franjevački samostan i župna crkva 











chova nasilja. Tako dođe do kompromisa pod uvjetom, da se 
»revidira« (promijeni) ugarsko-hrvatska nagodba od godine 
1868. Unionisti nato stupiše u »narodnu stranku«, koju je go¬ 
dine 1873. ostavio biskup Strossmayer, jer ga nije zadovoljila 
»revizija nagodbe«, protiv koje je u hrvatskom saboru glaso¬ 
valo ro narodnih zastupnika »narodne stranke« (među tima 
i dr. Franjo Rački). 

Banom hrvatskim postade 21. rujna 1873. rodoljubni Ivan 
Mažurani ć. On je nastojao, da u okviru autonomije, koju 
je Hrvatska dobila po nagodbi, unaprijedi hrvatsku prosvjetu, 
a modernizira upravu i sudstvo. Mažuranić je u tome pogledu 
polučio zaista lijepih uspjeha. (Među ostalima otvoreno je u 
Zagrebu 19. listopada 1874. hrvatsko sveučilište). Mažuranić 
je kao ban proveo dva izbora narodnih zastupnika, i to posve 
slobodno, bez ikakova pritiska na izbornike. Prvi se izbor u 
trgovištu Đakovu obavio 31. srpnja 1875., kada je bez protu- 
kandidata izabran Mirko Hrvat, kao član Mažuranićeve 
»narodne stranke«. Seoske općine đakovačkoga kotara birale 
su 4. kolovoza 1875. jednoglasno Ivana Tombora za 
svoga narodnoga zastupnika. 

Malobrojnu je opoziciju protiv hrvatske vlade u saboru 
vodio plemeniti i nesebični rodoljub dr. Milan M a k a n e c. 18 ) 
Ta je opozicija bila uperena protiv Jovana Živkovića, koga je 
kralj kao pouzdanika madžarske vlade imenovao podbanom 
(t. j. odjelnim predstojnikom za unutarnje poslove). Kada se 
dr. Makanec radi bolesti odrekao političkoga rada, preuzeo je 
vodstvo opozicije u hrvatskom saboru Fran Folnegović, koji 
je uspješno širio i Starčevićevu »stranku prava«. 

Mnogi rodoljubi u Đakovu nijesu bili više zadovoljni 
s političkim radom svoga zastupnika Mirka Hrvata. 19 ) Premda 
je Hrvat bit gotovo 30 godina odvjetnik biskupa Stross- 
mayera, a neko vrijeme i ravnatelj njegova vlastelinstva, ipak 

> 8 ) Makanec je g. 1875. bio za narodnoga zastupnika izabran u Kra¬ 
ljevici, te u trgovištu Samoboru i u vanjskim općinama sisačkoga kotara. 
Kao opozicijonalci su g. 1875. izabrani jošte: Fran Folnegović u Sesve- 
tama, Josip Lehpamer u Đurđevcu, Zivko Odžić u Tovarniku, pa 3 Srbina, 
poimence: Svetozar Kušević u trgovištu Vukovaru, Mojsija Baltić u Pa¬ 
kracu i Stevo Popović-Vacki u rumskom kotaru. 

18 ) Kako je Mirko Hrvat bio g. 1875. izabran u Đakovu i u trgo¬ 
vištu Virovitici, izjavio je, da pridržaje mandat virovitički. Tako je 20. 
rujna 1875. došlo do naknadnog izbora u Đakovu, gdje je po želji bi¬ 
skupa Strossmayera jednoglasno za narodnoga zastupnika izabran Matija 
Mesić, profesor hrvatske povijesti na sveučilištu zagrebačkom. 

Kapelica mira u Srijemskim Karlovcima 


Valpovo i Osijek u tursko doba 




: e godine 1878. došao na glas kao neprijatelj katoličke crkve i 

svećenstva. Zato su proriv^Mieka Hrvata oteo 

đakovački svećenici, naročito pako kanonici Andric =>a 
fotac Oni lu odlučili, da kod izbora postave Hrvatu kao 
orotukandidata sveučilišnoga profesora dra. Kostu Vojno 
vica koji je tada bio rektor hrvatskoga sveučilišta, a isticao 
se kao prijatelj katoličkoga svećenstva. Biskup Strossmayer 
nije se zauzeo za nekadašnjega svoga političkoga pouzdanika 
Mirka Hrvata, koji je kandidirao na istom programu »na¬ 
rodne stranke«, kao i dr. Vojnovic. Izbor se obavio 24. ko¬ 
lovoza 1878. Silnom agitacijom dovedeno je na biralište 150 
izbornika, od kojih je 79 glasovalo za dra. Vojnovica, a 71 
za Mirka Hrvata. 20 ) Seoske općine đakovačkoga kotara bi 
rahu narodnoga zastupnika 3. rujna 1878. Izabran je vlaste¬ 
linski činovnik Ivan Dunđerović, koji je stupio u »stran 
ku prava«. Ta je stranka kod izbora godine 1878. osvojila 
? izbornih kotara, jer je dr. Ante Starčevic bic> izabrni 
u Kraljevici, barun Đuro Rukavina u Đurmancu (kod Kra¬ 
pine), Fran Folnegović u Senju, Andrija Valušmk u Delni- 
cama i župnik Pavao Brantner u Garesmci. ... 

Mažuranić se nadao, da će kao ban hrvatski polučiti sje¬ 
dinjenje preostalih dijelova Vojne Krajine s Hrvatskom 1 Sla¬ 
vonijom. Tomu se usprotiviše Madžari, koji bijahu uvije 
neprijateljski raspoloženi prema banu Mazuramcu, jer su zna , 
daje on svojedobno kao »hrvatski kancelar« u Beču (god. 

kandidaturu Jp^er^cu'kod Cpri^nicJ^ jf ^nSoga^astup- 
toec^n Rv^Zi'vĆić, kojf'je^aj^s 

Kiš^agS za Mirka Hrvata. Ali narod je izjavio da nikako neće 
H ^zasropnika^^z^ 

nijemu ielf bifo nt Mirk J a an H^ata. koji 

kod° Varaždinskih Toplica, gdje bijaše biralište za Ludbreg 1 
NoHmarof Umro ? naime 5. prosinca 1878. profesor Mati,a Mesic koji 
^ kolovoza 1878. bio jednoglasno izabran u tome izbornom kotaru. 
Opet'je »narodna stranka« kandidirala Mirka Hrvata, koji ,e sada na¬ 
pokon bio izabran za narodnoga zastupnika. 

j861.—1865.) preporučivao, da se Hrvatska nagodi s Austri¬ 
jom mjesto s Ugarskom. Početkom godine 1880. postavio je 
Mažuranić alternativu: ili sjedinjenje Krajine ili njegov odstup. 
To su jedva dočekali Madžari, koji izradiše, da je kralj pri¬ 
mio Mažuranićevu ostavku, te je 21. veljače 1880. za hrvat¬ 
skoga bana imenovao Ladislava grofa Pejačevica. Mjesto 
Pejačevića faktično je vladao lukavi podban Jovan Živkovic, 
koji je dobio i naslov »barun«. 

U »narodnoj stranci« bijaše mnogo narodnih zastupnika, 
koji osuđivahu siloviti rad podbana Živkovića, naročito nje¬ 
gov progon opozicijonih novina. 21 ) Jednako je te zastupnike 
boljelo, što zajednička (ugarsko-hrvatska) vlada u Budimpešti 
često krši nagodbu, osobito uvlačenjem madžarskog jezika kod 
željeznice, pošte i kod fiinancijalnih ureda. Radi takvih po¬ 
kušaja madžarizacije više puta su hrvatski delegati u zaje¬ 
dničkom (ugarsko-hrvatskom) saboru stavljali interpelacije 
na pojedine ministre. Samo iz obzira prema hrvatskomu banu 
Mažuraniću, koji je svojini rodoljubnim radom^ uživao što¬ 
vanje svih članova »narodne stranke«, ostadoše spomenuti 
zastupnici i nadalje u toj stranci. 22 ) Takav je obzir prestao, 
kad je Mažuranića na banskoj stolici zamijenio Pejačevic, koji 
se posvema predao nepopularnom podbanu Živkovacu. 

I zaista je naskoro došlo do raskola u »narodnoj stranci«. 
Povoda mu dade Antun David, zemaljski, financijaku ravna¬ 
telj u Zagrebu, inače rođen Madžar, koji je ipak znao hr¬ 
vatski jezik. Po Davidu je naime Julije grof Szapary, tadašnji 
ministar financija, pokušao madzarizirati financijalne urede 
u Hrvatskoj i Slavoniji. Da pak hrvatski fmanci jalni činovnici 
uzmognu naučiti madžarski jezik, otvorio je David 1. lipnja 

2i\ Isprvice je podban Jovan Živkovic dao nesmiljeno plijeniti ča¬ 
sopis »Primorac«, koji je izlazio u Kraljevici, a zastupao je načela 1 tež¬ 
nje dra Milana Makanca, kasnije i program »stranke prava«. U Zagrebu 
je odvjetnik dr. Josip Frank g. 1876. pokrenuo dnevnik »Agramer I resse«, 
koji se kasnije pretvorio u »Kroatische Post«, a iznosio je nasdja pod 
bana Živkovića. U opoziciji protiv Živkovića stajao je .1 osječki časo¬ 
pis »Die Drau«, radi čega je državni odvjetnik od 60 brojeva tih novina 

u 7 mjeseci zaplijenio 50. ... ... . 

22 ) Ipak su tečajem g. 1879. neki narodni, zastupnici istupili iz sa¬ 
borskoga kluba »narodne stranke«. Tako su taj klub 31. srpnja ostavili: 
Ivan Vrančić, Vinko Seitz i dr. Marko Lončanć; 6. rujna Dragutin pl. 
Mikalović; 10. rujna dr. Košta Vojnović, a 18. prosinca 1879. lstupise 
iz kluba: Ivan Maršo, Vojko Špišič, Radoslav pl. Rubido 1 Adolf grof 
Pejačević. 

1880. poseban tečaj za madžarski jezik; podjedno je činov¬ 
nike okružnicom (cirkularom) obavijestio, da će njihovo 
daljnje unapređenje u službi ovisiti o znanju madžarskog 
jezika. 

Radi ove »Daviđove škole« nastade 26 . lipnja 1880. silna 
galama u hrvatskoj sabornici, gdje je Mato Mrazović pozvao 
bana Pejačevića, neka svojom vlašću zatvori tečaj za ma¬ 
džarski jezik, jer je Hrvatska po nagodbi posve autonomna 
u pogledu školstva. 23 ) Kako se Pejačević u tome pitanju po¬ 
kazao slabićem, istupiše iz »narodne stranke« zastupnici: Mato \ 

Mrazović, dr. Antun Jordan, Đuro Kamenar, Josip Beruta, 
đr. Košta Vojnović, Josip Zorić, dr. Lovro Vidrić, Josip Leh- 
pamer, Franjo pl. Tiirk, Vojko pl. Špišić, Josip Šavor, Franjo 
Reiser, Ivan pl. Kukuljević i Božo Topalović. Njima se pri¬ 
druže sveučilišni profesori dr. Fran Vrbanić i dr. Luka Mar- 
janović, koji su godine 1878. bili izabrani u Virju i u Kra¬ 
pini kao opozicijonalci izvan stranaka. 

Spomenitih 16 narodnih zastupnika stvoriše 3. rujna 1880. 
posebnu »neodvisnu narodnu stranku«, koja je od prvo¬ 
ga časa uživala i simpatije biskupa Strossmayera. Kako je 
organom te stranke postao dnevnik »Obzor«, dobiše njene pri¬ 
staše nadimak »obzoraši«. Znalo se, da s načelima ove stranke 
simpatišu još nekoji narodni zastupnici, 24 ) koji iz oportuniteta 
ostadoše u vladinoj »narodnoj stranci«. Žalibože nijesu među 
te zastupnike spadali Ivan Vončina i Josip Miškatović, koji 
se posve odijeliše od svoga druga Mrazovića. »Neovisnoj na¬ 
rodnoj stranci« nije se priključio niti Mirko Hrvat, koji je po- 

23 ) U tomu je pogledu Mato Mrazović podnio 24. lipnja u hrvatskom 
saboru prijedlog, koji su uz njega potpisali: dr. Stanko Andrijević, Đuro 
Crnadak, Ivan Dunđerović, Fran Folnegović, dr. Milan Đorđević, dr. 

Antun Jordan, Đuro Kamenar, Ivan Kukuljević, dr. Luka Marjanović, 

Đuro barun Rukavina, Vinko Seitz, Viktor pl. Špišić, Vojko Špišić, Đuro 
Štengl, dr. Ante Starčević, Franjo Tiirk, Božo Topalović, Andrija Valuš- 
nik, Ivo Vrančić, dr. Konstantin Vojnović, dr. Fran Vrbanić i Josip Zo¬ 
rić. O tomu se prijedlogu raspravljalo i glasovalo u hrvatskom saboru 26 . 
lipnja. Premda su taj prijedlog svojim govorima poduprli Mrazović, Josip 
Beruta, dr. Ante Starčević, dr. Vojnović, Kamenar, Kotur i dr. Đorđević, 
ipak je od 67 prisutnih zastupnika za taj prijedlog glasovalo samo 20, a 
za blaži protuprijedlog Mirka Hrvata 47, dok su odsutna bila 32 narodna 
zastupnika. 

24 ) Među ova spadahu narodni zastupnici: Viktor pl. Špišić iz Ko¬ 
privnice, Vaso Kotur iz Siska i Đuro Crnadak, zastupnik kotara Sv. Ivan- 
Zabno, Ivan Vrančić iz Vinice, bivši ban Ivan Mažuranić, dapače i dr. 

Marijan Derenčin, odjeliti predstojnik za pravosuđe. 


četkom godine 1879. izabran za narodnoga zastupnika u Svi- 
bovcu kod Varadžinskih Toplica, gdje je došlo do naknadnog 
izbora, jer je 5. prosinca 1878. umro tamošnji zastupnik Ma¬ 
rija Mesić. 

Podban Živković bijaše bijesan radi toga raskola u »narod¬ 
noj stranci«. On je zato odlučno ustao protiv »obzoraša« kod 
narednih izbora za hrvatski sabor, koji se obaviše u rujnu 
godine 1881. Da lakše uspije u izbornoj borbi, trebalo je prije 
izbora pokazati neki politički uspjeh. Zato je Živković sklo- 
nuo Madžare, da odustanu od dotadašnjeg opiranja protiv sje¬ 
dinjenja hrvatsko-slavonske Krajine, jer se to i onako nije više 
moglo dalje otezati, kad je već provedeno sjedinjenje ugarske 
Krajine (3 pukovnije u Banatu i šajkaški bataljun u Bačkoj). I 
zaista je kralj Franjo Josip ij. srpnja 1881. potpisao odluku, 
kojom se Hrvatskoj i Slavoniji utjelovljuje teritorij preostalih 
9 krajiških pukovnija (ličke, otočke, ogulinske, slunjske, gradi¬ 
ške, brodske, petrovaradinske, te prve banske u Glini i druge 
banske pukovnije u Petrinji). U toj hrvatsko-slavonskoj Krajini 
počeo je 1. kolovoza 1881. vladati hrvatski ban Ladislav grof 
Pejačević, dok je dotle vladao general Franjo barun Filipović 
kao zapovjednik cijele vojske u Hrvatskoj i Slavoniji. (Kod 
t. zv. generalkomande u Zagrebu postojala je posebna zemalj¬ 
ska vlada za krajiški teritorij). 

Hrvatski se narod iskreno radovao, što je sjedinjenjem Kra¬ 
jine s građanskim dijelom Hrvatske i Slavonije oživotvorena 
stoljetna želja njegova. Nema sumnje o tomu, da je taj us¬ 
pjeh pomogao vladinoj »narodnoj stranci« do pobjede kod 
izbora godine 1881. Njezini su kandidati pobijedili u 49 iz¬ 
bornih kotara. Opozicija je dobila 2 6 narodnih zastupnika. Od 
ovih je 14 pripadalo »neodvisnoj narodnoj stranci«, 9 »stranci 
prava«, 2 »srpskoj samostalnoj stranci«, a 1 bijaše izvan stra¬ 
naka. 25 ) 

U Đakovu je »neodvisna narodna stranka« kandidirala dra. 
Kostu Vo j n o v 1 ć a, a vladin kandidat bijaše Franjo Jakše- 

25 ) Od kandidata »neodvisne narodne stranke« izabrani s.u: Đuro 
Crnadak, u Sv. Ivanu- 2 abnu, Đuro Kamenar u Jastrebarskom, Đuro 
Matosović u Selima kod Siska, dr. Josip Majcen u Krapini, dr. Franjo 
pl. Marković u Križevcima, Mato Mrazović u Ozlju, Tito pl. Ožegović 
u Sv. Ivanu Zelini, Ivan Nepomuk Petrović u Varaždinu, Reizer Franjo 
u Sv. Nedjelji kod Samobora, Vojko Špišić u trgovištu Samoboru, Franjo 
Tiirk u Karlovcu, dr. Košta Vojnović u Đakovu, dr. Franjo Vrbanić u 
Virju i Josip Zorić u Sesvetama kod Zagreba. Od kandidata »stranke 
prava« izabrani su za narodne zastupnike: Pavao Brantner u Garešnici, 

vac. Biskupu Strossmayeru bijaše mnogo stalo do toga, da kod 
izbora prođe dr. Vojnović. Zato su njegovi prijatelji doveli na 
biralište gotovo sve nezavisne građane đakovačke, (glasovalo 
je 211 izbornika, od toga 120 za dra. Vojnovića, a 91 za 
Franju Jakševca. U znak veselja nad izbornom pobjedom dade 
biskup pucati iz muzara. _ .. , , , 

Ipak se upravo kod ovih izbora prvi put opazilo, da vlada 
može jak utjecaj vršiti na izbornike u selima upravnoga ko¬ 
tara đakovačkoga. Ova sela bijahu tada podijeljena na 2 iz¬ 
borna kotara, od kojih je prvom bilo sjedište u Đakovu, a 
drugom u Vuki. Na prvi izborni kotar spadahu sva sela, izu¬ 
zevši Vuku, Beketince, Punitovce, Širokopolje, Tomašance, 
Gorjan, Ivanovce, Viškovce, Koritnu i Mrzović. Potonjih 10 
sela imalo je biralište u Vuki, gdje su glasovala također sela: 
Bizovac, Martinci, Josipovac, Satnica i Petrijevci od uprav¬ 
noga kotara valpovačkoga, a povrh toga jos i sela: Harastin, 
Laslovo, Koprivna, Dopsin, Ladislavci, Jovanovac, Kravice te 
njemačka i madžarska Retfala od upravnoga kotara osječkoga. 

Kad već nije mogao pobijediti u trgovištu Đakovu, upreg¬ 
nuo je podban Zivković sve sile svoje, da njegovi kandidati 
prođu barem u selima upravnoga kotara đakovačkoga. Vla¬ 
dina je »narodna stranka« u prvom izbornom kotaru Kandi¬ 
dirala Stjepana Barlovića, au drugom kotaru odvjetnika 
Mirka Hrvata. Protiv ove dvojice složili su se u đako¬ 
vačkom kotaru pravaši i obzoraši, te je u Đakovu kandidirao 
pravaš Ivan Dunđerović, a u Vuki obzoras Bozo Topalovic, 
župnik iz Gorjana. Premda su ta dvojica bila godine 1878. bi¬ 
rana u tima kotarima, ipak obojica propadose kod ovih izbora. 
U Vuki je naime dobio Mirko Hrvat 133, a Topalovic m 
glasova, dok je u Đakovu izabran Stjepan Barlovic sa 250 gla¬ 
sova protiv Dunđerovića, za koga je glasovalo 120 izbornika. 

Imajući većinu u hrvatskom saboru, nesmetano su ban Pe- 
jačević i podban Zivković vladali do godine 1883. Tada im 
je novu nepriliku zadao financijalni ravnatelj Antun David. 
On je naime po želji ministra Szaparyja u Zagrebu 1 u Osijeku 


Fran Folnegović u Senju, Dragutin pl. Pisaiić u Sv. Križu-Začretju Đuro 
barun Rukavina u Zlataru, dr. Ante Starčevi u Bakru dr. David Star- 
čević u Čabru, Mijo Tkalčić u Virovitici i Andrija Valusmk u [ Debncama. 
»Srpskoj samostalnoj stranci« pripadahu Sava Stojsic 1 dr. Stevan Dimi 
trijević, od kojih je prvi bio za narodnoga zastupnika izabran u Irigu, a 
drugi u Dobrincima kod Rume. Kao opoeicijonalac izvan svih stranaka 
bijaše izabran odvjetnik Franjo Arnold u Bjelovaru. 




skinuo ploče s hrvatskim napisima na financijalnim uredima, 
te je postavio nove ploče, koje su imali hrvatski i madžarski 
napis. Radi ovih dvojezičnih ploča uzbunila se cijela Hrvatska. 
Zagrepčani su 15. kolovoza 1883. pobacali i razlupali nezako¬ 
nite ploče, a u Zagorju i u Banovini dođe do otvorene bune. 

Uznemirila se i »narodna stranka«, jer je Szapary očito po¬ 
vrijedio nagodbeni zakon, po kojemu je u Hrvatskoj i Slavo¬ 
niji isključivo samo hrvatski služben jezik. To su morali pri¬ 
znati i madžarski ministri u sjednici, koja je održana pod 
predsjedanjem samoga kralja. Ipak su tražili, da se na finan¬ 
cijalnim uredima u Zagrebu najprije uspostave ploče sa dvo¬ 
jezičnim napisima, da se time tobože državnoj vlasti vrati po¬ 
vrijeđeni ugled; tek iza toga postavit će se druge ploče, koje 
odgovaraju nagodbenom zakonu. Protiv toga ustade, većina za¬ 
stupnika »narodne stranke«. Zato je i ban Pejačevic morao iz¬ 
javiti, da on ne može provesti zahtjev madžarskih ministara. 
Ban je dao ostavku, a s njim odstupi i podban Zivković. Kralj 
pak obustavi u Hrvatskoj i Slavoniji ustav, 26 ) te 4. rujna 1883. 
imenuje generala Hermana baruna Ramberga svojim ko¬ 
mesarom. 

Ramberg je oružanom silom 7. rujna 1883. stavio na finan- 
cijalne urede u Zagrebu dvojezične napise. Ovi budu 16. listo¬ 
pada 1883. zamijenjeni t. zv. »nijemim grbovima«, jer na plo¬ 
čama nije oko zajedničkoga grba bilo nikakovih napisa. Nato 
je kralj 1. prosinca 1883. za hrvatskoga bana imenovao Dra- 
gutina grofa Khuen-Hedervary ja, koji bijaše rođak 
ministra-predsjednika Kolomana Tisze. Novi se ban predsta- 
vio iza nekoliko dana hrvatskomu saboru, u koji su tada prvi 
put stupili i krajiški zastupnici. 27 ) Vlada je naime tekar 19. 

26 ) Time je kralj Franjo Josip prekršio svoju prisegu. On je naime 
prigodom svoga krunisanja u Budimu 8. lipnja 1867. prisegao, da 
će »ustavno« vladati u Ugarskoj, Hrvatskoj i Slavoniji. 

27 ) Među krajiškim zastupnicima bijaše samo 9 hrvatskih opozicijo- 
nalaca. Izabrano je naime 6 pravaša, poimence: dr.,Fran Pilepic u Karlo- 
bagu, Ladislav Krajač u Brlogu, Milan Pavlovic u Brrnju, dr Grga 
Tuškan u Švarči kod Karlovca, Makso Lončarevic u Oriovcu 1 Stjepan 
Kutuzović u Vrpolju, te samo 3 obzoraša, poimence: dr. Đuro Pilar u 
Slavonskom Brodu, Mato Ivić u Vinkovcima i Stjepan Pejakovic u Pe¬ 
trinji. — Prigodom naknadnih izbora g. 1884. dobila je hrvatska opozicija 
još 2 zastupnika. Izabran je naime 31. siječnja u Velikom Ravnu obzo- 
raš Dragutin Frohlich, a 23. svibnja u Pregradi pravaš Ferdo Sladovic. 
Kad je dakle ban Khuen-PIedervary prvi put umsao u hrvatsku sabornicu, 
našao je u njoj 37 opozicijonalaca, od toga 18 obzoraša, 16 pravasa, 2 
srpska samostalca i 1 Hrvata izvan stranaka. 

i 20. travnja 1883. dala obaviti izbore na teritoriju bivše Kra¬ 
jine,’koji je još 1. kolovoza 1881. pripojen Hrvatskoj i Slavo¬ 
niji. (Krajinu je podban Živković podijelio u 35 izbornih ko¬ 
tara. Uslijed toga je od godine 1883. u hrvatskoj sabornici uz 
viriliste sjedilo no narodnih zastupnika). 

Premda je grof Khuen-Hedervary bio rodom iz Nuštra u 
Slavoniji, te premda je kao nekadašnji đak pravničke akade¬ 
mije u Zagrebu dobro znao hrvatski jezik, ipak je hrvatski na¬ 
rod u njemu gledao Madžara, a ne Hrvata. Khuen je osjećao, 
da ga Hrvati primiše s velikim nepovjerenjem. Najbolje je to 
uvidio prigodom prvih izbora, što ih je proveo u rujnu godine 
1884. Tada je od no izabranih narodnih zastupnika u hrvat¬ 
ski sabor unišlo 78 rimokatolika, među kojima bijaše 37 čla¬ 
nova »narodne stranke«, 25 pravaša,' 8 ) 13 obzorasa’ 8 i 3 opo- 
zicijona zastupnika izvan stranaka, poimence: dr. Josip Frank 
(izabran u Popovači), Nikola Šipuš (u Sisku) i Aurel pl. Tiirk 

28 ) Od pravaša su g. 1884. izabrani: dr. Ante Starčević u Bakru, dr. 
David Starčević u Koprivnici, Križu i Čabru, dr. Hinko Hinkovic u Sa¬ 
moboru i u Ivanić gradu, dr. Josip Ivandija u Petrinji i u Sunp, dr. An- 
dro Bakarčić u Perušiću, dr. Fran Pilepić u Karlobagu, Milan Pavlovic u 
Brinju, Fran Folnegović u Senju, Erazmo Barcic u Krasici, Andrija Va- 
lušnik u Delnicama, Ivan Obad u Bistri, dr. Jakov Radosevic u Kostaj¬ 
nici, dr. Grga Tuškan u Švarci, Vjekoslav Liebhard u Selima kod Siska, 
Eugen Kumičić u Varaždinu (drugom kotaru), Ivan Simek u Varaždin¬ 
skim Toplicama, Đuro barun Rukavina u Zlataru, Dragutin pl. Pisacic 
u Sv. Križu-Začretju, Ferdo Sladović u Pregradi, Ivan pl. Radić u vanj¬ 
skim općinama krapinskog izbornoga kotara i Makso^ Lončarevic u Oriov- 

cu _ Kako je dr. David Starčević izjavio, da pridrzaje mandat cabarski, 

dr Hinkovic samoborski, a dr. Ivandija mandat sunjski, došlo je g. 1885. 
do naknadnih izbora u 4 pravaška kotara. Izabrani su pravaški kandi¬ 
dati: Fran Pevalek u Koprivnici, Josip Geržanić u Ivamc-gradu 1 Slavo- 
ljub Jelušić u Petrinji, dok je u Križu bio 21. svibnja 1885. izabran An¬ 
drija pl. Marković, kandidat Khuenove »narodne stranke«. Tako je 
»stranka prava« imala u saboru 24 zastupnika. 

29 ) Izabrani su ovi kandidati »neodvisne narodne stranke«: Josip Zo- 
rić u Sesvetama kod Zagreba, Juraj Kamenar u Jastrebanskom, Franjo 
Reizer u Sv. Nedjelji kod Samobora, Ivan Pintar u Velikoj Gorici, Tito 
d 1 Ožegović u Sv. Ivanu-Zelini, Ivan Nepomuk Petrov ic u prvom iz¬ 
bornom kotaru grada Varaždina, Franjo Tompic u Vinici, dr. Josip 
Majcen u trgovištu Krapini, dr. Sime Mazzura u Klanjcu, dr. Franjo pl. 
Marković u Križevcima, Dragutin Frohlich u Velikom Ravnu, Josip Be- 
ruta u Peterancu i prof. Tadija Smičiklas u Sotmu kod Vukovara. Pri¬ 
godom naknadnih izbora g. 1885. osvojise »obzorašt« još 3^ mandata, jer 
je dr Mijo Posilović bio izabran u Novoj Gradiški, bivši ban Ivan Ma- 
žuranić u Novomu, a dr. Marijan Derenčin u prvom izbornom kotaru 
grada Zagreba. Tako je »neodvisna narodna stranka« imala u hrvatskom 
saboru 1 6 narodnih zastupnika. 

(u Karlovcu). Khuen je dakle kod izbora doživio poraz u 
hrvatskim kotarima, jer je — usprkos nasilja vladinih organa 
— izabran 41 opozicijonalac, a 37 vladinovaca, među kojima 
bijaše i 7 takovih zastupnika, koji nijesu bili po srcu i uvjere¬ 
nju Hrvati, poimence 3 grofa Pejačevića (birani u Našicama, 
Kutjevu i u Virovitici), pa grof Aladar Jankovič (biran u Su- 
hompolju), grof Gustav Normann (biran u Valpovu), grof An¬ 
tun Khuen (biran u Vinkovcima) i pravi rođeni Madžar Vje¬ 
koslav pl. Txikory (biran u Daruvaru). 

Iza takvog poraza kod izbora mislilo se, da će grof Khuen- 
Hedervary položiti bansku čast. On bi to možda i učinio, da 
ga nije spasio »Srpski klub«, koji je u hrvatski sabor doveo 
32 izabrana narodna zastupnika. Poslije dužih rasprava stvo¬ 
rio je »Srpski klub« 6. listopada 1884. zaključak, da njegovi 
članovi 30 ) stupaju u Khuenovu »narodnu stranku«. Ipak će taj 
klub i nadalje postojati, ali će napose vijećati samo u stvarima, 
koje se tiču srpskih crkveno-školskih posala«. (Tako su 8. 
listopada 1884. javile »Narodne Novine«, službeni organ 
bana Khuena). 

Biskup Strossmayer spadao je od prvoga časa među odlučne 
političke protivnike bana Khuen-Hedervaryja. Zato je Khuenu 
bilo mnogo stalo do toga, da u Đakovu i u Đakovštini slomi 
politički upliv biskupa Strossmayera. Tu je zadaću na sebe 
preuzeo Slavko Čuvaj, koji bijaše podžupan đakovački. (Ban 
Mažuranić podijelio je Hrvatsku i Slavoniju godine 1874 na 
podžupanije mjesto dotadašnje razdiobe na županije i kotare. 
Zato je u Đakovu bilo sjedište podžupana do godine 1886., 
kad je Khuen proveo novu organizaciju na županije i kotare). 

U ime hrvatske opozicije kandidirao je dr. Košta Vojno- 
vić u trgovištu Đakovu, zagrebački odvjetnik dr. Marijan De¬ 
renčin u kotaru đakovačkom, a župnik Božo Topalović u 
Vuki. Protiv njih je Khuenova »narodna stranka« kandidirala 
Hugu S u d a r e v i ć u u trgovištu Đakovu, posjednika Lavo- 
slava J a i ć a u kotaru đakovačkom, a posjednika Stjepana 
Barlovića u Vuki. 

Podžupan Slavko Čuvaj nije propustio nijedno sredstvo, 
da u Đakovštini pobijede vladini kandidati. Najviše je pritiska 

30 ) Izvan kluba Khuenove »narodne stranke« ostadoše srpski za¬ 
stupnici: dr. Bogdan Medaković (izabran u Srbu) i Jovo Sorak (izabran 
u Ličkom Petrovu selu). Oni bijahu predstavnici »srpske samostalne 
stranke«. 

i nasilja upotrijebio u trgovištu Đakovu, gdje je 17. rujna 1884. 
od 250 izbornika došlo na biralište 215. Kako je razmjer 
glasova, što ih dobiše dr. Košta Vojnović i đakovački na¬ 
čelnik Hugo Sudarević, bio gotovo kroz cijelo vrijeme izbora 
podjednak, došao je na biralište i sam biskup Strossmayer, 
koji nikada još nije glasovao. Premda je i on dao svoj glas 
dru. Vojnoviču, ipak je podžupan Čuvaj proglasio, da je iza¬ 
bran Sudarević sa 108 glasova, jer da je za Vojnovića gla¬ 
sovalo 107 izbornika. (Opozicijonalci su tvrdili baš protivno 
od toga). 

Lakše bijaše podžupanu Čuvaju pobijediti opozicijonalce u 
đakovačkom kotaru, nego li u trgovištu Đakovu. Tamo je od 
477 izbornika na biralište došao 321, te je sa 214 glasova 
izabran Lavoslav Jaić protiv dra. Marijana Derenčina, za 
koga je glasovalo 107 izbornika. Više je izgleda u izborni 
uspjeh imao popularni župnik Božo Topalović, koji je kandi¬ 
dirao u Vuki. Za njega su oduševljeno glasovali hrvatski se¬ 
ljaci iz Đakovštine i Valpovštine; ali je Čuvaj protiv Topa- 
lovića digao Madžare iz Laslova, Harastina, Retfale i Vladi- 
slavaca, zatim Nijemce iz Josipovca, Kravica, Retfale i Jo- 
vanovca, te Srbe iz Martinaca, Koprivne i Dopsina. Tako se 
desilo, da je za Božu Topalovića glasovalo 98 izbornika, te 
je za narodnoga zastupnika u Vuki izabran Stjepan Barlović 
sa 12 j glasova. 

Protiv izbora Huge Sudarevića podniješe 24. rujna 1884. 
hrvatskom saboru prosvjed 62 đakovačka izbornika. Među 
ostalima potpisali su taj prosvjed đakovački kanonici: opat 
Juraj Tordinac, Gabro Babić, Đuro Streit i prepošt Gašpar 
Radić, zatim svećenici: dr. Anđelko Voršak, dr. Josip Kuhner, 
Antun Brašnić, Matija Pavić, Mihovio pl. Cepelić, Mijo Senc, 
Stjepan Kelek i Mato Strac, te bivši zastupnik Ivan Lauden- 
bach, liječnik dr. Miroslav Vajs, dr. Josip Rieger, dr. Josip He- 
gedušević i odvjetnik Duka Kovačević, koji je taj prosvjed 
i sastavio. 

U tom se prosvjedu najprije ističe, kako je Slavko Čuvaj, 
upravitelj podžupanije u Đakovu, izjavio, da »on mora izbor 
u Đakovu i u kotaru njegovu provesti u korist vladajuće 
stranke, ma to njega stajalo glave«. Zatim se spominje, kako 
su neki izbornici »noć pred sam izbor i u jutro na dan izbora 
podmićeni novcem.« Takvo su mito primili ratari Mato Bali- 
čević i Roko Carević, opančar Nikola Kuburić, čižmar Ni¬ 
kola Sarčević, kovači Ivan Sarčević i Luka Mandić, lončar 


Mato Tomić i još neki izbornici, koji glasovahu za Hugu Su¬ 
darevića. Vladini su korteši u ime mita dali J forinti Stjepanu 
Teisteru i 30 forinti Mati Ratinčeviću, koji ipak ne htjedoše 
glasovati za Sudarevića, nego svoje glasove dadoše dru. Kosti 
Vojnoviću. 

Izbor je u Đakovu imao trajati od 9 sati prije podne do 
12 sati o podne, kako je to 3. rujna 1884. javio Čuvaj poseb¬ 
nim oglasom. Ipak je Čuvaj kao predsjednik izbornog odbora 
posve nenadano zaključio izbor u 11 sati i 30 časa, dakle pola 
sata prije određenog roka. On je to učinio zato, što je u tome 
času navodno imao Sudarević 108, a Vojnović 107 glasova. 
Uslijed toga nijesu mogli izborno svoje pravo vršiti Josip Leo- 
vić, Franjo Jakševac i Šimun Đurašić, koji na biralište dođoše 
nekoliko časova iza 11 i po sati. Prosvjedu je priložena izjava, 
kojom ova 3 izbornika očituju, da su htjeli glasovati za dra. 
Kostu Vojnovića. U ostalom nije ni u 11 i po sati Sudarević 
imao 108, a Vojnović 107 glasova. Županijski je naime pisar 
Martin Mraz bilježio glasove, te je hotimice ili nehotice glas 
Ivana K n 6 b 1 a pridao Sudareviću mjesto Vojnoviću, uslijed 
čega je Čuvaj proglasio, da je za Sudarevića glasovalo 108, a 
za Vojnovića 107 izbornika, dok se u istinu dogodilo upravo 
protivno, jer je faktično imao Vojnović 108, a Sudarević 107 
glasova. U dokaz toga priložena je izjava, kojom izbornik 
Ivan Knobl pred 3 svjedoka očituje, da je on glasovao za Voj¬ 
novića, a ne za Sudarevića, što su čuli i brojni izbornici na 
samom biralištu. Takva se omaška u zapisniku nije mogla 
zbiti bez znanja Slavka Cuvaja, koji je sjedio kraj pisara 
Mraza, te je pomno gledao, što li on piše. Ne bi se to do¬ 
godilo niti u tome slučaju, da je Čuvaj u izborni odbor posta¬ 
vio kojega opozicijonalnog izbornika, koji bi mogao voditi 
nadzor nad bilježenjem pisara Mraza. Ali Čuvaj je hotice i 
proračunano imenovao članovima izbornog odbora vladine pri¬ 
staše: Mirka Hrvata i Miju Geigera, premda potonji nije znao 
hrvatski ni čitati ni pisati. Opozicija je svojim povjerenicima 
kod izbornoga čina postavila Ivana Becića i Mihovila Cepelića, 
koji su po svojim bilješkama suglasno ustanovili, da je za dra. 
Kostu Vojnovića glasovalo 108, a za Hugu Sudarevića 107 
izbornika. 

Đakovački su izbornici u spomenutom prosvjedu tražili, 
neka hrvatski sabor proglasi prijepornim izbor Huge Suda- 
revica, pa neka u Đakovo izašalje svoje povjerenstvo, koje će 
istražiti, kako je tekao izbor. Prosvjedu je po zakonu prilo- 

v tena pristojba od 300 forinti za trošak saborskih povjerenika. 
Premda je kod izbora u Đakovu 17. rujna 1884. počinjena 
očita zloporaba, ipak je Khuenova većina ovjerovila izbor 
Huge Sudarevića i otklonila izašiljanje saborskoga povjeren¬ 
stva u Đakovo. Radi toga i tomu sličnih bezakonja Khuenovih 
pojavila se u hrvatskom saboru i opozicija nekih virilista. 3 ) 

Naredne je izbore za hrvatski sabor proveo ban Khuen- 
Hedervary u lipnju godine 1887. Znalo se, da će Khuen kod 
izbora upotrijebiti sav pritisak vladinih organa, pa da će se 
obilno poslužiti mićenjem izbornika i nasiljem svake vrsti. 
Khuen je izmislio izborne iskaznice, bez kojih nije na biralište 
bio pušten nijedan izbornik. Kako su te iskaznice dijelili vla¬ 
dini ljudi, ostadoše bez iskaznica mnogi opozicijoni izbor¬ 
nici, koji uslijed toga nijesu mogli vršiti svoje građansko pravo. 
Da se pak slabići uplaše, dade Khuen na biralište dovesti mno¬ 
gobrojne oružnike, dapače i cijele odrede vojnika. Tako je pri¬ 
mjerice u Đakovu svaki izbornik morao u dvorištu općinske 
kuće proći kroz špalir oružnika, koji su imali na puškama 
nataknute bajunete. 

Znajući za zloporabe, koje sprema ban Khuen, odlučiše 
prvaci opozicijonih stranaka, da se ne će kod izbora među¬ 
sobno pobijati. Tako je došlo do izbornoga sporazuma, 82 ) što 
ga sklopiše pravaši, obzoraši i t. zv. »saborsko srediste«. Uza 
sve to polučio je Khuen svojim sredstvima kod izbora golem 
uspjeh, jer je njegova — sada već posve madžaronska — »na¬ 
rodna stranka« pobijedila u 87 izbornih kotara, »stranka 

31 ) Protiv bana Khuena ustade otvoreno 7 hrvatskih grofova, po¬ 
imence: Ivan, Pavao i Josip Drašković, Miroslav i Ljudevit Kulmer, te 
Rikard Sermage i 80 godišnji grof Đuro Jclačić, brat slavnoga bana Jo¬ 
sipa Jelačića. Ovi su grofovi kao virilisti sjeli u prve r klupe, koje bi¬ 
jahu u središtu hrvatske sabornice, radi čega ih nazvaše »saborskim sre¬ 
dištem« ili centrumom. Njima se odmah priključile narodni zastupnici 
Franjo pl. Tiirk i Nikola Šipuš, a kasnije također narodni zastupnici Mi- 
lan Stanković i Jovan barun Živković, koji su početkom listopada 1885. 
istupili iz Khuenove »narodne stranke«, te se pridružili spomenutim »cen- 
trumašima«. Svih ovih u čanova hrvatskoga sabora glasovalo je zajedno 
s pravašima i obzorašima 10. listopada 1885. protiv bana Khuena. Sutra¬ 
dan su oni u hrvatskoj sabornici objavili, da osnivaju poseban »središnji 
saborski klub«. Organom »centrumaša« postade dnevnik »Agramer 
Tagblatt«. Program »centrumaša« izradio je sveučilišni profesor dr. Josip 
Pliverič, osnivač državopravne nauke u Hrvatskoj. 

32 ) Po tome izbornom sporazumu postavit će »centrumaši« svoje kan¬ 
didate u 9 izbornih kotara (Sisak, Plaški, Sela kod Siska, Velika Gorica, 
Ivanec, Valpovo, Čazma, Kutjevo i drugi kotar grada Zagreba).^»Obzo¬ 
rašima« je prepušteno ovih 26 izbornih kotara: Đakovo trgovište, Đa- 


prava« u 9, »neodvisna narodna stranka« u 8, a »saborsko 
središte« u 2 kotara. 83 ) Dva su zastupnika (dr. Josip Frank i 
grof Ladislav Pejačević) izabrani izvan stranaka, a t. zv. 
»srpska samostalna stranka« nije dobila nijedan mandat. (Ta 
je stranka u prošlom zasjedanju hrvatskoga sabora imala 2 za¬ 
stupnika, poimence: dra. Bogdana Medakovića i protu Jovana 
Šorka, koji nijesu htjeli stupiti u Khuenovu »narodnu stran¬ 
ku«). Pravaši bi dobili još 2 zastupnika, da nije Khuen obu¬ 
stavio izbore u Brinju i u gradu Ivaniću. U Brinju je izbor bio 
faktično već proveden, te je pravaš Milan Pavlović dobio 44, 
a madzaronski kandidat 27 glasova; ipak ne htjede predsjednik 
izbornog odbora proglasiti rezultat toga izbora. U Ivanić- 
gradu je madžaron dr. Lavoslav Sram odustao od kandidature, 
kad je vidio, da su gotovo svi izbornici za Josipa Geržanića. 
Kako je Khuen osobno mrzio Geržanića, koji ga je u hrvatskoj 
sabornici 24. listopada 1885. udario svojom glasovitom »čiz¬ 
mom«, dobio je predsjednik izbornog odbora nalog, da u Iva- 
nić-gradu obustavi provedbu izbora. Faktično je i u Sv. Ne¬ 
djelji kod Samobora bio izabran pravaš Đuro Jakčin, jer je 
za njega glasovalo 75, a za madžarona Hinka Franciscija 6 4 
izbornika. Ipak je predsjednik izbornog odbora proglasio iza¬ 
branim Franciscija, a ne Jakčina, i to s navodom, da je od 
139 pridošlih izbornika dobio Francisci 63 glasa, a Jakčin sa¬ 
mo 62, jer da je 10 izbornika izgovorilo »Jančin« i 3 izbornika 
»Akčin« mjesto »Jakčin«, a 1 izbornik da je rekao »Fran- 
cisko« mjesto »Francisci«. 

kovo kotar, Vuka, Vinkovci, Vrpolje, Brod, D. Miholjac, Nova Gradiška, 
Sotin, Križevci, Novi, Jastrebarako, Ozalj, Sesvete, Samobor, Varaždin- 
ske Toplice, Vimca, Sv. Ivan-Zelina, Sv. Ivan-Žabno, Peteranec, Klanjec, 
trgovište Krapina, Švarča, Raven, Ludbreg, Veliki Grđevac, te prvi iz¬ 
borni kotari gradova Zagreba i Varaždina. U svim ostalim hrvatskim iz¬ 
bornim kotarima postavit će svoje kandidate »stranka prava«. Hrvatske 
opozicijone stranke sklopiše izborni sporazum i sa »srpskom samostalnom 
strankom«, kojoj prepustiše izborne kotare, gdje Srbi čine većinu žitelja. 

33 ) Od kandidata »stranke prava« izabrani su: dr. Ante Starčević 
u Čabru, Erazmo Barčić u Krasici, Đuro barun Rukavina u Koprivnici, 
dr. Ivan Banjavcić u Karlovcu, Makso Lončarević u Orio vcu. Mile Tur- 
kalj^ u Slunju, Andrija Valušnik u Delnicama, Dragutin pl. Pisačić u Sv. 
Krizu-Začretju i Fran Folnegović u Senju. — Od »obzoraša« izabrani su: 
dr. Fran Vrbanić u Vinkovcima, dr. Ignjat Brlić u Brodu, dr. Milan 
Amruš^ u Vrpolju, Marko Bahovec u Samoboru, dr. Franjo pl. Markovie 
u Križevcima, Tito pl. Ožegiović u Sv. Ivanu-Zelini, Petar Bučar u 
Svarči i bivši ban Ivan Mažurauić u Novomu. — Od »centrumaša« bi¬ 
jahu izabrani samo Nikola Šipuš u Sisku i Milan Stanković u Plaškom. 

Po izbornom sporazumu kandidirao je godine 1887. u 
trgovištu Đakovu obzoraš dr. Košta Vojnović, u đakovačkom 
kotaru bivši pravaški zastupnik Ivan Đunđerović, a u Vuki 
obzoraš Bozo Topalović, župnik iz Gorjana. U ime Khuenove 
»narodne stranke« kandidirao je u trgovištu Đakovu odvjet¬ 
nik Mirko Hrvat, koga je Khuen godine 1885. (iza odstupa 
Nikole Krestića) dao birati za predsjednika hrvatskoga sa¬ 
bora. 34 ) U kotaru đakovačkom kandidirao je madžaron Hugo 
Sudarević, au Vuki drugi madžaron Stjepan Barlović 
s nadimkom »Pišta«. (Tako su njegovo ime izgovarali Madžari 
u Budimpešti, gdje je Barlović bio delegat sabora hrvatskoga). 

Izbor se u trgovištu Đakovu obavljao 15. lipnja 1887. 
Predsjednikom izbornog odbora bijaše opet podžupan Slavko 
Čuvaj, koji bijaše u cijeloj Hrvatskoj poznat po izbornim zlo¬ 
porabama, što ih je počinio godine 1884. Čuvaj se brzo uvje¬ 
rio, da je ogromna većina građana đakovačkih za Vojnovica. 
Izračunao je, da će i većina izbornika glasovati za Vojnovica. 
Da spriječi njegov izbor, dade Čuvaj uoči izbora zatvoriti 26 
izbornika, koji bijahu otvoreni opozicijonalci. Ove izbornike 
ne htjede Čuvaj pustiti iz zatvora na biralište, da uzmognu 
glasovati. Dobro je znao, da će to nasilje ogorčiti sve hrvatske 
rodoljube u Đakovu. Zato je Čuvaj iz Osijeka dopremio u Đa¬ 
kovo 2 satnije vojnika 78. pješačke pukovnije; s ^vojnicima 
dade zatvoriti sve ulice, koje su vodile prema biralištu. Tamo 
su pušteni samo oni izbornici, koji sebi pravodobno pribavise 
izborne iskaznice. U svemu je glasovalo 246 izbornika, te je 
Mirko Hrvat dobio 125, a dr. Košta Vojnović 121 glas. 

Čuvaj se i na samom biralištu ponio veoma silovito. Nije 
imao obzira niti prema sijedom biskupu Strossmayeru, koji je 
na biralište došao u pratnji svoga vlastelinskog ravnatelja Ča- 
činovića. Narod se zgražao, kad je vidio, kako Čuvaj 73 go¬ 
dišnjega biskupa tjera iz općinske kuće na dvorište, da ondje 
na žarkome suncu pričeka, dok će biti prozvano ime njegovo. 
Protiv tolike netaktičnosti prosvjedovahu prisutni ugledni iz¬ 
bornici: ravnatelj Čačinović, odvjetnik Duka Kovačević i li¬ 
ječnik dr. Miroslav Vajs; ali ih Čuvaj proglasi uapšenima, te 

34 ) Kao predsjednik hrvatskoga sabora postupao je Mirko Hrvat 
veoma oštro protiv hrvatske opozicije, naročito ^pak protiv zastupnika 
»stranke prava«. On je nesmiljeno progonio pravaške narodne zastupnike, 
koji su redomice bivali isključivani iz hrvatskoga sabora na cijeli niz 
sjednica. Time je Mirko Hrvat obrukao nekadašnju svoju prošlost, kada 
se i sam borio za ideale hrvatskog naroda. 


ih po oružnicima dade odvesti u zatvor. Sve su to đakovački 
opozicijonalci potanko iznijeli u svome prosvjedu, što ga 
upraviše hrvatskom saboru protiv izbora Mirka Hrvata. Ipak 
je Khuenova većina u saborskoj sjednici od 5. rujna 1887. za¬ 
bacila prosvjed i ovjerovila tako stečeni mandat Mirka Hrvata. 

Za kotar đakovački obavljen je izbor narodnoga zastup¬ 
nika u Đakovu 16. lipnja 1887. Tu je madžaron Sudarević po¬ 
bijedio Dunđerovića, kao što je Stjepan Barlović u Vuki 13. 
lipnja pobijedio župnika Božu Topalovića. Sudarević je go¬ 
dine 1888. umro. Radi toga dođe u đakovačkom kotaru do 
naknadnog izbora u studenom godine 1888. Tamo je Khue¬ 
nova »narodna stranka« kandidirala dra. Ivana pl. Bojni- 
č i ć a, koji bijaše tada pristav arheološkog odjela narodnog 
muzeja u Zagrebu. Bojničić je izabran bez protukandidata. 

Khuen je dobro znao, da Hrvate može u izborima svla¬ 
dati samo velikim nasiljima. Zato je poslije izbora godine 1887. 
smišljao, kako bi jeftinije i lakše stvarao madžaronsku većinu 
u saboru hrvatskom. U tu svrhu dade u saboru odglasovati 
reformu izbornoga reda. Po toj reformi bude broj narodnih 
zastupnika od no snižen na 88 (bez grada Rijeke). To je 
Khuen proveo tako, da je spajao po 2 takva izborna kotara, 
u kojima su nezavisni hrvatski izbornici imali većinu. Tako 
je primjerice od trgovišta Đakova i kotara đakovačkoga sa¬ 
stavio jedan jedini izborni kotar. Gradu Brodu, u komu je 
godine 1887. izabran obzoraš dr. Ignjat Brlić, pridao je iz¬ 
borni kotar Oriovac, koji je godine 1887. birao pravaša Maksa 
Lončarevića. Sličnim je načinom Khuen spojio izborne kotare 
Bakar i Krasicu, Čabar i Delnice, Samobor i Svetu Nedjelju, 
Virje i Peteranec, Ludbreg i Rasinju, Križevce i Raven, Bistru 
i Stubicu, Požegu i Kutjevo, Sisak i Sela, Ozalj i Netretić, Pe¬ 
trinju i Sunju, Bjelovar i Trojstvo, te oba kotara grada Vara¬ 
ždina. Khuen je dapače u Hrvatskom Zagorju od 3 izborna 
kotara (Krapina, Đurmanec i Sv. Križ-Začretje) sastavio samo 
jedan kotar. Isto je učinio u Moslavini, gdje je spojio 3 izborna 
kotara: Križ, Ivanić-grad i Popovaču. Pri tom treba spome¬ 
nuti, da je na miru pustio one izborne kotare, u kojima nemaju 
većinu sami Hrvati. Tako se dogodilo, da je ličko-krbavska 
županija, koja je brojila 200.000 stanovnika, birala 10 narod¬ 
nih zastupnika, 35 ) dok je županija bjelovarsko-križevačka s 

35 ) Birališta narodnih zastupnika u ličko-krbavskoj bijahu u Gospiću, 
Karlobagu, Gračacu, Srbu, Udbini, Korenici, Otočcu, Perušiću, Senju 

330.000 žitelja birala samo 9 narodnih zastupnika. 3 ') Da se 
pak izbori obavljaju što rjeđe, produljen je već prije mandat 
narodnih zastupnika od 3 na 5 godina. To je produljenje vrije¬ 
dilo već i za narodne zastupnike, koji su izabrani godine 1887. 

Po novom izbornom redu provedeni su prvi izbori u svib¬ 
nju godine 1892. Znalo se, da je sada položaj hrvatske opo¬ 
zicije mnogo teži, nego li je bio kod izbora godine 1887., jer 
manjkaju 22 izborna kotara, u kojima bijaše hrvatska većina. 
Osim toga se dobro naslućivalo, da će ban Khuen-Hedervary 
kod ovih izbora do savršenstva razviti svoju vještinu u izbor¬ 
nim trikovima i nasiljima. Zato je »neodvisna narodna stran¬ 
ka« ponudila »stranci prava« izborni sporazum. Tomu se us- 
protiviše mnogobrojni pravaši. Neki su pravaši dapače go¬ 
vorili, da im »obzoraši« samo smetaju u izbornim poslovima. 
Radi toga je »neodvisna narodna stranka« 19. svibnja 1892. 
proglasila »apstinenciju« (suzdržanje), pozvavši svoje pristaše, 
neka ne sudjeluju kod provedbe saborskih izbora; pod jedno je 
izjavila, da krivnju za eventualni neuspjeh kod izbora ima sno¬ 
siti »stranka prava«. 

Od 88 izbornih kotara osvojila je Khuenova »narodna 
stranka« 77. Njezina je pobjeda još očitija, ako se vagne či¬ 
njenica, da su ti madžaroni u 54 izborna kotara izabrani je¬ 
dnoglasno, jer im opozicija nije mogla postaviti protukandi- 
data. »Stranka prava« pobijedila je samo u 8 izbornih ko¬ 
tara, te su izabrani pravaši: dr. Ante Starčević u Delnicama, 
Erazmo Barčić u Bakru, dr. Ivan Banjavčić u Karlovcu, Đuro 
Jakčin u Jastrebarskom, dr. Mile Starčević u Sv. Ivanu-Zelini, 
mjernik Drgutin Grdenić u Križevcima, a dr. Josip Frank, koji 
je godine 1890. stupio u »stranku prava«, pobijedio je u Sisku 
i u Križu. Od kandidata »srpske samostalne stranke« izabrani 
su Pavle Jovanović u Hrtkovcima i dr. Bogoljub Miletić u 
Iloku. Izvan stranaka izabran je bivši ban Ladislav grof Pe- 

i u Brlogu. Neki su izborni kotari imali jedva 60 do 70 izbornika, usli¬ 
jed čega su većinu izbornika činili učitelji i činovnici. Tu je dakle ban 
Khuen mogao bez ikakove agitacije proturati svoje kandidate, jer su od- 
visni izbornici — kraj javnoga glasovanja — morali glasovati po dobive¬ 
nom nalogu. 

so ) U bjelovarsko-križevačkoj županiji bijahu birališta u Bjelovaru, 
Križevcima, Koprivnici, Novigradu Podravskom, Đurđevcu, Hercegovcu, 
Križu, Čazmi i u Sv. Ivanu-Žabnu. Svi su ovi izborni kotari imali raz¬ 
mjerno znatan broj izbornika, uslijed čega mijesu tu mogli odlučivati 
odvisni izbornici. Sam bjelovarski kotar brojio je više izbornika, nego 
li ih je bilo u svih 10 izbornih kotara ličko-krbavske županije. 


jačević u Našicama. Frank je pridržao Križ, a odrekao se man¬ 
data u Sisku, gdje je nato kod naknadnog izbora izabran pra- 
vaš Fran Folnegović. 

Prigodom ovih izbora narodnih zastupnika za hrvatski sa¬ 
bor nije bilo nikakove borbe u Đakovštini. Tako je 30. svibnja 
1892. bez protukandidata izabran saborski predsjednik Mirko 
Hrvatu Đakovu, a Stjepan B a r 1 o v i ć u Vuki. Takav je 
izbor nije više imao pravoga čara za Mirka Hrvata, koji bi¬ 
jaše navikao izbornoj borbi. Kako je Mirko Hrvat istoga dana 
bio za narodnoga zastupnika izabran također u gradu Zemunu, 
zahvalio se na mandatu đakovačkom. Zato je u Đakovu 29. 
rujna 1892. obavljen naknadni izbor narodnoga zastupnika. 
Premda ni kod toga izbora nije sudjelovala hrvatska opozicija, 
ipak je na biralište došao 721 izbornik. Bez ikakova protu¬ 
kandidata izabran je đakovački odvjetnik dr. Antun Š v are¬ 
ni a j e r, kandidat Khuenove »narodne stranke, 

Strahovit poraz kod izbora godine 1892. otvorio je oči 
hrvatskim rodoljubima. I »pravaši« i »obzoraši« uvidješe, da 
madžarone mogu pobijediti samo složnim silama. 37 ) Zato 
je godine 1893. pokrenuta akcija, da se »pravaši« i »obzoraši« 
ujedine u jednu političku stranku. 38 ) Ovu je akciju nesebično 
vodio sveučilišni profesor dr. Aleksandar pl. Bresztyensky, 
koji bijaše posve nepristran, 38 ) jer nije pripadao niti »stranci 

”) Već 23. svibnja 1892. piše biskup Strossmayer kanoniku dru. 
Franji Račkomu: »Među jednom i drugom opozicijom nema takve na¬ 
čelne razlike, da se ne bi mogle i morale složiti«. Do sporazuma iz¬ 
među pravaša i obzoraša došlo je na sastanku, koji je 18. prosinca 1892. 
održan inicijativom dra. Bresztyenjskoga. 

S8 ) »Obzor« od 13. lipnja 1893. donosi bilješku: »Hrvatski narod 
slavi danas imendan dra. Ante Starčevića i njegovu sedamdesetgodišnjicu. 
Od svega srca želimo, da dobri Bog — na korist hrvatske ideje — još 
na dugo poživi u potpunoj krepčini i najljepšem zdravlju dičnoga starinu, 
koji je cijeli svoj vijek posvetio Hrvatskoj, i to na taj način, da je 
njegovo ime postalo zastavom za Hrvate«. Pravaši su u dvorani Gra¬ 
đanske streljane« 13. lipnja 1893. priredili banket u počast prvaku 
»stranke prava«. S toga je banketa predsjednik Rukavina poslao biskupu 
Strossmayeru u Đakovo brzojavni pozdrav, koji je glasio ovako: »Sla¬ 
veći imendan Ante Starčevića, slavimo ujedno i prvoga dobrotvorca hr¬ 
vatskoga naroda, koji je bakljom prosvjete u dan pretvorio tminu, kojom 
nas bijahu pokrili naši protivnici. Samo prosvjetom dolazimo k slobodi! 
Živila Hrvatska! Živio Strossmayer!« 

so ) Dok je u Hrvatskoj postojala stranka »saborskoga središta«, bi¬ 
jaše i dr. Bresztyensky njezin pristaša. Ali već g. 1890. nestade u Hrvat¬ 
skoj tih »centrumaša«, koji nijesu ni postavili svoje kandidate prigodom 
saborskih izbora g. 1892. 

prava« niti »neodvisnoj narodnoj stranci«. I zaista je biskup 
Strossmayer 20. lipnja 1893. posjedio dra. Antu Starčevića kod 
župnika Ivana Rukavine u Krapinskim Toplicama, gdje se 
izmiriše ovi prvaci »pravaša« i »obzoraša«. Tečajem iste go¬ 
dine 1893. dođe do naknadnih izbora u Zagrebu i u Brodu, gdje 
složno nastupiše pravaši i obzoraši, te je u 3. kotaru grada Za¬ 
greba izabran obzoras dr. Milan Amruš, a u Brodu prava? 
Eugen ^Kumicic. 43 ) Početkom godine 1894. stvoriše pravaši i 
obzoraši zajednički državopravni program, koji su odobrili 
dr. Ante Starčević i biskup Strossmayer. 41 ) Ipak nije došlo do 
ujedinjenja tih stranaka, jer obzoraši ne htjedoše pristati na to, 
da i ta nova stranka nosi ime »stranka prava«. Radi toga su 
pravaši uoči Duhova godine 1894. u Zagrebu priredili demon¬ 
stracije protiv obzoraških prvaka dra. Šime Mazure i prof. 

40 ) Naknadni je izbor obavljen u Zagrebu 20. travnja, a u Brodu 11. 
prosinca 1893. U Zagrebu je bila žestoka izborna borba, te je dr. Milan 
Amruš bio izabran sa 177 glasova, dok je njegov protukandidat dr. Josip 
Pliverić (bivši »centrumaš«), koji je iz oportuniteta stupio u »narodnu 
stranku«, dobio 168 glasova. Ta je pobjeda tako ojačala hrvatsku opozi¬ 
ciju, da Khuen nije ni smogao podesnoga kandidata za Brod, gdje je 
uslijed toga Eugen Kumičić izabran jednoglasno. 

41 ) Taj državopravni program je konačno i sporazumno redigirao 
pododbor, u koji je »stranka prava« izaslala Eugena Kumičića i dra. Jo¬ 
sipa Franka, a »neodvisna narodna stranka« prof. Tadiju Smičiklasa i dra. 
Šimu Mazzuru, dok je predsjednikom pododbora bio dr. Aleksandar 
Bresztyensky. Izrađeni je program glasio ovako: 1. »Hrvatska sjedinjena 
opozicija — stojeći na temelju državnoga prava i narodnoga načela — 
radit će svim zakonitim sredstvima, da se hrvatski narod, koji stanuje u 
Hrvatskoj, Slavoniji i Dalmaciji, na Rijeci s kotarom i u Međimurju, te 
u Bosni, Hercegovini i Istri, sjedini u jedno samostalno državno tijelo u 
okviru habsburške monarkije; podjedno će svom snagom podupirati i na¬ 
stojanje braće Slovenaca, da se ovomu državnomu tijelu prikupe i slo¬ 
venske zemlje. 2. Isto tako radit će sjedinjena opozicija, da se kraljevina 
Hrvatska — kao pravna država — uredi ustavno i slobodno tako, da 
će narod po svojim zastupnicima u svim granama državnoga života — 
sporazumno s krunom — vršiti u hrvatskom saboru zakonodavnu vlast 
po načelima parlamentarne vladavine. Na čelu parlamentarne vlade stoji 
ban kraljevine Hrvatske. 3. One poslove, koji su skupni (zajednički) cijeloj 
monarkiji, a potječu iz pragmatičke sankcije, rješavat će kraljevina Hrvat¬ 
ska s ostalim zemljama Njegova Veličanstva ravnopravno kraljevini 
Ugarskoj. 4. Hrvatska će opozicija uopće raditi, da se oživotvori ustav, 
sloboda i zakonita nezavisnost kraljevine Hrvatske, što se ima zajamčiti 
svima zakonitim jamstvima, napose: slobodoumnim izbornim redom, 
pravom sakupljati se i sastajati se, te slobodom savjesti, govora i štam¬ 
pe. 5. Provedenje ovoga programa povjerava se egzekutivnom odboru, 
koji može dozvoliti u tom radu sudjelovanje i drugim otadžbenicima, ako 
1 nijesu članovi stranke«. — Gore spomenuti pododbor primio je taj 


Tadije Smičiklasa, te je mjesto sloge došlo do još većeg raz¬ 
dora između pravaša i obzoraša. 42 ) 

Tomu se najviše radovao ban Khuen-Hedervary. On je još 
više uživao, kad je 24. listopada 1895. nastao raskol u »stranci 
prava«, gdje je postojao rivalitet između popularnoga Frana 
Folnegovića i daleko sposobnijega i agilnijega dra. Josipa Fran¬ 
ka. Ogromna većina pravaša pristade uz Folnegovića, te je 
kao »matica stranke prava« počela izdavati dnevnik »Hrvat¬ 
ska Domovina«, radi čega su njene pristaše dobile nadimak 
»domovinaši«. Uz dra. Franka ostadoše narodni zastupnici 
Eugen Kumičić i dr. Mile Starčević s omanjim brojem pra¬ 
vaša, među kojima se isticahu neki mlađi ljudi. 43 ) Frankova je 
prednost bila u tome, što je uz njega ostao i sam pravaški vođa 
dr. Ante Starčević, koji je istupio iz »matice stranke prava«, 
te je preostalim svojim pravašima dao ime »čista stranka 
prava«. Organom te stranke postade dnevnik »Hrvatsko 
Pravo«, koji su uređivali suradnici bivšega zajedničkog dnev¬ 
nika »Hrvatske«. 

Ipak je »čista stranka prava« znatno oslabila, kad je 28. 
veljače 1896. umro dr. Ante Starčević. Dobro se to opazilo u 
svibnju godine 1897., kad je Khuen-Hedervary proveo izbore 

državopravni program na svojoj sjednici od 14. travnja 1894. Neki pra¬ 
vaši (poimence Ivo Prodan, Josip Geržanić, dr. David Starčević, Erazmo 
Barčić i Đuro barun Rukavina) nijesu bili sporazumni s time, što prva 
točka programa traži kraljevinu Hrvatsku »u okviru habsburške monar¬ 
kije«. Ipak su zašutili, kad je taj program potpisao dr. Ante Starčević. 
Državopravni program od g. 1894. vrijedio je za hrvatsku opoziciju sve 
do 29. listopada 1918. 

42 ) Ipak je još u duhu sloge između »pravaša« i »obzoraša« obavljen 
5. lipnja 1894. naknadni izbor u Koprivnici, gdje je 15. siječnja 1894. 
umro narodni zastupnik dr. Stjepan pl. Vučetić, pristaša Khuenove »na¬ 
rodne stranke«. Hrvatska je opozicija u Koprivnici uslijed sloge tako 
ojačala, da ban Khuen nije tamo niti postavio svoga kandidata, te je 
pravaš dr. Ivan Ružić bio izabran jednoglasno. 

43 ) Od viđenijih starijih pravaša pristadoše uz dra. Josipa Franka 
samo Ivan Bušljeta, Mato Rukavina, Ivan Nep. Jemeršić, Ivo Prodan, 
Bran Novak, Josip Geržanić, Martin Ltorvrenčević, Mijo Tkalčić, Jerko 
Pavelić, dr. Vinko Matijević i Ljudevit Hagenauer, a od mlađih ljudi: 
dr. Karlo Bošnjak, Kerubin Šegvić, dr. Ante Tresić, Juraj Tomac, dr. 
Niko Veljačić, Stipe Vučetić, dr. Ante Pavelić, Ivan Peršić, Aleksandar 
Horvat, Ivan Zatluka, Pajo Gašparović, dr. Ante Pavelić, Augustin Bu¬ 
jan, Niko Gršković, don Ivo Bojanić, Pavao Ožegović, Mato Polić, Drago 
Vlahović, Živko Petričić, Joso Spasoje Fattori, Ivan Petrić, Franjo Ku- 
frin, Josip Milković, dr. Vuk pl. Kiš i još neki. Svima ovima dadoše po¬ 
litički protivnici nadimak »Frankovci«. 

za hrvatski sabor. Uoči tih izbora sklopiše »domovinaši« iz-- 
borni sporazum s »obzorašima«, te su njihovi kandidati pošli 
u izbore pod firmom »združena opozicija«. (Na listi »zdru¬ 
žene opozicije« kandidirao je i dr. Aleksandar Bresztyensky, 
koji nije pripadao ni »domovinašima« i »obzorašima«. Ista 
je »združena opozicija« poduprla i baruna Pavla Raucha, koji 
nije pripadao nijednoj stranci, ali je oponirao banu Khuenu). 

Kod izbora je »narodna stranka« pobijedila u 59 izbornih 
kotara, združena opozicija u 27, »čista stranka prava« u 2, a 
srpske opozicijone stranke (radikali i samostalci) ostadoše bez 
mandata. Od »združene opozicije« izabrano je 14 »domovi- 
naša«, poimence: dr. David Starčević u Delnicama, dr. Bogo- 
slav Mažuranić u Selcu, dr. Franko Potočnjak u Bakru, dr. 
Ivan Banjavčić u Karlovcu, Gustav Modrušan u Draganiću, dr. 
Grga Tuškan u Sisku, Đuiro pl. Bedeković u Donjoj Stubici, 
dr. Juraj Žerjavić u Krapini, Đuro barun Rukavina u Zlataru, 
dr. Ivan Ružić u Koprivnici, Vjekoslav Hegedić u Kloštru, 
Dragutin Grdenić u Križevcima, dr. Vatroslav Brlić u Brodu 
i Stevo Kutuzović u Cerni. — Nadalje je od kandidata »zdru¬ 
žene opozicije« izabrano 11 »obzoraša«, poimence: tadašnji 
sveučilišni profesor dr. Ante Bauer u Biškupcu, župnik Fra¬ 
njo Rancinger u Vrbovskom, prof. Josip Pasarić u Pisarovini, 
vlastelin Milan pl. Kiepach u Samoboru, odvjetnik dr. Šime 
Mazzura u Klanjcu, župnik Josip Zorić u Dugomselu, sveuč. 
profesor Tadija Smičiklas u Pregradi, odvjetnik dr. Ivan Za- 
har u Sv. Ivanu-Zabnu, liječnik dr. Milan Amruš u Garčinu, 
sveuč. profesor dr. Fran Vrbanić u Novigradu Podravskom i 
odvjetnik dr. Marijan Derenčin u Đakovu. Napokon su od 
kandidata »združene opozicije« izabrana dvojica, koji ne pri¬ 
padahu nijednoj stranci, poimence: sveuč. profesor dr. Alek¬ 
sandar Bresztyensky u Velikoj Gorici i vlastelin Pavao barun 
Rauch u Ludbregu. — »Čista stranka prava«, koja je u izbore 
pošla bez ikakovih saveznika, dobila je samo 2 mandata, jer 
je u Križu izabran dr. Josip Frank, a u Sv. Ivanu-Zelini od¬ 
vjetnik dr. Mile Starčević. 

U Đakovu se izbor obavio 20. svibnja 1897. Tamo je od 
»združene opozicije« kandidirao dr. Marijan Derenčin, a 
od Khuenove »narodne stranke« dr. Antun Švarcmajer. Od 
upisanih 1315 izbornika došlo je na biralište (uzevši prije toga 
izborne iskaznice) 959, ali je glasovati moglo samo 747, jer 
nije bilo do kraja izvršeno prozivanje izbornika po alfabetu. 
Izabran je dr. Derenčin s 390 glasova, dok je za dra. Švarc- 


majera glasovalo 357 izbornika. Madžaroni su protiv izbora 
uložili prosvjed zato, što nije glasovalo 212 izbornika, koji su 
htjeli glasovati, ali nijesu mogli, jer je izbor završen u pro¬ 
pisano vrijeme, a predsjednik izbornog odbora vršio je pro¬ 
zivanje izbornika odviše polagano. 

Istoga se dana obavljao izbor u Vuki, gdje je od Khuenove 
»narodne stranke« kandidirao Stjepan B a r 1 o v i ć, od »zdru¬ 
žene opozicije« đakovački župnik Milko Cepelić, a samostalno 
vlastelin Dragutin pl. Mihalović. Od 1149 upisanih izbornika 
došlo je na biralište i glasovalo 969. Izabran je Stjepan Bar- 
lović s 536 glasova, dok su 404 izbornika glasovala za Cepe- 
lića, 19 za Mihalovića, a 10 bijaše nevaljanih glasova. 

Izborni rezultati neugodno iznenadiše bana Khuena. On se 
veoma ljutio, što je hrvatska opozicija došla u sabor toli znat¬ 
no povećana. Zato je odredio, da treba poništiti nekoliko man¬ 
data »združene opozicije«. Khuenovu zapovijed vjerno izvr- 
šiše njegovi »mameluci«. (Tako su Hrvati običavali nazivati 
zastupnike »narodne stranke«, koji se pokoravahu svakomu 
Khuenovu nalogu poput nekadašnjih Mameluka u Egiptu). 

Saborski je »odbor za verifikaciju i imunitet« 9. kolovoza 
1897. proglasio »prijepornima« izbore narodnih zastup¬ 
nika: dra. Frana Vrbanića u Novigradu Podravskom, Franje 
Rancingera u Vrbovskom, dra. Vatroslava Brlića u Brodu, 
prof. Josipa Pasarića u Pisarovini (premda je izabran jedno¬ 
glasno bez protukandidata), dra. Ivana Ružića u Koprivnici, 
Đure pl. Bedekovića u Donjoj Stubici i dra. Marijana Deren- 
čina u Đakovu. 

O tima »prijepornim izborima« raspravljalo se u hrvat¬ 
skom saboru nekoliko dana, a glasovalo se u saborskoj sjed¬ 
nici od 23. kolovoza 1897. Tada je Khuenova pokorna ve¬ 
ćina s j 6 protiv 17 glasova proglasila »nevaljanima« izbore 
dra. Frana Vrbanića, Đure pl. Bedekovića, Franje Rancingera, 
dra. Vatroslava Brlića, prof. Josipa Pasarića i dra. Ivana Ru¬ 
žića. Izbor dra. Marijana Derenčina u Đakovu htjede madža- 
ronska većina poništiti zato, što je izbor zaključen prije, nego 
li su prvi put pročitani svi izbornici, koji su upisani u listinu 
izbornika. Derenčin je dokazao, da je to krivnja županijske 
oblasti, koja je za provedbu izbora u tako velikom izbornom 
kotaru opredijelila prekratko vrijeme. Nato je hrvatski sabor 
23. kolovoza 1897. ovjerovio izbor dra. Derenčina. 

Kod naknadnih izbora za poništenih 6 mandata poslužio se 
Khuen tolikim nasiljima, da su madžaronski kandidati iza¬ 
ći 

brani u Brodu, Koprivnici, Vrbovskom i u Pisarovini. Od kan¬ 
didata »združene opozicije« ponovno su birani samo dr. Fran 
Vrbanić u Novigradu i Đuro Bedeković u Donjoj Stubici. 

Imajući u hrvatskom saboru stalnu većinu, mogao je 
Khuen-Hedervary nesmetano vladati do mjeseca svibnja godi¬ 
ne 1902., dokle je trajao 5 godišnji mandat izabranih narod¬ 
nih zastupnika. Ipak je Khuen nove izbore za hrvatski sabor 
proveo već u studenome godine 1901. Evo razloga, zašto se s 
izborima požurio 6 mjeseci prije potrebe: 

»Domovinaši« su mjesto »Hrvatske Domovine« izdavali 
dnevnik »Hrvatsku«. U tome časopisu izađe 24. travnja 1901. 
poziv »neodvisnoj narodnoj stranci« i »čistoj stranci prava«, 
da se sve 3 skupine hrvatske opozicije sjedine u jednu jedinu 
političku stranku, koja bi se zvala »stranka prava«. Premda je 
taj poziv bio upravljen u ime kluba »domovinaške« stranke, 
ipak se znalo, da je duševni začetnik toj osnovi Folnegović. 

Klub »neodvisne narodne stranke« odgovorio je na taj po¬ 
ziv javnim pismom, koje je priopćeno u »Obzoru« od 15. svib¬ 
nja 1901. »Obzoraši« u tome pismu očituju, da žele slogu 
oporbe proširiti pristupom i drugoga krila »stranke prava«; 
ipak ništa ne govore o imenu jedinstvene stranke, jer se očito 
neugodno sjećaju pokušaja od godine 1894. — Malo iza toga 
objavio je dr. Marijan Derenčin, da je klub »neodvisne na¬ 
rodne stranke« 10. lipnja 1901. izabrao 3 člana, poimence: dra. 
Antuna Bauera, Josipa Pasarića i dra. Derenčina, koji će s 
izaslanicima obiju frakcija »stranke prava« ugovarati o pot¬ 
punom jedinstvu opozicije. Dođe li do fuzije (stapanja), tada 
mora jedinstvena stranka dobiti novo ime, a sve tri dota¬ 
dašnje stranke imaju se odreći stranačkih tradicija. Ne 
uspije li polučiti jedinstvo opozicije, tad »obzoraši« predlažu, 
da se stvori barem parlamentarna zajednica, koja bi obuhva- 
tala sve oporbene stranke. 

Khuen se bojao, da će pregovori između opozicijonih stra¬ 
naka dovesti do izbornoga sporazuma, u koji će uz »obzoraše« 
i »domovinaše« unići također »čista stranka prava«. Ban je 
dobro znao, da je dr. Josip Frank izvrsnom organizacijom 
znatno pojačao broj pristaša »čiste stranke prava«. Dođe li 
dakle do sporazuma s ovom strankom, tada će »združena opo¬ 
zicija« kod izbora steći još više mandata, nego li je stekla 
godine 1897. Zato je Khuen odlučio, da izbore provede prije, 
nego li opozicija dobije potrebito vrijeme za sklapanje izbor¬ 
noga sporazuma. 


Hrvatska je opozicija bila negodno iznenađena, kada su 
»Narodne Novine« u listopadu g. 1901. objavile, da je kralj 
raspustio hrvatski sabor; hrvatska je vlada pak odredila, da 
se novi izbori narodnih zastupnika imaju provesti već za 14 
dana. Opozicija nije bila ni u kojem pogledu spremna za te 
izbore, koji su došli posve neočekivano tako, da se opozicijo- 
ni izbornici u mnogim kotarima nijesu dospjeli ni dogo¬ 
voriti, koga li će kandidirati. Tomu se pridružila druga ne¬ 
prilika. Općine su po izbornom zakonu morale svake godine 
u mjesecu siječnju sastaviti, listine izbornika. Khuen je dao 
svim oblastima uputu, da iz takvih listina ispuste što više ne¬ 
zavisnih izbornika, a uvrste oveći broj odvisnih izbornika (či¬ 
novnika, podvornika, lugara, pisara i t. d.), kako bi vladini 
kandidati lakše prošli kod izbora. Istina je doduše, da su 
općine morale tako sastavljene listine izbornika javno izložiti. 
Svaki je izbornik tada mogao zatražiti, da bude on ili tko 
drugi uvršten u listinu, ako ga je općina ispustila; a mogao 
je staviti i negativan zahtjev: da se naime iz listine izbornika 
brišu oni, koji nemaju izbornoga prava. Takvu su reviziju iz¬ 
bornih listina vršili hrvatski opozicijonalci obično samo u siječ¬ 
nju one godine, kad bijahu na redu izbori narodnih zastup¬ 
nika. Kako svi Hrvati očekivahu, da će naredni izbori za 
hrvatski sabor biti u svibnju godine 1902., malo je tko mario 
za sastav listina izbornika, koje bijahu izložene u siječnju go¬ 
dine 1901. Tako se dogodilo, da su izbori narodnih zastup¬ 
nika u studenom godine 1901. obavljeni po nevaljano sastav¬ 
ljenim listinama, iz kojih su ispušteni mnogobrojni nezavisni 
Flrvati, a mjesto njih uvršteni odvisni ljudi, kojima po zakonu 
nije ni pripadalo izborno pravo. Opazilo se, da je godine 1901. 
uopće bio mnogo manji broj izbornika, nego li ih bijaše g. 
1897. U samom đakovačkom izbornom kotaru smanjio se broj 
izbornika za 130, jer je g. 1897. bilo 1315, a g. 1901. samo 
118 j izbornika, upisanih u listine. 

Kraj takvih prilika nije nikoga mogla začuditi golema po¬ 
bjeda Khuenove »narodne stranke« kod izbora za hrvatski 
sabor. Od 88 izabranih narodnih zastupnika dobili su madža- 
roni 7j, a cijela opozicija samo 13. Između opozicijonalaca 
bijaše 6 »domovinaša«, 4 »obzoraša«, 2 člana »čiste stranke 
prava« i 1 hrvatski opozicijonalac izvaan stranaka (dr. Alek¬ 
sandar Bresztyensky, izabran u Velikoj Gorici). 

Godine 1901. izabrani su »domovinaši«: Erazmo Barčić u 
Bakru, dr. Bogoslav Mažuranić u Selcu, dr. August Haramba- 

šić u Delnicama, dr. Ivan Banjavčić u Karlovcu, dr. Božo Vin- 
ković u Vojniću i dr. Grga Tuškan u Sisku; zatim »obzoraši«: 
dr. Marijan Derenčin u Klanjcu, dr. Fran Vrbanič u Pregradi, 
vlastelin Milan pl. Kiepach u Samoboru i kanonik Cvjetko 
Rubetić u trećem kotaru grada Zagreba; te članovi »čiste 
stranke prava«: dr. Josip Frank u Križu i dr. Mile Starčević 
u Sv. Ivanu-Zelini. 

U Đakovu je izbor narodnoga zastupnika obavljen 6 . stu¬ 
denoga 1901. U ime »narodne stranke« kandidirao je dr. An¬ 
tun Svarcmajer, a u ime »združene opozicije« Matija 
Pavić, župnik u Semeljcima. Od 1183 izbornika došao je na 
biralište 891, te je za narodnoga zastupnika izabran dr. Švarc- 
majer sa 738 glasova, dok su za Pavića glasovala samo 132 
izbornika. 

Težak poraz, koji je hrvatsku opoziciju snašao godine 
1901., općenito se (uz vladin pritisak i krivotvorenje listine 
izbornika) pripisivao rascjepkanosti opozicijonih stranaka. 
Zato se u hrvatskom narodu koncem godine 1901. pojavila 
ista težnja za slogom opozicije, kakva je srca hrvatskih rodo¬ 
ljuba obuzela iza nesretnih izbora godine 1892. Tomu se op¬ 
ćemu vapaju odazvaše klubovi »neodvisne narodne stranke« i 
»matice stranke prava«. Oni su svoje pristaše pozvali na ve¬ 
liku političku skupštinu, koja se ij. siječnja 1902. održala u 
dvorani zagrebačkoga »PIrvatskoga Sokola«. Tu su spomenuti 
klubovi proglasili, da više nema ni »domovinaša« ni »obzo- 
raša, jer su njihove stranke zaključile sjedinjenje pod imenom 
»Hrvatska opozicija«. Njima se priključiše i hrvatski »rea¬ 
listi«, koje je vodio dr. Ivan Lorković. 44 ) Realisti na toj istoj 
skupštini izjaviše, da pristupaju »Hrvatskoj opoziciji«, ali kao 
»posebna skupina«. 

Odsada se radilo o tomu, da u jedinstvenu hrvatsku poli¬ 
tičku stranku stupe i oni pravaši, koje vodi dr. Josip Frank. 
Zato bivši »domovinaši« počnu predlagati, neka »Hrvatska 
opozicija« uzme ime »Hrvatska stranka prava«, jer da će joj 
onda lakše pristupiti i »čista stranka prava«. Ova je to 

44 ) Hrvatski »realisti« nastadoše pod utjecajem nauke češkoga pro¬ 
fesora Masarika. »Realisti« bijahu većinom mladi Hrvati, koji su tek 
svršili visoke škole. Među njima se uz dra. Ivana Lorkovića i dra. Mili- 
voja Dežmana isticahu: dr. Milan Heimerl, dr. Franjo Poljak, Većeslar 
Vilder, dr. Zvonimir Španić, dr. Josip Belović, dr. Josip Reberski, dr. Đuro 
Surmin i dr. Zivko Bertić. Njima se priključiše: Ljubomir Babić (Đalski) 
Frano Šupilo, Josip Kfepelka, Rudolf Valdec i još neki. 


zaista i obećala na velikoj skupštini, koju je »Hrvatska opo¬ 
zicija« održala 29. siječnja 1903. u dvorani »Hrvatskoga So¬ 
kola« u Zagrebu. 

Po nagovoru dra. Marijana Derenčina pristadoše i bivši 
»obzoraši« na promjenu imena, te se »Hrvatska opozicija« pro¬ 
zvala »Hrvatskom strankom prava«. Izrađen je i aktuelan 
program, u koji je — uz opće izborno pravo — kao najpreš- 
niji zahtjev stavljena samostalnost Hrvatske u pogledu finan¬ 
cija. Sada se gotovo čitav narod hrvatski digne protiv bana 
Khuena-Hedervaryja. On se neko vrijeme branio »prijekim 
sudovima«, koje dade proglasiti u 4 kotara (križevačkom, su- 
šackom, delničkom i ludbreškom), te u 2 grada (u Bakru i Kri¬ 
ževcima). Ipak je konačno i sam uvidio, da mu dulje nema 
opstanka u Hrvatskoj, gdje je nasilno vladao 20 godina. Kralj 
je Khuena 27. lipnja 1903. imenovao ugarskim ministrom- 
predsjednikom, da ga tako što dostojnije makne iz Hrvatske, 
gdje je za bana hrvatskoga i. srpnja 1903. postavljen dr. Teo¬ 
dor grof P e j a č e v i ć. 45 ) 

»Hrvatska stranka prava« nastavila je i poslije Khuenova 
odlaska pregovore sa »čistom strankom prava«. Tečajem go¬ 
dine 1904. održane su po Hrvatskoj i Slavoniji mnogobrojne 
skupštine, u kojima se narod izjavljivao za hrvatsku financi- 
jalnu samostalnost. Na te su skupštine dolazile pristaše obiju 
hrvatskih stranaka. 40 ) Ipak nije među njima došlo do fuzije 
(sjedinjenja). »Čista stranka prava« ostade i nadalje sama za 

45 ) Hrvatski je pokret g. 1903. sklonuo Vladimira pl. Halpera, vla¬ 
stelina u Zajezđi, da je ostavio »narodnu stranku« 1 položio mandat na¬ 
rodnoga zastupnika. Tako je 2 6. kolovoza 1903. došlo do naknadnog iz¬ 
bora u Zlataru, gdje je izabran Eugen Kumičić, kandidat »čiste stranke 
prava«. Kako je Kumičić umro već 13. svibnja 1904., došlo je u Zlataru 
7. rujna 1904. ponovno do naknadnog izbora, te je za narodnoga za¬ 
stupnika izabran s 91 glasom Dragutin pl. Pisačić, kandidat »Starčevićeve 
stranke prava«, protiv dra. Pere Magdića, kandidata »hrvatske stranke 
prava«, koji je dobio 37 glasova. 

46 ) Hrvatska je opozicija tečajem g. 1904. otela »narodnoj stranci« 2 
mandata. Kako je naime 10. listopada 1904. umro Hinko pl. Francisci, 
došlo je 3. studenoga 1904. do naknadnog izbora u Ivancu kod Varaždina. 
Tamo je sa 75 glasova izabran za narodnoga zastupnika župnik Josip 
Sašel, kandidat »hrvatske stranke prava«, protiv madžarona dra. Eduarda 
Milanića, koji je dobio 67 glasova (od toga 59 činovničkih, j židovskih, 
2 tuđinca vlastelina i 1 jedini seljački). — Mjesto grofa Marka Bombellesa, 
koji se odrekao mandata, došlo je 3. prosinca 1904. do naknadnog izbora 
u Biškupcu kod Varaždina. Tu su glasovala 182 neodvisna izbornika, i 
to 92 za dra. Peru Magdića, kandidata »hrvatske stranke prava«, a 90 
za Jurja Tomca, kandidata »Starčevićeve stranke prava«. Da spriječi 

sebe, uzevši godine 1904. ime »Starčevićeva hrvatska stranka 
prava«. 

Neki su hrvatski političari održali na Rijeci u listopadu g. 

1905. sastanak, na komu odlučiše, da treba povesti pregovore 
s madžarskom opozicijom, kako bi se Hrvati mimo »narodne 
stranke« izravno nagodili s Madžarima. Protiv te »Riječke re¬ 
zolucije« odlučno ustadoše »Starčevićeva stranka prava«, te 
braća Stjepan i dr. Antun Radić, koji su koncem godine 1904. 
osnovali »Hrvatsku pučku seljačku stranku«. Nijesu za »Ri¬ 
ječku rezoluciju« bili oduševljeni niti pristaše »Hrvatske 
stranke prava«. Ipak se ta stranka službeno izjavila za tu 
akciju. 47 ) Među »rezolucijonaše« stupiše i hrvatski »realisti«, 
koji uzeše ime »Hrvatska napredna stranka«. Obje srpske opo- 
zicijone stranke (samostalci i radikali) prihvatiše »Riječku 
rezoluciju«; podjedno sklopiše izborni sporazum s »Hrvatskom 
strankom prava« i s »Hrvatskom naprednom strankom«. Ta¬ 
ko je početkom godine 1906. nastala »hrvatsko-srpska koa¬ 
licija«. Ova je u očima madžarske opozicije, koja je u 
Ugarskoj došla na vlast mjesto prijašnje »liberalne stranke«, 
učinila suvišnom bivšu Khuenovu »narodnu stranku«. 

Prvi je uspjeh »hrvatsko-srpska koalicija« polučila kod iz¬ 
bora za hrvatski sabor, koji su provedeni u svibnju godine 

1906. Tada je naime »hrvatsko-srpska koalicija« osvojila 32, 
a »Starčevićeva hrvatska stranka prava« 19 izbornih kotara. 48 ) 
»Narodna stranka« ostade u manjini, jer je od 88 pobijedila 

izbor nepoćudnoga mu dra. Magdića, odredio je velika župan Ra- 
doslav pl. Rubido-Zichy, da $ činovnika glasuje za Tomca, koji je tako 
proglašen za narodnoga zastupnika s 3 glasa većine. 

47 ) Odlučno je protiv riječke rezolucije ustao dalekovidni sveučilišni 
profesor dr. Fran Vrbanić, jedan od prvaka »Hrvatske stranke prava«. 
Radi toga ne htjede dr. Vrbanić ni kandidirati kod narednih izbora za 
hrvatski sabor. 

4B ) Od kandidata »Starčevićeve hrvatske stranke prava« izabrani su 
za narodne zastupnike: Ivan Peršić u 3. kotaru grada Zagreba, Jerko Pa- 
velić u Karlobagu, dr. Zivko Petričić u Otočcu, Dragutin Vlahović u Se¬ 
nju, Franjo pl. Kufrin u Pisarovini, dr. Vladimir Frank u Dugomselu, dr. 
Mile Starčević u Sv. Ivanu-Zelini, dr. Ante Pavelić u Samoboru, dr. Vuk 
pl. Kiš u Pregradi, dr. Ivo Elegović u Klanjcu, Andrija Jambrušić u 
Ivancu, Pavao Gašparović u Ludbregu, Dragutin pl. Pisačić u Zlataru, dr. 
Josip Frank u Križu, Fran Novak u Križevcima, Ivan Zatluka u Vilić- 
selu, te Juraj Tomac u tri izborna kotara (u Biškupcu, Novom Marofu i u 
Sv. Ivanu-Zabnu). 


samo u 37 izbornih kotara. Od izabranih koaliraca 49 ) pripa¬ 
dalo je 20 »Hrvatskoj stranci prava«, 6 »Srpskoj samostalnoj 
stranci«, 2 »Hrvatskoj naprednoj stranci« i 2 »Srpskoj radi¬ 
kalnoj stranci«, dok dvojica (Miroslav grof Kulmer i dr. Vla¬ 
dimir pl. Nikolić-Podrinski) bijahu izvan stranaka. U svemu 
su izabrana 23 srpska narodna zastupnika, od kojih je 15 pri¬ 
padalo »narodnoj stranci«, a 8 koaliciji. 

U Đakovu se izbor narodnoga zastupnika obavio 3. svib¬ 
nja 1906. Tada već nije bilo biskupa Strossmayera, jer je 
umro 8. travnja 1905. U ime »hrvatsko-srpske koalicije« kan¬ 
didirao je Vatroslav Rački, a u ime »narodne stranke« dota¬ 
dašnji zastupnik dr. Antun Š var crn a jer. Od 1207 izbor¬ 
nika glasovahu 864, jer 343 nijesu došla na biralište. Izabran 
je dr. Švarcmajer sa 459 glasova, dok je za Rackoga glaso¬ 
valo 405 izbornika. 

Mnogim se hrvatskim rodoljubima bilo na zao dalo, sto 
bivši »obzoraši« i »domovinasi« (t. j. »Hrvatska stranka pra¬ 
va«) nijesu izborni sporazum sklopili sa »Starcevicevom hrvat¬ 
skom strankom prava«, mjesto s ostale 3 opozicijone stranke. 
Spomenute su naime 2 stranke i bez izbornoga spora¬ 
zuma zajedno polučile 39 mandata. Da su pak na izbore posle 
složne, dobile bi sigurno i apsolutnu većinu svih narodnih za¬ 
stupnika, jer se radi njihove nesloge mnogi Hrvati ustegose od 
glasovanja ili barem od izborne agitacije. Uz vise naime rada 
i oduševljenja mogle su spomenute 2 stranke kod izbora po¬ 
ni) Među izabranim narodnim zastupnicima hrvatsko-srpske koalicije 
bijaše 20 članova »Hrvatske stranke prava« (t. j. bivših »obzorasa« i »do- 
movinaša«), poimence: dr. Ante Pinterović u gornjem v gradu Osijeku, 
podmaršal Juraj pl. Tomičić u Gospiću, dr. Bogoslav Mazuramc u Selcu, 
Erazmo Barčić u Bakru, dr. Franko Potočnjak u Delnicama, dr. Pero 
Magdić u Vrbovskom, dr. Edmund Lukinić u Karlovcu, Gustav Modru- 
šan u Draganiću, dr. Antun Bauer u Jastrebarskom, dr. Grga Tuskan u 
Sisku, Đuro pl. Bedeković u Donjoj Stubici, Stjepan Cerovac u Krapini, 
dr. August Harambašić u Novskoj, dr. Mirko Grahovac u Daruvaru, dr. 
Božo Vinković u Požegi, dr. Vatroslav Brlić u Brodu na Savi, Stevo 
Kutuzović u Cerili, prof. Josip Purić u Bošnjacima, te Stjepan Zagorac u 
Koprivnici i u Velikoj Gorici. — Od kandidata »Srpske samostalne 
stranke« izabrani su: Jovan Banjanin na Udbini, dr. Bogdan Medakovic u 
Plaškom, dr. Dušan Popović u Moroviću, Bude Budisavljevic u Vrgmmostu, 
te Svetozar Pribičević u Glini i u Korenici. — »Hrvatskoj naprednoj stranci« 
pripadahu izabrani narodni zastupnici: dr. Đuro Šurmin u prvom ko¬ 
taru grada Zagreba i Ljubomir Babić-Đalski u Petrinji, a »Srpskoj radi¬ 
kalnoj stranci«: dr. Mladen Lisavac u Irigu i dr. Đorđe Krasojevic u 
Srijemskim Karlovcima. 

bijedm madžaronske kandidate u Osijeku (donjem gradu), 
pa u Vuki, Đakovu, Čazmi, Kloštru, Novigradu Podravskom, 
Virovitici, Garčinu i u Novoj Gradiški. U ovih 9 izbornih 
kotara prođoše kandidati »narodne stranke« samo s neznat¬ 
nom većinom i jedino uslijed nesloge hrvatskih opozicijonih 
stranaka. 

Čim je »narodna stranka« kod izbora doživjela poraz, od¬ 
mah je izgubila i potporu zajedničke ugarsko-hrvatske vlade u 
Budimpešti. 50 ) Madžari su naime započeli pregovore s prvacima 
»hrvatsko-srpske koalicije«. Ovi se pregovori završiše tako, da 
je dr. Teodor grof Pejačević ostao hrvatski ban, ali su iz re¬ 
dova koalicije popunjena mjesta svih odjelnih predstojnika 
kod hrvatske zemaljske vlade u Zagrebu. (Odjelnim predstoj¬ 
nikom za unutarnje poslove postade dr. Vladimir pl. Nikolić- 
Podrinski, za pravosuđe zemunski odvjetnik dr. Aleksandar 
Badaj, a za bogoštovlje i nastavu bjelovarski odvjetnik Milan 
Roje). 

Slogu između ugarske i hrvatske vlade narušio je Franjo 
Košut, zajednički ministar za promet i trgovinu. On je naime 
zajedničkom ugarsko-hrvatskom saboru u Budimpešti g. 1907. 
podnio na prihvat zakonsku osnovu o t. zv. željezničarskoj 
pragmatici. Po toj se pragmatici imala uzakoniti dotadašnja 
praksa, da se kod željeznica u Hrvatskoj i Slavoniji namještaju 
samo takvi činovnici i službenici, koji znadu madžarski jezik. 

Zato su delegati hrvatskoga sabora na zajedničkom saboru u 
Budimpešti odlučno ustali protiv spomenute osnove o željez- i 

ničarskoj pragmatici, kojom se krši § 57. ugarsko-hrvatske na¬ 
godbe. Oni su mjesec dana vodili opstrukciju dugim hrvatskim 
govorima, što je Madžare veoma uzrujavalo. S delegatima se ( 

suglasila hrvatska vlada, koja je podnijela ostavku. Mjesto 

50 ) Zato su mandate svoje položili zastupnici »narodne stranke«: 

Imbro pl. Josipović u Varaždinu, grof Gustav Normann u Valpovu, Teo¬ 
dor Georgijević u Bjelovaru i dr. Dušan Peleš u Vojniću. U sva ta 4 iz¬ 
borna kotara izabrani su kandidati hrvatsko-srpske koalicije, poimence: 
dr. Fran Vnbanić u Varaždinu, dr. Ivan Lorković u Valpovu, Milan Roje 
u Bjelovaru i Vaso Muačević u Vojniću. Stjepan Zagorac je izjavio, da 
pridržaje mandat Velike Gorice, dok je Svetozar Pribičević pridržao man¬ 
dat Korenice. Tako je došlo do naknadnih izbora u Koprivnici i u Glini, 
te su izabrani koalirci: dr. Ivan Banjavčić u Koprivnici i Frano Šupilo u 
Glini. Juraj Tomac je pridržao mandat u Biškupcu, uslijed čega su kod 
naknadnih izbora birani: dr. Aleksandar Horvat u Novom Marofu i dr. 

Karlo Bošnjak u Sv. Ivanu-Žabnu, oba kandidati »Starčevićeve stranke 
prava«. Odsada su Khuenovci imali 33, a koalicija 36 zastupnika. 


Pejačevića postade 26. lipnja 1907. hrvatskim banom dr. 
Aleksandar pl. R a k o d c z a y, koji je vladao sam bez ijed- 
nog odjelnog predstojnika. Rakodczay nije niti sazivao hrvat¬ 
ski sabor, jer je znao, da u njemu ne će naći potpore. Zato je 
već iza pola godine odstupio. 

Nato je kralj 8. siječnja 1908. imenovao hrvatskim 
banom Pavla baruna R a u c h a, koji bijaše poznat kao 
hrvatski rodoljub i kao čovjek dobra srca, a poštenih namjera. 
Njegova je nesreća bila u tome, što je za podbana (t. j. za 
odjelnog predstojnika unutarnjih posala) izabrao odvjetnika 
Nikolu pl. Crnkovića, koji je Hrvatima omrznuo još u prvo 
doba Khuenova banovanja.. 

Crnković je sklonuo bana Raucha, da raspusti hrvatski 
sabor, jer se »hrvatsko-srpska koalicija« ponijela neprijateljski 
prema novoj vladi, a »narodnoj stranci« bijaše Rauch protiv¬ 
nik još od g. 1897. Rauch je već za 27. i 28. veljače 1908. od¬ 
redio nove izbore za hrvatski sabor. On je utemeljio »ustavnu 
stranku«, s kojom je pošao u izbore, ali koja nije polučila baš 
nijedan mandat. 

Od 88 narodnih zastupnika, koji su izabrani godine 1908., 
dobila je »hrvatsko-srpska koalicija« 56, »Starčevićeva 51 hrvat¬ 
ska stranka prava« 24, seljačka 52 ) stranka braće Radića 3, 
»Srpska narodna radikalna stranka« 2, socijalni demokrati £> 

(Vitomira Korača u Sidu), a 2 zastupnika (Ferdinand Riest^f V 
u Rumi i Nikola Petrović u Staroj Pazovi) bijahu izvan sa'ajF ■*. 
naka. Od izabranih koaliraca pripadahu 24 »Hrvatsk®j^ _' 

• ■ 

51 ) »Starčevićevoj stranci prava« pripadahu g. 1 908. ovi izabtorm 
narodni zastupnici: Ivan Peršić u 3. kotaru grada Zagreba, Jerko Pavefić 

u Karlobagu, dr. David Starčević u Gospiću i u Kloštru, Marko Bado\T' J 
vinac u Perušiću, dr. Milan Ogrizović u Otočcu, Dragutin Vlahovic u . 

Senju, Milan Pavlović u Slunju, Franjo pl. Kufrin u Pisarovini, dr. Vla¬ 
dimir Frank u Dugomselu, dr. Mile Starčević u Sv. Ivan-Zelmi, dr. Ante 
Pavelić u Samoboru, dr. Vuk pl. Kiš u Pregradi, dr. Ivo Elegović u Klanj¬ 
cu, Juraj Tomac u Biškupcu, dr. Aleksandar Horvat u Novom Marofu 1 
u Brodu na Savi, Dragutin pl. Pisačić u Zlataru, dr. Josip Frank u Krizu, 
dr. Karlo Bošnjak u Sv. Ivanu-Žabnu, Fran Novak u Križevcima, Ivan 
Zatluka u Vilićselu, Ivan Nepomuk Jemeršić u Virovitici i dr. Svetozar 
Rittig u Đakovu. ... ., 

52 ) Stjepan Radić bijaše za narodnoga zastupnika izabran u Ludbregu 
i u Novigradu Podravskom, a Stjepan Lovreković u Čazmi. Kako je Stje¬ 
pan Radić pridržao mandat novigradski, došlo je u Ludbregu 7. svibnja 
1910. do naknadnog izbora, u kojemu je izabran dr. Ante Radić. 

53 ) Od kandidata »Flrvatske stranke prava« bijahu ^ g. ,1908. iza¬ 
brani: dr. Ante Pinterović u gornjem i dr. Vladimir Kovacevic u donjem 

stranci prava«, 19 »Srpskoj samostalnoj stranci«, 4 »Hrvat¬ 
skoj pučkoj naprednoj stranci«, a 9 samostalnom klubu koali¬ 
cije. (Radikali su prije izbora istupili iz hrvatsko-srpske koa¬ 
licije). Zastupnici stranke prava u koaliciji i izvan nje činili su 
većinu u hrvatskom saboru, 54 ) gdje ih bijaše 48, dok je svih 
ostalih narodnih zastupnika bilo samo 40. 

U Đakovu se izbor narodnoga zastupnika obavio 28. ve¬ 
ljače 1908. Tamo je »hrvatsko-srpska koalicija« kandidirala 
sveučilišnoga profesora dra. Lazara Cara, koji se od mladosti 
uvijek isticao kao pravaš. Protiv njega ustade dr. Svetozar 
R i 11 i g, koji bijaše profesor u sjemeništu đakovačkom. Rittig 
je u Đakovu kandidirao u ime »Starčevićeve hrvatske stranke 
prava«, koju je vodio dr. Josip Frank. Od 1289 izbornika do¬ 
đoše na biralište 933, a kod kuće ostade 3j6. Za narodnog je 
zastupnika sa 612 glasova izabran dr. Rittig, dok je za dra. 
Lazara Cara glasovao samo 321 izbornik. 

Dan prije Đakova birao je izborni kotar Vuka. Tamo je 
u ime »hrvatsko-srpske koalicije« kandidirao dr. Ante Bede- 
n i ć, a u ime Rauchove »ustavne stranke« dotadašnji zastup¬ 
nik Stjepan Barlović. Izvan svih stranaka kandidirao je u Vuki 
na svoju ruku vlastelin Antun pl. Mihalović. Od 904 izbor¬ 
nika ustegoše se od izbora 273, a na biralište je došao 631. Za 
narodnog je zastupnika izabran dr. Bedenić s 384 glasa, jer je 
za Barlovića glasovalo 207, a za Mihalovića samo 40 izbor¬ 
nika. 

gradu Osijeku, dr. Fran Vrbanić u Varaždinu, dr. Bogoslav Mažuranić 
u Selcu, Erazmo, Barčić u Bakru, dr. Pero Magdić u Vrbovskom, dr. 
Edmund Lukinić u Karlovcu, Gustav Modrušan u Draganiću, dr. Antun 
Bauer u Jastrebarskom, dr. Radovan pl. Marković u Velikoj Gorici, dr. 
Grga Tuškan u Sisku, Đuro pl. Bedeković u Donjoj Stubici, Stjepan Ce¬ 
rovac u Krapini, Božidar pl. Kukuljević u Ivancu, Stjepan Zagorac u 
Koprivnici, dr. August Harambašić u Novskoj, dr. Mirko Grahovac u Da¬ 
ruvaru, dr. Bozo Vinković u Požegi, dr. Mato Novosel u Garčinu, dr. 
Ante Bedenić u Vuki, dr. Ivan Paleček u Vukovaru, dr. Ferdo pl. Šišić u 
Vinkovcima, Mirko Kutuzović u Cerni i prof. Josip Purić u Bošnjacima. 

M ) Kako je i Radićeva »hrvatska pučka seljačka stranka« prihva¬ 
tila državopravni program hrvatske opozicije od g. 1894., izabran je g. 
1908. u Hrvatskoj i Slavoniji na tome programu 51 narodni zastupnik. 
To znači, da je 58 postotaka svih zastupnika hrvatskoga sabora g. 1908. 
stajalo na stanovištu, da treba »u okviru habsburške monarkije stvoriti 
kraljevinu Hrvatsku, kojoj će pripadati Hrvatska, Slavonija, Dalmacija, 
Istra, Bosna i Hercegovina«, te koja će imati onakvu samostalnost, kakvu 
je tada imala Ugarska. Hrvatski je dakle narod prigodom izbora g. 1908. 
jasno izrazio svoju volju, da se mjesto »dualizma« osnuje »trializam« u 
habsburškoj monarkiji. 

Kratko vrijeme poslije izbora za hrvatski sabor porodio se 
raskol u »Starčevićevoj hrvatskoj stranci prava«, iz koje is- 
tupiše narodni zastupnici dr. Mile Starčević i njegov brat dr. 
David Starčević, koji bijaše izabran u Gospiću i u Kloštru. 
Njima se priključiše narodni zastupnici: Ivan Peršić, Jerko 
Pavelić, Milan Pavlović, Franjo pl. Kufrin, dr. Ante Pavelić 
i dr. Svetozar Rittig. Kako je dr. David Starčević naskoro 
umro, postade vođom tih pravaša njegov brat Mile, radi čega 
dobiše nadimak »Milinovci«. Međutim su ti pravaši svoju 
stranku službeno i nadalje nazivali »Starčevićeva hrvatska 
stranka prava«. Zato oni pravaši, koji ostadoše uz dra. Jo¬ 
sipa Franka, uzeše staro ime »stranka prava«. Između ovih 
frakcija pravaških izbila ije polemika, koja je dovela do 
mržnje, dapače i do uličnoga sukoba. 

Premda je Rauch protiv sebe imao hrvatski sabor 55 , ipak 
se na banskoj stolici održao pune 2 godine. Tek j. veljače 
1910. postade hrvatskim banom dr. Nikola pl. Tomašić, 
koji je nekada bio jedan od vođa »narodne stranke«, ali ju je 
godine 1906. napustio, te se prometnuo u hrvatskoga rodo¬ 
ljuba. 

Tomašića je u hrvatskom saboru 50 ) podupirala »hrvatsko- 
srpska koalicija«, koja je činila znatnu, većinu narodnih za¬ 
stupnika. Javno je mnijenje u Hrvatskoj tražilo proširenje iz- 
bornoga prava, da se onemogući upliv vlade kod izbora. Dok 
je naime svaki činovnik imao pravo glasa, dotle se od seljaka, 
trgovca i obrtnika tražilo, da mora plaćati najmanje 30 fo¬ 
rinti izravnoga poreza, ako hoće imati neposredno pravo iz¬ 
bora. Svi oni porezovnici, koji su plaćali godimice manje od 
30 ali barem 3 forinti izravnog poreza, bili su »birači«, a ne 
izbornici, te je jo takvih »birača« biralo 1 izbornika. U ličko- 
krbavskoj i modruško-riječkoj županiji, gdje se placa neznatan 
porez, jer je zemlja premalo plodna, imao je neposredno pravo 
glasa, tko je godimice plaćao ij forinti, a »biračem« postade, 
tko je plaćao barem 3 forinta. Tomašić je u hrvatskom saboru 

55 ) Kralj je hrvatski sabor 14. ožujka 1908. odgodio na neizvjesno 
vrijeme. Za sve vrijeme daljnjega Rauchova banovanja nije kralj sazi¬ 
vao hrvatski sabor, čime je opet povrijedio hrvatski ustav, na koji je 
prisegao prigodom svoga krunisanja 8. lipnja 1867. 

66 ) Hrvatski se sabor na novi rad sastao 18. ožujka 1910., tj j. iza 
nedobrovoljnog odmora od 2 godine i 4 dana. Toga nijesu dočekali na¬ 
rodni zastupnici dr. David Starčević, dr. Fran Vrbanic i prof. Josip 
Purić, koji su umrli u tako dugom razdoblju vremena. 

dao odglasati zakonsku novelu, po kojoj se ukida posredno 
pravo glasa, jer svi »birači« postaju neposredni izbornici. Ti¬ 
me je broj izbornika, koji je godine 1908. u cijeloj Hrvatskoj 
i Slavoniji iznosio jedva 48.562, porasao godine 1910. na 
190.096, dakle gotovo četverostruko. 

Tomašić je odredio, da se 28. listopada 1910. imaju pro¬ 
vesti prvi izbori po novom izbornom redu. Kod ovih su iz¬ 
bora nastupile dvije nove grupe hrvatskih političara. Jednu 
su grupu činili osobni pristaše bana Tomašiča, a drugu grupu 
osječki Hrvati, koji ne pripadahu nijednoj političkoj stranci. 
Pravaši pođoše u izbore podijeljeni u 2 frakcije, od kojih se 
ona pod vodstvom dra. Josipa Franka zvala »stranka prava«, 
a druga je nosila ime »Starčevićeva hrvatska stranka prava«. 

Kod izbora je »hrvatsko-srpska koalicija« dobila samo 35 
mandata; ona je dakle izgubila dotadašnju većinu, koju je 
imala u hrvatskom saboru. »Stranka prava« osvojila je 15 iz¬ 
bornih kotara, 57 ) pristaše bana Tomašiča 14, Radićeva 59 ) 
»Hrvatska pučka seljačka stranka« 9, »Starčevićeva 59 ) hrvat¬ 
ska stranka prava« 9, »osječka 60 ) grupa« 4 i »srpska narodna 
radikalna stranka« 1 kotar, dok je Frano Šupilo bio u Del- 
nicama izabran kao opozicijonalac izvan svih stranaka. Od 
35 koaliraca bijaše 18 narodnih zastupnika »Hrvatske ujedi- 


57 ) Od kandidata »stranke prava« bijahu za narodne zastupnike iza¬ 
brani: Franjo Hrastić u 3. kotara grada Zagreba, Stipe Vučctić u Perušiću, 
Drago Vlahović u Senju, Matija Polić u Slunju, dr. Vjekoslav Homota- 
rić u Klanjcu, Juraj Tomac u Biškupcu, dr. Aleksandar Horvat u Novom 
Marofu, dr. Tomo Kumičić u Zlataru, dr. Josip Frank u Križu, dr. Fran 
Milobar u Sv. Ivanu-Žabnu, Fran Novak u Križevcima, dr. Stjepan pl. 
Pomper u Novoj Gradiški, Ivan Zatluka u Vilićselu, dr. Vladimir Pre- 
beg u Brodu na Savi i Dragutin pl. Hrvoj u Garčinu. 

58 ) Radićevoj »hrvatskoj pučkoj seljačkoj stranci« pripadahu zastup¬ 
nici: Stjepan Radić u Ludbregu, dr. Ante Radić izabran u Dugomselu i u 
Velikoj Gorici, dr. Benjamin Šuperina u Bjelovaru, Antun Jemrić u Her¬ 
cegovcu, Vinko Lovreković u Čazmi, Tomo Jalžabetić u Novigradu Po¬ 
dravskom, Karlo Kovačević u Novskoj i Mato Babogredac u Bošnjacima. 

69 ) Od kandidata »Starčevićeve hrvatske stranke prava« bijahu g. 
1910. za narodne zastupnike izabrani: Jerko Pavelić u Karlobagu, dr. 
Zivko Petričić u Otočcu, dr. Ivan Banjavčić u Jastrebarskom, Franjo pl. 
Kufrin u Pisanoivini, dr. Mile Starčević u Sv. Ivanu-Zelini, dr. Ante Pa¬ 
velić u Samoboru, Cezar Akačić u Ivancu, Stjepan Zagorac u Koprivnici 
i dr. Đuro Balaško u Đurđevcu. 

*°) »Osječkoj grupi« pripadahu narodni zastupnici: dr. Ante Pinte- 
tović izabran u gornjem i dr. Dragutin Neuman izabran u donjem gradu 
Osijeku, pa dr. Franjo Papratović izabran u Vuki i dr. Franjo Zbierz- 
chovski izabran u Slatini. 

Iz zbirke prof. Gj. Szabo 


Petrovaradin u 17. vijeku 


njene samostalne stranke«, koju su činile prijašnje 2 političke 
stranke, poimence: »Hrvatska stranka prava« (t. j. nekadaš¬ 
nji »obzoraši« i »domovinaši«) te »Hrvatska pucka napredna 
stranka« (t. j. nekadašnji »realisti«). Od ostalih 17 koaliraca 
pripadalo je 15 zastupnika »Srpskoj samostalnoj stranci«, ko¬ 
ju je vodio Svetozar Pribičević, a 2 zastupnika (grof Miroslav 
Kulmer i dr. Vladimir pl. Nikolić) bijahu koalirci izvan stra¬ 
naka. 

U Đakovu je broj izbornika g. 1908. iznosio 1289, a 1910. 
godine 3020; povećao se dakle za 1731. Na biralište su 28. li¬ 
stopada 1910. došla 1834 izbornika, a kod kuće je ostalo 
1186. »Hrvatsko-srpska koalicija« nije u Đakovu postavila 
svoga kandidata. U ime »Starčevićeve hrvatske stranke prava« 
kandidirao je koprivnički župnik Stjepan Zagorac, koji^ je 
prije bio koalirac, te je posebnom brošurom branio »Riječku 
rezoluciju«. Tomašićeva je grupa u Đakovu kandidirala za¬ 
grebačkoga kanonika dra. Lovra Radicevica, osobnoga 
prijatelja dra. Ivana Krapca, tadašnjega biskupa đakovačkoga. 
Za narodnog je zastupnika izabran dr. Radičevic s 1303 glasa, 
dok je za Stjepana Zagorca glasovao 531 izbornik. 

U Vuki se broj izbornika povećao za 1747, jer je g. 1908. 
iznosio 904, a sada 2651. Nekadašnji zastupnik Stjepan Bar- 
lović kandidirao je na svoju ruku (»izvan svih stranaka«), jer 
ga nijedna stranka nije htjela istaknuti kao svoga kandidata. 
Osječka je grupa kandidirala u Vuki odvjetnika dra. Franju 
Papratovića, koji bijaše rodom iz Đakova, a Hrvati ga 
poznavahu kao nesebičnog rodoljuba i vrsnoga govornika. U 
ime »socijalno-demokratske stranke« kandidirao je Vjekoslav 
Henč, vođa osječkih radnika. Na biralište je došlo samo 979 
izbornika, dok su 1672 izbornika ostala kod kuće; time poka- 
zaše, da ih nimalo ne zanima, tko li će zastupati njihov kotar. 
Za narodnog je zastupnika izabran dr. Papratović sa 760 
glasova, jer su za Barlovića glasovala samo 162, a za Henca 
jedva J7 izbornika. 

Već je tečajem izbornog pokreta došlo do nesuglasica iz¬ 
među bana Tomašića i »hrvatsko-srpske koalicije«. To se ka¬ 
snije prometnulo u otvoreno neprijateljstvo, te je Tomasic 
protiv sebe imao većinu narodnih zastupnika u hrvatskom sa¬ 
boru, poimence 35 koaliraca, 15 pravasa, 9 Starčevićanaca 
(Milinovaca) i Frana Šupila. Bana je poduprla njegova grupa 
(14 zastupnika), zatim 4 člana osječke grupe, 1 radikal i 9 
zastupnika Radićeve seljačke stranke. Uz ovih 28 narodnih 

zastupnika podupiralo je Tomašića 8 velikih župana, a uži¬ 
vao je i potporu ostalih virilista (biskupa i velikaša). Ipak je 
prejaka bila opozicija spomenutih 60 narodnih zastupnika; 
zato je Tomašić 7. srpnja 1911. raspustio hrvatski sabor. 

Kod novih izbora, koji se u cijeloj Hrvatskoj i Slavoniji 
obaviše ij. prosinca 1911., pojavila se nova »stranka narod¬ 
nog napretka«, koju je utemeljio ban Tomašić. Obje pravaške 
frakcije (t. zv. »Frankovci« i »Milinovci«) sklopiše uoči iz¬ 
bora sporazum, te nastupiše kod izbora složno pod imenom 
»stranke prava«, kojoj se već kod izbora g. 1910. priključiše 
i »klerikalci«. 

U mnogim je izbornim kotarima došlo do ljute borbe iz¬ 
među pojedinih stranaka. U 12 kotara morahu se obaviti »uži 
izbori« između onih kandidata, koji su kod glavnog izbora 
polučili relativno najviše glasova. Složni pravaši pobijediše u 
27 izbornih^kotara. 6 ) Koalicija je dobila samo 2j mandata; 
dobila bi još 3 mandata, da nijesu obustavljeni izbori u Kar¬ 
lovcu, Korenici i u Vrbovskom. Od izabranih koaliraca bijaše 
12 članova »srpske samostalne stranke«, 11 članova »hrvatske 
ujedinjene samostalne stranke«, a 1 (dr. Vladimir pl. Nikolić) 
izvan stranaka. Tomašićeva »stranka narodnog napretka« po¬ 
lučila je 21 mandat, osječka grupa samo 1 (dra. Antu Pintero- 
vića u Osijeku), Radićeva 82 ) seljačka stranka 8, a »srpska na¬ 
rodna radikalna stranka« 3 mandata. 

U Đakovu se izborna borba vodila između dra. Lovra 
Radičevića i dra. Antuna Švarmajera. Premda su oba 

6I ) Od kandidata složne »stranke prava« izabrani su g. 1911. za na¬ 
rodne zastupnike: Franjo Hrastić u 3. kotara grada Zagreba, Ivan Peršić 
a Karlobagu,. dr. Ivan Ružić u Gospiću, Stipe Vučetić u Perašiću, dr 
Zivko Petnčić u Otočcu, Drago Vlahović u Senju, Matija Polić u Slunju, 
“J: Ivan Banjavčić u Jastrebarskom, Franjo pl. Kufrin u Pisarovini, dr 
Mile Starcevic u Sv. Ivanu-Zelini, dr. Ante Pavelić u Samobora, dr. Vuk 
pl. Kis u Pregradi, dr. Vjekoslav Homotarić u Klanjcu, Cezar Akačić u 
Ivancu, Juraj Tomac u Biškupcu, dr. Aleksandar Horvat u Novom Ma- 
rofu, dr. Ivo Frank u Križu, dr. Fran Milobar u Sv. Ivanu-Žabnu, Fran 
Novak u Križevcima, Stjepan Zagorac u Koprivnici, dr. Đuro Balaško u 
Đurđevcu,. dr. Stjepan pl. Pomper u Novoj Gradiški, Ivan Zatluka u Vi- 
ucselu, Stjepan Lesny u Požegi, dr. Vladimir Prebeg u Brodu na Savi, 
Dragutin pl. Hrvoj u Garčinu i Marijan Mihaljković u Cerni. 

6 “) Radicevoij »hrvatskoj pučkoj seljačkoj stranci« pripadahu narodni 
zastupnici: Stjepan Radić izabran u Ludbregu, dr. Ante Radić u Velikoj 
orio, Josip Predavec u Dugomselu, dr. Benjamin Šuperina u Bjelovaru, 
orno Jalzabetić u Novigradu Podravskom, Stjepan Lovreković u Čazmi,' 
te Jemrić u Hercegovcu i Mato Babogredac u Bošnjacima. 


ova političara nekada bili pristaše Khuenove »narodne stran¬ 
ke«, koja se počela raspadati poslije izbora g. 1906., te koja 
je nestala godine 1908., sada je dr. Radičević kandidirao u ime 
Tomašićeve »stranke narodnog napretka«, a dr. Švarcmajer u 
ime »hrvatsko-srpske koalicije«, protiv koje se borio još kod 
izbora godine 1906. Od 3020 izbornika usteglo se 1211, a na 
biralište je došlo 1809. Za narodnog je zastupnika izabran dr. 
Radičević s 1090 glasova, jer je za dra. Švarcmajera glaso¬ 
valo samo 719 izbornika. 

U Vuki je u ime osječke grupe hrvatskih rodoljuba kan¬ 
didirao dotadašnji narodni zastupnik dr. Franjo Papratovic. 
Protiv njega ustade nekadašnji zastupnik Stjepan B a r 1 o v i ć, 
koji je stupio u Tomašićevu »stranku narodnog napretka«, 
gdje je svoje utočište potražilo i mnogo drugih bivših madža- 
rona. Izborna je borba bila veoma žestoka; zato su na biralište 
došla 432 izbornika više, nego li godine 1910. Za narodnog 
je zastupnika izabran Barlović sa 754 glasa, dok je za dra. 
Papratovića glasovalo 657 izbornika. 

Tomašić je priznao svoj poraz kod izbora ij. prosinca 
1911. Zato je naskoro dao ostavku na banskoj časti. Hrvati 
se gorko razočaraše, kad je mjesto Tomasica 19. siječnja 1912* 
za hrvatskoga bana imenovan Slavko pl. Čuvaj, koji bijaše 
poznat kao silovit čovjek. Čuvaj nije ni mislio vladati ustav¬ 
no, t. j. putem sabora hrvatskog. Zato on sklone kralja, da 
je 25. siječnja 1912. raspustio hrvatski sabor. To je prove¬ 
deno tako, da se uopće nikada nijesu ni sastali narodni, zastup¬ 
nici, izabrani 15. prosinca 1911. Nato je kralj Franjo Josip 
imenovao Cuvaja j. travnja 1912. kr. komesarom za Hrvat¬ 
sku i Slavoniju, jer su Madžari uvidjeli, da bi Čuvaj kao ban 
hrvatski ipak morao sazivati sabor hrvatski. 63 ) 

Toliko ustavno nasilje pobudilo je u Hrvatskoj i Slavoniji 
opravdanu mržnju na kralja Franju Josipa,^ koji je prigodom 
svoga krunisanja godine 1867. prisegao, da ce vladati ustavno, 
a sada eto krši svoju prisegu. Kralj je znao, da Hrvati mrze 
Cuvaja, protiv koga je u Zagrebu izveden i atentat. Ipak je 
kralj Čuvaju podijelio »barunat«, čime se u očima naroda 
hrvatskog umanjilo poštivanje velikaša. Od straha pred na¬ 
rodnom osvetom pobjegne Čuvaj u Beč, te je vladu u Hrvat- 

63 ) Time je kralj Franjo Josip opet prekršio prisegu, kojom se (pri- 
godom svoga krunisanja) 8. lipnja 1867. obvezao, da ce u Hrvatskoj vla¬ 
dati ustavno. 


skoj obzirno i pošteno vršio podban dr. Dragutin Unkelhauser, 
rodom Hrvat iz Vukovara. Mjesto Čuva ja postade 21. srpnja 
1913. kr. komesarom dr. Ivan barun Škrlec, koji 27. stu- 
denoga 1913. bude imenovan i banom, da se u Hrvatskoj i 
Slavoniji uspostavi ustav. 

Ban Škrlec dade 1 6. prosinca 1913. provesti posve slobodne 
izbore za hrvatski sabor. Tom je prigodom »hrvatsko-srpska 
koalicija« dobila 48 narodnih zastupnika, od kojih je 29 pri¬ 
padalo »Hrvatskoj samostalnoj stranci«, i 7 »Srpskoj samo- 
stalnoj stranci«, a dvojica (dr Vladimir pl. Nikolić i zagre- 

naS 1 p rad °v aČe r. k J anko HoI i ac ) bijahu koalirci izvan stra¬ 
naka Pravasi pobijedise u 23 izborna kotara, premda su pošli 

kalc^T P d°J Je ^ ni V §rUpe - (BivŽi >>Fra nkovci« i »kleri- 
kalct« kandidirahu pod imenom »Hrvatska stranka prava« te 

su dobili 9 mandata, 64 ) dok su t. zv. »Milinovci« pod imenom 
»Starceviceve stranke prava« stekli 12 mandata. 65 ) Izvan oba 
ti" 3 S - 2 pravasa > 1 to Mati ja Polić u Slunju, a 

Ska^ rr H £ Ug< ? mselu j Radićeva »Hrvatska pučka 
seljačka stranka« dobila je samo 3 mandata, 66 ) osječka grupa 
’ a izvanstranački unionisti 12 mandata. P 

I rigodom izbora godine 1913. bijaše u Hrvatskoj i Sla 
vonij 1 6 g zb ornika, od kojih su na biralište došla i x 1 L 
zbornika. Za kandidate »hrvatsko-srpske koalicije« glasovali 

2 astJpnike d w “ ranke P rava “ Nahrani su za narodne 

Mdkov;? n'f V Ce i' C “ Penmcu, dr. Vuk pl. Kiš u Pregradi, Josip 
5 K ®v Sku ^ U > dr Aleksandar Horvat u Novom Marofu, dr: Ivo 
rauk U Krizu, Stjepan Pavunic u Sv. Ivanu-Žabnu, Fran Novak u 
Križevcima, Ivan Zatluka u Vili&elu i dr. Vladimir P^ebegu Brodu na 

G5 ) »Starčevićevoj stranci prava« pripadahu g. i 9n ov j nar(x j n : 

Kemof 1: r n l t “ K ^ rl0bagU ; đr - Živko » Oto&u Vo^iskv 

rićTsv Ivam, b 7 S l kO “’a Fr a nJ0 P o K ^ rln u Pisar °vb;, dr. Mile Starče- 
c " Sv - Ivanu-Zehni, dr. Ante Pavelić u Samoboru, Dragutin pl Hrvoi 

CC7 % A }^ 6 U Ivancu ’ St J c P an Zagorac u Kop ivnki i d? 

Vehkof'Gonci Đ n đeVCU '- Iv f Perši ‘ b V aš | 8- izabran također u 

a Dragutin pl. Hrvoj također u Garčinu. 

1 Raci!CCVO J. »Hrvatskoj pučkoj seljačkoj stranci« pripadahu samo 
narodni zastuprnci: Stjepan Radić izabran u Ludbregu, Tomo Jalžabetić u 
Novigradu Podravskom 1 Stjepan Lovreković u Čazmi. U manjini ostade 
tri,’ Ante T 1 1 kojl ,e u Velikoj Gorici dobio 1010, a Ivan Peršić toto 

g asova. Jednako je pravaš Marko Mileusnić u Dugomselu izabran sa 1168 
d f / Vladimir Maček dobio samo 964 glasa. U manjim 
/ e( j* ,C j a j*?^ er ■^• a ^ 1 1 cev ^ kandidati dr. Benjamin Šuperina u Bjelovaru 
(gdje je dobio 1163 glasa), Antun Jemrič u Hercegovi (1048 glasovah 
Đuro Predragović u Đurđevcu (828 glasova). gasova; 1 


76 


je 43.645 izbornika, za Radićevu »hrvatsku pučku seljačku 
stranku« 13.024, za »Hrvatsku stranku prava« 15.834, za 
»Starčevićevu stranku prava« 14.446, a za pravaše izvan klu¬ 
bova 3076 izbornika. Unionisti izvan stranaka dobiše 15.616 
glasova, »Srpska narodna radikalna stranka 3234, osječka 
grupa 2153, a »socijalno-demokratska stranka« 626 glasova. 
Prema tomu je najbolje prošla »hrvatsko-srpska koalicija«. 
Ona je naime dobila 48 zastupnika, t. j. 54 posto svih mandata, 
premda je za njezine kandidate glasovalo samo 39 postotaka 
svih izbornika, koji dođoše na biralište. Hrvatske državoprav- 
ne stranke (t. j. pravaši i Radićevci) dobiše 46.380 glasova, 
dakle za 2735 glasova više od koalicije, a polučiše samo 26 
mandata. One su dakle kod izbora prošle najgore, jer polučiše 
samo 30 postotaka svih. mandata, premda se za njih izjavio 
41 postotak svih izbornika, koji su glasovali. Nerazmjer iz¬ 
među izbornog uspjeha koalicije i hrvatskih državopravnih 
stranaka dade se protumačiti jedino time, što potonje stranke 
nijesu sklopile izborni sporazum, nego pođoše u izbore osam¬ 
ljene, dapače i boreći se jedna protiv druge. 

U Đakovu je kandidirao mladi odvjetnik dr. Ivan Ribar 
u ime »Hrvatske samostalne stranke« kao dijela »hrvatsko- 
srpske koalicije«. Nijedna stranka nije dru. Ribaru stavila pro- 
tukandidata. Uslijed toga nije za taj izbor bilo dovoljno za¬ 
nimanja, te se od 3265 izbornika usteglo 2647. Glasovalo je 
samo 612 izbornika, te je dr. Ribar jednoglasno izabran za na¬ 
rodnoga zastupnika. 

Drukčije se izbor obavio u Vuki. Tamo se u izbornu borbu 
upustiše 3 kandidata, poimence: dr. Franjo Papratović od 
osječke grupe hrvatskih rodoljuba, zatim vlastelin Antun pl. 
M i h a 1 o v i ć kao kandidat »hrvatsko-srpske koalicije«, te 
Stjepan Barlović kao »izvanstranački unionist«. Od 2844 iz¬ 
bornika došlo je na biralište 1619, a usteglo se od glasovanja 
1225. Za Mihalovića su glasovala 664, za Papratovića 578, a 
za Barlovića 377 izbornika. Pošto nijedan kandidat nije dobio 
apsolutnu većinu, obavljen je sutradan (17. prosinca 1913.) uži 
izbor između Mihalovića i dra. Papratovića. Toga su dana na 
biralište došla 1683 izbornika, te je za narodnoga zastupnika 
izabran Mihalović s 872 glasa, dok je za Papratovića glaso¬ 
valo 811 izbornika. 

Premda je godine 1914. nastao svjetski rat, ipak je i na¬ 
dalje djelovao hrvatski sabor. Mjesto dra. Škrlca postade 2. 
lipnja 1917. hrvatskim banom Antun pl. Mihalović. Za nje- 

gova je banovanja hrvatski sabor 29. listopada 1918. jedno¬ 
glasno stvorio zaključak, da se Hrvatska za uvijek dijeli od 
Austro-Ugarske, pa da se proglašuje samostalnom državom, 
za čim je uvijek težio narod hrvatski. To bijaše posljednja 
sjednica hrvatskog sabora, jer je 1. prosinca 1918. stvorena 
zajednička država Srba, Hrvata i Slovenaca, koja je 3. rujna 
1929. dobila ime »Kraljevina Jugoslavija«. 

ZEMUN U 18. VIJEKU 

Kada su Turci godine 1717. morali otići iz Zemuna, uđe 
u to mjesto vojska cara i kralja Karla VI. Tada je Zemun bio 
mala turska »palanka«, u kojoj su kuće izgorjele prigodom od¬ 
laska Turaka. Oko te palanke nalazilo se nekoliko salaša, t. j. 
majura bivše turske vlastele. Princip Eugen Savojski, koji je u 
Zemun doveo pobjedonosnu kršćansku vojsku, nije uopće u 
toj palanci našao podesnu kuću za stanovanje; zato se na¬ 
stanio u nekom čardaku izvan palanke, gdje je sproveo ne¬ 
koliko dana. 

Mirom u Požarevcu odrekla se Turska istočnoga Srijema, 
koji postade carskom zemljom. Zemun i cijelu njegovu oko¬ 
licu — gdje se danas nalaze sela: Batajnica, Vojka, Golubinci, 
Surčin, Dobanovci, Jakovo, Boljevci, Kupinovo, Ogar, Popinci, 
Karlovčić, Prhovo i Pećinci, — dade dvorska komora grofu 
Karlu Schonbornu, koji bijaše potpredsjednik »državnoga 
dvorskoga vijeća« (Reichshofrath). Njegovi su činovnici upra¬ 
vljali Zemunom i susjednim selima, gdje se prijašnja turska 
raja pretvorila u kmetove grofa Schonborna. U Zemun se do- 
seliše neki katolički trgovci i obrtnici, koji su opskrbljivali 
carsku vojsku. Da katolički vojnici, obrtnici i vlastelinski či¬ 
novnici ne ostanu bez duhovne pastve, dođoše u Zemun re¬ 
dovnici Kapucini. Ovi se nastaniše u kući, koja se nalazila 
blizu sadašnjega župnoga dvora. Kako u Zemunu nije bilo 
katoličke crkve,, obavljahu Kapucini isprvice službu božju u 
svojoj kući. Kasnije dade grof Schonborn graditi malenu crkvu 
na onom istom mjestu, gdje danas stoji velika župna crkva. 
Grof je toj crkvici darovao slike i kipove, te crkveno odijelo i 
posuđe tako, da se ondje mogla od godine 1728. služiti sveta 
misa i obavljati crkveni obredi. 

Kako je Austrija požarevačkim mirom od godine 1718. do¬ 
bila i Beograd s ovećim dijelom Srbije, nije se Zemun nalazio 

na granici države. Uslijed toga nije Zemun mnogo, značio ni 
u vojničkom ni u trgovačkom pogledu. Njegova je važnost 
nastala tekar godine 1739-. kad je Austrija (iza nesretnog rata) 
morala Turskoj vratiti Beograd i Srbiju. Beogradskim mirom, 
koji je definitivno sklopljen 3. listopada 1739., postadose Du¬ 
nav i Sava granicom između Austrije i Turske. Ovim je mi- 
1 rom određeno, da se imaju porušiti utvrde, što ih je princip 

Eugen Savojski izgradio na ušću Save u Dunav i na t. zv. rat¬ 
nom otoku (Kriegsinsel). Pripadom valja spomenuti, da su za 
ove utvrde morali Zemunci peći opeke na ciglani, koja se na¬ 
lazila kraj sadašnjega željezničkog mosta na Savi. Tada je 
na Savi bio drveni most, kojim se putovalo iz Beograda u Ze¬ 
mun; ali je i taj most porušen po ustanovi beogradskog mira 
od godine 1739. 

Iz Beograda se godine 1739. preseliše u Zemun austrijske 
državne i vojničke vlasti. S njima se u Zemun doselila i većina 
onih žitelja, koji se u Beogradu nastaniše u vrijeme austrijske 
prevlasti, t. j. od g. 1717- do g. 1739 - Katoličke su žitelje u 
Zemun 3. prosinca 1739. doveli iz Beograda redovnici Fra¬ 
njevci, koji su pred povorkom nosili križ, što ga jos i danas 
čuvaju u samostanu zemunskom. Franjevci se u ^Zemunu na¬ 
staniše u kapucinskoj kući, jer se Kapucini odseliše iz Zemuna 

u Lugoš. . .... 

Franjevci su poput Kapucina preuzeli duhovnu pastvu ze- 
munskih rimokatolika. Oni su katoličkom župom ^u Zemunu 
upravljali do godine 1744- Tada je — na sam Bozic prvi 
put svetu misu u katoličkoj crkvi odslužio svjetovni svećenik 
kao župnik zemunski. Naskoro iza toga poenu Franjevci u 
Zemunu graditi poseban svoj samostan s crkvom. U taj samo¬ 
stan, koji postoji još i sada, useliše se zemunski Franjevci u 
kolovozu godine 1752. . 

Po nalogu carice i kraljice Marije Terezi je uredio je gene¬ 
ral grof Khewenhiiller godine 1746. slavonsku Vojnu Krajinu. 
Cijela Posavina bude pretvorena u 3 krajiške pukovnije (pe- 
trovaradinsku, brodsku i gradišku), dok je sredina Slavonije 
godine 1745. zajedno sa slavonskom Podravinom i sa sjever¬ 
nim dijelom Srijema pripojena Hrvatskoj, kojoj je pripadala 
u srednjem vijeku. 

Godine 1746. nestade u Zemunu vlastelinstva grofa Schon¬ 
borna, jer je i Zemun s okolicom pripao Vojnoj Krajini. Prvim 
zapovjednikom petrovaradinske (srijemske) krajiške pukov¬ 
nije postade grof Engelshofen, a upravu cijele slavonske Kra- 

jine preuze grof Starhemberg, koji bijaše veliki prijatelj Ze¬ 
muna. Svaka se krajiška pukovnija dijelila u 1 6 (kasnije u 
12) satnija, kojima zapovijedahu i upravljahu kapetani. Prvim 
kapetanom zemunske satnije postade Ivan Podgorcanin. Stanov¬ 
nike zemunske uvrstiše u krajišku husarsku pukovniju, koja je 
svoju vojarnu imala u Banovcima. Ali već godine 1747. oslo¬ 
bodio je Zemunce general Engelshofen od konjaničke službe, 
te je u Zemunu osnovao posebnu streljačku satniju, koja je 
brojila 300 ljudi. Tako su Zemunci kao graničari bili najprije 
husari, a poslije strijelci. 

Naskoro je krajiška uprava uvidjela, da bi i na teritoriju 
Vojne Krajine trebalo osnovati nekoliko trgovišta, kakvih je 
već imala građanska (civilna) Hrvatska i Slavonija. U takvim 
bi se^ mjestima razvijala trgovina, da graničari lakše i bolje 
unovče svoje plodine. Uz to bi se u tim trgovištima nastanili 
obrtnici, koji bi izrađivali onakve stvari, kakve trebaju čas¬ 
nici, vojnici i okolišni seljaci. Da se pak u tima krajiškim trgo¬ 
vištima radije nastane strane trgovci i obrtnici, treba ih oslo¬ 
boditi teške vojničke službe, kakvu inače moraju vršiti grani¬ 
čari po selima. Krajiška je uprava izradila, da su takva trgo¬ 
višta na teritoriju Krajine dobila naslov: »c. kr. vojni komu¬ 
ni tet«. 

I Zemun je godine 1751. postao »cesarsko-kraljevskim voj¬ 
nim komunitetom« s velikim povlasticama. U kaznenim stva¬ 
rima ostaje Zemun i nadalje podređen vojničkom sudu, dok 
sudbenost u građanskim parnicama pripada samomu pogla¬ 
varstvu Zemuna, koje vrši i policajnu upravu. Oni zemunski 
trgovci, obrtnici i posjednici, koji stekoše građansko pravo, 
biraju svoje upravne činovnike (naročito bilježnika i blagaj¬ 
nika); izabrane činovnike potvrđuje vojno zapovjedništvo, 
koje preko svojih komesara (povjerenika) vrši nadzor nad svi¬ 
ma^ komunitetima u Krajini. Odsada više ne moraju Zemunci 
služiti kao graničari. Ali zato mora Zemun plaćati krajiškoj 
upravi porez, od koga su oslobođeni seoski žitelji u Krajini. 
Taj se porez određuje paušalno za cijelu godinu, a ubire ga 
poglavarstvo, koje raspoređuje tu svotu među sve zemunske 
građane prema njihovom imetku i dohotku. Poglavarstvo ko- 
muniteta ^zemunskoga čini načelnik s 12 vijećnika, imenova¬ 
nih između najuglednijih građana. Na isprave, koje izdaje ze- 
munsko poglavarstvo (magistrat), stavlja se pečat, koji nosi 
skraćeni latinski napis: »Sig(illum) caes(areae) reg(iae) mi- 
ut(ariae) communitatis Semlin«. (Službeno se dakle Zemun 

tada zvao njemačkim imenom). Kako tada još nije bilo grun¬ 
tovnice, sklapahu se pred magistratom ugovori o kupnji i pro¬ 
daji nekretnina u Zemunu, da se barem tako obavijesti javnost. 
I ti ugovori sastavljani su obično u njemačkom jeziku, kako 
su tada vođene i sve knjige kod magistrata u Zemunu. 

Počevši od godine 1751. počeo je Zemun napredovati. Kra¬ 
jiška je uprava podigla nekoliko erarijalnih zgrada. Među ovi¬ 
ma bijaše i stan mjesnoga zapovjednika, komu je nasuprot sta¬ 
jala t. zv. glavna straža s 2 lipe; u stražarnici se uvijek nala¬ 
zilo nekoliko oboružanih vojnika, a pred stražarnicom bijaše 
namješten top. (Ta je stražarnica sve do godine 1873. posto¬ 
jala na ulazu u tadašnju »glavnu ulicu«). 


U Zemunu je godine 1730. osnovan kontumac ili ra- 
štel, u kojemu se trgovalo s Turcima, da se u Austriju ne pre¬ 
nese kuga. Kontumac se nalazio tamo, gdje je kasnije otvo¬ 
ren gradski perivoj, te gdje je godine 1879. sagrađena zgrada 
realne gimnazije. Cijeli taj prostor bijaše ograđen visokim zi¬ 
dom, unutar kojega podigoše 2 crkvice (rimokatoličku i pravo¬ 
slavnu). U kontumac se iz Zemuna ulazilo kroz velika željezna 
vrata. Uz nekoliko jablana i topola stajahu u kontumacu ve¬ 
like zgrade, koje su trgovcima služile kao skladišta za njihovu 
robu. Kontumac je imao svoje službeno osoblje: liječnike, či¬ 
novnike i podvornike. U svemu je sredinom 18. vijeka u koj^' 
tumaču bilo namješteno $6 osoba. Tkogod je u Zemun do^atv 
iz Turske, morao je poći u kontumac, gdje ga je liječnik 1JR- 
meljito pregledao. Ako je liječnik na došljaku opazio zn»c6ke 
kuge, odmah ga je dao prenijeti u bolnicu, koja se nalkjfta 
izvan Zemuna (na uglu Palilulske ulice i Bežanijskoga dru\k£k 
Tko je u toj bolnici umro, toga bi sahranili na brijegu izft^dj 
bolnice, gdje bijaše «kužno groblje«. Tko je pronađen zdra« 
vim, on je morao u kontumacu odsjedjeti 3 do 6 tjedana, da 
se vidi, nije li ipak okužen. Tek iza toga smio je stranac izaći 
iz kontumaca i unići u Zemun, odakle onda može poći i dalje. 

Oprezno se postupalo i s trgovačkom robom, koja je dove¬ 
zena u kontumac. Sanitarni naime propisi zahtijevahu, da se 
sanduci i vreće najprije otvore, a roba stavi na sunce i teme¬ 
ljito okadi. Iza toga je roba opet stavljena u sanduke i vreće, 
na koje su metnuli službeni pečat s napisom »Sigillum sani- 
tatis«. 

Trgovina je Zemunu donijela bogatstvo. Najbolje se to 
vidjelo po razvitku samoga mjesta. U Zemunu se naime na¬ 
stanilo toliko obrtnika, da su godine 1772. imali 12 cehova. 

Iste je godine u Zemunu — uz trgovce na veliko, koji tzva- 
iahu robu u Tursku i uvažahu robu iz Turske, bilo 37 
otvorenih dućana, od toga 30 većih, a samo, 7 sitničarija. Radi 
brojnih stranaca, koji su dolazili u trgovačkom poslu, posto¬ 
janu u Zemunu i 2 kavane, čega tada nije bilo u drugim našim 
mjestima, izuzev jednu jedinu kavanu u Zagrebu. Zemun je 
godine 177a. brojio 3829 domaćih žitelja, među kojima bijaše 
2629 istočno-pravoslavne vjere. To su većinom bili Srbi, uz 
koje se spominju također pravoslavni Grci, Bugari, Karavlasi 
(Rumunji) i Kucuvlasi (Cincari). 

U Beču je godine 1777. štampana knjiga »Slavonien und 
Syrmien«, koju je napisao carski savjetnik Vilhelm T a u b e. 
On je naime godine 1776. proputovao kroz Slavoniju i Srijem, 
te je u spomenutoj knjizi opširno opisao spomenute zemlje. 
Taube nam u trećoj svesci svoje knjige (na str. 106—ro8) po- 
daje ovakav opis tadašnjega Zemuna: 

»Zemun je veliki i dobro naseljen trgovački grad, koji lezi 
u kutu, što ga čine Dunav i Sava na svome sastavu preko pu¬ 
ta od Beograda. Sam grad leži više na Dunavu, nego li na 
Savi, preko koje je vodio most u Beograd, ali je taj uklonjen 
godine 1739., kada su Turci zauzeli Beograd. Nizak je polo¬ 
žaj grada na podnožju brežuljka, koji se na zapadnoj strani 
grada strmo uzdiže povrh gradskih vrata. Kada se čovjek po¬ 
pne na vrh toga brežuljka i udalji četvrt sata od vrata, tada 
kuće pokriju Savu, te Zemun i Beograd izgledaju kao jedan 
jedini grad, u čije ulice čovjek gleda. 

Cijeli grad opkoljuje red palisada, u čemu se i sastoji nje¬ 
govo utvrđenje. Kada ih se prije 20 g. htjelo podvostručiti, 
tada se beogradski paša tako uznemirio i pokazao toliko stra¬ 
ha, da se odustalo od toga. Ugarska pukovnija, koja leži u Pe- 
trovaradinu, šalje ovamo po nekoliko satnija u posadu, koja 
čuva gradska vrata, pa zajedno s njemačkim konjanicima, koji 
su nastanjeni po kućama, drži stražu uz Dunav i Savu, da se 
ovamo ne ušulja nitko iz Beograda. 

Kad je Beograd godine 1739. pao u tursku vlast, sve su 
crkve pretvorene u džamije. Tada su taj nesretni grad osta¬ 
vile sve rimokatoličke i mnoge grčke obitelji, te se naselise u 
Zemunu, uslijed čega se znatno umnozalo stanovništvo toga 
mjesta. Sada se između palisada nalazi 850 kuca, a izvan pa¬ 
lisada 280, dakle u svemu 1130 kuća. Mnoga^ od tih kuca 
mogla bi se nazvati upravo lijepom, n. pr. kuca grofa Star- 
hemberga, koji u Zemunu — poput mnogih drugih trgovaca — 


ima veliko stovarište njemačke robe za Tursku; isto je tako 
lijepa pošta, pa kuća zapovjednikova i još neke. 

Grad Zemun ukrašuju 4 crkve, poimence: rimokatolička 
župna i samostanska franjevačka crkva, isto tako i 2 pravo¬ 
slavne parohijalne crkve, od kojih je druga sazidana tekar go¬ 
dine 1776., jer nije bila dovoljna jedna crkva. I Židovi imaju u 
Zemunu svoju sinagogu. — Zemun ima do 6800 žitelja, ne 
računajući ovamo strane trgovce, koji se tu zadržavaju neko 
vrijeme, kao što ni putnike, koji ovdje kontumaciraju. Jedna 
polovica stanovnika ispovijeda grčku (istočno-pravoslavnu) 
vjeru, a drugu polovicu čine katolici, Židovi, armenci i musli¬ 
mani. Od grčkih je svećenika najugledniji protopop, pod kojim 
se nalazi 30 crkvenih općina. Kako između građana i vojnika 
ima vrlo mnogo Nijemaca vojnika, propovijeda se u katoličkoj 
crkvi njemački i ilirski (t. j. hrvatski). U zapovjednikovoj je 
kući lijepa pozornica, na kojoj se predstavljaju njemačke po- 
zorišne igre. 

Trgovina čini Zemun znamenitim mjestom. Kako naime 
Zemun leži od prilike u sredini između Beča i Carigrada, mora 
proći kroz taj grad sve, što ide ovamo ili onamo. Zato je 
Zemun veliko trgovačko mjesto za svu njemačku i tursku robu, 
za koju su trgovci tu sazidali velika skladišta i stovarišta. Sva¬ 
koga je jutra na t. zv. beogradskoj ledini znatan sajam, na 
koji dolaze i robu donose trgovci iz Beograda i iz Srbije. Saj¬ 
mište je opkoljeno palisadama, te beogradski trgovci, koji ni- 
jesu ođsjedjeli karantenu, stoje na jednoj a zemunski na dru¬ 
goj strani. Jedni ne smiju druge dodirnuti; radi toga stoje iz¬ 
među njih kontumacki činovnici i vojnička straža, koji paze 
na sve. Ako Beograđanin ima štogod u gotovu novcu platiti 
Zemuncu, mora izbrojene novce najprije baciti u posudu, gdje 
je ocat; nato kontumacki činovnik izvadi te novce i preda 
ih prodavaču. U Zemunu ima uvijek takvih Beograđana, koji 
su odsjedjeli karantenu; njima se kao punomoćnicima i senza- 
lima služe oni beogradski trgovci, koji na sajam dolaze samo 
na po sata. 

Kupa i Sava donose mnogo lađa i čamaca iz Hrvatske i 
Kranjske s njemačkom i talijanskom robom. Dravom i Duna¬ 
vom dolaze pak lađe iz Štajerske, Ugarske i Austrije s ugar¬ 
skom, njemačkom, francuskom i engleskom robom. Čim su 
lađe istovarene i njihova roba smještena u skladišta, odmah se 
lađe tovare turskom robom i šalju se natrag. Neke se lađe 
prodaju, jer ih je teško uz vodu vratiti u Njemačku. 

Toš više njemačke i holandeske robe dolazi na kolima kroz 
Užarsku preko Petrovaradina. Ova kola voze natrag srijem- 
S § uTmX robu. Iz Zemuna može čovjek, poslati novce i mi¬ 
jenjati ih za sve zemlje u Aziji i u Evropi. To e | d 
pouzdan znak, po kojemu se pozna razgranala >ve li katr|o 
vina — Carina ima velik dohodak u Zemunu. Jaka trgovina 
i brodarstvo, položaj Zemuna u lijepoj dolini između 2 rijeke, 
kratka i blaga zima, mnoštvo stranaca svih narodnosti 1 druge 
okolnosti, — sve to čini, da je taj grad prijatan 1 živahan«. 

Taube ie među zemunske žitelje vjerojatno brojio 1 sve 
strance, što ih je tamo našao. Samih naime domaćih stanov¬ 
nika imao je Zemun (prigodom popisa godine 1777O jedva 

3918. Po vjeroispovijesti bijaše medu zemunskim ziteljim 
3114 istočno-pravoslavnih, 756 rimokalika i 47 , zl dova Ka 
tolici bijahu većinom obrtnici, činovnici 1 časnicu Na Dm 
vu je Zemun godine 1 777 - imao 6 mlinova (t .. z*. vod )• 
Zemun je Vojnoj Krajini morao u ime poreza 2a . 8- 777 - 

dati paušalnu svotu od 5000 forinti. Poglavarstvo je t*j P 
rez razrezalo na sve stanovnike u Zemunu. Iste J e 8° 

sav prihod komuniteta zemunskog iznosio 18.832 to 
inta i 19 krajcara. Od toga je I537 forinti iznosila trošarina, 
koju je poglavarstvo ubiralo od pića (vina, pive 1 rakije) Nov^ 
čaie su globe donijele 49 forinti, a zakup od lova u cijelom 
kotaru zemunskom forinta. Trgovina drvima koju je po- 
glavarstvo vodilo na svoj račun, donijela j e g 777 

bitak od 700 forinti. Iste je godine rashod komuniteta ze 
munskog iznosio 1 5-994 forinta i 33 krajcara. Od toga se 519 
forinti i 6 krajcara potrošilo za redarstvo 1 zdravstvo, a 40 
forinti i 21 krajcar za školstvo. Zemun je naime imao poseb¬ 
noga »varoškoga« kirurga (liječnika), komu je godimice p a¬ 
čao 150 forinti; isto tako su oba učitelja (na njemačkoj 1 na 

srpskoj školi) dobivali iz varoške blagajne godišnju placu od 

120 forinti. Varoška je blagajna g. 1 777 - mala suficit (suvi- 
šak) od 2837 forinti i 46 krajcara. 

Krajiška je uprava nastojala, da se na teritoriju Vojne Kra- 
jine razvije svojstvo. Zato je i zem»nsh ta-gk 
1110. po nalogu vojnoga zapovjedništva zasadio 800 dudova, 
čtoe je osnovana iv. plantaSka bašta. Nato ,e poglavaratvo 
komuniteta g. 1778. kupilo ta loti galeta .(mlemh cahurtca). 
koje su razdijeljene među one Zemunce, koji ce se baviti uzgo 
jem svilenih buba. 

U Zemunu je godine 1779. postojala prva pivovara. Ze- 
munci su g. 1782. počeli obrađivati »adu«, t. j. ratni otok na 
Dunavu, premda je taj otok bio vlasništvo državnog erara, a 
ne komuniteta zemunskog. Iste je g. 1782. suspendirano cijelo 
poglavarstvo zemunskog komuniteta, i to navodno zato, što 
nije pravilno rukovalo s pupilarnim novcem i što je dopu¬ 
štalo, da se zlato izvozi iz Zemuna u Tursku, premda je to 
zabranio car i kralj Josip II. 

Poput ostalih vojnih komuniteta dobio je i Zemun novo 
uređenje, koje je u život stupilo 1. studenoga 1787. Zemun- 
ski su građani i nadalje oslobođeni od svake vojne dužnosti 
u mirno doba, ali moraju sami čuvati i braniti Zemun, kad bi 
graničari pošli u rat. Građani moraju ukonačivati vojsku i da¬ 
vati podvoz, koji treba vojska, ali će zato od državnog erara 
dobiti primjerenu odštetu. Zemunci mogu svoje nekretnine po 
volji između sebe kupovati i prodavati, te oporučno raspola¬ 
gati s njima. Građani su oslobođeni od podavanja robote (ku¬ 
luka); oni će — bilo u naravi, bilo u novcu — dati samo ono, 
što im naloži njihov magistrat, odnosno gradsko vijeće. Ko- 
munitetom upravlja magistrat, koji čine načelnik i 4 savjet¬ 
nika. Vojno zapovjedništvo imenuje načelnika i 2 savjetnika 
(sindika i pisara), dok druga 2 savjetnika biraju sami gra¬ 
đani. Na prijedlog magistrata imenovalo je vojno zapovjed¬ 
ništvo svake treće godine gradsko vijeće (odbor) od 12 osoba. 
Magistrat je rješavao građanske parnice u prvoj molbi; pri¬ 
zivno je sudište činio t. zv. apelacijoni sud u Petrovaradinu, 
odakle se moglo još prizvati na vrhovno sudište( t. zv. dvor¬ 
sko ratno vijeće) u Beču Odsada je promijenjen i gradski pe¬ 
čat, koji je dobio carskoga orla s njemačkim napisom: »K. k. 
Kommunitats-Magistrat Semlin«. 

Prvim načelnikom zemunskoga komuniteta bude g. 1787. 
imenovan natporučnik Faber de Fan. Od građana su izabrani 
savjetnici Ivan Hajduk i Ivan Kirica, dok su po vojnom za¬ 
povjedniku imenovani savjetnici Leopold Rida i Karlo Lang- 
feld. Uz taj magistrat imao je Zemun 1 liječnika, 1 prijam- 
nika i 1 gospodarskog činovnika, koji bijaše podjedno ravna¬ 
telj kancelarije i upravitelj varoške policije. Svaki je činovnik 
imao godišnju plaću od 250 do 600 forinti i deputat drva 
od 8 do 12^ hvati, a većinom i stan u naravi. Načelnik je osim 
svoje časničke plaće dobivao još godišnju nagradu od 300 fo¬ 
rinti. Magistratu je na raspolaganje stavljena varoška policija, 
oju su činila 2 kaprala sa 7 pandura. Isprvice se komunitet- 

ski magistrat nalazio u ulici »kod tri goluba«. f 0 ^ e 
l^pradiše 7emunci za magistrat novu zgradu, koja se naiaziia 
Tv/do «oga p”l>» 8- .‘<7. *amo, gdje je g. .887 pod.gnua 
sadašnja zgrada gradskog poglavarstva. Ono zemljište, na ko 
jemu bijahu kontumac i utvrde oko Zemuna ostade vlasni¬ 
štvo vojnog erara, a ne komuniteta zemunskog; isto tako i 
sve zemljište od Zemuna do korduna na Savi. . 

Na proljeće godine 1788. dođe do velikoga rata između 
Austrije i Turske. Radi toga je maršal grof Lacy dao na bre¬ 
žuljcima između Bežanije i Zemuna načiniti logore, u kojima 
se nastanila 1 pješačka pukovnija i 6 do 8 grenadirskih bata¬ 
ljuna. Vojni zapovjednik podmaršal grof Braun sa svojim šta¬ 
bom nastanio se u samomu Zemunu. . 

U noći od 22. ožujka 1788. prijeđe turska vojska iz Beo¬ 
grada na t. zv. ratni otok, odakle morade uzmaknuti austrij 
ska straža. Tom su prigodom Turci zarobili 5 lađa, nakrcanih 
žitom, koje pripadahu zemunskim trgovcima. Nato stave 
Turci na ratni otok nekoliko baterija topova, iz kojih poenu 
pucati na Zemun. Ipak su Turke naskoro odanle otjerali t. zv. 
šajkaši, t. j. graničari iz jugoistočne Bačke, koji su austrijskoj 
vojsci služili kao mornari na riječnoj ratnoj mornarici. 

Turci su u noći od 8. na 9. listopada 1788. opet provalili 
preko Save između Zemuna i Bežanije, ali ih je pred zoru 
potisnula austrijska vojska, koja se nalazila u tamošnjim logo¬ 
rima i šancevima. , oc 

Treći put navališe Turci iz Beograda 13. listopada 1788. 
Tada je došlo do žestokog okršaja između turskih mornara 1 
graničarskih šajkaša. U Zemunu se cijeli dan čula pucnjava 
iz topova i pušaka. Tek pred večer povukla se turska vojska 
natrag pod Beograd. 

Ratni dogođaji privukoše 27. listopada 1788. u Zemun 
samoga cara i kralja Josipa II. Kako su Turci iz Beograda 
često pucali iz topova na Zemun, nije vladar odsjeo u samoj 
varoši zemunskoj, koja bijaše tada još okružena zidom 1 pali- 
sadama. Car je nekoliko dana stanovao u jednoj od onih 
brojnih kuća izvan zemunskih utvrda, koje su cimle t. zv. 
gornju varoš. Tamo stanovahu većinom poljodjelci, koji su 
se bavili ratarstvom i stočarstvom. Vladar je dozvolio, da se 
to predgrađe zemunsko na njegovu spomen odsada zove »Jo¬ 
sip ovo« ili (kako se službeno zvalo) Josefstadt. _ 

Tečajem naredne zime nije se doduše ratovalo, ali je zato 
u Zemunu i u okolici bilo mnogo vojnika, te je varoš bila 

veoma živahna. Među vojnicima u logorima pojavila se neka 
kužna bolest. Zato su sve zgrade u kootumacu pretvorene u 
bolnice. Kad više ondje nje bilo dosta mjesta, onda su bo¬ 
lesne vojnike nastanili u zemunske škole, a kasnije ih smjestiše 
dapače u franjevački samostan i u sve crkve zemunske. U 
travnju godine 1789- počela je vojska u Zemunu graditi veli¬ 
ke bolnice, i to izvan varoši u Josipovom predgrađu. Tamo 
je podignut cijeli niz kuća, u kojima bijaše mjesta za 700 bo¬ 
lesnika. Radi toga su Zemunci toj ulici dali ime »Spitalski 
sokak«. 

U Zemun je u. kolovoza 1789. došao glasoviti maršal 
Laudon, komu je Josip II. konačno povjerio zapovjedništvo 
nad cijelom austrijskom vojskom. Laudon je odsjeo u gostio¬ 
nici »k divljemu čovjeku«, gdje je učinio priprave za navalu 
na Beograd. Po njegovoj zapovijedi gradila se cesta (kaldrma) 
od t. zv. Laudonovih šanaca do ušća Save u Dunav. Ovu su 
cestu morali raditi stanovnici Zemuna i okolišnih sela. Cestom 
su prevažani topovi. Tada je iz Zemuna prema Beogradu 
krenula i austrijska vojska, koja je brojila 33.700 ljudi. Po¬ 
četkom listopada 1789. započelo je bombardiranje Beograda, 
gdje se već 8. listopada predao Osman paša pod uvjetom, da 
smije s turskom vojskom otići iz grada, koji je nato zaposjela 
austrijska vojska. 

Mirom u Svištovu vratila je Austrija godine 1791. Turskoj 
Beograd. Sada se iz Beograda u Zemun preseliše razni trgovci, 
krčmari Lt. zv. marketenderi, koji su poslije zauzeća Beo¬ 
grada došli u taj grad i ondje ostali 2 godine (1789.—1791.). 
Ovi su ljudi dosta neugodnosti zadali zemunskomu magistratu, 
koji je i onako dobio novih briga zbog velikog i dugotrajnog 
rata, što ga je Austrija g. 1792. zametnula s Francuskom. Kako 
je naime u rat pošlo mnogo graničara, morali su Zemunci dati 
straže za kordun na Savi. Tako su građani zemunski kroz 
vise godina morali naizmjence boraviti u čardacima, da Tur¬ 
cima sprečavaju prijelaz preko Save. 

Velika je nesreća Zemunce zadesila godine 1795. Tada je 
naime turska vojska donijela kugu u Beograd, odakle je na¬ 
skoro prešla i u Zemun. Prvi se slučajevi kuge pojaviše u kon- 
tumacu. Kad je kuga opažena i u jednoj građanskoj kući, po- 
celisu Zemunci od straha bježati u druga mjesta, naročito u 
rusku goru. Tako se kuga raširila po Srijemu, a najviše u 
n § u , gdje je pomorila većinu žitelja. Uslijed kuge propade i 
trgovina u Zemunu. Strancima je naime za vrijeme kuge bio 

zabranjen dolazak u kontumac zemunski. Tako ostade do je¬ 
seni godine 1 797-, kad je kuga konačno prestala u Srijemu i u 

Beogradu. , . . 

Tezgru žitelja zemunskih u 18. vijeku činili su Srbu Um su 
još za turskoga gospodstva imali u Zemunu svoju istocno-pra- 
voslavnu crkvu, koja je vjerojatno bila drvena. Godine 1745. 
dobiše zemunski Srbi dozvolu, da od cigle sagrade crkvu sv. 
Nikole. Ova nije isprvice imala zvonika, koji joj prigradise tek 
poslije više godina. Ikonostas je g. 1762. naslikao Dimitrije 
Bačević. Sačuvao se popis svih žitelja zemunske parohije^ od 
godine 1764. Tada je Zemun brojio 1635 stanovnika istocno- 
pravoslavne vjeroispovijesti, od kojih je 876 bilo muških, a 739 
ženskih. Od tih stanovnika ima 216 svoje vlastite kuće. Du¬ 
hovnu je pastvu vršilo 6 svećenika, među kojima bijaše 1 proto 
Samuilo Ostojić. Većina stanovnika istočno-pravoslavne vjero¬ 
ispovijesti bavila se poljodjelstvom. Ipak,se među njima nala¬ 
zilo 49 obrtnika i 11 trgovaca, zatim 1 učitelj, 1 časnik, vrtlar, 
i ljekarnik (po imenu Jovan Georgijev, a po narodnosti ^Grk), 
j pandura, 1 krmilar i 10 ribara. Među pravoslavnim žitelji¬ 
ma u tadašnjem Zemunu bijaše oko 40 do 45 grčkih i cincar- 
skih obitelji, koje su posjedovale 20 do 25 kuća. Ove su obi¬ 
telji u Zemun došle većinom iz Macedonije i Rumunjske. Grci 
se bave ponajviše trgovinom, koja im donasa bogatstvo i 
ugled. Kako je rasla trgovačka važnost Zemuna, tako se on¬ 
dje povećavao i boj Grka, kojih je koncem 18. vijeka bilo 600 
do 700 osoba. 

Počevši od godine 1769. šalje Zemun posebnoga poslanika 
na srpski narodno-crkveni sabor u Srijemske Karlovce. Prvi je 
poslanik bio Marko Nikolić, koji je vise godina bio 1 načelnik 
u Zemunu. Godine 1774. položen je u Zemunu temeljni ka¬ 
men nove istočno-pravoslavne crkve, jer je stara mkolajevska 
crkva postala premalenom. Nova se crkva sv. Bogorodice gra¬ 
dila 5 godina, a posvećena je g. 1780. Odsada ima Zemun 2 
parohije. Uz ove 2 crkve postojala je u Zemunu 1 pravoslavna 
kapela, koju je na svoj trošak u zemuinskom kontumacu po¬ 
digao sapunar Todor Apoštolović. Ta se kabela prvi put 
spominje g. 1760., a popravljena je g. 1824. troskom od 3600 
forinti. 

Srpska se pučka škola u Zemunu spominje vec godine 
1725. Kad je sagrađena parohijalna crkva sv. Nikole, podigoše 
Srbi godine 1750. kraj nje školsku zgradu. 


88 


Franjevci, koji se godine 1739. preseliše iz Beograda u Ze¬ 
mun, počeli su podučavati djecu rimokatoličkih roditelja. Obu¬ 
ka se isprva vršila u franjevačkom samostanu. Kada se godine 
1780. na zemunskom trgu počela graditi sadašnja rimokato¬ 
lička crkva, počeli su katolici tražiti, neka se na istom trgu po¬ 
digne i katolička pučka škola. I zaista je tamo godine 1786. 
na trošak zemunskoga komuniteta sagrađena velika školska 
zgrada. Kako se u toj školi predavalo njemačkim jezikom, do 
bila je ona naziv »njemačka škola«, premda se službeno zvala 
»Oberschule«. Uz vjeronauk učili su đaci čitati, pisati, raču¬ 
nati i risati. Učitelje je plaćao vojni erar; zato su bili smatrani 
za državne činovnike, te su neko vrijeme nosili i uniformu. 

Da ne moraju djeca grčkih roditelja polaziti srpsku školu, 
otvorena je u Zemunu posebna grčka škola. Nastojanjem tr¬ 
govca Nikole Rusidesa osnovaše Grci u Zemunu godine 1794. 
grčku školsku zakladu, koja će uzdržavati njihovu školu. U tu 
je zakladu svaki zemunski Grk morao staviti po 1 grošić šaj- 
na od svake cente robe, koju uveze u Zemun. Kako je tada 
evala trgovina, koju su u Zemunu vodili upravo Grci, narasla 
je grčka školska zaklada na preko 40.000 forinti. 

Isprvice nije u Zemunu bilo Židova. Krajiška naime uprava 
nije dozvoljavala, da se na teritoriju Vojne Krajine nastane 
Židovi; a nijesu toga tada ni željeli Židovi, kojima se nipošto 
nije sviđala teška vojna dužnost, kakva je nametnuta svima 
graničarima. Tekar godine 17J1., kad je Zemun postao privi- 
legovan c. kr. vojni komunitet, a njegovi su žitelji oslobođeni 
od vojničke dužnosti, zamoliše neki Židovi kraljicu Mariju 
Tereziju, da im dozvoli nastambu u Zemunu. Kraljica je tu 
molbu uslišala, te se već godine 1753. u Zemun doselilo 20 
židovskih obitelji. Po tadašnjem običaju stanovahu Židovi na 
okupu i odijeljeno od ostalih Zemunaca. Zato su zemunski Srbi 
onoj ulici, u kojoj se nastaniše Židovi, dali ime »Čivutski so¬ 
kak«. Židovi su u Zemunu podigli svoj hram (tempel), koji se 
spominje već godine 1776. Oni su uredili i posebnu svoju 
školu, koja se spominje godine 1816. 

Zemunski Grci nijesu gradili posebnu svoju crkvu, premda 
su imali dosta sredstava za gradnju crkve. Oni se zadovoljiše 
time, da samo gdjekada imaju službu božju na grčkom jeziku. 
Zato se obratiše na mitropolita u Srijemskim Karlovcima s 
molbom, da u velikoj crkvi sv. Bogorodice, koja se nalazi 
usred Zemuna, smiju na izvjesne dane služiti liturgiju grčkim 
jezikom; Grci će za uzvrat podavati sredstva za uzdržavanje 

te crkve. I zaista je konzistorija (duhovni stol) u Karlovcima 
godine 1795. dozvolila, da se u crkvi sv. Bogorodice svake 
četvrte nedjelje služi liturgija grčkim jezikom, a na ostale ne¬ 
djelje t. zv. crkveno-slavenskim jezikom. 

DARUVAR SE NEKADA ZVAO »PODBORJE« 

Današnja 3 mjesta: Daruvar trg, Donji Daruvar i Podborje 
ili Gornji Daruvar spadahu u srednjem vijeku pod imanje Do- 
brakuća. U sredovječnim listinama dolaze ta 3 mjesta pod 
raznim hrvatskim imenima, koja su obično i madžarizovana. 
Listine je naime izdavala kraljevska ugarska kancelarija, koja 
je običavala sva hrvatska imena prevađati na madžarski jezik. 
Kako tada još nije bila razvijena narodna svijest, nije nitko 
od Hrvata prosvjedovao protiv toga pomadžarivanja. Doga¬ 
đalo se dapače, da su i sama hrvatska vlastela počela svoja 
prezimena pisati onako, kako ih je pisala kraljevska kance¬ 
larija. Tako su n. pr. plemići i velikaši Orehovački, Mlako- 
večki, Šemovečki i Gubaševečki pisali svoja prezimena po ma¬ 
džarskom izgovoru: Orahoczy, Malakoczy, Semoczy i Guba- 
soczy. 

Trgovište Daruvar zvalo se u srednjemu vijeku »T o- 
pliće« na hrvatskom jeziku, a »Hevviz« u madžarskom 
prijevodu. Sredinom 15. vijeka spominje se to mjesto samo 
kao »possessio«, t. j. posjed imanja Dobrakuća. Ali iz listina 
od god. 1486. i 1508. doznajemo, da je taj posjed već imao 
povlastice trgovišta. — Iznad Toplica imali su knezovi Neli- 
pići (kao vlasnici imanja Dobrakuće) svoj »grad« (t. j. utvr¬ 
đeni dvorac), koji se spominje u listinama od god. 1481., 1484. 
i 1300. Na hrvatskom se jeziku taj Nelipićev grad zvan »Bor«, 
dok su ga Madžari nazivali imenima Ku ili Kovar, što znači 
»Kamengrad«. U listini od godine ijoi. zove se trgovište To¬ 
plice madžarski »Subku«, što se hrvatski izgovaralo Podbor ili 
»Podborje«. (Tako bi se i danas moralo zvati trgovište Daru¬ 
var). 

Donji se Daruvar u srednjemu vijeku zvao »Č e t v r t k o- 
v a c«. To su ime u kraljevskoj kancelariji preveli u »Csotor- 
tokhely«. U listini od godine 1496. spominje se Četvrtkovac 
kao oppidum (trgovište). U tomu je mjestu nekada bio franje¬ 
vački samostan sa crkvom sv. kralja Ladislava. U svojoj opo¬ 
ruci od godine 1490. spominje Ladislav Hermanfi Grebenski i 


taj samostan. On ga zove imenom »monasterium s. Ladislai 
regis sub Bor«, što na hrvatskom jeziku znači »samostan sv. 
Ladislava kralja pod Borom« ili u Podbor ju. Vjerojatno su već 
tada oba mjesta — Četvrtkovac i Toplice ili Podborje — či¬ 
nila jednu jedinu cjelinu. Iz listine naime od g. 1527. dozna¬ 
jemo, da su tada ova 2 mjesta zaista činila jednu cjelinu. Ta 
listina izričito veli: »Csbtortbkhely alio nomine Hevviz«, što 
znači: »Četvrtkovac drugim imenom Toplice«. 

Gornji se Daruvar u srednjem vijeku zvao »Podborje«, što 
su u kraljevskoj kancelariji madžarizovali imenom »Fenyoa- 
lya«. To je ime doslovan prijevod imena Podborje. I to je 
mjesto u srednjem vijeku bilo »oppidum« (trg). Kao trg 
Fenyoalya spominje se to mjesto u brojnim historijskim spome¬ 
nicima (ispravama), naročito u listinama od god. 1404., 1403., 
1436., 1460. i 1469. 

Prema tomu je ime »Podborje« u ij. vijeku vrijedilo za 
sva 3 današnja mjesta, t. j. za trgovište Daruvar, te za sela 
Gornji i Donji Daruvar. Tada su u onomu kraju stanovali 
sami katolički Hrvati. Tamo je bila i opatija sv. Jelene. Zato 
još i danas jedan od zagrebačkih kanonika nosi naslov: opat 
sv. Helene od Podborja. 

Turci su cijeli kraj oko današnjega Daruvara poharali i 
osvojili godine 1343. Tom su prigodom u ropstvo odveli go¬ 
tovo sve tadašnje žiteljstvo. Da sela ne ostanu prazna, napu- 
čiše ih Turci nešto kasnije pravoslavnim žiteljima, koje su na¬ 
zivali »Vlasima«, premda je među njima bilo ponajviše Srba, 
a samo nešto romanizovanih Makedonaca (t. zv. Kucuvlaha 
ili Cincara). Turci su cijelomu tomu kraju dali ime »Mala 
Vlaška« za razliku od »Velike Vlaške«, pod kojom se razumi¬ 
jevao zapadni dio Rumunjske. 

Daruvar je pod turskom vlašću ostao do godine 1687., da¬ 
kle 144 godine. Tečajem toga vremena zove se Daruvar sta¬ 
rim hrvatskim imenom »Podborje«. Pa i poslije izgona Tu¬ 
raka zove se to mjesto imenom Podborje. Tako n. pr. u 
latinskom popisu Slavonije od godine 1702. čitamo imena: 
»Podborje«, »diruta arx Podborje« (razvaljena tvrđa Pod¬ 
borje) i »pagus Podborje« (selo Podborje). Na zemljopisnoj 
karti od godine 1718. označeno je trgovište Daruvar pod 
imenom: »Podvorie, terme nimis calide«, što na hrvatskom je¬ 
ziku znači »Podborje, toplice veoma vruće«. Isto tako i na 
zemljopisnoj karti od godine 1743. piše: »Podvorie, termae ni¬ 
mis calidae«. 



Odakle onda sadašnje ime »Daruvar«? Evo istinito tuma¬ 
čenje o postanku toga imena. u 

U baranjskoj županiji bijaše u 18. vijeku mnogo Hrvata. 
Tedan se od njih zvao Bonaventura Janković, koji je u Ba¬ 
ranju valjda došao iz Bosne ili iz južne Hrvatske, odakle se 
koncem 17-i početkom 18. vijeka doseliše i Hrvati, koji sta¬ 
nuju kod Pečuha. Nije isključeno, da je spomenuti Jankovic 
bio porijeklom plemić. Ako to nije bio, tada se morao nečim 
odlikovati, jer je 25. prosinca 1722. dobio od kralja Karla VI. 
plemstvo. Kako svaki plemić ima pravo na^grb, dobio je Bo¬ 
naventura Janković grb, u kojemu se vidi ždral. Ta se ptica 
na madžarskom jeziku zove »daru«. v .. 

Kraljica Marija Terezija sjedinila je tri slavonske županije 
(požešku, srijemsku i virovitičku) godine 1745- s kraljevinom 
Hrvatskom. Tom je prigodom Antun pl. Jankovic, unuk spo¬ 
menutog Bonaventure, od kraljevske komore kupio jedan dio 
imanja Sirač, kojemu je pripadalo i Podborje. Antun je u Pod- 
borju počeo sebi graditi »grad«, t. j. utvrđeni dvorac. Tomu 
je dvorcu dao Janković ime »D a r u v a r«, što na hrvatskom 
jeziku znači »Ždralov grad«. 

Vjerojatno je Antun pl. Janković svršio pravničke nauke. 
Vidimo ga naime, kako se posvetio upravnoj službi. Jankovic 
je g. 1756. postao bilježnikom požeške županije, u opsegu koje 
se nalazilo njegovo imanje. On je g. 1758. promaknut na čast 
podžupana, a godine 1770. postade zamjenikom velikoga žu¬ 
pana. Kraljica mu je 28. veljače 1765. podijelila predikat »de 
Daruvar«, a 21. rujna 1772. imenovala ga je grofom. U toj 
diplomi piše kraljica doslovno: »castrum Podborje aliter Da¬ 
ruvar«, što znači: »grad Podborje inače zvan Daruvar«. 

I dalje je Antun grof Janković sticao razne časti. On je 
godine 1775. imenovan velikim županom požeške županije, a 
godine 1781. tajnim savjetnikom kralja Josipa II. Svoju je ka¬ 
rijeru dovršio godine 1785., kad ga je kralj imenovao pred¬ 
sjednikom »stola sedmorice«, t. j. tadašnjega vrhovnoga su¬ 
dišta za Ugarsku i Hrvatsku. 

Ispod Jankovićeva dvorca postojalo je malo mjesto kao 
ponovni zametak današnjega trgovišta. Ime E)aruvar prešlo 
je malo po malo iz dvorca i na spomenuto mjesto. Ipak jos 
dugo nije to novo i madžarsko ime moglo posve istisnuti staro 
ime Podborje. To potvrđuje i Nijemac Friedrich Wilhelm von 
Taube, koji je godine 1777. u Leipzigu štampao svoju knjigu 
»Historische und geographische Beschreibung des Konigreiches 

Slavonien«. U toj knjizi opisuje Taube kupalište Daruvar, pa 
izričito piše, da je to ime dao mjestu grof Janković, ali da se 
narod na to ne obazire, već da još uvijek to mjesto zove Pod¬ 
borje, pod kojim je samo imenom poznato u zemlji i kako je 
označeno na zemaljskoj karti«. 

Već godine 1789. izumrla je prva grofovska obitelj Jan¬ 
ković. S njenim je izumrćem nestalo i uzroka, da se Pod¬ 
borje zove tuđim imenom Daruvar. 1 ) 

U zapisnicima skupština požeške županije isprvice se (od 
godine 1745.) spominje u t. zv. gornjem ili pakračkom kotaru 
mjesto Podborje, u kojemu je sjedio poseban županijski sudac. 
Mjesto imena Podborje dolazi ime Daruvar tek pod konac 
18. vijeka, te u svima zapisnicima 19. vijeka. 8 ) 

Među rukopisima Jugoslavenske akademije u Zagrebu na¬ 
lazi se i »Descriptio geographica comitatus Posegani«. To je 
zemljopisni opis požeške županije, što ga je napisao Josip Mi- 
koczy godine 1779. I tu ne dolazi ime Daruvar, nego »Pod¬ 
borje« s opatijom sv. Helene. 


Profesori Piller i Mitterpacher, koji su godine 1782. pro¬ 
putovali požešku županiju, opisali su svoj put u djelu: »Iter 
per Poseganam Sclavoniae provinciam«. Tu pripovijedaju, ka¬ 
ko su došli također u Daruvar, za koji kažu, da je »egregia 
forma oppidum« (trgovište krasnog oblika). Pri tom opisu do- , 
daju, da se Daruvar prije zvao Podborje, pa da je to nesl^$r&t> IV 7 > 
selo grof Janković podigao u »svijetlo trgovište« prije , '* 

godina. 3 ) m' 

Iznad Daruvara nalazi se vinorodno brdo, na kojem! je još , T 
godine 1909. bilo ostanaka neke crkve i samostana. Nalpa još 
i danas to mjesto zove imenom »Podborje«. Možda sevtaflpo 
prije dolaska Turaka nalazio »samostan sv. Ladislava K^alj^ , y 
pod Borom«, koji spominju sredovječne listine. Činjenica 
da se tamo uz ljudske kosti iskopalo i raznih drugih stvari. 

Odanle su stanovnici trgovišta Daruvara (pa i sam grof Jan¬ 
ković) odvažali kamen za gradnju svojih kuća. 


*) Bojničić dr. Ivan: »Ime Daruvar«. (Narodne Novine od 27. ožujka 
19°9 ; ) 

2 ) Kempf Julije: »Ime Podborje« i još neka imena u požeškom kraju«. 
(Nar. Novine od 22. lipnja 1909.) 

3 ) »Cui (oppido Daruvar) eam reddidit gratiam, ut ex inglorio pago, 
qualis cum vocabulo Podborje, quod passim usurpabat, paucos ante annos 
fuerat, in nitidum conderetur oppidum«. (Str. 93.) 

Tamo needie u blizini morala je biti i opatija sv Helene u 
p 1 “ Od zagrebačkih kanonika nosili su naslov »abbas s 
KaTde Podborje« u i 7 „ ,8. i vijeku: Stjepan Doj&c 
( l6 -, _ić 7 ć.). Nikola Gotal (g. 1652.— 17 * 3 -)> Y U UL 

kulievfć (e.1699—1702.), Đuro Res (g. 1703.—-I 745 -). Balta^ 
zar Bedeković (g. 1766.—1781.), Franjo Rafaj (g. J 793 - 
jgio) Stjepan Korolija (g. 1807—1826.), Mirko barun Oze 
gović (g. 1826.—1869.), te Ivan Bošnjak (g. 1879—1899.)) 

PODRAVSKA SLATINA U SREDNJEM VIJEKU 

Čini se, da je okolica Slatine bila nastanjena već u prethi¬ 
storijsko doba. Svakako je pak ondje bila naseobina u rimsko 

doba, t. j. za prvih 5 stoljeća poslije rođenja Isusa Krista 

Hrvatski historičar Ivan pl. Kukuljevic u svojim bilješkama 
oko g. 1860. piše, da je u Slatini prije 80 godina (dakle oko 
g 1780.) postojala neka gradina, u kojoj su ljudi našli rimsk 
opeke i razne rimske predmete, naročito novce, oružje, noževe 

1 Zl Ipak se Slatina u sačuvanim pisanim historijskim ispra¬ 
vama prvi put spominje istom g. 1297. Tada je Slatina bila 
susjed posjeda, koji je pripadao plemiću od Tubme Isprava 
navodi kao medjaš toga posjeda cestu, koja je vodila u Si 
tinu. (Smičiklas: »Codex diplomaticus«, knjiga VII. strana 

i86 U spomenutoj ispravi dolazi Slatina pod pomadžarenim 
” VolotVirink« I druge sredovječne isprave iskrivljuju 
“dne pf ju piu .zKoi. Ili „SlaSnikh. odnosno 
»Zalatnuk«, -Slatmau- ili .Slathmaj-.To je ■ 
bina gotovo svih mjesta u Hrvatskoj 1 Slavoniji, jer se kra 
ljeva kancelarija nalazila u Budimu ili u Beču. 

Tečajem srednjega vijeka nalazimo u Slatini župnu crkvu 
Svih Svetih. Ta se crkva prvi put spominje u darovnici zagre 
bačkoga biskupa Augustina Kazotica od g. i 3 °S: i ada je 
crkvom Svih Svetih u Slatini upravljao svećenik Mihalj. (Snu 
čiklas: »Codex diplomaticus«, knjiga VIII. strana I0 4 -) 

Najstariji popis župa u zagrebačkoj biskupiji sastavio j 
g. 1334. gorički arhiđakon Ivan. U tom se popisu navodi 1 

‘) Matković Stjepan: »Recensio episcoporum«, str, 73.—106. (Za- 
grabiae 1888.) 

župna crkva Svih Svetih u Slatini (Zalathnuk), koja spada pod 
arhiđakonat Vašku. (Tkalčić: »Monumenta episcopatus Zagra- 
biensis«, knjiga II. strana 94.) 

Vjerojatno je Slatina već u 14. vijeku bila vlasništvo 
(imanje) biskupa zagrebačkoga. U Slatini se g. 1460. spomi¬ 
nje i »kaštel«, t. j. utvrdjeni dvorac, pod koji spadahu ta- 
kodjer sela Sopje, Ivanec, Vaška i Gaćište u susjednoj Podra¬ 
vini. Slatina je počevši od g. 1510. pripadala križevačkoj žu¬ 
paniji, koja se na istok protegla gotovo do Valpova. (Csanky: 
»K6rosmegye«, strana 54 .i jj.) Slatina je u tursku vlast pala 
po svoj prilici g. 1543., kada su Turci zauzeli jake obližnje 
tvrd je Voćin, Orahovicu i Valpovo. (Laszowski: »Historijske 
crtice o Slatini«. Štampano g. 1928. u »Spomenici državne gra- 
djanske škole u Podravskoj Slatini«.) 

KARLOVAČKE PAROHIJE GODINE 1733. 

Srijemski su Karlovci godine 1732. brojili 408 kuća, u ko¬ 
jima stanovahu žitelji istočno-pravoslavne vjeroispovijesti. Ta¬ 
da su u Karlovcima postojale 3 parohije i parohijalne crkve: 
gornja, srednja i donja. Njihov nam je opis podao arhiđakon 
Vićentije Stefanović, koji je po nalogu mitropolita Vićentija 
Jovanovića vizitirao od 6. do 10. ožujka 1733. parohije u 
Srijemskim Karlovcima. 

1. S r e d n j u je crkvu sv. Nikole 8. rujna 1718. posvetio 
mitropolit Vićentije Popović. Arhiđakon Stefanović piše, da 
je ta starodrevna crkva građena od kamena i od čerpića (ne- 
pečene cigle), a pokrivena crijepom. Ispred crkve je podignut 
dosta visok i običan toranj, sagrađen od kamena i cigle. Na 
širokom su pročelju crkve troja vrata (jedna velika i dvoja 
manja). Iznutra nije crkva odviše visoka i široka. U sredini su 
crkve 4 stupa, koji drže svod i kupulu. Crkva ima 7 prozora 
(j velikih i 2 malena). Na tornju su zvona, a u crkvi kamena 
trapeza, umivaonica i krstionica. 

Stefanović je na trapezi crkve sv. Nikole našao 2 plaštanice 
od beza i kadife, zatim nov antimins, 2 evanđelja (štampana u 
Moskvi i u Lavovu, drven kovčežić, srebrno kandilo, malen 
jeruzalemski križ, 3 drvena svijećnjaka, moskovski služebnik 
i malen kivot, n komu bijahu moći sv. Efronije. Na ikono¬ 
stasu je uz slike 12 apoštola bilo 17 drugih slika (4 velike i 
13 malih), a u ženskoj se preprati nalazila 41 slika (6 velikih. 

? srednje i 11 male). Na proskomidiji bijahu 2 srebrna pozla- 
Lna prnira'zatim srebrn diskos, 2 srebrne kaštke 1 jos neke 

t ^' a Crkva sv. Nikole imala je i srpske i ruske crkvene knjige. 
Od srpskih knjiga spominje arhiđakon 2 evanđelja (jedno sre¬ 
brom okovano)f 12 mineja (rukopis), 2 prologa, apostol, 2 
osobna mineja, 2 poderana evanđela, malu knjiga, u je 

služba pokrovu Bogorodice 1 sv. Nikoli, te jos jednu knjigu ^ 
službi sv. Maksimu. Od crkvenog odijela našao je Stefanovic: 

4 odežde od svile, 10 starih odežda, 2 svilena 1 3 stara stl ' 
hara, 2 svilena epitrahilja, 6 srebrnih pojasa, 2 svilene naru- 
kvice i 3 svilena đakonska orara. Nadalje je crkva sv. 1 
kole imala: arhijerejski stol i 40 stolaca, tetrapod, zastavu, 14 
kandila (12 srebrnih i 2 od tuče), 3 pohleja (sa 16 15 1 12 svi¬ 
jeća), kadionicu, 2 željezna svijećnjaka, posudu od kositra za 

sv. miro i srebrnu petohlebnicu. _ 

Parohijom sv. Nikole upravljao je protopop Zivan Crno¬ 
gorac koj se rodio u Bečkereku, a učio je na vise mjesta. Zi- 
va„ u je ,7 godina, a ima sina i kćer. Knća mu ,e bl.au m.tro- 
politoia majura. On posjeduje voćnjak i roni trnka vinograda 
(t. j. tako velik vinograd, da ga u jednom danu može okopati 

20 kopača), a ima vola i 2 krave. . « 

Proti Živanu pomaže 5 svećenika. Najstariji je pop Rastko 
Stoiadinović koji se rodio u Grabovu, a učio je kod prote Zi- 
vana u Srijemskim Karlovcima. Rastku su 44 godine, a ima 
sina i s kćeri. On posjeduje kuću blizu crkve, malen sljivik, 
polovicu mlina (vodenice) i 25 motika vinograda, a ima samo 
25 košnica pčela. - Drugi je pop Nikola Nikolajev, koji se 
rodio u Sr. Karlovcima. Njemu su 42 godine, ima sina 1 kćer, 
a kuća mu je blizu mitropolitova majura. Nikola posjeduje 
2 r motika vinograda i polovicu mlina, a ima konja, kravu, 
vola to junadfi 40 košnica pčela - Treći je pop Vesehn 
Maksimović, koji se rodio u Baji (u Bačkoj), a učio je 
popa Marka u Sr. Karlovcima. Njemu su 32 godine, udov 
je a ima sina i 2 kćeri. Veselin posjeduje samo 22 motike vi¬ 
nograda. - Četvrti je pop Jovan Maksimović koji se rodio 
u »petrovaradinskom šancu« (t. j. u današnjem Novom Sadu), 
a učio je kod dovnika Makarija u Sr. Karlovcima. Njemu su 
34 godine, ima kćerku, a posjeduje 8 motika vinograda po¬ 
lovicu mlina i 1 konja. - Peti je pop Dimitnje Momcdovic 
koji se rodio u Sr. Karlovcima, gdje je 1 učio kod pok. popa 
Ivica. Njemu je 27 godina, a ima sina i 2 kćeri. Kuca mu je 

blizu crkve, posjeduje 2 6 motika vinograda i polovicu mlina, 
a ima konja, 40 ovaca i 10 košnica pčela. 

2. I gornju je crkvu (Vavedenije Bogorodice) 12. listo¬ 
pada 1718. posvetio mitropolit Vićentije Popović. Arhiđakon 
Stefanović izvješćuje, da je ta crkva građena od kamena i od 
čerpića, a pokrivena šindrom. Na pročelju crkve bijahu troja 
vrata i dosta visok toranj, građen od kamena i cigle, a u 
njemu 3 zvona. Nad sredinom crkve bijaše kupula, koju su 
držala 4 stupa. Iznutra nije crkva bila ni visoka ni široka, a 
imala je od kamena trapezu, umivaonicu i krstionicu. Na tra¬ 
pezi bijahu 2 plaštanice od beza i jedna od muslina, zatim 
nov antimius, 2 evanđenja (srpsko i rusko), 3 službenika (2 
srpska i 1 ruski), drven kovčežić, 3 mjedena svijećnjaka i 
drven križ, srebrom okovan. Na ikonostasu bijahu 34 slike 
(od toga 4 velike i 12 slika apostolskih), a u ženskoj preprati 
(odjelu) 10 slika (4 velike i 6 malih). 

Gornja je crkva imala 7 crkvenih odijela (4 svilena, a 2 od 
beza i 1 od muslina), 8 stihara, 6 svilenih epitrahilja, 6 svilenih 
narukvica i 4 srebrna pojasa. Od srpskih crkvenih knjiga na¬ 
šao je arhiđakon u rukopisu 12 mineja, tipik, 2 oktoiha, psal- 
tir, molebnicu i psalomnik, a samo 2 štampane knjige (irmolo- 
gija i apostol). Od ruskih su knjiga u Kijevu štampane 3 (ok- 
toih, prolog i služebnik), a u Moskvi 11 (apostol, triod, treb- 
nik, pentikostar, časlovac, skrižal, ispovijedanje pravoslavnija 
vjeri i 4 prologa). 

Crkvu je rasvjetljivalo 7 prozora, od toga j većih i 2 mala 
u oltaru. Nadalje je crkva imala 2 kadionice (1 od srebra, a 1 
od bronca), 2 željezna svijećnjaka, 5 kandila (od toga 4 mje¬ 
dena, a 1 stakleno), 4 zastave (1 svilena, a 3 od muslina), ko- 
sitrenu petohlebnicu, kositreni anafornik, 2 polileja (s 12 i 
19 svijeća), tetrapod, 3 bakrene tepsije, 2 kotla, 4 bakrena 
tasića, kositrenu posudu za sv. miro, arhijerejski stolac i 37 
drugih stolaca. 

Gornjom je parohijom upravljao pop Marko Cvejić, koji 
se rodio u Senti (u Bačkoj), a učio je u Sr. Karlovcima kod 
pok. dovnika Makarija. Njemu je 37 godina, a ima sina i kćer. 
Cvejićeva je kuća blizu crkve. Od zemlje posjeduje voćnjak, 
2 jutra livade i 10 motika vinograda, a od stoke ima samo 1 
konja. Cvejiću pomažu 2 svećenika: pop Arseni je Popović i 
pop Petar Simeonović. Popović se rodio u Sr. Karlovcima, gdje 
je i učio kod pok. dovnika Onufrija. Njemu je 30 godina, a 
ima sina. Posjeduje kuću blizu crkve, zatim 15 jutara livade, 

voćnjak u Lipovcu i polovicu mlina. Simeonović se rodio u 
Karlovcima gdje je i učio najprije kod prote Živana, a zatim 
framatiku ko g d bivšeg učitelja Maksima Suvorova. Njemu je 
25 godina, a ima sina. Osim kuće posjeduje 15 motika vino¬ 
grada; od stoke ima konja i kravu. . . 

-5. D o n j u c r k v u sv. Petra i Pavla posvetio je 10. svib¬ 
nja mitropolit Vićentije Popović. Arhiđakon Stefanovic piše, 
da je ta crkva građena od kamena i čerpića, a pokrivena sin¬ 
drom. Na pročelju ima nizak toranj, koji je od temelja sagra¬ 
đen od kamena i cigle, a u njemu su 2 zvona. U crkvu, koja 
je dosta visoka i široka, ali premalo duga, vode s pročelja 
samo jedna vrata, a nad sredinom se nalazi kupula. Crkva do¬ 
biva svijetlo kroz 8 prozora, od kojih su 3 u svetištu. 

Na trapezi, koja je poput umivaonice i krstionice od ka¬ 
mena, našao je arhiđakon: 2 plastanice od beza, nov antimins, 

2 evanđelja (srpsko i rusko), 2 služebnika (srpski i ruski), 
drven kovčežić i 3 drvena svijecnaka. Na ikonostasu bijaše 
59 slika( od toga 9 velikih), a u ženskoj preprati 9. Crkva je 
imala 9 raznih odežda, 4 stihara, 4 svilena epitrahilja, 1 pojas, 
i đakonski orar i 6 svilenih narukvica. Od crkvenih knjiga 
imala je samo 3, i to ruske (2 štampane u Moskvi: irmologija 
i veliki psaltir, a 1 u Kijevu: oktoih. Nadalje je crkva posje¬ 
dovala 3 kadionice (2 brončane i 1 srebrnu), 4 svijećnjaka (2 
drvena i 2 kamena), 7 kandila (6 mjedenih i 1 stakleno), 2 za¬ 
stave, tetrapod, kositrenu peterohlebnicu, 1 arhijerejski stolac 
i 29 drugih stolaca. 

Donjom parohijom u Karlovcima upravljao je pop Stanoje 
Stojanović, koji se rodio u Boki (u Rumunjskoj), a učio je u 
Černicu. Njemu je 57 godina, udovac je, a ima sina. Sta¬ 
noje posjeduje 3 jutra livade, voćnjak u Lipovcu, 20 motika vi¬ 
nograda i jedan dio mlina, a ima 1 konja, 1 kravu, 2 vola, 
35 glava sitne stoke i 6 košnica pčela. U duhovnoj pastvi po¬ 
mažu parohu 2 popa i 4 đakona. Pop Nikola Dimitrijevic ro¬ 
dio se u Baji ,a učio je u Sr. Karlovcima kod pok. popa Marka. 
Nikoli je 3 6 godina, a ima 2 sina i 1 kćer. Kuća mu je blizu 
crkve. Posjeduje 20 motika vinograda i jedan dio mlina, a 
ima 60 glava razne stoke. — Pop Adam Arsenijević rodio se 
u Karlovcima, gdje je i učio kod prote Zivana. Njemu je 27 
godina, ima sina, a posjeduje kuću i 20 motika vinograda. 
Prvi je đakon Georgije Crnogorac, sin prote Zivana, kod koga 
i stanuje. On je učio kod popa Stojka u Karlovcima. Drugi je 
đakon Jelisej Pavlović, koji se rodio u Karlovcima, a učio je 

kod arhimandrita Atanasija. Njemu je 25 godina, a ima kćerku, 
posjeduje kuću blizu crkve, 15 motika vinograda, konja i kra¬ 
vu. Treći se đakon Simeon Ilić rodio u Karlovcima, gdje je^ i 
učio kod popa Stojka. Njemu su 23 godine, a posjeduje kuću 
blizu crkve, 9 motika vinograda, pa nešto livade i voćnjaka. 
Četvrti je đakon Georgije Stojanović, koji se rodio u Slanka- 
menu, a učio je kod popa Stojka u Karlovcima. Njemu je 25 
godina, a posjeduje kuću (blizu donje crkve) i 15 motika vi¬ 
nograda, a ima konja i 2 vola. 

(Ruvarac Dimitrije: »Srpska mitropolija karlovačka oko 
polovine 18. veka«, strane 113.—118. Izdanje patrijarha Geor- 
gija Brankovića. Štampano u Srijemskim Karlovcima g. 1902.) 

TURSKA OPSADA OSIJEKA G. 1690. 

Kad je bavarski vojvoda Maksimilijan sa carskom voj¬ 
skom 6. rujna 1688. zauzeo grad Beograd, činilo se, da je tur¬ 
skom gospodstvu u. Slavoniji za uvijek odzvonilo. Bečki je 
dvor snovao o tomu, kako će Turcima oteti sav balkanski po¬ 
luotok, te ih istjerati iz Evrope u Aziju. Hrabri Ljudevit Ba- 
denski dobije od kralja Leopolda zadaću, da pod njegovu 
vlast spremi Bosnu i Hercegovinu, gdje je on j. rujna 1688. 
sjajno pobijedio Turke kod Dervente. Kralj je mnogo nade 
polagao u »raj u«, koja će se u balkanskim zemljama dići na 
Turke i pomagati kršćanskoj vojsci. U tu svrhu upravio je on 
još 11. lipnja g. 1688. poseban proglas na Srbe, Hrvate i Ru¬ 
munje. 

Osnovu bečkoga dvora pokvario je francuski kralj Ljude¬ 
vit XIV. On je naime 25. rujna 1688. provalio u Njemačku, 
pa je time cara i kralja Leopolda prisilio, da ratuje na dvije 
strane. Veći dio svoje vojske pod vodstvom Karla Lotarinško- 
ga poslao je Leopold na rijeku Rajnu, dok je znatno manje 
vojnika dobio Ljudevit Badenski, da ratuje protiv Turaka. 
Zabrinuto gledahu Osječani na proljeće god. 1689. kako iz 
Srijema i Slavonije mnoge čete preko Osijeka odlaze u Beč i 
dalje u Falačku. Bojahu se Osječani, da kršćanska vojska ne 
će biti dosta jaka, ako s punom silom nahrupe Turci. Ta istom 
na jesen god. 1688. predala se turska posada, koja je preko 
godinu dana branila Siget. A još uvijek vladaju Turci u cije¬ 
lom Banatu. Nije dakle isključena pogibelj, da će sada Turci 
pokušati, da ponovno osvoje Srijem i Slavoniju. 

Kad je Ljudevit Badenski 9. lipnja 1689. stigao u Beograd, 
našao je ondje samo 2 pukovnije i premalo hrane za vojsku, 
a još manje novaca za nastavak rata s Turcima. Do polovice 
mjeseca srpnja ipak se u Beogradu sabralo 24.000 vojnika, s 
kojima krene Ljudevit prema Nišu. Međutim je na vojnu po¬ 
šao sam sultan Soliman sa velikom turskom vojskom. Sultan 
ostade u Sofiji, a u Srbiju pošalje Redžeb pašu sa 40.000 Tu¬ 
raka. Redžeb se utabori kod Kruševca, te 30. kolovoza prisili 
Ljudevita Badenskoga na bitku kod Batočina. Ovdje ^ stiže 
Turke prvi poraz, iza kojega je 24. rujna slijedio još teži po¬ 
raz u krvavoj bici kod grada Niša. Ljudevit Badenski zapo- 
sjedne sve klance na balkanskom gorju, te krene prema Vidi- 
nu na Dunavu. Pošto je i ovdje Turke potukao i grad Vidin 
zauzeo, prisili vlaškoga (rumunjskoga) vojvodu Brankovana, 
da se iznevjeri sultanu i da prizna pokroviteljstvo cara Leo- 
polda. 

General Pikolomini dobije od Ljudevita Badenskoga'jedan 
vojni zbor sa zadaćom, da osvoji Staru Srbiju. Ovu zadaću 
izvede Pikolomini vrlo dobro, u čemu ga je pomagao Đorđe 
Branković. Taj se čovjek proglasio nasljednikom nekadašnjih 
despota srpskih, te je pozivao sve balkanske Slavene (Srbe, 
Bosance i Bugare), neka dođu pod njegovu zastavu. Srbi se 
zaista i odazvaše, osobito svećenioi i patrijarha Arseni je Čarno- 
jević, koji je stanovao u gradu Peći. Ali caru Leopoldu nije 
bilo drago, što mu se na Balkanu javlja takmac; zato je Lju¬ 
devitu Badenskomu naložio, neka Brankovića ukloni sa Bal¬ 
kana. Ljudevit to i učini, te 7. studenoga dade Đorđa Branko¬ 
vića odvesti u Beč; odavle ga car pošalje u Jegru, gdje je Bran¬ 
ković kao umirovljeni general živio do g. 1711. 

U Beču se nadahu, da će sada Turci pristati na mir, te 
caru Leopoldu odstupiti Ugarsku, Slavoniju, Bosnu i Srbiju. 
Međutim su Turci znali, da Leopold ne će moći dugo ratovati 
na dvije strane: proti Francuskoj i Turskoj; zato odbiše po¬ 
nuđeni im mir. Turska se uopće sada počela spremati za ve¬ 
liki novi rat s Leopoldom. Velikim vezirom postade 7. stude¬ 
noga 1689. Mustafa Ćuprilić (Koprili), brat Ahmetov. On 
pribavi novaca i popuni tursku vojsku te odluči, da će kršćan¬ 
sku vojsku otjerati iz Balkanskoga poluotoka. 

Po nalogu velikog vezira dođe u Staru Srbiju tatarski kan 
s velikom turskom vojskom, te zauzme grad Skoplje i mnoga 
druga mjesta. Protiv njega izađe pukovnik Strasser, koji nije 
imao više od 3000 vojnika. Sa deset puta jačom turskom voj¬ 


skom pobije se pukovnik Strasser 1. siječnja 1690. kod Kača- 
nika, ali bude hametom potučen, dapače i sam pogibe u boju. 
Tada je Ljudevit Badenski boravio u Njemačkoj, a carskom 
je vojskom u Srbiji zapovijedao general Veterani. Ovomu 
pođe za rukom, te je obranio grad Niš. To ga je toliko osoko¬ 
lilo, da je caru u Beč pisao: »Macedonci i Arbanasi mi obe¬ 
ćaše, da će se dići na oružje. Ja vjerujem njihovim obećanjima, 
te se nadam, da ću doprijeti do Carigrada i Turke baciti pre¬ 
ko mora u Aziju«. 

Uzalud je iskusni Ljudevit Badenski predlagao bečkom 
dvoru, neka postupa vrlo oprezno. »Povucite vojsku iz Srbije 
preko Save i Dunava, pa dobro osigurajte Beograd i zaposjed- 
nite plodni Banat, koji još drže Turci. Dunav je od prirode 
jaka obrana, a na Savi i Uni držat će obranu Hrvati, kako 
su to uvijek činili«. Žalibože nije car Leopold htio poslušati 
Ljudevita Badenskoga; zato će naskoro izgubiti ne samo 
Srbiju, već i Slavoniju. 

Leopold je 6 . travnja 1690. iz Beča upravio pismo patri- 
jarhi Čarnojeviću koga moli, neka digne narod na Turke. 
Istoga dana pošalje car proglas na »narode Albanije, Srbije, 
Mezije, Bugarske, Silistrije, Ilirije, Maćedonije i Raše«, kojima 
poručuje, da je sada kucnuo pravi čas njihova oslobođenja. 
Patrijarha se odazove carskom pozivu, te je mnogo Srba stu¬ 
pilo u vojsku generala Veteranija. 

Ali naskoro stiže u Srbiju vijest, da je iz Carigrada kre¬ 
nula velika turska vojska. Patrijarha se uplaši, da će Turci 
poklati Srbe; zato odmah javi Leopoldu o turskim priprava¬ 
ma; podjedno ga zamoli, neka dozvoli, da se i on sa Srbi¬ 
ma zakloni u carskoj zemlji. Ne čekajući niti odgovora, digne 
se u Staroj Srbiji 37.000 obitelji, koje zajedno s patrijarhom 
prijeđu preko Save, te se zaklone u Srijemu, Bačkoj i Baranji. 
Tom prigodom dođoše neke srpske obitelji također u Osijek, 
a neki Srbi nastane se čak oko Budima. Patrijarha je 18. lip¬ 
nja zamolio cara Leopolda, neka ovim Srbima dozvoli, da slo¬ 
bodno ispovijedaju svoju vjeru, da smiju zadržati svoj stari 
koledar, pa da sebi slobodno biraju patrijarku, koji će bditi 
nad crkvama i samostanima. Car se odazove njegovoj molbi, 
te izdade 21. kolovoza 1690. srpskom narodu privilegij, kojim 
dozvoljava sve, što je patrijarha tražio. Ipak u tom privile¬ 
giju car kaže, da će carska vojska srpski narod »opet odvesti 
u njegovu otadžbinu«. Na pusta srpska sela u Staroj Srbiji 
nasele se Arnauti, koji tamo stanuju još i sada. 

Markerof Ljudevit Badenski nije se rado odazvao carevu 
pozivu, da kraj takvih prilika preuzme vodstvo carske vojske 
u Srbiji. Tekar 18. kolovoza stiže Ljudevit u Beograd. I ada 
je već veliki vezir bio na bojnome polju. Turci zauzese grad 
Niš te napredovahu prema Beogradu. Car Leopold uvidi 
sada, da ga je Ljudevit Badenski pametno savjetovao; zato mu 
naloži, neka osigura Beograd i vojsku povuče preko Save. Kad 
je to izveo, zaputi se Ljudevit Badenski u Erdelj, da odanle 
tjera Mirka Tekelija, koji je tamo napredovao s turskom voj- 
skom. 

Veliki vezir dođe pred Beograd, te ga brzo zauzme. Pad 
Beograda tako uplaši ljude, da je strah prevladao po cijeloj 
Slavoniji, osobito u Osijeku. Što više: ovaj »turski strah« do¬ 
pre do Beča, odakle se mnogi ljudi spremahu na bijeg u Nje¬ 
mačku. Car Leopold dade popravljati zidine oko grada Beča, 
jer se vjerovalo, da će Turci naskoro treći put opsjedati grad 
Beč. Naprotiv se ništa nije poduzelo za obranu gradova u Sla- 
voniji. Ovi bijahu većinom zapušteni, jer ih nitko nije oprav¬ 
ljao iza odlaska Turaka. Kada su dakle Turci na jesen god. 
1690. provalili u Slavoniju, nađoše gradove bez ikakove spre- 
me za obranu. Nije nikakovo čudo, sto se Turcima bez ika- 
kova otpora predavala jedna tvrđa za drugom. Carska je 
vojska odlučila, da će oi Slavoniji braniti samo Osijek, a u 
Ugarskoj samo Budim i Siget. U Osijek dođe vojvoda de 
Croy sa 3.000 vojnika, koji se spasiše iz Beograda. Turci u 
jednom naletu zauzmu Zemun, Ilok, Petrovaradin, Vukovar, 
Đakovo, Brod, Gradišku, Požegu i druge tvrđe po Slavoniji, 
gdje se održaše samo Virovitica, Orahovica, Kaptol, Osijek i 
franjevački samostan u Velikoj. Zatim poene velika turska 
vojska opsjedati Osijek, da uzmogne preko Drave prodrijeti u 
Ugarsku. Opsada Osijeka bijaše duga 1 teška, ali se posajia 
gradska dobro držala. Tomu je pripomogla najviše sreća,^ sto 
Turci nijesu god. 1687. zapalili lagume i oštetili tvrđu ^osječku. 
Samo tako mogao je Osijek na jesen god. 1690. izdržati tur¬ 
sku opsadu i odbiti sve navale turske. Kad je nastupila zima, 
ostaviše Turci grad Osijek na miru. 

Opsada Osijeka trajala je od 30. rujna do 9. ^studenoga 
1690. Turskom je vojskom zapovijedao bosanski pasa Husein, 
a Osijek je branio grof Gvido Starhemberg, dakle onaj isti 
junak, koji je g. 1683. i Beč obranio od opsade Turaka. 

Tečajem duge opsade grada Osijeka popališe Turci mnogo 
kuća izvan tvrđe osječke. Najstariji popis Slavonije od godine 


1688. kaže, da je u Osijeku bilo 296 kuća, a godine 1697. na¬ 
lazimo ih jedva 91, dakle niti trećinu od toga broja. Naravno 
da su također mnogi žitelji pobjegli iz Osijeka od straha pred 
Turcima, a mnogi i nastradaše prigodom opsade. Osijek je 
god. 1688. brojio 2819 stanovnika, a god. 1697. samo 317 gra¬ 
đanskih žitelja (bez vojske). Od onih Srba, koji se god. 1690. 
nastaniše u Osijeku, nema god. 1697. više niti jednoga jedi¬ 
noga. Po svoj prilici zakloniše se Srbi nekamo u Ugarsku, da 
ne postradaj’u od Turaka. Prigodom opsade Osijeka stradala 
je i stoka žitelja osječkih. Ovi su godine 1688. imali 1298 
glava razne stoke, a god. 1697. jedva 6 14. Osječani su god. 
1688. na rijeci Dravi posjedovali 8 mlinova, koji preostadoše 
iza gospodstva turskoga. Čini se, da su prigodom opsade Osi¬ 
jeka god. 1690. nastradali svi mlinovi na Dravi, jer još god. 
1697. nemaju tamo Osječani niti jednoga svoga mlina. 

Kad je tako stradao Osijek, onda lako možemo sebi pred¬ 
staviti muke hrvatskog naroda po selima slavonskim. Turci su 
nesmiljeno palili naša sela, te ubijali ljude i odvodili stoku 
njihovu. S velikim i preteškim patnjama preživješe Hrvati u 
Slavoniji zimu od god. 1690. na god. 1691. Ipak nije niti sada 
klonuo narod hrvatski, premda se Srbi oko Pakraca i Voćina 
složiše s Turcima, te im pomogoše, da su zauzeli nekoliko 
tvrđa (Pakrac, Sirač, Gradišku i Bijelu Stijenu), koje su Hr¬ 
vati dosta dugo branili. 

Čim je svanulo proljeće, pođu Hrvati iz Hrvatske u po¬ 
moć svojoj braći u Slavoniju. Ban Nikola Erdedi provali s 
jednom hrvatskom vojskom u slavonsku Posavinu, đok je ge¬ 
neral Ivan bar. Makar sabirao hrvatske čete u Virovitici. Sad 
se digne i hrvatski seljački svijet u Slavoniji, da odbaci obnov¬ 
ljeni jaram turski. Uslijed toga zahvati Turke tolik strah, da 
su odmah počeli iz Slavonije uzmicati prema Bosni. Tako je 
general Makar mogao bez velikih napora osvojiti srednju Sla¬ 
voniju, te zauzeti tvrđe: Orahovicu, Valpovo, Kaptol, Veliku 
i Požegu. Teže bijaše napredovati banu Erdedu, jer su Turci 
mnogo vojnika sabrali u Brodu i Gradiški. Ovamo je došlo i 
3000 Tatara, kako to 9. rujna 1691. javlja mletački poslanik 
Venier javlja u Veneciju. Pošto se nekako u to isto vrijeme 
oteti Slavoniju, te su carski savjetnici već počeli pomišljati na 
to, da Slavoniju konačno napuste i ostave Turcima. Ipak je 
Hrvatima pošlo za rukom, da pod vodstvom bana Erdeda za¬ 
uzmu Gradišku i Brod, kako to 25. listopada 1691. poslanik 
Venier javlja u Veneciju. Pošto se nekako u to isto vrijeme 

(i7. listopada 1691.) morala predati i junačka turska posada 
u Pakracu, oslobodiše Hrvati konačno Slavoniju ispod slasti 
Turaka. Kako se Hrvati zbog toga osjećahu sretnima, najbolje 
se vidi iz saborskoga zapisnika. Ovdje naime posebnim. dan¬ 
kom veličaju zasluge bana Nikole Erdeda za dragu svoju do¬ 
movinu, te mu — u znak priznanja za mnoge brige, muke 1 
nevolje — daruju viteškoga konja, kako to dolikuje vojvodi 
hrvatskomu. 

Istodobno bijaše već oslobođen i veći dio Srijema. Mleta¬ 
čki poslanik Venier javlja 24. lipnja 1691., da je kršćanska , 

vojska unišla u Ilok i u Petrovaradin ,odakle uzmakoše Turci. 

Malo iza toga podignu se također Srbi, te oni protjeraju Tur¬ 
ke iz Mitrovice i Šapca. Carska je vojska u Srijem stigla tekar 
početkom mjeseca kolovoza 1691. Tada je sa 60 hiljada voj¬ 
nika svojih krenuo vojvoda Ljudevit Badenski iz Petrovara- 
dina prema Zemunu s namjerom, da udari na Beograd. 

Međutim je u Carigradu umro sultan Soliman, koga je 22. 
lipnja 1691. naslijedio njegov mlađi brat Ahmet. Ovaj pođe 
naskoro iz Carigrada s velikom vojskom prema Beogradu. 

Ovdje mu francuski mjernici načiniše na Savi most, preko ko¬ 
jega prebaci sultan 130.000 Turaka. Tako se Ljudevit Baden¬ 
ski brzo mogao uvjeriti, da ne može niti pomišljati na opsadu 
Beograda; zato počne 14. kolovoza uzmicati od Zemuna pre¬ 
ma Petrovaradinu. Za njim pođe veliki vezir Mustafa Ćupri- 
lić, koji ga obiđe u noći od 17. na 18. kolovoza kod Slan- 
kamena. Ovdje se Turci s lijeve strane prisloniše na Dunav, 
a s desne strane bijahu zaštićeni znatnom strminom. Ljudevitu 
Badenskomu ne preostade drugo, nego da što prije navali na 
Turke, jer će ga inače veliki vezir opasati sa svih strana. 

Tako je 18. kolovoza 1691. u 3 sata poslije podne zapo¬ 
čela velika bitka kod Slankamena. To bijaše najkrvavija bitka 
u cijelom ovom ratu, jer se klalo nesmiljeno sve do večera. 

Ljudevit Badenski izgubio je što mrtvih što ranjenih preko 
7000 vojnika; među mrtvima bijaše i mladi grof Adam Zrin¬ 
ski, sin pokojnoga bana Nikole Zrinskoga. No zato je Turaka 
u borbi nastradalo oko 20.000. Među ostalima pogibe na boj¬ 
nome polju i sam veliki vezir Mustafa Ćuprilić, a uz njega 18 
paša turskih. Kad je zapalo sunce, te se počeo spuštati suton, 
bježala je preostala turska vojska od Slankamena prema Ze¬ 
munu. Na bojištu ostaviše Turci 154 topa i oko 10.000 šatora. 

S ovom bitkom ipak nijesu Turci za uvijek izgubili sav Sri¬ 
jem, jer se neke njihove čete i kasnije zadržavahu u jugoistoč- 

nom Srijemu. Ljudevit Badenski ne htjede naime poći dalje 
prema Zemunu, da opsjeda Beograd, već se zaputio u Banat, 
da Turcima otme Veliki Varadin. 

Osječani se radovahu pobjedi kod Slankamena, a isto 
tako izgonu Turaka iz Slavonije. Ipak ih jošte nije ostavio 
strah pred Turcima. Oni su naime dobro znali, da Turska jos 
niti izdaleka nije slomljena. Hrabri bosanski Turci mogu po¬ 
novno preko Save provaliti u Slavoniju, gdje ne će naći do¬ 
voljno carske vojske, a Hrvati ne podržavaju stalnu domaću 
vojsku, već se dižu samo prema potrebi, kada to odredi ban 
ili hrvatski sabor. Ova je neizvjesnost potrajala u Slavoniji 
tečajem cijele godine 1692. Sam car i kralj Leopold izvješćuje 
o tomu 8. studenoga 1692. ovako: »Rijeka Sava bijaše međa- 
šica. Turci nijesu prešli preko Save, ali se niti naši ne usudise 
prijeći preko rijeke, da vojsku ne stave na kocku«. 

Mnogi se Osječani bojahu, da će Turci ipak još jedamput 
pokušati osvojiti bogatu Slavoniju. Zato neki građani sma¬ 
trahu sigurnijim, ako se iz desne obale Drave presele na lijevu 
obalu, kamo Turci ne će tako lako moći provaliti. Tako je g. 
1692. na lijevoj obali Drave — nasuprot sadašnjemu donjemu 
gradu — nastalo novo selo, koje dugo nije imalo posebnog 
imena, dok mu Madžari ne dadoše ime »Eugenfalu« (Euge- 
novo selo). Svatko je ovo selo pod konac 17- vijeka smatrao 
dijelom grada Osijeka. To je današnje »Podravlje«. (Nijemci 
kažu »Dorfl«). 


TRGOVIŠTE PAKRAC GODINE 1780. 

Mjeseca srpnja godine 1780. došao je u Pakrac zagrebački 
kanonik i opat Ivan Josipović, da kao arhiđakon slavonski 
obavi kanonsku vizitaciju. Josipović je svomu biskupu Josipu 
Galjufu podnio izvještaj, u kome opisuje Pakrac ovako: 

Prije 17 godina (dakle godine 1763.) sagrađena je u Pa¬ 
kracu župna crkva djelomice doprinosom biskupa Franje Tau- 
sija, a djelomice troškom vlastelinstva i župljana pakračkih. 
Crkva je duga 16, a široka 8 hvati; građena je od solidnog 
materijala, a nad cijelom je crkvom češki svod. Svetište je po- 
pođeno kamenom, a ostalo tijelo crkve i sakristija imaju pod 
od opeka. Crkva ima samo 1 vrata, i to na pročelju, a rasvi¬ 
jetljena je sa 7 prozora. 

U župnoj se crkvi nalazi 5 oltara. Glavni ili veliki oltar 
ima sliku bi. djevice Marije Censtohovske. Taj oltar i cijelu 
crkvu posvetio je godine 1768. zagrebački biskup Ivan Paxy. 
Isti je biskup darovao jedan dio novca za drvenu propovije- 
daonicu, koja je smještena na desnoj strani, gdje se svetište 
dijeli od crkvenoga tijela. Iz crkvenog prihoda podmiren je 
ostatak troska za tu propovjedaonicu, koja je lijepo urešena, 
bojadisana i djelomice pozlaćena. 

Osim glavnog ima župna crkva jošte 4 pobočna oltara. 
Desno od svetišta nalazi se oltar sv. Antuna Padovanskoga, 
koji se sada upravo dovršuje. Njemu nasuprot — lijevo od 
svetišta - podiže se troskom crkvenoga pokrovitelja grofa 
Jankovića oltar sv. Josipa sa slikom na platnu. Na desnoj sti¬ 
jeni od svetišta postoji još oltar svetih mučenika Ivana i Pavla, 
a njima nasuprot oltar sv. Ivana Nepomuka. 

Nad ulaznim vratima u župnu crkvu nalazi se zidan kor 
pod svodom. Na koru je prenosiv organ (harmonij). Desno od 
ulaza podignut je 16 i po hvata visok zidani toranj. U visini 
od. 1 r hvati ima toranj drvenu kupulu bojadisanu crvenom 
bojom. U tornju se čuvaju 4 zvona, od kojih je prvo zvono 
teško 7 centi, drugo 4 i po centi, treće 50 funti, a četvrto 20 
funti. .Kada se prigodom sprovoda zvoni svima zvonovima, ta¬ 
da pristojba iznosi 1 forint i 25 krajcara. Ako se zvoni samo 
kojim većim zvonom, plaća se 34 krajcara. Zvonjenje pak 
obim manjim zvonovima stoji samo 17 krajcara. 

U crkvi su pod korom 2 ispovijedaonice, što ih je napravio 
stolar. Župna crkva posjeduje malenu česticu sv. Križa, na 
kome je Isus Krist bio razapet. Ova se autentična (vjero¬ 
dostojna) relikvija čuva u srebrnom moćniku. Crkva nema 
drugih relikvija, a ne posjeduje niti bilo kakvih nekretnina. 

Glavni oltar ima tabernakulum, koji se dade dobro za¬ 
tvoriti. Tu se u srebrnom ciboriju čuva presveti sakramenat, 
koji se ljeti mijenja svakoga petoga dana, a zimi svakoga 20. 
dana. U tabernakulu se nalazi pokaznica ili monstranca, koja 
je sva od čistoga srebra. Tamo je i ciborij, u kome svećenik 
nosi presvetu pričest bolesnicima u samom trgovištu; gornji dio 
toga ciborija izrađen je od srebra. Bolesnicima izvan trgovišta 
I akraca nose svećenici svetu euharistiju, koja se nalazi u dru¬ 
gim 2 srebrnim posudama. 

Na strani epistole podignuta je kraj svetišta solidno gra- 
ena sakristija. Tu se čuvaju 3 kaleža i drugo crkveno posuđe, 
aok pred glavnim žrtvenikom visi svjetiljka. U sakristiji se 

106 


nalazi drven ormar, u kome su pohranjena crkvena odijela. 
Tu je svilena kazula, zlatom izvezena, koju je zajedno s plu- 
vijalom i dalmatikama darovao zagrebački biskup Franjo 
Tausi. Isti je biskup župnoj crkvi u Pakracu darovao i drugu 
kazulu, izvezenu srebrom. Takvu srebrnu kazulu darovala je 
crkvi pakračkoj također grofica Janković Daruvarska. Crkva 
ima još 3 svilene kazule, od kojih je prvu za 38 forinti nabavio 
pokojni župnik pakrački; druga služi za svagdašnju porabu, a 
treća (crne boje) upotrebljava se kod zadušnica. Jednu je 
kazulu s dalmatikama darovala neka gospođa. U ormaru se 
nalazi također crkvena rubenina, pa 4 misala i 2 knjige za 
rekvijem. 

Pod župnom crkvom postoje 3 grobnice. Jedna je ispod 
svetišta, gdje se pokapaju svećenici. Drugu je grobnicu dala na 
svoj trošak podići grofovska obitelj Janković za svoje članove. 
Treća grobnica služi za one župljane, koji plaćaju stanovitu 
pristojbu. Inače se mrtvaci iz Pakraca i Prekopakre poka¬ 
paju na župnom groblju, koje je od crkve udaljeno 1 puškomet, 
a dobro je ograđeno. 

Prije 1 6 godina (dakle godine 1764.) građen je od dobroga 
materijala župni dvor u Pakracu. U prvom katu ove kuće 
postoji 5 soba za stanovanje župnika i njegovih kapelana, a 
u prizemlju kuhinja, smočnica, pivnica i 2 sobe za služinčad. 
Iza kuće bijaše prostrano dvorište, a u njemu posebna drvena 
kuhinja, hambar i dosta prostrana staja, dok je župnik na 
svoj trošak podigao spremište za sijeno (štagalj). 

Pakrački je župnik Petar Modrušan. On ima 32 godine, a 
prije 7 godina zaredio ga je sadašnji biskup Josip Galjuf. Bi¬ 
skup je Modrušana kao mladomisnika poslao u Pakrac na pri¬ 
jedlog grofa Antuna Jankovića za kapelana. Iza smrti pri¬ 
jašnjega župnika, koji se također zvao Petar Modrušan, ime¬ 
novan je Petar Modrušan g. 1777. za župnika u Pakracu na 
prijedlog grofa Antuna Jankovića, kolatora pakračke župe. 
Modrušan nosi propisano odijelo, na glavi ima tonzuru i po¬ 
sjeduje potrebite crkvene knjige. On uredno vodi matice 
krštenih, vjenčanih i mrtvih, te uopće savjesno vrši svoju 
službu. 

Župniku pomažu 3 kapelana, od kojih se jedan (Grgur 
Božić) nalazi kod vlastelinstva u Podborju (Daruvaru), a dvo¬ 
jica stanuju u župnom dvoru. Stariji od ove dvojice Juraj 
Matejčić ima 28 godina, škole je svršio u Zagrebu, gdje ga je 
biskup Galjuf prije 2 godine zaredio i poslao za dušobrižnika 

u Pakrac. Matejčić posjeduje potrebite knjige, dostojno se 
ponaša, a govori hrvatski i latinski jezik. Kanonik Josipović 
podvrgao je Matejčića ispitivanju, te izvješćuje, da je odgo¬ 
varao srednje dobro. Mlađi kapelan Adam Baričević ima tek 
24 godine. On je više nauke svršio u Beču, a biskup ga je 
prije godinu dana zaredio i u Pakrac poslao za kapelana. Bari¬ 
čević znade hrvatski (i dakako latinski), a razumije i njemački 
jezik. Ima dovoljno knjiga, ponaša se dostojno svećenika, ali 
ne htjede se podvrći ispitivanju kanonika Josipovića. 

Župnik uživa dosta prostran vrt, iz kojega dobiva povrće 
za kuhinju. Nadalje ima vinograd, koji mu godimice popreč¬ 
no donosi 24 požunske vedre vina. Blizu Lipika posjeduje 
dvije rali oranice. Livada mu daje 13 vozova sijena. Sve rad¬ 
nje u vrtu, na polju, u vinogradu i na livadi besplatno oba¬ 
vljaju župljani. Još ne uživa župnik priroda od voćnjaka, u 
kome je zasađeno 300 raznih voćaka. 

Županijska oblast u Požegi propisala je 12. lipnja 1769. ovu 
štolarinu i lukno: Za krštenje plaća se 12 krajcara. (Tada je 
60 krajcara činilo 1 rajnski forint). Za vjenčanje su domaći 
žitelji iz Pakraca plaćali 1 forint i 15 krajcara, a žitelji iz 
područnih sela 2 forinta. Tko je zaručnicu doveo iz druge 
župe, gdje se i vjenčao s njom, ima župniku u ime stole za ozi- 
vanje dati 17 krajcara. Kada mladenka prvi put iza vjenčanja 
dođe u crkvu, ima župniku za »vpelavanje« platiti 3 krajcara. 
Dva puta toliko plati rodilja, kada u crkvu dođe prvi put iza 
rođenja djeteta. Ako umre dijete, sluga ili siromah, dobije 
župnik za sprovod 24 krajcara. Umre li odrasao čovjek ili 
žena, plaća se župniku za sprovod 1 forint; osim toga još 15 
krajcara, ako župnik služi svetu misu za pokojnikovu dušu. 

U ime lukna mora župniku godimice svaki vjenčani par 
dati pol požunskoga vagana raži, pšenice ili kukuruze. Ako 
nema li žita, plaća 13 i po krajcara. Svaka pojedina kuća mora 
udovac ili udovica, daje župniku godimice 1 četvrtinku žita; 
nema žita, može se otkupiti s 27 krajcara. Gdje u kući živi 
žuoniku dati j pinta vina. (Jedna je pinta sadržavala 2 »po- 
lića«, što bi u našoj današnjoj mjeri značilo 2.8 litre.) Koja 
kuća ne posjeduje vinograd, ima dati j pinta pšenice mjesto 
vina. Svaka kuća, koja ima krave ili koze, mora župniku 
dati 1 sir i polovicu funte masla. Povrh toga dobiva župnik 
od svake kuće godimice po 1 pile, ako u toj kući ima pilića. 
Svaka udata žena ima župniku dati godimice po 10 povesma 
lana; nema li lana, može se otkupiti s 3 krajcara. 

O blagdanu svetih Triju Kraljeva ide župnik blagoslivljati 
kuće svojih župljana. Tom prigodom ima mu svaka kuca dati 
1 komad sušenoga mesa^ili 1 par sušenih kobasica. Kojagod 
kuća ima volove, mora župniku dovesti 1 voz drva, od čega 
se može otkupiti, ako plati 1 marijan. Za uzdržavanje konja, 
koje župnik mora držati u interesu duhovne pastve, mora 
svaki vjenčani par doprinijeti godimice 6 funti zobi; ako nema 
zobi, može se otkupiti s 3 krajcara. 

Pakrac je godine 1780. imao normalnu školu, gdje je uči¬ 
telj podučavao djecu. Isti je učitelj podjedno u župnoj crkvi 
svirao harmonij, te je za obje ove službe dobivao godišnju 
plaću od 150 forinti, a povrh toga jo vozova drva za ogrjev. 
Kanonik Josipović u svome izvještaju ne spominje ime pakrač¬ 
kog učitelja. Možda je to još bio Josip Salavari, kojije godine 
1769. imao 40 godina. Za njega znamo, da je bio oženjen, da 
je osim »ilirskoga« znao latinski i madžarski jezik, i da je u 
župnoj crkvi svirao. Salavari je od svakoga djeteta tražio po 
50 denara. (Tada je rajnski forint sadržavao 80 denara ili 60 
krajcara.) Kako su žitelji pakrački bili siromašni, obično je u 
školu polazilo dvoje ili troje katoličke djece. Pripadom spomi¬ 
njem, da je u Pakracu godine 1783. bio orguljaš Josip Magyeri, 
rodom Madžar, komu bijaše 35 godina. 

Zvonar Juraj Vamp vršio je uredno svoju službu. Zvonaru 
je svaki župljanin u ime plaće morao godimice dati toliko oka 
(polića) pšenice, koliko je »duša« imao u svojoj obitelji. 

Ispitane primalje nije godine 1780. bilo u Pakracu. Ali ka¬ 
nonik Josipović izvješćuje, da se u svakom selu nalaze starice, 
koje obavljaju posao primalje, te koje su od župnika podučene, 
kako će u slučaju nužde pokrstiti novorođeno dijete, da ne 
umre bez krsta. 

Godine 1780. nalazilo se na području tadašnje pakračke 
župe 306 kuća, u kojima je stanovalo 637 bračnih parova s 
3227 duša. Pod Pakrac spadahu tada svi rimokatolici od Da¬ 
ruvara na sjeveru do Čaglića i Bijele Stijene na jugu, gdje se 
danas nalazi više župa. Trgovište Pakrac sa selom Preko- 
pakrom brojilo je tada 80 katoličkih kuća s 545 žitelja, među 
kojima 123 bračna para. Lipik je imao 18 kuća i 184 žitelja 
(45 bračnih parova), O b r i j e ž 30 kuća i 405 žitelja (78 brač¬ 
nih parova), Omanovac 14 kuća i 156 žitelja (34 bračna 
para), Srijeđani 28 kuća i 398 žitelja (72 bračna para), 
Badljevina 29 kuća i 402 žitelja (71 bračni par), S i r a c 
16 kuća i 204 stanovnika (39 bračnih parova), Karanovac 

4 kuće i 43 stanovnika (12 bračnih parova), T o r a n j 12 kuca 
i 102 žitelja (26 bračnih parova), Brezine 28 kuća i 269 
žitelja (55 bračnih parova), Daruvar 14 kuća i 90 stanov¬ 
nika (22 bračna para), Č a g 1 i ć 9 kuća sa 146 stanovnika (21 
bračni par), te Bijela Stijena s Bukovčanima i Škenđe- 
rovcima 24 katoličke kuće s 283 žitelja (39 bračnih parova). 

Pripadom spominjem, da u opsegu tadašnje pakračke župe 
danas postoji ovih 5 župa: Pakrac, Čaglić (dobio župu godine 
1813.), Daruvar (dobio župu godine 1821.), Badljevina (dobila 
župu godine 1906.) i Đulaves (dobio župu godine 1908.). 

Kad je isti kanonik Josipović 13. lipnja 1783. ponovno do¬ 
šao na kanonski pohod u Pakrac, našao je ovdje novu kapelicu 
sv. Ivana Nepomuka. Josipović izvješćuje, da je ta kapelica 
građena od solidnoga materijala kod mosta na rijeci Pakri. 
Kapelica je 3 hvata duga, a 2 hvata široka; nadsvođena je i 
pokrita drvenim daščicama, a nema poda niti tornja. Zvono od 
30 funti smješteno je na pročelje kapelice. Kapelica ima 1 vra¬ 
ta, koja se dobro zatvaraju. Nad zidanim oltarom nalazi se 
slika sv. Ivana Nepomuka, koja je slikana na platnu i pri¬ 
čvršćena na zid. Kapelica je građena legatom od 200 forinti, 
te prinosom župnika i vjernika. 


BIVŠA PETROVARADINSKA KRAJIŠKA PUKOVNIJA 

Na području ove pukovnije bijahu 2 trgovišta (Mitrovica 
i Stari Slankamen), 1 tvrđavica (Rača na Savi) i 58 sela. U 
10.655 kuća stanovalo je prigodom popisa g. 1857. ukupno 
77.408 žitelja, od kojih bijaše 62.171 istocno-pravoslavne vje¬ 
roispovijesti, 11.no rimokatoličke, 3654 luteranske (augsbur- 
ške), 419 grkokatoličke (unijatske), 54 kalvinske (helvetske), a 
nijedan židovske ili koje druge vjeroispovijesti. Ovamo nijesu 
uračunata 3 grada (tada još »vojničke općine«), poimence: Ze¬ 
mun, Petrovaradin i Srijemski Karlovci, koji su također pri¬ 
padali petrovaradinskoj pukovniji, ali koji su imali samostalne 
gradske uprave, podređene izravno vojnom zapovjedniku (ge¬ 
neralu) u Petrovaradinu, a ne krajiškom pukovniku u Mitro- 
vici. Bez ova 3 grada zapremala je petrovaradinska pukovnija 
teritorij od 54 četvorne milje. Na tome teritoriju bijaše 51 
istočno-pravoslavna parokija, 9 rimokatoličkih župa, 2 ^lute¬ 
ranske župe, 1 istočno-pravoslavni manastir (Fenek) i 74 škole. 
Od 209.713 glava stoke nabrojilo se 119.800 ovaca, 36.008 

goveda, 27.277 konja, 25.107 svinja, 1018 koza, 499 magaraca i 
4 mazge. Cijela je petrovaradinska pukovnija imala još godine 
1866. samo 6 poštanskih ureda, kojima bijahu sjedišta gradovi: 
Zemun, Petrovaradin i Srijemski Karlovci, trgovišta: Mitrovi¬ 
ca i Stari Slankamen, te jedno jedino selo: Beška. Bez spome¬ 
nuta 3 grada dijelila se petrovaradinska pukovnija u 12 kra¬ 
jiških satnija, koje bijahu upravne i sudbene oblasti. Sjedišta 
ovih satnija bijahu ova mjesta: Adaševci, Stari Banovci (na 
Dunavu), Beška, Golubinci, Hrtkovci, Kupinovo, Laćarak, 
Mitrovica, Morović, Stara Pazova, Surčin i Šimanovci. 


U selu Adaševcima kod Šida bijaše zapovjedništvo 
druge satnije, pod koju spadahu sela: Adaševci, Ilinci, Kuzmin 
i Mala Vašica. Cijela je satnija brojila 952 kuće, u kojima sta¬ 
novahu 6303 žitelja, od toga 5916 istočno-pravoslavne, a 387 
rimokatoličke vjeroispovijesti. Na području te satnije bijahu 4 
parokije i 4 pučke škole (u svakom selu po jedna parokija i 
škola). 

Selo StariBanovci bilo je sjedište 11. krajiške satnije, 
koju su činila sela: Stari i Novi Banovci, Batajnica, Belegiš i 
Surduk. Cijela je satnija u 969 kuća imala 7236 stanovnika, od 
toga 6540 istočno-pravoslavne, 410 rimokatoličke, 268 lute¬ 
ranske i 18 žitelja kalvinske vjeroispovijesti. Na području te 
satnije bijahu 4 parokije (Batajnica, Belegiš, Surduk i Stari Ba¬ 
novci) i 1 rimokatolička župa (Novi Banovci). Satnija je,; 
imala 5 pučkih škola, t. j. po jednu školu u svakom pođafl^. 
nom selu. ff njr 

Selo Beška bijaše sjedište 12. krajiške satnije, koStpsu 
činila mjesta: Beška, Čortanovci, Krčedin, Novi Karlo-ra^te 
Novi i Stari Slankamen. U 1531 kući ove satnije stanovalo),je 
9466 žitelja, od kojih bijaše 7210 istočno-pravoslavne, 2234^}-. 
mokatoličke, 16 luteranske i 5 kalvinske vjeroispovijesti. Na 
području 12. satnije bijaše 5 parokija (Beška, Čortanovci, Krče- ‘ 
din, Novi Karlovci i Novi Slankamen) i 1 rimokatolička župa 
(Stari Slankamen), a 6 pučkih škola (po jedna u svakom 

mjesni V 


U Golubincima se nalazilo zapovjedništvo 9. kra¬ 
jiške satnije, koju su činila sela: Golubinci, Pećinci i Popinci. 
Cijela je satnija brojila 478 kuća, u kojima stanovahu 4803 
žitelja. Po vjeroispovijesti bijaše 3751 žitelj istočno-pravo¬ 
slavni, a 1052 žitelja rimokatolika. Na području ove satnije 
bile su 3 pučke škole (u svakom selu po jedna), 3 istočno-pra- 


111 


voslavne parokije (u Golubincima, Pećincima i Popincima) i i 
rimokatolička župa (u Golubincima). 

Selo H r t k o v c i bijaše sjedište 5. krajiške satnije, koju su 
činila sela: Grabovci, Hrtkovci, Klenak, Nikinci, Ogar^Plati- 
ćevo, Tovarnik i Vitojevci. Ova je satnija brojila 6223 žitelja, 
koji stanovahu u 1015 kuća. Od žitelja bijaše 4243 istočno- 
pravoslavne, a 1979 rimokatoličke vjeroispovijesti. Na podru¬ 
čju ove satnije bilo je 8 pučkih škola (po jedna u svakom selu). 
Žitelji istočno-pravoslavne vjeroispovijesti imali su 6 parokija 
(Grabovci, Klenak, Ogar, Platićevo, Tovarnik i Vitojevci), a 
za rimokatolike bijahu 2 župe (u Hrtkovcima i u Nikincima). 

U Kupinovu se nalazilo zapovjedništvo 6 . krajiške 
pukovnije, koju su činila sela: Ašanja, Boljevci, Karlovčić, Ku¬ 
pinovo, Obrež, Petrovčić i Progar. Cijela je satnija brojila 
750 kuća, u kojima stanovaše 5460 žitelja; od toga bijaše samo 
11 rimokatolika, a 5449 istočno-pravoslavne vjeroispovijesti. 
Svako je selo na području ove satnije imalo 1 pučku školu i 
posebnu svoju parokiju. 

Selo L a ć a r a k kod Mitrovice bijaše sjedište 3. krajiške 
satnije, koju su činila samo 2 velika sela: Laćarak s 2588 i 
Martinci s 3063 stanovnika. Cijela je satnija brojila 629 kuća, 
u kojima je stanovao 5651 žitelj. Među stanovnicima te satnije 
bijaše 5435 pripadnika istočno-pravoslavne, 189 rimokatoličke 
i 27 grkokatoličke vjeroispovijesti. Na području ove satnije 
bijahu 2 pučke škole i 2 parokije (jedno i drugo u Laćarku i u 
Martincima). 

U trgovištu Mitrovici nalazilo se zapovjedništvo 4. 
krajiške satnije. Ovoj su uz Mitrovicu pripadala sela Jarak i 
Šašinci. U svemu je satnija imala 7498 žitelja, koji stanovahu 
u 1289 kuća. Od svih žitelja bijaše 4943 istočno-pravoslavne, 
2149 rimokatoličke, 390 grkokatoličke i 1 6 luteranske vje¬ 
roispovijesti. Na području te satnije bijahu 3 parokije (u Mi¬ 
trovici, u Jarku i u Šašincima) i 1 rimokatolička župa (u Mi¬ 
trovici). Uz malu realku postojahu u Mitrovici još 2 glavne 
škole (dječačka i djevojačka) a po 1 pučka učiona u Jarku i 
u Šašincima. 

Selo M o r o v i ć bijaše sjedište prve krajiške satnije, kojoj 
pripadahu sela: Batrovci, Bosut, Grk, Jamena, Lipovac, Moro- 
vić, Rača i Strošinci. Cijela je satnija brojila 888 kuća, u ko¬ 
jima je stanovalo 6713 žitelja; od toga bijaše 4485 pripadnika 
istočno-pravoslavne, a 2228 rimokatoličke vjeroispovijesti. Na 
području ove satnije bijahu 4 parokije (Grk, Jamena, Morović 


i Rača) i 3 rimokatoličke župe ( u Lipovcu, Moroviću i u Stro- 
šincima). Pučke škole bijahu samo četiri, i to u Lipovcu, 
Moroviću, Rači i u Jameni. 

U Staroj Pazovi bijaše zapovjedništvo 10. krajiške 
satnije, koju su činila 3 sela: Vojka, te Stara i Nova Pazova. 
Sva su 3 sela dosta velika, jer je Vojka godine 1857. brojila 
2583 žitelja, Stara Pazova 3356, a Nova Pazova 1051 žitelja. 
Cijela je satnija u 706 kuća imala 6990 stanovnika, od toga 
3606 pripadnika istočno-pravoslavne, 3286 luteranske, 67 ri¬ 
mokatoličke, a 31 kalvinske vjeroispovijesti. Na području ove 
satnije bijahu 2 parokije (u Vojki i u Staroj Pazovi) i 2 lute¬ 
ranske župe (u Staroj i u Novoj Pazovi). Stara je Pazova 
imala 2 pučke škole, a Vojka i Nova Pazova po jednu školu. 
U Vojki stanovahu Srbi, u Novoj Pazovi Nijemci, a u Staroj 
Pazovi Slovaci i Srbi. 

Selo S u r č i n bijaše sjedište sedme krajiške satnije, kojoj 
pripadahu sela: Bečmen, Bežanija, Dobanovci, Fenek, Jakovo 
i Surčin. Cijela je satnija brojila 725 kuća, u kojima je stano¬ 
valo 5128 žitelja. Po vjeroispovijesti bijaše 4712 pripadnika 
istočno-pravoslavne crkve, 368 rimokatolika i 48 luterana. Pri¬ 
padnici istočno-pravoslavne crkve imali su po jednu parokiju u 
svakom selu; u Feneku bijaše parokija u manastiru. Pučke 
učione postojahu u 5 sela, poimence u Bečmenu, u Bežaniji, u 
Dobanovcima, u Jakovu i u Surčinu. 

U Šima novcima je svoje sjedište imala osma krajiška 
satnija, koju su činila sela: Deč, Krnješevci, Mihaljevci, Prho- 
vo, Šimanovci i Ugrinovci. Ova je satnija brojila 723 kuće, u 
kojima je stanovalo 5937 žitelja. Po vjeroispovijesti bijaše 5881 
pripadnik istočno-pravoslavne crkve, 3 6 rimokatolika i 20 lu¬ 
terana. Za pripadnike istočno-pravoslavne vjeroispovijesti bi¬ 
jaše u svakom selu po jedna parokija. Pučkih škola bilo je na 
području ove satnija šest, t. j. po jedna u svakom selu. 

ŽUPA U NAŠICAMA G. 1730. 

Po nalogu zagrebačkoga biskupa Jurja Branjuga došao je 
iz Zagreba 13. lipnja 1730. u Našice zagrebački kanonik i opat 
Juraj Dumbović, da obavi kanonsku vizitaciju tamošnje rimo¬ 
katoličke župe. Dumbović izvješćuje biskupu, da se župna 
crkva sv. Antuna Padovanskoga nalazi tik franjevačkoga 
samostana. 

Crkva je zidana, a obnovio ju je o. Marko Bulaić, koji 
je tada bio provincijal franjevačke pokrajine Bosne srebrne. 
Zagrebački je biskup Martin Brajković 14. rujna 1707. po¬ 
svetio župnu crkvu na čast sv. Antuna Padovanskoga. Pod- 
jedno je biskup odredio, da se posvetilo ove crkve ima svake 
godine slaviti na prvu nedjelju iza uzvišenja sv. Križa. Toga 
dana dobiva oprost od stotinu dana svaki vjernik, koji dođe 
u crkvu i dostojno prisustvuje svetoj misi. 

Uz crkvu je dosta visok zidani toranj, u kojemu se nalazi 
5 blagoslovljenih zvonova. Cijela crkva ima drveni strop, 
koji je nad svetištem lijepo obojadisan. Pod je u crkvi po¬ 
pločen ciglom. Iz samostanskoga hodnika ulazi se u propo- 
vijedaonicu, koja je drvena. Propovijedaonicu je izradio stolar, 
koji ju je lijepo ukrasio. Zidani se kor nalazi iznad velikih 
vrata, a ima i svoje orgulje. Uz glavna vrata ima crkva još 
dvoja pokrajna vrata. 

U župnoj se crkvi nalazi 6 oltara. Nad glavnim je olta¬ 
rom slika sv. Antuna Padovanskoga, okružena stupovima i 
kipovima. Tu je u gornjem dijelu kip, koji prikazuje uskrsloga 
Isusa; oko njega su 2 anđela. U donjemu se pak dijelu nalaze 
s desne strane kipovi sv. Blaža i sv. Bonaventure, a s lijeve 
strane kipovi sv. Lovre i sv. Ivana Kapistranskoga. Svi su 
ovi kipovi djelomice bojadisani, a djelomice pozlaćeni. — Na 
glavnom je oltaru drven i pozlaćen tabernakul (svetohranište), 
koji se može dobro zatvarati. U tabernakulu se čuva ciborij 
sa svetim hostijama, koje se obnavljaju svakih 8 dana. Nadalje 
se u tabernakulu nalazi pozlaćena monstranca (pokaznica), 
koja je načinjena od srebra. Na oltaru je dovoljan broj svi¬ 
jećnjaka, koji su svi drveni, osim 6 bakrenih. 

S desne strane (t. j. sa strane, gdje se čita evanđelje), na¬ 
lazi se oltar sv. Josipa, na kojemu je i slika sv. Josipa, a oko 
nje stupovi i kipovi. Jednako je stupovima i kipovima ukra¬ 
šena slika sv. Ivana Krstitelja, koja se nalazi na istoimenom 
oltaru. Taj se oltar nalazi u crkvi s lijeve strane (t. j. sa 
strane, gdje se čita poslanica). 

Četvrti je oltar na desnoj strani u kapelici, koja se izbo- 
čila izvan tijela crkvenoga. Tu je slika, koja prikazuje Uza- 
šašće bi. djevice Marije, a nije ukrašena stupovima i kipovima. 
Bez toga je ukrasa i slika sv. Franje Serafinskoga. Ta je 
slika na petom oltaru, koji se nalazi na lijevoj stijeni crkve. 
Šesti se oltar presv. razapetoga Isusa nalazi pod svodom, koji 
vodi u sakristiju. Sada se izrađuje i sedmi oltar, koji će biti 


posvećen bi. djevici Mariji. Taj će se oltar staviti u novu 
kapelicu, koja je nedavno podignuta na desnoj strani crkve. 

Svi oltari imaju svoje svijećnjake, križeve, antipendija i 
druge potrepštine u dovoljnom broju. Sakristija sa svojim 
ormarima nalazi se na lijevoj strani crkve. Uz to postoji u 
crkvi još malen kor iza velikog oltara; taj kor ima drvene 
klupe. Na desnom crkvenom zidu, i to nad sjedalom, gdje 
običaje sjedjeti svećenik, koji služi svečanu misu, vidi se ka¬ 
men, koji je uzidan u samu stijenu. U taj kamen urezana su 
slova, koja kazuju, da je ovu crkvu 14. rujna 1707. posvetio 
biskup Martin Brajković. 

Blizu velikih vrata postavljena je drvena krstionica na 
kameni stup. Sveto se ulje čuva u srebrnoj i pozlaćenoj po¬ 
sudi. Crkva ima 2 drvene ispovijedaonice. Oko crkve ne po¬ 
stoji groblje. U crkvi se pokapaju samo Franjevci, članovi 
našičkoga samostana, a nitko drugi. 

Župna crkva ima 10 srebrnih kaleža s patenama nji¬ 
hovim. Nadalje ima crkva dovoljan broj kazula (misnica), 
dalmatika (za asistenciju), pluvijala (plašteva, koji se upo¬ 
trebljavaju kod večernice) i svih drugih potrepština za službu 
božju. Župna crkva posjeduje oko 12 jutara oranice, zatim 
livade, koje može 40 kosaca pokositi u jednom danu, vrtove 
i voćnjak oko franjevačkoga samostana, te vinograd, koji 
može 20 kopača okopati u jednom danu. 

U Našicama postoji još jedna prastara zidana crkva iznad 
samostana. Ova crkva nema tornja, a oko crkve nalazi se 
dosta prostrano i ograđeno groblje, u kojemu se pokapaju 
župljani. U toj crkvi postoje 3 zidane menze (stolovi) za 
oltare. Sve su menze posve prazne; samo nad glavnim oltarom 
vidi se slika presvetoga Trojstva. 

Pod župu našičku spadaju: trgovište Našice, te sela: Mo- 
tičina, Seona, Vukojevci, Podgorač, Klokočevci, Zoljan i 
Koška. 

Trgovište Našice ima 3 6 rimokatoličkih kuća. Blizu Na¬ 
šica nalazi se stara crkva sv. Martina. Ta je crkva pokrita, 
a u njoj se gdjekada — naročito na Martinje — služi sveta 
misa. 

Selo Motičina broji 40 katoličkih kuća, a ima zidanu 
crkvu bez tornja. Zvono visi pod krovom. Oko crkve je 
dobro ograđeno groblje. 

U selu Seoni nalazi se 3 6 katoličkih kuća. Tu je i ora¬ 
torij (bogomolja) sa zvonom, koje visi na stupovima. 




Vukojevci broje 38 katoličkih kuća, a imaju drvenu 
crkvu s drvenim tornjem, u kojemu je zvono. Oko crkve se 
nalazi groblje. 

Selo Klokočevci broji 34 katoličke kuće, a ima oratorij 
i zvono. 

Selo Zoljan ima oko 60 kuća, u kojima stanuju rimoka¬ 
tolici. Nad starim zidanim ruševinama crkve sv. Katarine po¬ 
dignuta je drvena bogomolja bez zvona. 

U Koški se nalazi oko 30 katoličkih kuća. Tamo je stara 
zidana crkva sv. Petra apostola, koja je u novije doba 
pokrivena. 

Našičkom župom upravlja o. Petar Morović, koji je član 
franjevačkoga samostana. On je filozofiju učio u Milanu, a 
teologiju u Ferari. Učen je čovjek, te franjevačkim bogoslo¬ 
vima u našičkom samostanu predaje teologiju. Morović upra¬ 
vlja župom 2 godine; prije toga bijaše gvardijan franjevačkog 
samostana. On je u franjevački red stupio kao mladić od 16 
godina. Sada mu je tek 3 6 godina, a zaređen je za misnika 
prije 12 godina. 

Na koncu svoga izvještaja dodaje kanonik Dumbović 
bilješku, da je uz njega u Našicama osobno bio također biskup 
Juraj Branjug. Biskup je u Našicama dijelio sv. potvrdu, koju 
su primile 2863 osobe. (Dijacezanski arhiv u Zagrebu: »Archi- 
diaconatus Gvešće et Since, an. 1730.—1746.«) 


PARCELACIJA VLASTELINSTVA U ČEPINU g. 1883. 

Premda je to vlastelinstvo zapremalo oko 20.000 katastral- 
nih jutara plodnoga zemljišta, ipak je došlo u velike poteš¬ 
koće. Mnogo su tomu doprinijele zlosretne poplave rijeke Vuke, 
koja tada još nije bila regulirana. Ipak se općenito uzimalo, 
da je najviše dugova nastalo uslijed lakoumnosti čepinske vla¬ 
stele. Konačno se moralo pristupiti posljednjem sredstvu: da se 
naime jedan dio vlastelinstva rasparcelira i proda, a utrškom 
podmire golemi dugovi. To je i provedeno u mjesecu travnju 
godine 1883. . 

Gospodarstvo zvano »Orlovinjak«, koje je obuhvatalo 
2500 jutara, kupio je Leopold Pfeiffer za svotu od 260.000 
forinti. Nasljednici pokojnog Ivana pl. Adamovića kupise »Li- 
vanu« i »Kolođvar« (u svemu 1100 jutara) za 220.000 forinti. 


A. Virovac kupio je pustare »Lahaz«, »Palaču« i »Silvansku 
Adu« (zajedno 2200 jutara) za 220.000 forinti. Sigmund Ma- 
jer platio je 32.000 forinti za parcelu od 230 jutara. Miiller 
i Kastenbaum kupiše 2536 jutara na pustarama »Lug«, 
»Pomočin« i »Dopsin-Hrastovac« za svotu od 210.000 forinti. 

U svemu je prigodom parcelacije otuđeno 10.466 jutara 
zemlje. Time je unišla svota od 1 milijun 125.000 forinti. Pre¬ 
ma tomu je svako jutro stajalo poprečno 113 forinti 20 nov¬ 
čića. Uz to je gospodarstvo »Belindvor«, koje zaprema 1900 
katastralnih jutara, predano u zakup na 12 godina uz godišnju 
zakupninu od 16.000 forinti. Ostali je posjed zadržao Bela pl. 
Adamović, vlastelin u Čepinu. 

ŽUPA U VELIKOJ KOPANICI G. 1730. I 1746. 

Ova je župa nekada spadala pod zagrebačku biskupiju. 
Po nalogu biskupa Jurja Branjuga došao je u Veliku Kopa- 
nicu 24. svibnja 1730. zagrebački kanonik Juraj Dumbović, 
da obavi kanonsku vizitaciju. 

U svome izvještaju ističe Dumbović, da je u Velikoj 
Kopanici doduše bila drvena župna crkva sv. Ilije, ali da ju 
on nije našao, jer ju je nedavno srušio silan vjetar. Župljani 
će naskoro ponovno podići župnu crkvu. 

Mjesto crkve našao je Dumbović samo toranj, koji počiva 
na stupovima, te ima svoj krov. U tornju se nalazi 1 blago¬ 
slovljeno zvono. Ispod tornja služi župnik svetu misu u ne¬ 
djelju i na blagdane. Na obične pak dane služi svetu misu u 
velikoj sobi župnoga dvora, koji se nalazi tik bivše župne 
crkve. Župni je dvor jednokatna zgrada; u prizemlju su spre¬ 
mišta za vino i za druge potrebe, a u prvom katu su 3 sobe 
i kuhinja. 

Sveto se ulje (za posljednju pomast) čuva u srebrnoj po¬ 
sudi. Presveta se euharistija ne čuva, jer još nema crkve, nego 
svećenik, kada polazi k bolesniku, posveti hostiju i nosi ju u 
malenoj srebrnoj posudi; isto čini, kada polazi u sela, koja 
imaju svoje oratorije (bogomolje). 

Crkva posjeduje 2 srebrna kaleža s pozlaćenim kupama 
1 s patenama njihovim; donji je dio tih kaleža napravljen od 
bakra. ^Nadalje ima crkva 3 kazule (misnice) i 2 albe s ostalim 
potrepštinama. Crkvi pripadaju vrt i voćnjak kod župnoga 
dvora, te livada, koju može pokositi 10 kosaca. Prije je župna 








crkva posjedovala također oranicu, koja je zapremala oko i j 
jutara; ali su bosanski biskupi Petar Bakić i pokojni osječki 
general Petraš ovu zemlju oduzeli crkvi i dosudili graničaru 
Franji Kovačeviću, koji stanuje u Kopanici. 

Pod župu sv. Ilije spadaju sela: Kopanica, Sikirevci, Gun- 
dinci, Beravci, Prnjavor, Kupina, Divoševci, Zoljani, Stružani 
i Sredanci. 

Selo Kopanica broji oko 30 kuća, u kojima stanuju rimo¬ 
katolici. Ovi imaju oratorij i svoje groblje, koje nije ograđeno. 

I selo Sikirevci broji 30 katoličkih kuća, a ima drvenu 
kapelicu, koja je u novije doba podignuta, no bez oltara, bez 
tornja i bez drugih potrepština. Selo nema svoga groblja. 

Gundinci su posve katoličko selo s 30 kuća. U selu je 
nedavno podignut oratorij s križem, ali bez oltara, bez groblja 
i bez ostalih potrepština. 

I Beravci su čisto katoličko selo s oratorijem, koji je po¬ 
dignut u novije doba, ali bez oltara i drugih potrepština. 

Selo Prnjavor broji 12 katoličkih kuća, a nema inovje- 
raca. Seljaci su nedavno sagradili oratorij (bogomolju) i po¬ 
digli novi križ, ali nemaju oltara i ostalih rekvizita. 

Čisto katoličko selo Kupina ima 1 j kuća i nedavno po¬ 
dignut oratorij s novim križem, ali nema nikakvih drugih 
crkvenih potrepština. 

I Divoševci su posve katoličko selo s ij kuca. Seljaci su 
u novije doba sagradili kapelu, te podigli novi križ, ali nemaju 
drugih rekvizita za službu božju. v 

Sela Stružani i Zoljani nemaju oratorija. Stružani broje 
10, a Zoljani 4 katoličke kuće. 

Sredanci broje 10 katoličkih kuća, a imaju oratorij bez 
ostalih rekvizita. 

Na području župe kopaničke postoje jos 2 groblja, od 
kojih se jedno zove Hrastić, a drugo Pradač. 

Za krštenje plaća se župniku 1 marijan, a za vjenčanje 

1 rajnski forint. _ _ . .. 

Župom upravlja o. Grga Šarčević, koji, pripada obitelji 
franjevačkoga samostana u Đakovu. Šarcevic ima 30 godina, 
svećenik je 4 godine, a prije 13 godina stupio je među redov¬ 
nike Franjevce. On je filozofiju i teologiju svrsio u Osijeku, 
a neko je vrijeme bio propovjednik u brodskom samostanu. 
Šarčević je uzoran i pobožan čovjek, koji se odlikuje sveće¬ 
ničkom vrlinom koli u katekizaciji toli u dijeljenju svetih 
sakramenata. 


Isti je kanonik Dumbović obavio u Velikoj Kopanici ka- 
noničku vizitaciju također 1. srpnja 1746. Tada je već našao 
novu župnu crkvu sv. Ilije, koja je sagrađena iza posljednje 
vizitacije. Poput nekadašnje i ta je crkva drvena, a ima i 
drven toranj, u kojemu su 3 blagoslovljena zvona. Crkva je 
pokrita hrastovim daščicama (šindlom), ali još nema stakla 
na prozorima ni ključanice na vratima. Inače je crkva ožbu- 
kana i valjano pobijeljena. U crkvi su 3 oltara. Glavni je 
oltar sv. Ilije, na desnoj stijeni je oltar bi. djevice Marije, a 
na lijevoj stijeni je oltar presv. Križa. Nad svakim je oltarom 
po jedna slika, naslikana na koži. Svi oltari imaju drvene 
menze, a dva su oltara proviđena portatilima, t. j. kamenima, 
u kojima se nalaze čestice (kosti) svetaca. 

Na velikom je oltaru drven tabernakul (svetohranište), 
koji se daje dobro zatvarati. Ipak se presveta euharistija ne 
čuva u tabernakulu, nego se bolesnicima nosi u srebrnoj po¬ 
sudi, koja nije pozlaćena. Župna crkva još nema krstionice, 
dapače niti ispovijedaonice. Sveto se ulje čuva u srebrnoj ne- 
pozlaćenoj posudi, u kojoj se nosi k bolesniku za posljednju 
pomast. 

Crkva ima 2 kazule, od kojih se nova upotrebljava na 
blagdane, a stara na djelatne dane. Nadalje ima crkva 2 ka- 
leža s patenama; kaležima su kupe srebrne i valjano pozla¬ 
ćene. Uz to su u crkvi 2 zastave, 8 alba, brojni antipendiji 
i mape, 1 novi i 2 stara misala, pa 12 svijećnjaka od hrastova 
drva, 1 srebrni križ, 6 korporala i 15 rubaca. Sve je to na¬ 
bavljeno milostinjom, koju daju vjernici. Stvari se čuvaju u 
drvenoj škrinji, koja se dobro zatvara, a nalazi se iza glavnog 
oltara. 

Sama crkva ne posjeduje nikakvih nekretnina. Upravitelj 
župe uživa malen vrt i voćnjak kod župnoga dvora; pa 2 
livade za 50 kosaca. Župni je dvor drven, ali već u veoma 
ruševnom stanju. Druge su zgrade dosta dobre. Župljani daju 
lukno, ali više dobrovoljno, nego li obvezatno. U ime štola- 
rine dobiva župnik 1 forint za sprovod odrasloga čovjeka za¬ 
jedno sa zadušnicama; zatim r marijan za sprovod djeteta, 
1 forint za vjenčanje domaćih mladenaca, a 1 marijan za kr¬ 
štenje. Prigodom korizmene ispovijedi i o Novoj godini, kada 
župnik ide s križem blagoslivljati kuće, daruju mu župljani 
po volji. 

Selo Velika Kopanica broji jo katoličkih kuća, u kojima 
živi 368 žitelja sposobnih za ispovijed i ijo djece. Mala Ko- 

panica ima ij kuća sa 48 odraslih žitelja i sa 10 djece. Selo 
Gundinci broji 4 2 kuće s 343 odrasla žitelja i sa 109 djece. 
Selo Beravci ima 18 kuća s 98 odraslih i 6 3 nedorasla sta¬ 
novnika. Selo Sikirevci ma 41 kuću s 298 odraslih žitelja i sa 
100 djece. Selo Divoševci broji 24 kuće sa 103 odrasla žitelja 

1 sa 40 djece. Selo Kupina ima 29 kuća s 59 odraslih stanov¬ 
nika i s 25 djece.^Selo Prnjavor broji 30 kuća, u kojima sta¬ 
nuju 34 odrasla žitelja i 15 djece. Selo Zoljani ima 8 kuća 
s ij odraslih žitelja i s 8 djece. Selo Stružani broji 25 kuća 
s J4 žitelja, sposobnih za ispovijed, i s 20 djece. Selo Sredanci 
ima 30 kuća, u kojima stanuje 89 odraslih žitelja i 30 djece. 
U cijeloj se župi nalazi 312 kuća, u kojima živi 1506 osoba, 
sposobnih za ispovijed, i 570 djece. 

Sva su sela na području kopaničke župe čisto rimokato¬ 
lička; nigdje nema ni jednoga inovjerca. Velika Kopanica ima 
na dobro ograđenom groblju oratorij, u kojemu se sveta misa 
sluzi na Markovo 25. travnja. U Beravcima je oratorij sv, 
Ane, koji ima i zvono. U Gundincima je oratorij sv. Mateja 
bez ikakvih crkvenih stvari. Sikirevci imaju oratorij sv. Nikole 
sa zvonom. U Kupini je oratorij sv. Bartola sa zvonom. Isto 
takav oratorij sv. Šimuna sa zvonom ima selo Divoševci. U 
Prnjavoru je oratorij sv. Antuna također sa zvonom. U Stru- 
žanima je oratorij sv. Mihalja arkanđela bez zvona, kao što 
je bez zvona i oratorij sv. Roka u Sredancima. 

Župom upravlja o. Ambrozije, koji je rodom iz Đakova, 
te koji pripada obitelji franjevačkoga samostana u Đakovu. 
Njemu je 36 godina, svećenik je 12 godina, župom upravlja 

2 godine, a u franjevački je red stupio prije 17 godina. Am¬ 
brozije je u Budimu učio filozofiju, a u Petrovaradinu teolo¬ 
giju. Kanonik ga je podvrgao ispitu, na kojemu je o. Ambro¬ 
zije dosta dobro odgovarao. Knjige krštenih vodi valjano, a 
isto tako uredno vrši ostale župničke dužnosti. Ambrozije se 
obvezao, da će samostanu u Đakovu — uz neodređenu koli¬ 
činu sira i maslaca te ostaloga živeža — godimice slati 200 
forinti u gotovu novcu. 

(Dijecezanski arkiv u Zagrebu: Kanonske vizitacije arhi- 
đakonata Gvešća i Sinca, god. 1730.—1746.) 


INDIJA U SRIJEMU 

Sjeverno od današnje Indije — u polju Krčevine — po¬ 
stojalo je već u srednjemu vijeku selo Indija, koje se prvi put 
spominje godine 1455., kad je pripadalo obitelji Šuljok de 
Lekče 1 ). Vjerojatno su tada u tomu selu stanovali Madžari ili 
Hrvati, koji propadoše u vrijeme turskih provala u Srijem. 
Turci su u spomenutu Indiju naselili Srbe. 

Stara je Indija ostala Turskoj i poslije mira, koji je godine 
1699. sklopljen u Srijemskim Karlovcima. Po tomu je naime 
miru Austrija dobila Srijem samo do crte, koja od ušća Tise 
u Dunav vodi do ušća Bosuta u Savu. U turskoj vlasti ostade 
Indija još 19 godina. Tečajem toga razdoblja ni jesu žitelji stare 
Indije (kao turski podanici) mogli uživati vinograde, koje su 
imali na području, što ga je godine 1699. dobila Austrija. Dva 
carska provizora — Andrija Laboš iz Virovitice i Antun Wal- 
ter iz Petrovaradina — dobiše nalog, da popišu i procijene vi¬ 
nograde, koje su u austrijskom dijelu Srijema napustili turski 
podanici. U njihovom popisu, koji je sastavljen u travnju go¬ 
dine 1702., spominje se, da je neki seljak »iz turskoga sela In¬ 
dije« (ex pago turcico Ingia) imao u Beški (dakle na teritoriju 
austrijskoga Srijema) vinograd, koji u jednom danu može 
okopati 12 kopača (vineam fossorum 12), a koji sada obrađuju 
seljaci Maksim i Damjan. Isti taj popis navodi, da u spome¬ 
nutom selu Beški ima svoje vinograde 6 srpskih seljaka iz In¬ 
dije, poimence: Duka Filipović, Boža Popović, Neško Radu- 
ljević, Petar Miletić, Raka i Savko. Njihove vinograde obra¬ 
đuju seljaci iz Beške, poimence: Tomo Petrović, Lek Deranči, 
Radola Gvozdanović i Stjepan Knez. 2 ) 

Stare Indije nestade vjerojatno godine 1716., kad je u 
Srijemu došlo do velikoga rata između Austrije i Turske. Prin¬ 
cip Eugen Savojski pobijedio je Turke kod Petrovaradina. On 
je Turke konačno istjerao iz jugoistočnoga Srijema, koji je Tur¬ 
ska morala godine 1718. mirom u Požarevcu prepustiti Austri¬ 
ji. Sačuvala nam se karta Slavonije i Srijema iza toga mira, ali 
u toj karti nema više sela Indije. Tamo, gdje je to selo posto¬ 
jalo, nađeno je koncem 19. vijeka (prigodom rigolanja zemlje 
za obnovljene vinograde) mnogo staroga novca, oruđa i po- 


*) Bosendorfer dr. Josip: »Crtice iz slavonske povijesti«. (Osijek 
I 9 10 )- 

2 ) Smičiklas Tadija: »Dvijestogodišnjica oslobođenja Slavonije«, dio 
II. str. 304. (Zagreb 1891.). 

suda, a naišlo se i na tragove nekadašnjih ognjišta, pa i gro¬ 
blja. Narodna predaja pokazuje na nekoj uzvisini mjesto, gdje 
bijaše crkva s grobljem stare Indije. 8 ) 

Iza 30 godina nastade u Srijemu nova Indija. Na poziv 
naime rumskoga vlastelina Marka Pejačevića dođoše Srbi iz 
Beške i Patke godine 1746. na teritorij današnje Indije, gdje 
stvoriše novo selo pod starim imenom. S njima je došao i sve¬ 
ćenik Zaharija Anđelić, koji je za svećenika rukopoložen 9. 
prosinca 1740., te koji je preuzeo brigu oko duhovne pastve 
novih naseljenika. Naseljenje prvih Srba u Indiju zabilježio je 
Anđelić na starom evanđelju, koje propade godine 1914., ali 
koja je bilješka bila godine 1901. štampana. 4 ) 

Doseljeni Srbi postadoše u Indiji kmetovi velikoga vlaste¬ 
linstva rumskoga. Zato su doseljenici morali vlastelinstvu po¬ 
davati daće (u novcu i u naravi), a povrh toga i »robotati«, t. 
j. besplatno raditi (obrađivati vlastelinska polja). Ove je terete 
svaki kmet snosio u razmjeru s veličinom posjeda, koji mu 
je vlastelinstvo dalo na uživanje. Cijelo jedno »selište« ili »se¬ 
sija« zapremalo je posjed od 40 jutara, od čega su 34 jutra či¬ 
nile oranice, 4 jutra livade, a 2 jutra pašnjaci. Onaj kmet, 
koji je uživao cijelu sesiju, zvao se »cijeli paor«. Takvih je 
kmetova bilo razmjerno veoma malo. Više je bilo takvih kme¬ 
tova, koji uživahu polovicu sesije, a najviše onih, koji su imali 
samo četvrtinu sesije, t. j. 10 jutara zemljišta. Obično je kmet 
od vlastelinstva dobio na uživanje toliko zemlje, koliko je 
odgovaralo broju članova njegove obitelji. Tko je imao mnogo 
djece i time dakako mnogo radne snage, on je lakše mogao 
obraditi veću površinu svojega posjeda i još ispuniti povećane 
obveze u radu na vlastelinskoj zemlji. 5 ) 

Statistički prijegled karlovačke mitropolije pokazuje, da je 
Indija godine 1756. imala 60, a 1766. godine 6 4 kuće. U iz¬ 
vještaju od godine 1756. piše vizitator, da je u Indiji sazidana 
nova i još neposvećena crkva na čast »Vovedenija presvete Bo¬ 
gorodice«. Parohu Zahariji Anđeliću pomaže pop Maksim Jo- 
vanov. U Indiji još nema ni škole ni učitelja. Izvještaj vizita- 
tora od godine 1766. spominje, da je parohijalnu crkvu, koja 
je još godine 1753. bila sazidana u Indiji, 6. lipnja 1766. po¬ 
svetio mitropolit Pavle Nenadović. Tada su parohu Zahariji 

8 ) Marković Radoslav: »Indija«, str. 7. (Novi Sad 1923.). 

4 ) Marković Radoslav: »Pravoslavna srpska parohija u Indiji krajem 
1900. godine«, str. 8. (Sr. Karlovci 1901.). 

5 ) Marković: »Indija«, strana 14. 


Anđeliću pomagala još 2 svećenika, poimence: Maksim Kinlov 
i Dimitrije Anđelić; prvi je za popa rukopoložen g. 1753 - a 
drugi g. 1759. Za velikoga rata između Austrije 1 Turske god. 
1788. i 1789. doselilo se u Indiju 146 žitelja iz Srbije. Zato je 
Indija godine 1791. brojila 122 kuće s 1054 žitelja. 8 ) Doselje¬ 
nici iz Srbije vratiše se poslije rata natrag u Srbiju (izuzev 
obitelj Miljanski s nadimkom »Bugarin«). Ali zato se u Indiju 
godine 1815. iz Kulpina u Bačkoj doselilo 8 srpskih obitelji. 
Tako je Indija godine 1820. brojila 132 kuće s 976 stanovnika, 
a 1822. godine 139 kuća s 992 žitelja. Svi stanovnici Indije 
bijahu sami Srbi. 7 ) 

Istočno-pravoslavna parohija u Indiji uvela je godine 1778. 
matice krštenih, vjenčanih i umrlih vjernika. Iz tih se matica 
vidi, da je Indija od g. 1778. do g. 1800. imala 88 raznih pre¬ 
zimena srpskih žitelja, a 1820. godine 80 raznih prezimena u 
132 srpske kuće. U razdoblju od g. 1820. do godine 1848. pn- 
došlo je u Indiju 16 srpskih obitelji, koje podigoše 17 kuca; 
ali se u istom razdoblju iz Indije odselise 22 srpske obitelji, 
koje su imale 2j kuća. Kako se u istom razdoblju domaće srp¬ 
ske obitelji pomnožaše za 20 kuća, brojila je Indija koncem 
godine 1848. ukupno 154 srpske kuće sa 74 prezimena. Od 
njih se do godine 1923. održaše 103 kuće s 33 stara srpska 
prezimena. Iz Indije se — počevši od god. 1820. izgubilo 5 J 
srpskih poljodjelskih obitelji. To je raseljavanje srpskih poljo¬ 
djelaca započelo odmah, cim se godine 1828. počeše u Indiju 
doseljavati Nijemci. Ipak nije raseljavanje Srba bilo tako 
napadno sve do god. 1848., kad je ukinuto kmetstvo.) 

Grofovi Pejačevići nastojahu, da povećaju broj kmetova na 
rumskom vlastelinstvu. U tu svrhu godine 1823. naselise u In¬ 
diju nekoliko čeških obitelji. Ipak se ti Česi ni jesu mogli odr¬ 
žati u Indiji. S jedne su ih strane morile razne bolesti (vjero¬ 
jatno radi promjene klime), a s druge strane preteške dužnosti, 
koje su kao kmetovi imali prema vlastelinstvu rumskom. Tako 
se dogodilo, da su Česi već iza 3 godine napustili Indiju, te se 
preselili u druge krajeve. U Indiji ostadoše samo 2 češke obi¬ 
telji (Čermak i Kaderžavek), koje se kasnije ponijemciše.. (Sada 
nema već ni tih obitelji u Indiji.) Mjesto Čeha počelo je vla- 

«) Ruvarac Dimitrije: »Srpska mitropolija karlovačka oko polovine 18. 
vijeka«, strana 17., 38. i 61. (Sr. Karlovci 1902.). 

7 ) Kohl Wilhelm: »Die deutschen Sprachinseln in Sudungarn und 
Slavonien«, str 90. (Innsbruck 1902.). 

stelinstvo u Indiju godine 1828. naseljavati Nijemce iz Bačke 
i Banata. 8 9 ) 

Prva se njemačka obitelj u Indiji zvala Pil. Ona se u Indiju 
doselila iz Franjindola (Franzenstal) kod Zemuna, kamo je 
malo prije toga došla iz Banata. (Ta se obitelj vremenom tako 
razmnožila, da je godine 1923. brojila 37 kuča sa 162 stanov¬ 
nika). Glavna je seoba Nijemaca u Indiju trajala do godine 
1840. Svaka je obitelj dobila gradilište za kuću i stanovitu ko¬ 
ličinu zemlje na uživanje uz uvjet, da vlastelinstvu podaje 
daće i besplatne radnje. Vlastelinstvo je Nijemcima doznačilo 
jo lanaca zemljišta, na kojemu će izgraditi svoje kuće s dvori¬ 
štima i osnovati vrtove s potkućnicama. Prvi su Nijemci kuće 
svoje podigli u današnjoj glavnoj ulici, kroz koju je kasnije iz¬ 
građena cesta iz Zemuna u Petrovaradin. Kasniji njemački do¬ 
seljenici (osobito iza godine 1848.) grade svoje kuće također na 
t. zv. »srpskoj strani«, jer su neki .Srbi u Indiji počeli parceli¬ 
rati svoja prostrana gradilišta. Kako je broj Nijemaca nepre¬ 
stano rastao, — a neki se Srbi odseliše iz Indije u druga mje¬ 
sta, — nema danas u Indiji nijedne ulice bez njemačkih kuća. 
Samo u jednoj ulici postoji više srpskih, nego li njemačkih 
kuća. 10 ) 

Teške su bile dužnosti njemačkih kmetova u Indiji. Tko je 
imao samo kuću, morao je vlastelinstvu dati godimice po 12 
težaka (nadničara), koji će besplatno obrađivati vlastelinsku 
zemlju. Tko nije imao svoje kuće, nego je stanovao u tuđoj 
kući, morao je vlastelinstvu dati 10 težaka na godinu. Većina 
ie kmetova uz kuće uživala i vlastelinsku zemlju. Ako je 
ta zemlja zapremala četvrtinu sesije (t. j. 10 jutara), tada je 
kmet imao ove dužnosti: 1.) On mora vlastelinstvu dati deveti 
dio svega priroda na toj sesiji. 2.) U gotovu novcu mora vla¬ 
stelinstvu platiti 45 krajcara. (Tada je forinta sadržavala 60 
a ne 100 krajcara). 3.) Bez ikakove plaće mora takav kmet 
vlastelinstvu raditi (robotati) 12 dana; povrh toga mora 14 
dana raditi uz naplatu od 4 groša na dan. (Groš je tada vri¬ 
jedio 3 krajcara). Tko je mjesto sebe poslao na rad svoje di¬ 
jete između 12. i 14. godine, to se računalo samo za polovicu 
dana. Kmetovi, koji su imali konje ili volove, morahu vlaste¬ 
linstvu podavati »spregu«, t. j. orati, vlačiti i privažati. Svaki 

8 ) Marković Radoslav: »Indija«, str. 31. i 32. 

9 ) Kohl: Die deutschen Sprachinseln etc., str 91. 

10 ) Marković: »Indija«, str. 33. i 3 6 . 


dan takve sprege računao se za 2 dana ručne radnje. Na rad 
je kmet morao doći još prije sunčanog izlaza. Tko je zakasnio, 
dobio je od vlastelinskoga špana (nadglednika) 12 batina. Nad¬ 
ničar je batinom kažnjen također u tome slučaju, ako bi ne¬ 
marno radio na polju ili ako je prerano otišao s polja. Bati- 
njanje je kmetova ukinuto godine 1836. Tada su uslijedile jos 
ove 2 promjene: 1.) Kmet, koji je vlastelinstvu dao »spregu«, 
odradio je 6 mjesto 2 dana. 2.) Vlastelinstvo ne može vise 
kmetu oduzeti zemlju, ako kmet nije (uslijed bolesti ili sta¬ 
rosti) više sposoban, da podaje robotu. Naravno da je ta 
robota kmetovima oteščala obrađivanje njihovih zemalja. To 
je osobito vrijedilo za one kmetove, koji su imali polovicu ili 
cijelu »sesiju« vlastelinske zemlje, radi čega morahu vlaste¬ 
linstvu podavati dva put odnosno četiri put toliko radnje, 
koliko podavahu oni kmetovi, koji posjedovahu samo jednu 
četvrtinu sesije. 11 ) 

Nijemci, koji se doseliše u Indiju, bijahu rimo-katoličke 
vjeroispovijesti. Oni su isprvice spadali pod rimokatoličku 
župu u Golubincima, dok nijesu godine 1835. osnovali u Indiji 
posebnu župu, kojoj postade patronom grof Pejacevic u Rumi. 
Pod njegovim je patronatom godine 1869. u Indiji sagrađena 
velika župna crkva sv. Petra i Pavla, koju je 29. lipnja. 1872. 
posvetio đakovački biskup Josip Juraj Strossmayer. 

Još godine 1790. otvorena je u Indiji pučka škola, koju 
polaze dječaci i djevojčice. Ta je škola godine 1838. imala 1 
učitelja i 6 4 učenika. 13 ) Uz tu srpsku školu osnovana je po¬ 
sebna škola za rimokatoličku djecu. Učitelj potonje škole bio 
je godine 1846. podjedno orguljaš u župnoj rimokatoličkoj 
crkvi. 14 ) Ova je katolička škola neprestano povećavana, jer 
se svake godine množio broj katoličke djece. Ta je škola, koju 
zovu »njemačkom«, godine 1923. imala 594 učenika, koje su 
podučavali vjeroučitelj i 10 učitelja i učiteljica. Iste je godine 
1923. srpska osnovna škola imala 2 učiteljske sile i 154 uce_ 
nika. U Indiji je 1. rujna 1887* otvorena i šegrtska škola za 
naučnike, koji uče obrt ili trgovinu. Kako se u Indiji koncem 
19. i početkom 20. vijeka nastanilo mnogo Madžara, koji bi¬ 
jahu većinom željeznički činovnici i namještenici, te vlaste- 

n ) Kohl: Die deutschen Sprachinseln, str. 92—94. 

12 ) Ibidem, strana 92. 

13 ) Ilirske narodne novine god. 1839., strana 21. 

14 ) »Narodne Novine« g. 1846., strana 355. 

linski sluge i biroši, osnovalo je u Indiji ministarstvo trgovine 
željezničarsku pučku školu s madžarskim nastavnim jezikom. 
Tu je školu polazilo i mnogo djece željezničarskih namještenika 
na susjednim željezničkim postajama, ali također i djeca nje¬ 
mačkih roditelja iz Indije. Tako je ta madžarska škola u Indiji 
za vrijeme svjetskoga rata (god. 1914.—1918.) imala 9 uči¬ 
teljskih sila. Među polaznicima te škole činila su djeca ma¬ 
džarskih roditelja samo 42 postotka, dok je 50 postotaka bilo 
djece njemačkih roditelja, a 8 postotaka ostale djece. To je 
ponukalo Madžare, da su pred sam rat osnovali u Indiji i 
željezničarsku nižu gimnaziju s madžarskim nastavnim jezi¬ 
kom. Poslije rata prestadoše u Indiji postojati madžarske škole. 
Tada je ministarstvo prosvjete ponudilo Indiji otvorenje gra¬ 
đanske škole. To je odbilo općinsko zastupstvo, tražeći osnutak 
gimnazije. 15 ) 

Dugo se vremena žitelji Indije zanimahu samo za poljo¬ 
djelstvo. Nijemci su marljivošću svojom polučili krasan na¬ 
predak u gospodarskoj privredi. Najbolje to prikazuju ove 
brojke: Iz vlastelinskih se knjiga razabire, da je godine 1835. 
posjed svih gospodara u Indiji zapremao 140 sesija (po 40 
jutara); od toga je 112 srpskih posjednika držalo 87 i polovicu 
četvrtine sesije, a 99 njemačkih posjednika ji i tri četvrtine 
sesije. (Ostatak su imali činovnici). Taj se razmjer mijenjao 
svake daljnje godine (za polovicu do 3 sesije) u korist Nije¬ 
maca, koji su počevši od godine 1837. kupovali zemlje od 
Srba. Tako se desilo, da su 1848. godine 103 srpska posjednika 
imala 57 i jednu četvrtinu sesije, a 163 njemačka posjednika 
82 cijele i tri četvrtine sesije, dok su činovnici posjedovali 3 
sesije. Kako je godine 1848. bilo ukinuto kmetstvo, počeli su 
Nijemci još više napredovati na račun Srba. Prigodom koma¬ 
sacije svega zemljišta, koja je počela godine 1888. u hataru 
indijskom, držalo je 2 6 srpskih posjednika jošte samo 23 sesije. 
Prema tomu su Srbi u razdoblju od ji godine (t. j. od g. 1837. 
do g. 1888.) izgubili u Indiji 64 cijele i polovicu jedne četvr¬ 
tine sesije. 15 ) 

U jednakom se razmjeru u Indiji povećavao i broj nje¬ 
mačkih žitelja, dok je razmjerno opadao broj Srba. Tako je 
Indija već godine 1837. imala 152 njemačke a samo 126 srp- 

15 ) Marković Radoslav: »Indija«, str. 37. i 114. 

) Kohl Wilhelm: »Die deutschen Sprachinsein in Siidungarn und 
Mavonien«, str. 99. i 100. 


skih obitelji. Godine 1848. živjela su u Indiji 1362 Nijemca, 
710 Srba, 18 Madžara i 7 Židova. Godine 1857. brojila je 
Indija 442 kuće, u kojima je stanovalo 2729 žitelja, od toga 
1959 rimokatoličke, 763 istočno-pravoslavne, a 7 mojsijevačke 
vjeroispovijesti. Godine 1890. brojila je Indija 4557 žitelja, 
od toga 3711 rimokatoličke, 684 istočno-pravoslavne, 92 moj¬ 
sijevačke i 70 evangeličke vjeroispovijesti. Naglo je rasao i 
broj Madžara, kojih je u Indiji godine 1900. bilo 676, a 1910. 
godine 1J59, od toga 150 u samom mjestu, a 1409 na vlaste¬ 
linskim pustarama. Kako je rumsko vlastelinstvo počelo go¬ 
dine 1903. oko Indije parcelirati svoje zemlje, koje su većinom 
kupovali Nijemci, ostadoše mnogi Madžari bez zarade na 
prijašnjim pustarama. Zato se Madžari doseljivahu u Indiju, 
gdje su kod većih posjednika nalazili zarade kao nadničari, 
sluge i pastiri (osobito ovčari). To se još povećalo poslije rata, 
kad je ostatak rumskoga vlastelinstva raznijela agrarna re¬ 
forma. Radi toga se mnogi Madžari odseliše iz Indije, gdje 
prestade i njihova premoć na željeznici. Tako je broj Madžara 
početkom godine 1921. u Indiji pao na 910, a koncem godine 
1921. dapače na 603 duša. 17 ) 

Godine 1900. bilo je u Indiji 4513 Nijemaca, a 10 godina 
iza toga 4756. Razmotrivši brojeve rođenih i umrlih među 
Nijemcima u Indiji, vidimo, da je naravni prirast od g. 1900. 
do g. 1910. iznosio 902. Prema tomu bi godine 1910. moralo 
u Indiji biti 541 y Nijemaca, a bilo ih je samo 4756, t. j. za 
6j9 manje. To znači, da se u tomu deceniju mnogo Nijemaca 
iz Indije odselilo u druga mjesta, gdje su sebi kupili nove 
zemlje. U razdoblju od g. 1910. do g. 1921. iznosio je naravni 
prirast (t. j. višak rođenih nad umrlim) kod Nijemaca u Indiji 
480. Prema tomu bi god. 1921. morala Indija brojiti 5236 
Nijemaca, a nabrojio se 5521, t. j. više za 285 osoba. Ta je 
razlika nastala odatle, što se u Indiju prigodom prevrata god. 
1918. zakloniše mnoge njemačke obitelji, koje su posjede svoje 
imale u drugim srijemskim selima. 18 ) 

Prigodom popisa, koji je 31. siječnja 1921. obavljen, bro¬ 
jila je Indija 7683 žitelja, od toga 3892 ženskoga a 3791 mu¬ 
škoga spola. (Ta je razlika nastala uslijed svjetskoga rata, u 
kojemu je poginulo — odnosno u bolnicama pomrlo — mnogo 
vojnika iz Indije, među ostalima i 72 Nijemca). Po vjeri bijaše 

17 ) Marković Radoslav: »Indija«, strana 37. 

18 ) Ibidem, strana 10. 

g. 1921. u Indiji 6351 rimokatolik, 967 istočno-pravoslavnih, 
2 ji evangelik, 69 mojsijevaca, 39 grko-katolika, 2 muslimana 
i 4 inovjerca. Po jeziku je g. 1921. u Indiji živio 5521 Ni¬ 
jemac, 1126 Srba i Hrvata, 910 Madžara, 53 Slovenca, 47 
Slavena, 1 Talijan, 1 Rumunj i 24 ostala žitelja. Poslije popisa 
od g. 1921. narasao je broj Srba uslijed provedbe agrarne 
reforme, te uslijed namještenja kod željeznice. Otkako je 
Indija g. 1882. dobila željezničku postaju, počela se uz gospo¬ 
darstvo razvijati i druga privreda (obrt, industrija i trgovina). 
U Indiji je osnovana željeznička ložionica za opravak vagona 
i lokomotiva, zatim 2 paromlina, 4 ciglane, 2 tvornice pokuć¬ 
stva, mljekarna, tvornica žeste, radionica za izradbu cement¬ 
nih ploča, električna centrala i sušionica šljiva. 

VOJNA POSADA U VIROVITICI GOD. 1338. 

Luka Zekel, barun od Ormuža, zapovijedao je nad 100 
lako oboružanih konjanika, koji su kralju Ferdinandu I. slu¬ 
žili u Virovitici. Ondje je ova posada trebala za obranu Po¬ 
dravine, kojoj je prijetila velika pogibelj, iza kako su Turci 
god. 1537. kod Osijeka uništili Katzianerovu vojsku. Kralj 
nije na vrijeme poslao Zekelu novaca, da svojim konjanicima 
isplati pogođenu plaću. Zekelu ine preostade drugo, nego li 
da vojnicima plati jednomjesečnu plaću svojim prihodima. 
Zato se Zekel 1. siječnja 1538. iz Ormuža pismeno obratio na 
kralja Ferdinanda s molbom, neka mu ovu svotu vrati. Zekel 
je po svoj prilici mislio, da kralj ne namjerava spomenute 
konjanike uzdržavati preko zime; zato je u pismu zamolio 
također kraljevu odluku u tome pogledu. — Na ovo pismo 
odgovara Zekelu kralj 17. siječnja 1538. iz Praga. Kralj mu 
javlja, da je svomu ratnomu tajniku i blagajniku Blažu S p i 1 - 
1 e r u naložio, neka isplaćuje sve kraljevske konjanike, koji 
za plaću služe u Slavoniji. Spiller će dakle Zekelu vratiti jedno¬ 
mjesečnu plaću za njegove konjanike, koje kralj želi i nadalje 
pridržati u službi, jer ih nužno treba. — Iz drugoga pisma 
doznajemo, da kralj Ferdinand I. iz Praga 17. siječnja 1538. 
nalaže svomu bojnomu blagajniku Blažu Spilleru, neka Luki 
Zekelu isplati 525 rajnskih forinti kao jednomjesečnu plaću 
za 100 lako oboružanih konjanika, koje kralj na svoj trošak 
uzdržaje u pograničnom trgovištu Virovitici za obranu zemlje 
od provala turskih. Iz ovoga kraljevskoga pisma doznajemo, 


da su spomenuti konjanici služili počevši od 1. studenoga 
JJ 37 -> jer kralj ističe, da je Zekel već dobio J 2 J forinti za 
jedan mjesec (studeni), te mu pripada jošte samo za mjesec 
prosinac god. 1537. (Finanzarchitv u Beču: »Ungarische Ge- 
denkbiicher«, knjiga 383, fol. 101 i 102). 


MANASTIR KRUŠEDOL 

Osnivač toga manastira bijaše vladika Maksim, koji se 
prije zvao Đorđe. On bijaše sin slijepoga Stevana, a unuk 
srpskoga despota Đorđa Brankovića, koji je umro 24. pro¬ 
sinca 1456. Maksim je počeo manastir Krušedol graditi god. 
ijo8., kada se iz Rumunjske vratio u Srijem sa svojom maj¬ 
kom Angelinom, koja bijaše kći elbasanskoga gospodara Ari- 
janite. Maksimu je u gradnji Krušedola novčano pomogao 

J °7n n v, B ^ Sara . ba ’ kc T bi i aše od §• I 5 12 - do g. ij2i. vojvoda 
u Vlaškoj, t. j. u zapadnom dijelu današnje Rumunjske. Srpska 
je crkva među Srbe »svetitelje« uvrstila vladiku Maksima nje¬ 
gova oca Stevana i majku Angelinu. 

Kad je Srijem g. 1526. konačno došao pod vlast sultana 
Sulejmana, nijesu Turci spalili manastir Krušedol, kako spa- 
lise sve rimo-katolicke samostane. Tako je Krušedol postao 
duševno središte onih Srba, koji se već dotle nastaniše u Sri¬ 
jemu. Manastirom su^ u tursko doba upravljali igumani, koji 
su vodili, brigu oko sto ljepšeg uređenja manastirske crkve. 
Posljednji je iguman bio Izaije, koji je upravljao manastirom 
g. 1697., kada se u Krušedol vratiše kaluđeri, koji su g. 1690. 
s patrijarhom Arsenijem Črnojevićem pobjegli u Sentandriju 
kod Budima. 

Sačuvao nam se službeni popis zemalja fruškogorskih ma¬ 
nastira,^ sto ga 25. travnja 1702. sastaviše i dvorskoj komori 
podniješe povjerenici: Andrija Laboš, komorski provizor u 
Virovitici, i Petar Antun Walter, provizor i tridesetničar u 
Petrovaradinu. Iz toga popisa doznajemo, da je krušedolski 
manastir g.^702. posjedovao 1276 jutara oranica, vinograda, 
livada 1 pašnjaka. Oranice i vinogradi bijahu djelomice obra- 
^ em > a djelomice pusti. Istočno od manastira prema selu »Kru- 
ševdol« činila je granicu toga posjeda voda Stubina s poto¬ 
čićem do mosta na cesti, koja vodi u Irig, a zatim dalje u 
onoj dolinici potočić do državne međe, koja je g. 1699. bila 
potegnuta uz turski dio Srijema. Jednako je državna međa 

graničila posjed krušedolskog manastira prema jugu, gdje su 
već na turskom teritoriju bila sela Selevrenci i Dobrodol. Na 
zapadu je granicu manastirskog posjeda činio t. zv. Koni grob 
prema selu Neradinu, a Raskršće prema opustjelom selu Ban- 
kovcima. Na sjeveru je posjed manastira Krušedola dopirao 
do posjeda manastira Remete; tu su granicu činili Bokonjev 
dol i bunar Ubovac. 

Počevši od 18. vijeka upravljahu manastirom Krusedolom 
arhimandriti. Prvi je arhimandrit u Krušedolu bio Nikanor 
Melentijević, koji je g. 1710. bio izabran za vladiku muhačko- 
sečujskoga. Krušedol je ljuto postradao g. 1716., kada se u 
Srijemu vodio velik rat između Turske i Austrije. Poraženi 
od principa Eugena Savojskoga kod Petrovaradina morahu 
se Turci za uvijek povući iz Srijema. Tom su prigodom Turci 
zapalili manastir Krušedol, a sasjekli i spalili moći (t. j. ostanke 
tijela) srpskih svetitelja: Maksima, Stevana i Angeline,^ koje se 
čuvahu u manastirskoj crkvi; od tih moći preostadose samo 
neke čestice. 

Kad je muhačko-sečujski vladika Nikanor Melentijević do¬ 
znao za nesreću, koja je stigla Krušedol, napusti on svoju 
eparhiju, te se vrati u popaljeni manastir. Nikanor je obnovio 
i znatno poljepšao manastir u Krušedolu. On je na istočnoj 
strani manastirskih ćelija uredio kapelu, koju je posvetio vla- 
dici Maksimu, osnivaču toga manastira.^ Nikanor ostade u 
Krušedolu do svoje smrti, koja ga je snašla 6 . listopada 1739. 
On se potpisivao »krušedolski vladika.« v ... 

Isprvice se u krušedolskom manastiru držahu i crkveni 
sabori za Srbe iz Ugarske, Hrvatske i Slavonije. Prvi je takav 
sabor održan g. 1708., kad je u Krušedolu vladika Izaije Đa- 
ković izabran »za prvoga vrhovnoga mitropolita krusedolske 
mitropolije.« (Đaković bijaše nasljednik patrijarha Arseni ja 
Črnojevića, koji je umro 27. listopada 1706.) Drugi je srpski 
crkveni sabor u Krušedolu održan g. 1710., kad je za muhačko- 
sečujskoga vladiku bio izabran spomenuti vec Nikanor Me¬ 
lentijević. Treći je sabor održan 25. travnja 1713., kad je za 
mitropolita izabran budimski vladika Vicentije Popovic 

Hadžilović. _ .... .. . . 

Prvi srpski mitropolit (t. j. patrijarh Arsemje Crnojevicj 
nije imao stalne rezidencije. On je isprvice stanovao u Sentan- 
driji kod Budima, a kasnije u Sečuju kod Muhaca 1 u neka¬ 
dašnjem pavlinskom samostanu iznad Orahovice. Njegovi na¬ 
sljednici — mitropoliti Izaija Đaković i Sorbonije Podgori- 


čanin — stanovahu u Krušedolu ili u manastiru Grgeteku. 
Ali kad je g. 1713- za mitropolita bio izabran Vićentije Po- 
pović Hadžilavić, nastanio se u Srijemskim Karlovcima, gdje 
je odsada bilo sjedište srpske mitropolije. Tamo se odsada 
drže i srpski crkveni sabori. 

Po naredbi mitropolita Nenadovića popisano je g. 1753- 
stanje svih manastira, koji se nalaze u Fruškoj Gori. Taj popis 
kaže, da je manastirska crkva u Krušedolu 11 i po hvati duga, 
4 hvata visoka, a 6 (u t. zv. paperti samo 4) hvata široka. 
Pevnice ima u obliku kruga; nad njima je trulo na 4 stuba 
s 8 ovećih prozora. Sama crkva ima 6, a u oltaru 3 prozora. 
Bojadisani su i oltar i trulo i crkva. (Freske su sačuvane još 
i sada). 

Svi su krušedolski arhimandriti nastojali, da u valjanom 
redu uzdrže manastirsku crkvu. Više puta se radilo o tomu, 
da mjesto stare podignu novu crkvu. To su arhimandriti uvijek 
odbili tako, da se manastirska crkva može ponositi i svojom 
starinom. U toj su crkvi pokopani: patrijarsi Arseni je Črno- 
jević i Arsenije Jovanović, mitropoliti Izaije Đaković, Vićen¬ 
tije Popović i Petar Jovanović, vladika Nikanor Melentijević, 
srpski kralj Milan Obrenović, srpski vojvoda Stevan Šupljikac 
i kneginja Ljubica, žena kneza Miloša Obrenovića. Zato Srbi 
običavaju manastirskoj crkvi u Krušedolu dati ime »Srpski 
Panteon.« 

Crkva je sa sve 4 strane okružena jednokatnim zgradama, 
koje su prema potrebi gradili pojedini igumani i arhimandriti. 
U prvom katu istočne strane manastirske zgrade nalaze se 
riznica i knjižnica. Riznica je tik kapele sv. Maksima, a sa¬ 
držaje mnogo vrijednih predmeta. Tu je plaštanica iz početka 
14. vijeka, izrađena od crvene svile. Nadalje se u riznici ču¬ 
vaju 3 mitre (biskupske kape) iz ij. vijeka, sve 3 izvezene 
biserom. Riznica ima 4 stara evanđelja, od kojih je prvo na¬ 
pisao g. 1314. jeromonah Pankratije, a drugo g. 1579. kaluđer 
i Nikanor, koji je živio u manastiru Remeti. Dalje se u riznici 

nalazi tamjanica, izrađena od srebra g. 1523. Tu je čaršav 
ruskoga cara Petra Velikoga, plaštanica ruske carice Katarine 
t U., mitra beogradskog mitropolita Petra Jovanovića, srebrna 

kadionica, kruna i štaka sv. vladike Maksima, odijelo kne- 
ginje Ljubice, kalpak i mač vojvode Stevana Šupljikca, više 
križeva s rubinima i ametistima, zlatom izvezena svilena arhi- 
jerejska odijela, pa srebrom okovanih i dragim kamenjem ure¬ 
šenih starih štampanih evanđelja, te bakrorez manastira Kru- 

šedola iz g. 1775- J°šte se u riznici čuvaju brojne kolajne i 
vrlo skupocjeno posuđe kralja Milana Obrenovica, a u dvo¬ 
rani i u sobama manastirskim nalazi se bogat namještaj 
(pokućstvo) istoga kralja. 

Kod izradbe toga članka upotrijebio sam ove izvore i lite¬ 
raturu: Mikloušić dr. Franjo: »Izvještaj od god. 1772. 
o manastirih na Fruškoj gori u Sriemu, podastrt kr. dalm.- 
hrv.-slav. namjestničkom vieću«. (»Starine« jugoslavenske aka¬ 
demije, knjiga 8., str. 2.— 6.) — Laszotvski pl. Emil: »Iz¬ 
vadci turskih izprava, odnosećih se na fruškogorske manastire 
u Sriemu«. (»Vjestnik kr. hrv.-slav.-dalm. zemaljskog arkiva«, 
god. I. str. 41. i 97.) — Smičiklas Tadija: »Popis samo¬ 
stana fruškogorskih god. 1702.« (»Dvijestogodišnjica oslobo¬ 
đenja Slavonije«, dio drugi, str. 302.) — Ruvarac Dimi- 
trije: »Opis srpskih fruškogorskih manastira g. 1753.« (Kar¬ 
lovci 1903.) — Strika Boško: »Fruškogorski manastiri«, 
str. 55.—83. (Zagreb 1927.) — Ruvarac Dimitrije: »Ma¬ 
nastir Krušedo«. (Srijemski Karlovci 1918.) 

BORBE HRVATA S TURCIMA ZA POŽEGU. 

Sredinom mjeseca kolovoza g. 1536. provalio je u Slavo¬ 
niju smederevski paša Mahmud Jahiogli s velikom vojskom. 
Turci zauzmu Brod na Savi, te osvoje cijelu Posavinu između 
Broda i Gradiške. Odavle provale u plodnu, bogatu i gusto 
naseljenu »Požešku kotlinu«, gdje porobe i popale 39 sela, a u 
ropstvo odvedu 60.000 Hrvata. Sada propade i stari kaptol 
sv. Petra (danas selo Kaptol) kod Požege. 

U turskoj vlasti ostade Požega s okolicom 151 godinu. 
Turci osnovaše u Požegi posebnu svoju oblast »sandžak«, pod 
koju je spadao veći dio Slavonije, poimence: Osijek, Vuko¬ 
var, Đakovo, Brod i Virovitica. Paša, kao poglavica požeš¬ 
koga sandžaka, stanovao je u Požegi ili u Brodu. Njemu bi¬ 
jahu podređeni kadije (turski suci) u Požegi, Brodu, Đakovu 
i u Osijeku. Požeški sandžak bio je politički pripojen Bosni. 
Zato su bosanski Franjevci mogli osnivati svoje samostane u 
Slavoniji, odakle su pred Turcima pobjegli katolički svećenici 
i prijašnji redovnici (većinom Pavlini i Augustinci). Glavni 
franjevački samostani bijahu u Velikoj i u Našicama, a manja 
pristaništa n Požegi, Brodu, Cerniku i drugdje. Turoi su kato¬ 
ličke crkve pretvorili većinom u džamije. Tako u samoj Po- 

zegi okupiraše Turci sve 3 zidane crkve, u Brodu crkvu sv. 
Marka, a u Đakovu crkve sv. Jurja i sv. Lovre. Zato su Fra¬ 
njevci^ morali od drveta podignuti novu crkvu sv. Spasa u 
Požegi, a crkvu sv. Ivana u Brodu. Drvene crkve podigoše 
Franjevci i po slavonskim selima, kamo hi iz svojih samosta¬ 
na posiljali svećenike redovnike, da služe sv. misu i da dijele 
svete sakramente. 

»Sijači« su u »Požeškoj kotlini« teško podnašali gospodstvo 
Turaka. Mnogi se junaci od nevolje prometnuše u hajduke, da 
bijednu »raju« (t. j. kršćanski puk) štite od nasilja turskih aga 
1 begova. Jadni je narod željno iščekivao čas, kada će se oslo¬ 
boditi »harača« (poreza) i strašnih »haračlija« (ubirača po- 
reza). r 

Kada se g. 1595. vodio veliki rat između Austrije i Tur¬ 
ske, pomislio je Lovro Ilić, vođa hajduka u »Požeškoj kotli¬ 
ni«, da je sada^ kucnuo cas oslobođenja. Ilić digne ustanak u 
selima oko Požege, te u dvoboju zadavi bega požeškoga, ali 
i sam pogine do ljutih rana. Turci su ovaj ustanak oružanom 
silom ugušili, a mnoge »Sijake« poklali ili žive nabili na ko¬ 
lac. No time nije nestalo misli oslobođenja. Ova je misao 
dapače zahvatila i pravoslavne žitelje, koje su Turci godine 
1544. doveli iz južnih krajeva, te ih nastanili između Pakraca, 
Slatine, Požege i Cernika. 

Pravi čas oslobođenja kucnuo je tekar 12. rujna 1683., 
kad je veliki vezir Kara Mustafa bio potučen kod Beča 
Hrvatski ban Nikola grof Erdedi g. 1684. piše: »Mene srce 
vu Bosmju (pod kojom se tada razumijevala i Slavonija) vleče 
za osloboditi siromaško kršćanstvo i vnoge svete cirkve koje 
puste stoje, kadi se je Bog hvalil i dičil«. — Tada se već na 
ustanak spremahu hrvatski narodni junaci u Slavoniji, po- 
lmence: Franjo Ilic, Ivan Matijević, Ivan Sekula i »kapetan« 
Marko od Oriovca. Na ustanak ih poticahu rodoljubni Fra¬ 
njevci: Ivan Pinotić, Augustin Jarić, Marijan Turzo, Andrija 
Vojno vi ć 1 Filip Drljokić, osobito pak Luka Ibrišimović. Ovaj 
junački Franjevac bijaše rodom Požežanki. Zagrebački biskup 
ieksandar Mikulić učinio ga je svojim namjesnikom u Sla¬ 
voniji. Ibrišimović je već i prije običavao hrvatske prvake 
upućivati u turske prilike. Pisma je raznašao njegov vjerni gla- 
snik Hrelja. Turci u požeškoj tvrđi zatvoriše Ibrišimovića i 
™JU- Iza 4 mjesečnog zatvora budu oba jadnika osuđena 

vez!?^' t? 1 s Vi Ž -?° Sa ^ rel ' u ,n . abili na kolac, uz koji pri- 

e ra Luku Ibrišimovića. Punih 7 dana ostade Luka pri- 

vezan uz taj kolac, a onda ga Franjevci novcem izbavise od 

Ibrišimović poleti u slavonske planine, gdje nađe brojne 
ustaše. S njima je Turcima zadavao puno, straha; uz to je 
bijednu »raju« temeljito pripravljao, kako će Turke tjerati iz 
Slavonije. Mijo Brešić, duhovnik hrvatske vojske oko^Sigeta, 
javlja biskupu Mikuliću u srpnju g. 1684., da je Ibrišimović 
jošte živ u šumama, ali da drugi Franjevci u samostanima žive 
u strahu, jer ih Turci nemilo progone. 

Naskoro iza toga započe vojna za oslobođenje Slavonije. 
Varaždinski general Jakov grof Leslie udari u srpnju god. 
1684 na V i r o v i t i c u, te ju zauze pomoću hrvatskih usta¬ 
ša, koje mu dovede Andrija Odabašić. Kod opsade Brezovice 
na Dravi pomože mu Josip Kolajković sa svojim četama. 
Kad je pak Leslie udario na Slatinu, dođe mu u pomoć Ivan 
Matijević s ustašama; Ivan zapali slatinsku tvrđu, a tursku 
posadu prisili na predaju. Tako se ispod turske vlasti oslobo- 
dilo 200 hrvatskih sela oko Virovitice i Slatine. u 

Naredne godine 1685. provali u Slavoniju hrvatski ban 
Nikola Erdedi, komu se pridružiše slavonski junaci Ivan Se- 
kula i Franjo Ilić sa svojim četama. Erdedi zauze tvrđu 
Kraljevu Veliku kod Novske, a zatim udari na Bi¬ 
jelu Stijenu kod Lipika. Franjo Ilić po noći lukavo uđe 
u ovu tvrđu, te begu odsiječe glavu i natakne ju na kolac, 
koji nastavi na bedem. U jutro opaze to Turci, koji se vrlo 
uplaše, te pobjegnu iz Bijele Stijene. Istodobno je u slavonskoj 
Podravini ratovao general Leslie, uz koga se nalazio bans .1 
zamjenik Ivan grof Drašković. Hrvati zauzmu Donji Mi- 
hol jac, gdje je kapetan Gašpar Balog uhvatio 81 Turčina. 
Kod Valpova dođe do okršaja, u kome Turci ubise kapetana 
Pataoića. Na tome četovanju dopre hrvatska vojska do Osi¬ 
jeka, gdje 14. kolovoza 168j. zapali predgrađe 1 turski most 

“ Rat^se nastavio g. 1686. Pukovnik Ivan Makar prodre s 
hrvatskim četama u slavonsku Podravinu. Kod Oraho vi¬ 
če bude potučen bosanski Furduk paša, te Makar osvoji broj¬ 
na mjesta u okolici. Istodobno je oko Pakraca vojevao hrvat¬ 
ski ban Nikola Erdedi. Njega su poduprli slavonski junaci, 
koji redomice osvojiše cijeli onaj kraj, a Turama otese tvrđe. 
Pakrac, Č a k 1 o v a c, Kamengrad 1 C e r n 1 k. . 

Najsretnija bijaše godine 1687. Carska vojska, koja je S- 
1686. zauzela Budim, tjerala je Turke iz Ugarske izme u 

Drave i Dunava. Veliki vezir Sulejman paša bude 12. kolovo¬ 
za 1687. hametom potučen kod Haršanja. Nato su Hrvati 
pošli opsjedati tursku tvrđu u Valpovu. Carski gene¬ 
ral grof Diinewald prijeđe u rujnu g. 1687. preko Drave, da 
se sjedini s vojskom hrvatskoga bana Nikole Erdeda. To je 
Turke u Slavoniji tako uplašilo, da pobjegoše iz Osijeka, 
našto se predalo i Valpovo. Redomice padaju sada turske 
tvrđe u Slavoniji, poimence: Erdut, Vukovar, Đa¬ 
kovo, Požega i Voćin. Prije svoga odlaska iz Po¬ 
žege porobiše Turci jadne kršćane, zapalivši i sve kuće nji¬ 
hove. Već 5. listopada 1687. pjevana je u Osijeku svečana 
misa zahvalnica, što je sretno osvojen grad, a 25. listopada 
polažu hrvatske ustaše u Slavoniji prisegu vjernosti kralju 
Leopoldu I. 

Turske se čete povukoše u Bosnu, odakle su narednih go¬ 
dina opetovano pokušavale, da osvoje Slavoniju. Već početkom 
ožujka g. 1688. provali 6000 Turaka preko Save. Turci dopru 
12. ožujka (na Grgurovo) čak do Požege, te se utabore na 
nekom brdu. Premda nije bilo ni otkuda izgleda za pomoć, 
ipak nije zdvojio fra Luka Ibrišimović, koga je hrvatski narod 
prozvao »sokolom« svojim. Luka brzo spremi Požežane na 
otpor, a drugi Franjevci dovedu »Šijake« iz okolišnih sela. 
Smjelo udari Ibrišimović na Turke, te ih hametom potuče. 

O toj pobjedi sačuvala se sve do danas vrlo živa uspomena 
u Požegi i među »Sijačima«. Ono brdo, gdje se Turci utabo- 
riše, dobilo je po ibrišimovićevu nadimku ime »Sokolovac«. 
Narodna predaja slavi i tadašnje Požežanke, koje se poniješe 
vrlo junački. Kad su naime Turci bježali kroz klanac između 
Sokolovca i Velikoga Kamena, udariše na njih žene s gospo¬ 
darskim oruđem (vilama, kosama, srpovima i motikama). 

Drugi put dođu Turci pod Požegu 12. svibnja 1688., nakon 
što su kod Kaptola pobili ustaše i ugrabili stoku. Turke dočeka 
hrvatska vojska, koju je vodio križevački potkapetan Patačić. 
On potuče Turke i ugrabi im sav plijen. Da se Požega u bu¬ 
duće lakše brani od Turaka, izdade general Kaprara 14. svibnja 
1688. nalog, da se stanovnici iz Cernika moraju preseliti u 
Požegu. Sada je poduzeta vojna na B r o d, koji je još pripa¬ 
dao Turcima. U toj vojni sudjeluju grofovi Hofkirchen, Fra¬ 
njo Ivanović i Adam Zrinski, a uz njih također Požežani pod 
vodstvom fra Luke Ibrišimovića. Kod Broda dođe do ljute 
bitke, u kojoj pogibe 2000 Turaka. Tu se odlikovao kao naj¬ 
veći junak hrvatski plemić Petar Antolić, potkapetan križe- 

vački. Hrvati su Turcima oteli na Savi tvrđe Brod i Gra¬ 
ci i š k u. 

Pobjeda na brdu »Sokolovcu« donijela je fra Lukii Ibri- 
šimoviću zasluženu slavu. Njegovo ime još i danas zahvalno 
spominje sav hrvatski narod, napose pak »Šijaci« u Požeškoj 
kotlini. Međutim se kralj Leopold zaratio s francuskim kra¬ 
ljem Ljudevitom XIV., te je morao svoje čete iz Slavonije po¬ 
slati na rijeku Rajnu. Turci su to dakako brzo doznali. Zato 
bosanski Hasan paša na jesen g. 1690. s velikom vojskom pro¬ 
vali u Slavoniju. Turci zaposjednu tvrđave: Gradišku, Pa¬ 
krac, Sirač i Bijelu Stijenu. — U njihove ruke pade i Požega, 
koju za kazan spališe, premda je tekar bila obnovljena od po¬ 
žara g. 1687. Održao se utvrđeni franjevački samostan u Ve¬ 
likoj, gdje se zakloniše Franjevci s Ibrišimovićem. Turci osvo- 
jiše cijelu Slavoniju, osim tvrđa u Orahovici, Kaptolu, Viro¬ 
vitici i Osijeku. Ipak se nijesu mogli trajno održati u toj zemlji. 
Na proljeće g. 1691. počnu u Slavoniju stizavati hrvatske čete, 
što ih je slao ban Nikola Erdedi. Pod vodstvom junačkog 
Ivana Makara, koji je međutim postao generalom i dobio na¬ 
slov »baruna«, oslobodiše Hrvati za nekoliko tjedana cijelu 
Slavoniju, pa d Požegu. Odsada više nijesu Turci provalji¬ 
vali u Slavoniju, koje se i odrekoše g. 1699. mirom u Srijem¬ 
skim Karlovcima. Toga nije dočekao fra Luka Ibrišimović, 
koji je u Požegi umro godine 1698. 

PUČKA ŠKOLA U SIKIREVCIMA. 

Pučku školu u Sikirevcima osnovalo je g. 1831. zapovjed¬ 
ništvo brodske krajiške pukovnije, iznajmivši prostorije za 
učionicu u kući zadruge Bašlinović. Djeca su u toj školi uz 
hrvatski učila i njemački jezik. Prvi je učitelj bio domaći sin 
Nikola Galović-Marković, koji je prije toga bio klerik u đa¬ 
kovačkom biskupskom sjemeništu, ali je odanle istupio, jer nije 
osjećao zvanja za svećenički stalež. Školu je u Sikirevcima 
polazilo 60 dječaka i djevojčica, a obuka je trajala 3 godine, 
te su djeca bila podijeljena u tri razreda. — Prvu je školsku 
zgradu u Sikirevcima g. 1836. podigao tesar Tomo Rakitić 
od hrastova drveta, koje su sami seljaci iz šume dovezli, ote- 
sali i po Rakitićevom savjetu ugradili. Krajiška je uprava g. 
1849. od službe (navodno radi prevelike strogosti) otpustila 
učitelja Nikolu Galovića-Markovića, mjesto koga je postavljen 

Antun Šunić. Počevši od g. 1850. polazili su školu u Sikirev¬ 
cima također neki dječaci iz obližnjih sela Jaruga, Kruševice 
i Slavonskoga Šamca, da nauče njemački jezik. — Učitelja 
Antuna Šunića naslijedio je g. 1853. učitelj Dragutin Kola- 
rević, a ovoga Josip Glavačević, čija je supruga besplatno po¬ 
dučavala djevojčice u ručnom radu. Iza Glavačevića služ¬ 
bovao je u Sikirevcima preko 30 godina učitelj Franjo Kla- 
darić, koji je sklonuo krajišku upravu, da u Sikirevcima god. 
1869. sagradi novu zidanu školsku zgradu mjesto stare drvene 
kuće. Nastojanjem pak školskoga nadzornika Antuna Lisca 
osnovana je u Sikirevcima poslije razvojačenja Krajine i dje¬ 
vojačka škola. Ova je smještena u školskoj zgradi, koja je sa¬ 
građena g. 1869. Naprotiv je dječačka pučka škola premje¬ 
štena u kuću, koja je u vrijeme Vojne Krajine služila kao stan 
krajiškoga kapetana. Uz ovu kuću postoji uzoran voćnjak i 
krasan pčelinjak; voćnjak je uredio učitelj Nikola Vrabec, a 
pčelinjak učitelj Adam Dakić. Poput ostalih pučkih škola uz¬ 
gojila je i sikirevačka škola mnogo Hrvata, koji u narodu 
djeluju kao vrijedni seljaci i obrtnici, a neki od bivših učenika 
sikirevačke pučke škole postadoše časnici, svećenici, učitelji, 
profesori, suci i drugi činovnici. 

SELO ANDRIJEVCI KONCEM 17. VIJEKA. 

Stanovnici sela Andrijevaca bijahu pod konac turske 
vlasti u Đakovštini kmetovi Huseina Begića, koji je stanovao 
u Đakovu. Njemu su morali besplatno obavljati sve poslove, 
a osim toga podavati »desetinu od svih stvari«, t. j. od svega 
priroda u poljodjelstvu i stočarstvu. Povrh toga moralo je 
cijelo selo plaćati godimice 8 forinti kao »harač« sultanu 
turskomu. Taj se harač upotrebljavao za uzdržavanje turske 
Krajine oko Kaniže u južnoj Ugarskoj. 

Poslije izgona Turaka iz Đakovštine g. 1687. smatrao se 
vlastelinom andrijevačkim tadašnji komandant (zapovjednik) 
carske vojske u Đakovu. Kad je pak u Đakovo došao biskup 
o. Nikola Olovšćak, postao je odmah vlastelinom u Andri- 
jevcima. Njemu su andrijevački žitelji podavali desetinu od 
svega priroda svoga. 

Olovšćaka je na biskupskoj stolici u Đakovu naslijedio 
Petar Bakić, koji je g. 1702. granice Andrijevaca opisao ovako: 
»Hatari ovoga sela Andrijevaškoga (nalaze se) u komšilukom 

(sa) selom Čajkovci. I prioimlju od šume Laže zvane do vode 
Biča od istoka, i kralj Biča ushodeći do Varcagića potok tako 
zvani od podneva (juga), a otuđe Vukašinovićev gaj do 
velike struge Bare zvane, koja jest od ponoćja.« 

Svi su žitelji u Andrijevcima od starine »Slovinci« i svi 
su katolici. Oni posjeduju 140 jutara zemlje, koja se stalno 
ore, pa 325 jutara neorane zemlje. Nadalje imadu livade za 
kositi toliko, koliko u jednom danu može pokositi 95 kosaca. 
Oko sela nalazi se 10 jutara »drva pitoma od voća.« Uz vodu 
Bič (to je potok Biđ) nalaze se »paše za živinu«; to su t. zv. 
ritovi, koji zapremaju 400 jutara. 

Andrijevčani imaju 5 šuma. Prva se šuma zove »Laza«, 
koja je velika 300 jutara, a sadržaje »drva za vatru«, t. j. 
bukovo drvo. Druga šuma »Čupić gaj« zaprema 200 jutara, 
a ima »drvje žirovmo«, t. j. hrastova stabla. Treća šuma 
»Kelić gaj«, koja je velika 230 jutara, daje »drva za vatru 
i žir ovna«, što znači, da se u toj šumi nalaze i bukva i hrast, 
Isto takva drva ima i četvrta šuma, koja se zove »Donšco- 
vica«, a zaprema 250 jutara. Naprotiv se samo bukovo drvo 
nalazi u petoj šumi, koja je velika 300 jutara, a zove se 
»Vitkovečki gaj.« 

Selu Andrijevcima pripadaju i 3 pustoseline, koje se zovu: 
Surblavci, Ninjakovci i Markovci. Kako se oranice i livade 
ovih pustoselina već odavna ne obrađuju, obrasla ih je šuma. 
(Smičiklas: »Spomenici o Slavoniji u 17. vijeku«, strana 313.) 

ŽUPA U ORAHOVICI G. 1730. 

U Orahovicu je 11. lipnja 1730. došao zagrebački ka¬ 
nonik i opat Juraj Dumbović, da kao arhiđakon — po nalogu 
zagrebačkoga biskupa Branjuga — obavi kanonsku vizita- 
ciju. Dumbović je biskupu podnio služben izvještaj, iz kojega 
razabiremo tadašnje stanje rimokatoličke župe u Orahovici. 

Ispod tvrđe Orahovice nalazi se drvena crkva sv. Križa. 
I toranj je djelomice drven, a u njemu je samo jedno blago¬ 
slovljeno zvono. U crkvi su dva oltara sa slikama na koži. 
Nad velikim je žrtvenikom drven strop. Tamo je i drveno 
svetohranište (tabernakul), koji se može dobro zatvarati. U 
svetohraništu se čuvaju presveta euharistija i dva srebrna po¬ 
zlaćena kaleža. Crkva ima dva antipendija za oltare, zatim 3 

kazule (misnice), 3 albe .j sve druge potrepštine za službu 
božju, ali nema baptistenja (krstionice). Sveto ulje čuva se u 
srebrnoj i pozlaćenoj posudi. .. . , r 

Duhovnu pastvu vodi o. Grga Benečić, koji pripada fra¬ 
njevačkomu samostanu u Našicama. Benečić ima 4 6 godina, 
a župnikom je postao prije godinu dana. On je u franjevački 
red stupio prije 25 godina, a svećenik je 23 godine. Stanuje u 
župnom dvoru, koji je dovoljno prostran. . 

Pod orahovičku župu spada j sela, poimence: Orahovica, 
Zdenci, Feričanci, Bokšić i Saptinovci. U Orahovici ima oko 
jo rimokatoličkih kuća; ostale kuće nastavaju »Vlasi« (pravo¬ 
slavni žitelji). U Zdencima stanuju sami rimokatolici. Tamo 
su 23 kuće, te drvena bogomolja sa zvonom, koje visi na 
stupu. Isto takovu bogomolju (oratorium) ima i selo Feri¬ 
čanci, u kojemu živu sami rimokatolici u svih 25 kuca. Selo 
Bokšić ima oko 20 kuća. I tamo stanuju sami rimokatolici, 
koji se Bogu mole u oratoriju, a imaju zvono, koje visi na 4 
stupa. I Saptinovci su posve rimokatoličko selo, koje ima 20 
kuća i drvenu bogomolju sa zvonom. _ 

(Dijecezanski arhiv u Zagrebu: »Archidiaconatus Gvešce 

et Since an. 1730.—1746.«) 

FRANJEVAČKI SAMOSTAN U BRODU, 

Među najvažnije zgrade u Brodu svakako spada franje¬ 
vački samostan sa crkvom sv. Trojstva. Temeljni zidovi crkve 
i samostana imaju debljinu od 10 stopa (t. j. 3 metra i 30 cen¬ 
timetara). Crkveni su zidovi debeli 6 stopa (2 metra), a samo¬ 
stanski zidovi 4 stope. Na prvi pogled izgleda, kao da je to 
nekada bilo ziđe za tvrđu, a ne za crkvu i za samostan. 
Crkveni toranj ne odgovara svojom visinom očekivanju, jer 
bi kraj toli čvrstih zidova mogao biti dva put visi, nego li jest. 

Franjevački je samostan golema jednokatna zgrada kraj 
same obale rijeke Save. U prvom katu ima 13 prozora, koji 
gledaju preko Save u Bosnu. Zapadno krilo samostana nešto 
je kraće, jer ima samo 10 prozora s izgledom na lijepo šetalište 
(trg sv. Trojice). Isto je tako dugo treće krilo samostana 
prema nekadašnjem pašnjaku »Vijušu«. Četvrto krilo, samo¬ 
stana zatvara franjevačka crkva. Samostansko dvorište čini 
pačetvorinu, zasađeno cvijećem i drvecem. Milovidnost toga 
lijepog dvorišta povećavaju krasne arkade sa sve 4 strane. 

Arkade su otvorene, a počivaju na jakim okruglim stupovima, 
koji su povezani zidanim lukovima. 

Brod je u kolovozu god. 153 6 . zauzeo smederevski paša 
Mahmud Jahiogli. Pod turskom vlašću ostade Brod do g. 1688., 
kad ga je oslobodio »cvijet plemstva hrvatskoga« pod vod¬ 
stvom grofa Adama Zrinskoga. (Ovaj Adam bijaše sin hrvat¬ 
skoga bana Nikole Zrinskoga, praunuka istoimenog junaka si- 
getskoga). Turci ni jesu nigdje u Slavoniji dopuštali duhovnu 
pastvu rimokatoličkih svećenika. Tako je i u Brodu tečajem 
turskoga vladanja briga za crkveni život katolika zapala bo¬ 
sanske Franjevce, kojima je sultan dozvoljavao duhovnu pastvu 
u svojoj državi. Tako su Franjevci već u tursko doba imali u 
Brodu drvenu kapelicu sv. Trojstva blizu današnje istoimene 
crkve. Za uzdržavanje svojih dušobrižnika davahu Brođani 
svojim Franjevcima t. zv. lukno, t. j. svaka kuća po jedna kola 
drva i jednu vreću žita. Povrh toga dobivahu Franjevci tako¬ 
đer nešto novca. 

Od najstarijih Franjevaca u Brodu spominje se o. Ivan 
Ančić g. 1662. i fra Luka Ibrišimović iza god. 1680. Ibriši- 
mović je caru i kralju Leopoldu I. u Beč javljao gibanje turske 
vojske. Glasnikom bijaše neki Relja, koji je Ibrišimovićeva 
pisma prenašao u šupljoj batini svojoj. Jedno takvo pismo 
uhvatiše Turci. Radi toga bude fra Ibrišimović svezan uz 
neki hrast, gdje su ga Turci tjedan dana mučili. Kršćani su 
jadnoga Ibrišimovića ipak po noći oslobodili, te je on sretno 
pobjegao iz Broda. Ibrišimović je kasnije oboružao kršćansku 
»raju«, s kojom je tjerao Turke iz Slavonije. U njegovoj četi 
vojevahu također Franjevci: Augustim Jarić, Marijan Turzo, 
Ivan Pinotić i Filip Drljokić. Njihova su junaštva nalazila 
priznanja i kod slavnoga principa Eug. Savojskoga, koji bijaše 
vrhovni zapovjednik carske vojske protiv Turaka. Brod je do¬ 
duše na jesen g. 1690. opet pao u turske ruke; ali već 12. li¬ 
stopada 1691. budu Turci konačno i za uvijek otjerani iz 
Broda. Prvim zapovjednikom tvrđe brodske imenuje princip 
Eugen Savojski upravo fra Augustina Jarića. Njemu je Eugen 
podijelio također pravo, da u brodskom kotaru organizira 
vojnu upravu i da sam postavi sposobne kapetane. 

Isprvice su Franjevci u Brodu imali samo rezidenciju, koju 
sebi sagradiše poslije izgona Turaka. Ova je rezidencija 30. 
listopada 1708. proglašena samostanom brodskim. »Predsje¬ 
dnici« rezidencije bijahu redomice: Augustin Jarić god. 1694., 
Ivan Stipić god. 1699., Ivan Šimić god. 1700., a Bartol Pe- 


trović god. 1707. Prvim »gvardijanima« samostana brodskoga 
bijahu izabrani: Ivan Bijela g. 1708., Bartol Petrović g. 1713., 
1716. i 1722., Salvator Vrbica g. 1713., Ivan Narančić god. 
1719., 1723., 1729. i 1736., Franjo Anđelić g. 1726., Jakob 
Jović g. 1733., Marko Gabrilović g. 1737., Mihajlo Benčević 
g. 1738. i 1750., Ambrozije Brođanin g. 1741., Petar Bro¬ 
đanin g. 1742.) Juraj Dragojević g. 1747. i 1734., te Marko 
Orašinović g. 1732. 

Franjevci su g. ^1723. srušili drvenu svoju crkvu i drveni 
samostan, te su počeli graditi sadašnju veliku crkvu i uz nju 
ogroman samostan. Temeljni je kamen 12. kolovoza 1723. 
postavio barun Trenk, koji je tada bio zapovjednik brodske 
tvrđe. Gradnju je isprvice rukovodio o. Ivan Narančić. Nje¬ 
gov je posao nastavio o. Ambrozije Brođanin, koji je gradnju 
g. 1728. sretno priveo kraju. Franjevci staviše iznad crkvenih 
vrata napis: »Ista favore dei, plebis pietate, benaque cura 
fraterna surgunt fastigia templi«, što hrvatski znači: »Vrhu¬ 
nac ove crkve uzdiže se milošću Boga, darežljivošću puka i 
dobrom bratskom brigom«. 

Nova je crkva isprvice imala samo glavni oltar, koji ostade 
posvećen presvetom Trojstvu, kako bijaše i u staroj drvenoj 
crkvici. Franjevci su god. 1730. stavili u novu crkvu daljnja 
4 oltara, koje posvetiše: bi. djevici Mariji, sv. Ivanu Nepo- 
muku, sv. Franji Serafinskom i sv. Antunu Padovanskom. 
Kasnije podigoše još 2 oltara, od kojih su jedan posvetili ža¬ 
losnoj Majci Božjoj, a drugi njenoj majci sv. Ani. Neki Fra¬ 
njevac izradio je g. 1740. propovijedaonicu, te oltare sv. Josipa 
i sv. Križa. Iste g. 1740. nabaviše Franjevci prve orgulje. 
Ove su imale 6 registara, a nabavljene su iz štajersk. Graca. 
Nekoliko godina iza toga dobila je i sakristija oltar sv. Dida, 
te krasno izrezan namještaj (ormare). Mnoge rezbarije nači- 
nise sami Franjevci, među kojima bijaše i pravih umjetnika. 

• v ^ ve z 754- upravljahu brodski Franjevci rimokato¬ 

ličkom župom, koja je pripadala zagrebačkoj biskupiji. No 
biskup Franjo Tausi imenuje brodskim župnikom svjetovnoga 
svećenika Josipa Zriku. Ovaj dođe 20. rujna 1734. u Brod sa 
svojim kapelanom, te u prisutnosti požeškoga župnika i je¬ 
dnoga zagrebačkoga kanonika preuze od Franjevaca upravu 
brodske župe. 

Franjevački je samostan u Brodu ipak i nadalje postojao 
sve do g. 1787. Za gvardijane toga samostana bijahu birani 
redomice: Klement Trgovčević g. 1736., Ambrozije Brođanin 

g. 1757., Ambrozije Majstorovi g. 1760., Nikola Lasva g. 
1764., Augustin Somborčevic g. 1765. i 1767., Ivan Jankovic 
g. 1766., Marko Gužvić g. 1771. i 1779., Filip Čevizovic g. 
1774 Mihajlo PitjuČevic g. 1777., Šimun Bukvić g. i 77 °-> 1 e * 
tar Čavčić g. 1780. i Blaž Čurčić g 1782. 

Poznata je historijska činjenica, da je car 1 kralj Josip u. 
u svim svojim zemljama ukidao brojne samostane. Njegovom 
žrtvom pade i franjevački samostan u Brodu. Mjeseca stu¬ 
denoga 1787. dođe naime u Brod kraljev nalog, da se ukida 
ovaj samostan. Franjevci se imaju premjestiti u druge samo¬ 
stane; dvojica (o. Damjan Vinčarević i o. Josip Blagojevic) 
budu umirovljeni uz godišnju mirovinu od 200 forinti. Samo¬ 
stanska livada Aleksinka, koja je zapremala 24 jutra i 400 
hvati, predana je Brođanima kao pašnjak, od kojega ce pla- 
ćati porez. Samostanski je vinograd bio prodan; isto tako i 
samostanska zvoina. Franjevački majur kod župnikova stana 
bude predan župniku za livadu. Krajišnicima pak u Gornjoj 
Vrbi razdijeliše 4 samostanske livade (zvane »Glivne« ili 
»Glibe«), koje zapremahu površinu od 6 jutara i 1200 

četvornih hvati. , 

Franjevačka crkva postade sada župnom crkvom za grad 
Brod. U refektorij franjevačkoga samostana smjestise pučku 
školu. Tu se prigodice davahu također predstave i veselice, 
jer tada još nije Brod imao veće dvorane. U bivše sobe redov- 
nika Franjevaca nastaniše pučke učitelje besplatno, a neke 
druge (ne baš uzorne) osobe uz mjesečnu^ najamninu.^ Jednu 
stranu franjevačkoga samostana upotrijebise za skladišta pri¬ 
vatne i erari jalne soli. .. , v . 

Tako ostade punih 19 godina. Prilike se promijenise istom 
g. 1806., kada je đakovački biskup Mandic 'odlučio, da u 
Đakovu podigne sjemenište za klerike. Franjevačka je pro¬ 
vincija ponudila biskupu za klerikat svoj samostan u Đakovu, 
ali uz uvjet, da se uspostavi franjevački samostan u Brodu. 
Posredovanjem biskupa Mandića privolio je kralj Franjo na 
ovu izmjenu, te se u rujnu g. 1806. iselise učitelji 1 drugi 
stanari iz franjevačkoga samostana u Brodu. 

Biskup se obvezao, da će na svoj trošak popraviti franje¬ 
vački samostan u Brodu. On je to i učinio, te je Franjevcima 
u tu svrhu odmah doznačio svotu od 40.000 forinti. Fra¬ 
njevci izabraše među svojim lajcima 2 stolara, koji koncem 
kolovoza g. 1806. pođoše u Brod, da izvedu popravke na 
samostanu. S njima je u Brod došao i bivši provincijal o. Ma¬ 


rijan Lamošević, koji je nadgledao i rukovodio popravke. Go¬ 
tovo sve sobe trebalo je iznovice popoditi. Samostan je dobio 
nove prozore i nova vrata, a mjesto kamenih stuba staviše 
nove hrastove stube. Uz to su morali zidove popravljati i 
krečiti, a staje i komorice nanovo graditi. Pripadom spomi¬ 
njem, da je tada — zbog neprekidnih ratova s Francuzima — 
malo vrijedio austrijski papirnati novac, što je g. 1811. dovelo 
do državnoga kraha. 

U tako obnovljeni samostan brodski presele se na jesen 
g. 1806. svi Franjevci iz napuštenoga samostana u Đakovu. 
Sa sobom su dozvolom biskupa Mandića ponijeli u Brod sve 
pokućstvo đakovačkoga samostana, te sav crkveni namještaj, 
naročito: misna odijela, crkveno posuđe i zvona. Naprotiv 
je brodski župnik iz bivše franjevačke crkve u Brodu prenio 
u župnu crkvu sve pokretnine. 

Prvim gvardijanom obnovljenoga franjevačkoga samostana 
u Brodu postade g. 1806. o. Mihajlo Katić. Njega su redomice 
naslijedili: Ivan Balatović g. 1807. i 1818., Justin Mirković 
god. 1810., Ivan Gruičić g. 1811. i 1817., Klement Oriovčanin 
g. 1812., Andrija Lišević g. 1813., Tomo Varšić g. 1815., Josip 
Ljubić g. 1816., Bonavetura Salaj g. 1816., Josip Matzek g. 
1828., Adalbert Filipović g. 1828., Štipan Ninković god. 1831., 
te Ilija Vražić g. 1833. 

Franjevački je samostan u 18. vijeku bio također sjeme¬ 
nište za podmladak franjevački. U samostanu je naime g. 1712. 
magister o. Salvator od Vrbice uredio »novicijat«. Kad je g. 
1720. bio novicijat iz Broda premješten, otvorena je u brod¬ 
skom samostanu filozofija za franjevačku pokrajinu. Prvim 
lektorom (predavačem) filozofskih nauka postade o. Dominik 
Rudić iz Budima. Filozofija ostade u Brodu do g. 1787., kada 
je samostan bio ukinut. Čim je brodski samostan bio obnov¬ 
ljen, odmah se na jesen g. 1806. u Brod vratila filozofijska 
škola za franjevačku pokrajinu. 

Zapadni dio franjevačkoga samostana postradao je 28. 
srpnja 1814. Toga se dana u 10 sati prije podne — bez ika- 
kova potresa i kraj posve mirnoga vremena — iznenada sru¬ 
šio krov nad zapadnim krilom samostana. Pobožni Brođani 
brzo saberu dobrovoljne prinose, da se ovaj krov ponovo po¬ 
digne. Držalo se, da je opeka preteška; zato su krov pokrili 
hrastovim daščicama. Milodarima građana brodskih podigoše 
Franjevci novi krov također na južnoj strani svoga samostana, 
koja gleda prema Savi. 

Mnogo je za franjevački samostan zasluga stekao o. Ma¬ 
rijan Jaić, koji bijaše rodom Brođanin. Kad je on bio god. 
1835. provincijal franjevačke pokrajine, zamolio je dvorsku 
komoru kao tadašnju financijalnu oblast, da brodskom samo¬ 
stanu naknadi štetu, koja je u razdoblju od g. 1787. do g. 
1806. bila počinjena skladištem erari jalne (državne) solane. 
Komora je zaista u tu svrhu doznačila franjevačkomu samo¬ 
stanu 6 00 forinti. S ovim novcem počne Jaić graditi istočno 
krilo samostana franjevačkoga, koje nije bilo podignuto g. 
1723.—1728. U tu svrhu poslužiše također samostanski pri¬ 
hodi, a bilo je i dosta milodara brodskih građana i nekih 
svećenika. 

Isti je provincijal o. Marijan Jaić stare orgulje iz franje¬ 
vačke crkve prodao za 300 forinti župnoj crkvi u Brodu. On 
je za 200 forinti kupio orgulje iz crkve u budimskom pred¬ 
građu Tabanu. Jaić pozove u Brod lajka Ignaca Lehnera, koji 
je umio graditi orgulje, te lajke Fridolina Wagnera i Šimuna 
Frimmela, koji bijahu vješti stolari. Ovi su stare budimske 
orgulje popravili i preudesili tako, da su dobile pedal sa 4 mu¬ 
tacije i manual s 10 registara. Tim povodom dade o. Jaić 
proširiti crkveni kor za 2 do 3 stope prema sredini crkve. Jaić 
je franjevačkoj crkvi pribavio također mnogo novoga na¬ 
mještaja, a uz to 2 bijela i 2 crna misna odijela. 

Svodovi u velikom refektoriju popucaše g. 1836. Zato su 
Franjevci morali 3 sobe iznad ovog refektorija porušiti, te 
odsada blagovati u malom refektoriju. No već g. 1838. dade 
provincijal Matzek sagraditi nove svodove nad velikim re- 
fektorijem, a nad njima urediti 3 soba. Franjevci se pokapahu 
u velikoj grobnici ispod glavnog oltara njihove crkve. Na 
drugim mjestima u crkvi franjevačkoj pokopani su mnogi 
Brođani, kako to gdjegdje još i sada kazuju napisi. Ogromna 
ova crkva lijepo je i u novije doba poslužila Brođanima pri¬ 
godom raznih svečanih zgoda. Tako se n. pr. u toj crkvi 8. 
rujna 1926. služila svečana misa, iza koje krenuše brojna do¬ 
maća i vanjska društva u dugoj povorci pred zgradu realne 
gimnazije, gdje se otkrila spomenploča hrvatskoga historičara 
Matije Mesića. Kad je pako »Hrvatski Sokol« brodski na Du¬ 
hove g. 1927. uz sudjelovanje brojnih hrvatskih sokolova sla¬ 
vio posvetu zastave svoje, opet se svečana misa služila u velikoj 
franjevačkoj crkvi, a posveta s prigodnim govorima obavila 
se na trgu sv. Trojice pred istom crkvom. 

Foto: Prot. Gj. Srabo 

Ilok: Franjevačka crkva prije obnove 



Foto: Gj. Blaževac, Cerna 

Pleternica: Dvorac Franje baruna Trenka 

Petrovaradin: Bivša isusov. crkva 


Foto: Lj. Griesbach, Zagreb 
Osijek: Župna crkva u gornjem gradu 


Laszowski; »Hrvatske povjesne građevine« 


s istočne strane 


REALNA GIMNAZIJA U OSIJEKU 

Gradsko je zastupstvo u Osijeku stvorilo u svojoj sjednici 
od 27. studenoga 1862. zaključak, da u osječkoj tvrđi (nu¬ 
tarnjem gradu) otvori malu gradsku realku, koja će imati 
samo dva razreda. Ovaj zaključak bude javljen kr. namjesni- 
čkom vijeću (t. j. tadašnjoj hrvatskoj zemaljskoj vladi) u Za¬ 
grebu. Da se ovo pitanje točnije prouči, pošalje hrvatski ban 
Josip barun Šokčević početkom g. 1863. u Osijek svoga iza¬ 
slanika Matiju Mesića profesora tadašnje »pravoslavne (juri- 
dičke) akademije« u Zagrebu. 

Upravo u to doba postade zemaljskim školskim nadzor¬ 
nikom hrvatski historičar dr. Franjo Rački. On bijaše sklon 
namjeri, da se u Osijeku osnuje mala realka, ah s tri a ne s dva 
razreda. Tadašnje su naime realke u srednjoj Evropi brojile 6 
razreda, te bi Osijek tako dobio potpunu nižu realku, a ne 
samo dvorazrednu. Da se ipak time ne povećaju troškovi 
grada Osijeka, došao je dr. Rački na misao, da se trorazredna 
realka u Osijeku spoji s tamošnjom gimnazijom. U to ime 
upravilo je kr. namjesničko vijeće 2. lipnja 1863. gradu Osi¬ 
jeku otpis, u kojemu ističe spomenutu kombinaciju ovako: 

Trorazredna realka mogla bi se spojiti s gimnazijom tako, 
da realci u 1. i u 2. razredu uče zajedno s gimnazijalcima 
iste predmete. Počevši od 3. razreda nastavili bi gimnazijalci 
latinski jezik i počeli bi učiti grčki jezik; mjesto ovih jezika 
učili bi realci kemiju, geometriju, krasnopis, te prostoručnog 
geometrijsko risanje. Time bi se postiglo to, da đaci u ppva 
dva razreda sami osjete, da li imaju više sposobnosti za realne 
predmete ili za klasične jezike. Pošto pak osječka gimnazija 
nema podesne zgrade, trebalo bi graditi novu školsku zgradu, 
u kojoj bi se nalazila realka i gimnazija. VO 

Povodom toga vladinog otpisa izabere gradsko zastup- 
stvo poseban odbor, koji će proučiti prijedlog kr. namjesiti- 
čkoga vijeća. Iza dugog proučavanja, koje je potrajalo pola 
godine, iznese spomenuti poseban odbor svoje mnijenje u 
sjednici gradskoga zastupstva od 28. siječnja 1864. Odbor je 
u načelu prihvatio prijedlog kr. namjesničkog vijeća, da se 
mjesto dvorazredne osnuje trorazredna realka, koja bi bila 
spojena s osječkom starom gimnazijom. Ipak odbor misli, da 
grad Osijek ne može već sada pristupiti gradnji nove srednjo¬ 
školske zgrade, jer prije toga mora izgraditi nove zgrade za 

svoje pučke škole u gornjem i u donjem gradu. Gradsko je 
zastupstvo prihvatilo mnijenje toga odbora. 

Uslijed ovoga zaključka morala se privremeno napustiti 
ideja o osnutku male gradske realke. Međutim su neki ljudi 
došli na misao, da Osijeku i Slavoniji više treba realka nego 
li gimnazija, pa da bi osječku gimnaziju trebalo pretvoriti u 
realnu gimnaziju. Ovi su ljudi za tu misao predobili i jedan 
dio bogatih veleposjednika u Slavoniji. 

Godine 1867. dozrela je spomenuta misao tako daleko, da 
se među slavonskim velikašima počelo agitirati, neka oni nov¬ 
čano podupru osnutak irealne gimnazije u Osijeku. I zaista je 
Petar grof Pejačević obećao, da će pridonijeti 20.000 forinti, 
ako se osječka gimnazija pretvori u realnu gimnaziju. U istu 
svrhu obećaše Ladislav grof Pejačević stariji 5000 forinti, La- 
dislav grof Pejačević mlađi 20.000 f., grofovi Henrik, Antun i 
Karlo Khuen iz Nuštra zajedno također jooo forinti, Adolf 
grof Pejačević 10.000 forinti, Julije grof Janković iz Daru¬ 
vara 10.000 forinti, Pavao grof Pejačević iz Podgorača 10.000 
forinti, Ivan Kapistran pl. Adamović iz Čepina 10.000 forinti, 
a Karlo pl. Adamović iz Feričanaca 5.000 forinti. 

Nijedan od ovih veleposjednika nije odmah dao gotove 
novce. Oni su samo »subskribirali« spomenute svote uz obve¬ 
zu, da će plaćati 5 postotne kamate. I svotu i kamate pri¬ 
pravni su veleposjednici osigurati hipotekom na svoja imanja. 
Veleposjednici sastaviše u tom cilju 2 6. svibnja 1867. za¬ 
kladnicu, koja glasi ovako: 

»Čvrsto smo uvjereni, da se poljodjelstvo, trgovina i obrt- 
nost u domovini našoj mogu razviti samo onda, ako se ze¬ 
maljskim stanovnicima promicanjem tehničkih znanosti pruži 
mogućnost jednako napredovati u tom obziru s drugim izo- 
braženim narodima. Zato dolje potpisani misle, da će dosko¬ 
čiti velikoj potreboći Slavonije, ako predlože, da se gimna¬ 
zija, koja postoji u Osijeku, pretvori u realnu gimnaziju 
osnutkom nužnih u tu svrhu učevnih struka. Da se ovaj cilj 
postigne, nalaze se dolje potpisani prinukani, da opredijele 
niže upisane iznose, te se obvezuju, da će iste iznose — uz 
dužnost plaćanja 5 postotnih kamata — hipotekamo osigurati 
na svojim dobrima, ali pod ovim uvjetom, da im bude uzdr- 
žan shodan utjecaj kod rukovođenja spomenutih zaklada i 
da se glavnica ne može otkazati.« 

Po želji ovih slavonskih velikaša obratilo se gradsko za¬ 
stupstvo u Osijeku na hrvatsku vladu u Zagrebu s pred- 

stavkom, da se osječka gimnazija pretvori u realnu gimna¬ 
ziju. Tomu se odlučno usprotivilo kr. inamjesničko vijeće u 
Zagrebu svojim otpisom od 31. listopada 1867. Ovaj otpis 
ističe, da se realne gimnazije nalaze još u stadiju pokusa. Zato 
bi bolje bilo, da se u Osijeku osnuje samostalna trorazredna 
realka. Ako bi se pak takva niža realka prislonila na osječku 
gimnaziju (kako je tada bilo u Varaždinu), onda bi prva 2 
razreda mogla biti zajednička, samo bi se gimnazijskoj nauč¬ 
noj osnovi dodalo prostoručno risanje. Đaci hi se dijelili tekar 
od trećega razreda. 

Gradsko je zastupstvo ovaj otpis kr. namjesničkoga vijeća 
priopćilo spomenutim veleposjednicima u Slavoniji, da se o 
tomu izjave. Istom 13. travnja 1868. odgovoriše veleposjed¬ 
nici, da niža realka ne bi zadovoljila potrebe naroda u Sla¬ 
voniji, a naročito u Osijeku. Veleposjednici predlažu, neka 
grad Osijek na trošak gradske blagajne uzdržaje nižu realku, 
koja bi bila prislonjena ma osječku gimnaziju. Troškom pak 
one zaklade, koju utemeljiše slavonski velikaši, mogla bi se u 
Osijeku uzdržavati samostalna viša realka, koja će imati 3 
razreda, t. j. četvrti, peti i šesti. 

Odsada se u Osijeku raspravljalo o tomu, da najprije grad 
osnuje nižu realku. I zaista je gradsko zastupstvo u svojoj 
sjednici od 7. rujna 1869. zaključilo, da će o svome trošku 
uzdržavati malu trorazrednu realku. Tada je već u Zagrebu 
postojala hrvatska zemaljska vlada s 3 odjela. Otpisom od 29. 
rujna 1869. odobrio je vladin odjel za bogoštovlje i nastavu, 
da grad Osijek podigne samostalnu trorazrednu realku; u tu 
svrhu ima grad sastaviti zakladnicu, prirediti stan za realku i 
raspisati natječaj za učiteljska mjesta. I grad i vlada izraziše 
želju, da se prvi razred osječke realke otvori početkom stu¬ 
denoga g. 1869. Ipak nije to išlo tako brzo. Predradnje su 
trajale dulje, nego li se prvobitno mislilo. Osim toga je grad¬ 
sko poglavarstvo zamolilo slavonske velikaše, neka barem 
nešto doprinesu i za osnutak niže realke u Osijeku. U ime 
velikaša pregovarahu njihovi punomoćnici Hugo Marimović 
i Nikola Vinković, odvjetnici osječki. Kad je izrađena naučna 
osnova i sastavljen proračun za uzdržavanje male realke, pri¬ 
hvatilo je gradsko zastupstvo 25. ožujka 1870. »Zakladnicu 
za trorazrednu .nižu realku« u Osijeku. Zakladnica ima ovih 
5 ustanova: 

1.) Grad Osijek obvezuje se, da će u unutrašnjem gradu 
(t. j. u osječkoj tvrđi) na svoj trošak sagraditi zgradu za tro- 

razrednu nižu realku. Dok se ne podigne ova skolska zgrada, 
nam jesti t će grad realku na svoj trošak u prikladnoj kući 
unutrašnjega grada. 

2. ) Grad će se brinuti za čišćenje i za rasvjetu ove niže 
realke. Grad će dobavljati potrebita učevna sredstva, kao što 
i potrebita drva za loženje školskih prostorija i podvornikova 
stana. 

3. ) Grad će podmirivati pisarničke i druge školske potrep¬ 
štine. Grad će namjestiti propisani broj profesora, zatim rav¬ 
natelja, katehetu i jednoga podvornika; grad će redovito ispla¬ 
ćivati njihove plaće, doplatke i mirovine. 

4. ) U tu svrhu upotrijebit će grad Osijek poglavito ka¬ 
mate onih glavnica, koje 3. veljače 1870. u gotovu novcu 
položiše oni isti slavonski velikaši, koji su 2 6. svibnja 1867. 
stvorili zakladnicu za osnutak realne gimnazije u Osijeku. 
To su pet postotne kamate od 4700 forinti, od kojih je grof 
Petar Pejačević dao 1000 forinti, grof Adolf Pejačević 500 
forinti, grof Ladislav Pejačević mlađi 1000 forinti, grof Pavao 
Pejačević joo forinti, grof Julije Janković 500 forinti, Drag. 
pl. Mihalović 250 forinti, Ivan Kapistran pl. Adamović joo 
forinti, grof Ladislav Pejačević stariji 250 forinti, te braća 
grofovi Khuen 200 forinti. 

j.) Gradu Osijeku pristoji pravo, da imenuje ravnatelja, 
sve profesore i školskoga podvornika; zatim da ubire pri¬ 
stojbe za primanje učenika i za njihovu školarinu; napokon 
da određuje naučnu osnovu za ovu nižu realku. Neki će se 
predmeti na tome zavodu predavati u njemačkom, a neki 
u hrvatskom jeziku. 

Sad je Ladislav Pejačević mlađi grof vidio, da će se zaista oži¬ 
votvoriti misao, da grad Osijek dobije malu realku. Pejačević 
bijaše zastupnik grada Osijeka na hrvatskom saboru u Za¬ 
grebu. Kao takav osjetio je svoju dužnost, da podupre osnu¬ 
tak kulturnoga zavoda u svome izbornom gradu. Zato je grof 
Pejačević početkom lipnja g. 1870. odvjetniku Marinoviću 
predao znatnu svotu od 23.000 forinti, da se tako pojača za¬ 
klada za uzdržavanje gradske realke u Osijeku. U istu je svrhu 
njegov susjed Dragutin pl. Mihalović, vlastelin iz Feričanaca 
kod Našica, položio 5000 forinti u gotovu novcu. 

Time bijaše osiguran opstanak male gradske realke u Osi¬ 
jeku. Zato je hrvatska zemaljska vlada u Zagrebu 8. lipnja 
1870. podijelila dozvolu, da se u Osijeku osnuje gradska mala 
realka, za koju će u prvom času trebati samo ravnatelja i dva 

profesora. U istom otpisu poručuje vlada gradskom pogla¬ 
varstvu u Osijeku ovo: 

»Gradsko dakle poglavarstvo neka za popunjenje ravna¬ 
teljskoga i dvaju gore spomenutih mjesta raspiše natječaj, ali 
tako, da se među natječajnim uvjetima ne mine uvjet glede 
zakonitog osposobljenja za učiteljstvo, kano ni uvjet glede 
potpuna znanja obiju jezika: hrvatskoga i njemačkoga.« 

Ovomu je nalogu udovoljilo gradsko poglavarstvo u Osi¬ 
jeku, te je raspisalo natječaj za dva učiteljska mjesta: jedno za 
tehničku, a drugo za filološko-historijsku struku. Između na¬ 
tjecatelja bude Čeh Zapodlo izabran za učitelja tehničke stru¬ 
ke, t. j. za predavanje matematike, geometrije, risanja, priro- 
dopisa, fizike i kemije. Za učitelja filološko-historijske struke 
bude izabran Josip Vitanović. Zapodlo će ujedno biti i pri¬ 
vremeni ravnatelj male gradske gimnazije. 

Izbor ovih prvih učitelja gradske realke u Osijeku podni¬ 
jelo je gradsko poglavarstvo na potvrdu hrvatskoj zemaljskoj 
vladi u Zagrebu. Tada je srednjoškolski nadzornik za cijelu 
Hrvatsku i Slavoniju bio hrvatski književnik Janko Jurković, 
koji ^se od srca radovao, sto će grad Osijek dobiti novu sred¬ 
nju školu. On je dakle vrlo rado predložio Dragutinu pl. Po- 
glediću, odjelnom predstojniku za bogoštovlje i nastavu, da 
potvrdi izbor prvih realnih učitelja u Osijeku. Kad je uslije¬ 
dila ova potvrda, onda je gradsko poglavarstvo odredilo, da 
se 1. listopada 1870. ima otvoriti prvi razred gradske male 
realke u Osijeku. Upisivanje prvih realaca osječkih obavilo 
se 28., ^29. i 30. rujna 1870. u tadašnjoj »gradskoj risaonici«, 
t. j. u školi, gdje su osječki šegrti učili risanje. (Tada još nije 
u Hrvatskoj i Slavoniji bilo »šegrtskih škola«. Ove su prilično 
dobro zamjenjivale »risarske škole«, koje bijahu podignute 
u nekim gradovima.) 

Mjesto 1. listopada otvorena je realka u Osijeku 10. li¬ 
stopada 1870. Na jesen naredne godine 1871. otvoren je u 
Osijeku drugi, a ma jesen g. 1872. također treći razred realke. 
Tako bi evo bila oživotvorena ideja gradskoga zastupstva u 
Osijeku. Međutim su austrijske realke od 6 razreda bile po¬ 
višene na 7 razreda. I u Zagrebu je na jesen g. 1869. bio otvo- 
ren . sedmi, razred realke. Sada se za potpunu malu (nižu) 
realku tražilo 4 a ne 3 razreda. Zato je i na osječkoj gradskoj 
r ^ a , ci J la j es en g. 1873. bio otvoren četvrti razred. Nije ostalo 
21 od toga, vec se narednih godina otvarahu i daljnji razredi. 
a o je gradska mala realka na jesen g. 1874. dobila peti 


149 



razred; na jesen g. 1875. otvoren je šesti, a na jesen g. 1876. 

također sedmi razred. . 

čim je tako od male postala velika gradska realka u Osi¬ 
jeku, zamolilo je gradsko zastupstvo hrvatsku zemaljsku vla¬ 
du, neka ona preuzme uzdržavanje osječke realke. Tada je 
Hrvatskom upravljao ban Ivan Mažuranić, koji je uvidio 
opravdanost spomenute molbe. Iza potrebitih pregovora dođe 
pred hrvatski sabor zakonska osnova, po kojoj će hrvatska 
vlada odsada uzdržati osječku realku; ipak će grad Osijek u 
tu svrhu pridonositi godimice po 3000 forinti; osim toga se 
grad Osijek obvezuje, da će za osječku realku u roku od 3 
godine podići novu dostojnu zgradu. 

Zaključak hrvatskoga sabora postade 29. siječnja 1877. 
zakonom. Na jesen g. 1877. preuzela je hrvatska vlada uzdr¬ 
žavanje osječke velike realke. Dotle je ravnateljem ove grad¬ 
ske realke bio Josip Vitanović. Uz njega službovahu na toj 
realci privremeni učitelji: Jovan Jovanic, Adolf Waldinger 
i dr. Ivan Zoch, te nam jesni učitelji: Pravomil Krbek, Ferdi¬ 
nand Gregurić i Severin Brozović. Hrvatska je vlada 19. rujna 
1877. učinila neke promjene u profesorskom zboru. Tako je 
Vitanovića imenovala učiteljem kr. velike realke u Zagrebu, 
a Brozovića premjestila na požešku gimnaziju. Privremenim 
ravnateljem osječke realke postade Martin Jelovsek, profesor 
zagrebačke realke. Pravim učiteljima osječke realke budu ime¬ 
novani: Jovan Jovanić, Albin Muža i Vilim Roschendorfer. 
Potonji je dotle bio ravnatelj kr. male realke u Bjelovaru, dok 
je Muža službovao kao učitelj na gradskoj realci u Novom 
Sadu. (Muža bijaše dobar hrvatski rodoljub i vrstan profesor, 
ali je umro već 4. siječnja 1879. u 2;. godini života svoga.) 
Za novoga nam jesnog učitelja na osječkoj realci postavila je 
hrvatska vlada 19. rujna 1877- Ignjata Mihelica, pripravnika 
srednjoškolskog učiteljstva. . 

Grad Osijek nije ipak u određenom roku izvršio svoju 
obvezu, da će velikoj realci za 3 godine podići dostojnu 
zgradu. Mjesto realke počeo je grad g. 1881. zidati novu 
zgradu za gimnaziju. Kad je ova bila g. 1883. dovršena, onda 
nije grad imao sredstava za novogradnju realke. Ova se po¬ 
čela zidati tekar g. 1888., te se realka u novu svoju zgradu 
uselila 11. listopada 1890. 

Međutim se u Hrvatskoj osnivahu srednje škole novoga 
tipa: realne gimnazije. Tako je mala realka u Bjelovaru god. 
1876. pretvorena u malu realnu gimnaziju. Kada se g. 1882. 


karlovačka gimnazija spojila s rakovačkom realkom, osnovana 
je u Rakovcu velika realna gimnazija. Tu su prva 4 razreda 
bila realno-gimnazijska kao u Bjelovaru, t. j. đaci su učili sve 
predmete, koji se predavahu i na realci i na gimnaziji; počevši 
pak od j. razreda bijahu posebni realni i posebni gimnazijski 
razredi. I mala realka u Mitrovici pretvorena je g. 1887. u 
malu realnu gimnaziju. 

Odjelni predstojnik dr. Izidor Kršnjavi vidio je, da su 
đaci realnih gimnazija preopterećeni. Zato je on sastavio novu 
naučnu osnovu za realne gimnazije. Po toj osnovi učili su 
đaci u 1. i u 2. razredu samo realne predmete. U 3. razredu 
počinje bifurkacija, te gimnazijalci uče latinski jezik, a realci 
francuski i (počevši od j. razreda) opisno mjerstvo. Kraljevim 
rješenjem od 19. rujna 1894. pretvorena je zagrebačka realka 
u osmorazrednu realnu gimnaziju. Isto je na jesen g. 1895. 
doživjela osječka realka. Posljednji realci u Osijeku maturi¬ 
rahu g. 1899., dok je prvi ispit zrelosti po novoj osnovi realne 
gimnazije obavljen g. 1901. 


MANASTIR RAVANICA. 

Nedaleko sela Vrdnika nalazio se u srednjemu vijeku rimo¬ 
katolički samostan, koji je opustio, kada su Turci god. 1526. 
osvojili taj kraj. Ime »Ravanica« dobio je taj samostan god. 
1697., da se sačuva spomen na manastir Ravanicu, što ga je 
srpski knez Lazar podigao kod Paraćina u Srbiji. Kad je knez 
Lazar na Vidovdan god. 1389. poginuo u borbi s Turcima 
na Kosovu Polju, sahraniše Srbi njegovo tijelo u Prištini. Već 
iza 2 godine bude Lazarovo tijelo preneseno u manastir Ra¬ 
vanicu, gdje ostade puna 3 stoljeća. Ravanički se kaluđeri pri- 
družiše patrijarhi Arseniju Črnojeviću, kad je god. 1690. s ve¬ 
likim brojem Srba uzmicao pred Turcima iz Srbije u Ugarsku 
i u Srijem. Tom su prigodom kaluđeri iz Ravanice sa sobom 
ponijeli i moći (ostanke tijela) kneza Lazara. Kaluđeri se naj¬ 
prije nastaniše u Sentandriji kod Budima, odakle se god. 1697. 
preseliše u Frušku goru, gdje su obnovili nekadašnji samostan 
i crkvu, pa u crkvu stavili moći kneza Lazara. Srpski je narod 
iz cijeloga Srijema počeo dolaziti u tu crkvu svake godine na 
Vidovdan, da iskaže svoje štovanje knezu Lazaru, koga je 
srpska crkva uvrstila među Srbe »svetitelje«. Iz poštovanja 
prema nekadašnjoj zadužbini Lazarovoj u Srbiji dadoše kalu¬ 
pi 

deri obnovljenomu samostanu kod Vrdnika ime: »manastir 
Ravanica.« 

Manastirom je najprije upravljao iguman Dimitrije, koji 
je god. 1697. obnovio stari samostan. Njegov su rad oko po- 
ljepšanja manastira nastavili nastojatelji njegovi. Iguman So- 
fronije Vujić počne god. 1801. graditi novu crkvu, jer je već 
god. 1759- mitropolit Pavle Nenadović ustanovio, da je ma¬ 
nastirska crkva premalena, pa da ne može u nju stati toliki 
broj hodočasnika, koji na Vidovdan dolaze u Ravanicu. Nova 
se crkva gradila punih 10 godina. Posvetio ju je mitropolit 
Stevan Stratimirović na Vidovdan god. 1811., kada su moći 
kneza Lazara prenesene iz stare crkve u novu. Na ono mjesto, 
gdje je u staroj crkvi bila trpeza (oltar), stavljen je kameni 
križ. Novu je crkvu god. 1853. slikao znameniti srpski slikar 
Dimitrije Avramović. 

U prvom katu lijevoga krila manastirske zgrade nalaze 
se manastirska riznica i knjižnica. Među ostalim dragocjeno¬ 
stima čuva se u riznici drvorez, koji prikazuje kneza Lazara. 
Drvorez je 29 centimetara visok, a 19 cm. širok. Izrađen je 
navodno početkom 18. vijeka. U riznici je nadalje model ne¬ 
kadašnje crkve u srpskoj Ravanici, načinjen od srebra; zatim 
mač despota Stevana Lazarevića (sina kneza Lazara), na kome 
je urezana god. 1414.; srebrn križ kralja Uroša II. i pečat 
kneza Lazara, te kovčeg u obliku crkve s 5 većih i 2 manja 
kubeta. Manastir je okružen vinogradima, voćnjacima i ve¬ 
likim vrtom, a smješten je u prekrasnoj okolici, koja obiluje 
izvorima i potocima, livadama i šumama na pitomim brežulj¬ 
cima ispod Fruške gore. Sadašnja manastirska zgrada počela 
se graditi god. 1761. po nalogu mitropolita Pavla Nenadovića, 
koji je prvi dao svoj doprinos za gradnju. God. 1772. još nije 
bila dovršena gradnja toga manastira. Službeni popis fruško- 
gorskih samostana od god. 1702. spominje, da manastir Vrdnik 
(Ravanica) posjeduje 160 jutara zemlje (oranica, livada, vino¬ 
grada i pašnjaka). 

Izvori i literatura: Miklošić dr. Franjo: »Izvještaj od 
god. 1772. o manastirih na Fruškoj gori u Sriemu, podastrt 
kr. dalm.-hrv.-slav. namjestničkomu vieću« (»Starine« jugo¬ 
slavenske akademije, knjiga 8. str. 9. i 10.) — Smičiklas 
Tadija: »Popis samostana fruškogorskih od g. 1702.« (»Dvije- 
stogodišnjica oslobodjenja Slavonije«, dio drugi, str. 303. Za¬ 
greb 1891.) — Laszowski pl. Emil: »Izvadci turskih 
izprava, odnosećih se na fruškogorske manastire u Sriemu.« 


(»Vjestnik kr. hrv.-slav.-dalm. zem. arkiva«, god. I., str. 41. 
i 97.) — Ruvarac Dimitrije: »Opis srpskih fruškogorskih 
manastira g. 1753.«, str- 41.—72. (Karlovci 1903.) — Strika 
Boško: »Fruškogorski manastiri«, str. 103.—117. (Zagreb 
1927.). 

ŽUPANJA U 18, VIJEKU. 

Poslije izgona Turaka iz Slavonije godine 1699. proširila 
je biskupija u Pečuhu svoj djelokrug na jugu sve do rijeke 
Save. Tako je i selo Županja dospjelo pod upravu pečuvske 
biskupije. Prvi put je pečuvski biskup Franjo Nesselrod obavio 
kanonsku vizitaciju u Županji godine 1729. Iz njegovog opisa 
doznajemo za tadašnje prilike u Županji ovo: Usred sela 
nalazi se blagoslovljena već crkva sv. Ivana. Sva je izgra- 
djena od hrastova drveta i pokrivena hrastovim daščicama. 
Unutri ima dobar pod i strop, a izvana je zemljom nabacana 
i vapnom pobijeljena. Kor je dosta velik, a oltar ima samo 
jedan, i to drven, s dovoljno crkvenoga posuđa i odijela; 
nad oltarom je slika sv. Ivana. Blizu crkve nalazi se drven 
toranj, a u njemu zvono, koje su župljani kupili za 30 forinti, 
te koje je nekada posvetio Luka Natali, biskup iz Beograda. 
Groblje je od crkve udaljeno 80 koraka (valjda se nalazilo 
tamo, gdje je sada župnikov vrt ili na drugoj strani prema 
tvornici tanina). Župni se dvor nalazi.nedaleko crkve, s kojom 
ima istu cinkturu (ogradu). Župni dvor ima dvije zgodne 
sobe i valjano je pokrit. Kraj župnoga dvora stoji kuća, u 
kojoj se nalazi kuhinja i stan za družinu župnikovu. 

Kad je god. 1755. u Županju došao pečuvski biskup Juraj 
Klimo, upravo su žitelji podigli novu drvenu crkvu sv. Ivana. 
Crkva bijaše 6 hvati duga, a 3 hvata široka. Na groblju se 
već nalazila drvena kapela sv. Jurja. Županja je godine 1755. 
imala 136 bračnih parova sa 708 duša, a spadala je pod župu 
u Bošnjacima. Tada je župna crkva u Bošnjacima bila na ne¬ 
zgodnom mjestu, kamo vjernici iz Županje nijesu mogli dola¬ 
ziti prigodom poplave Save. Zato je biskup Klimo privolom 
naroda i sporazumno s krajiškim kapetanom prenio sjedište 
župe iz Bošnjaka u Županju. Pod istu župu spadalo je također 
selo Štitar. 

Već godine 1755. postojala je kapelica sv. Roka izvan 
sela Županje. Pošto su s ovom kapelicom bili spojeni potpuni 
crkveni oprosti, dobivala je kapelica znatne darove od po- 

božnih ljudi. Tako se našlo dovoljno sredstva za izgradnju 
nove kapelice sv. Roka. Ova je god. 176$. podignuta opet 
iz drva, a bijaše 3 i pol hvata duga i 1 i pol hvata široka. 

Županja je god. 1780. brojila 90 kuća, u kojima je stano¬ 
valo 250 bračnih parova s 1149 duša. Poput ostalih župa u 
Srijemu bila je i Županja god. 1781. otrgnuta od udaljene 
pečuvske biskupije i pripojena bližnjoj đakovačkoj biskupiji, 
s kojom se još god. 1779. združila i srijemska biskupija. 

Tečajem vremena znatno je propala župna crkva sv. 
Ivana Županji. Ona bijaše već god. 1782. tako oštećena, 
da je kiša probijala krov i padala na oltar. Pošto je i onako 
u crkvu stalo jedva 150 ljudi, počelo se pomišljati na gradnju 
nove crkve. Tada se već groblje nalazilo izvan sela (na južnoj 
strani), a na groblju bijaše kapelica Svih Svetih. Na putu pak 
između Županje i Bošnjaka podigoše oba ova sela zajednički 
u vrijeme kuge god. 1781. novu kapelicu sv. Roka. Sama je 
Županja god. 1782. brojila 89 kuća, u kojima stanovahu 262 
bračna para s 1240 duša. Župljani su svomu župniku god. 
1786. donosili darove na Božić, Uskrs, Duhove i na dan 
crkvenog zaštitnika. Od župe u Županji odijelilo se god. 1789. 
selo Bošnjaci, u kojemu je osnovana posebna župa. 

PREDSTAVKA VIROVITICE OD G. 1861. 

U Zagrebu se 15. travnja 1861. sastao hrvatski sabor, koji 
nije bio na okupu od g. 1848. Zato su neki hrvatski gradovi 
i trgovišta upravljali hrvatskom saboru predstavke, u kojima 
su iznosili svoje želje i potrebe. 

Neki su Virovitičani već odavna u svome srcu nosili želju, 
da njihovo rodno mjesto postane slobodnim i kraljevskim gra¬ 
dom. Kad je dakle počeo vijećati hrvatski sabor, zamoliše ga 
Virovitičani, da im kod kralja Franje Josipa ishodi potrebitu 
povelju, kojom bi trgovište Viroviticu uzdigao na čast gra¬ 
da. Virovitičani su to učinili 2. svibnja 1861. posebnom pred¬ 
stavkom, koja je glasila ovako: 

»Visoki zemaljski sabore! Ako je listopadno sunce (misli 
se diploma od 20. listopada 1860., kojom je poslije Bachovog 
apsolutizma vraćen Hrvatima ustav) cijelu našu domovinu 
boljom budućnosti obasjalo, mnijemo dakako ponajprvo uopće 
na domovinu, a tako napose i na pojedine gradove, trgovišta, 
sela, a najpače i na pojedinog domorodca, — da svoje blage 


sunčane trake protegne i boljom budućnosti zablista. Velimo, 
da njeg. veličanstva listopadna povelja ne samo našoj miloj 
domovini svoje blagosti njedra otkri, već svakom pojedinom 
svanu dan prosto prozboriti i svoje ugnjeteno pravo potražiti 
moći; pravo ono, koje ga po položaju i po starodavnih za- 
slugah od osam i više stoljeća pripada. 

Ponajprije visoki sabor za oproštenje molimo, što mjesto 
poprečnog predlaganja, u razglabanja upustismo se. Sporedni 
smo siročadi, kojoj su roditelji u poplavi domovine izginuli 
te kukavni — do li jarkog sunca zgrijati se ne mogu. 

Prepokorno zastupničtvo mjesta Virovitice, obzirajući se 
na svoja divljim četama poplavljena historička prava i mni- 
jući, da će takova s pomoći visokog sabora opet spasiti i oži¬ 
votvoriti moći — visokom saboru preponiznu molbu pod- 
naša. 

Rascviljenim okom gledamo, kad koji grad u kojem zva- 
ničnom poslu »Poglavarstvu slobodnog i kraljevskog grada 
Virovitice« dopisuje, a ne znaju, da je to samo spomen pro¬ 
šlosti, pošto Virovitica bez svakog prava i odlikovanja danas 
prostom mjestnom općinom naziva se. Ne mislimo, da to ne 
bi i visokom saboru poznato bilo, ako se saborski zaključci 
kralja Ladiislava, na saboru u Virovitici zametnuti, u pretres 
uzmu, i ako bi se u povelju grada Zagreba, u Virovitici izdatu, 
pogledalo. 

Virovitica već prvo devet stoljeća znatno mjesto bijaše i 
već po Kolomanu kralju kao slobodni i kraljevski grad pove¬ 
lju dobi. I svoj uredni magistrat sve do razorenja turskog ima¬ 
še, izuzamši onoga vremena, kad su divlji Tatari svoju krvavu 
stazu kroz Viroviticu vodili. No po uništenju takovih kralj 
Bela IV. Viroviticu u prvašnje pravo i dostojanstvo slobodnog 
i kraljevskog grada obnovi i podiže. 

Akoprem Virovitica prvo kao znatni slobodni i kraljevski 
grad pretrpivši varvarstvo Tatara, okrutničtvo Musulmana i 
potlačenje Rakocijevog ustanka, tako rekući u razvalinu pre¬ 
obrazila se jeste — stoji ona danas kao olomljeno drvo, iz ko¬ 
jeg nebrojeno mladica potjera i prolista. I samo mu još njego¬ 
vanja treba, da se učvrsti i vjekovječiti duh pretvori. 

Virovitica brojem pučanstva, položajem i prometom sva¬ 
kovrsnim zauzima danas drugo mjesto u Slavoniji, te bi joj 
se dolikovala milost podjelenja slobodnog i povlaštenog trgo¬ 
višta. 

Virovitica što dostojanstvenih, što trgovačkih i obrtničkih 
i napokon što poljodjelstvenih 611 kuća s pučanstvom više 
od $.000 duša broji. Što izravnog poreza, što zemaljskog i 
općinskog nadodatka 27.500 stotinjaka godišnje plača, a imade 
izim izvan ^selištnih nepokretnosti 13$ urbalnih selišta, deset 
povećih i šest manjih trgovina, svilarsku tvornicu i parni 
mlin, do 400 raznih obrtnika sa osam poveljenih ciova (ceho- 
va), znameniti samostan sv. Franje, grad njeg. jasnosti kneza 
Lippe, glavnu učionu za mušku i žensku napose djecu, dvije 
biblioteke,^ jedan blagotvorni zavod i streljačko društvo i če¬ 
tiri svratišta. Izim toga leži sredotočno među Zagrebom, Va¬ 
raždinom, Osijekom, Siskom 1 Pecuhom, a svuda tamo vode 
glavne ceste.^ Napokon sto Virovitica svoje nadležne županije 
ime nosi, posto u historicko županijsko stolno mjesto spada i 
sto u istoj glavna postaja i odmorište vojničko nahodi se. 

Kao što je već ponizno zastupničtvo napomenulo, iz nave¬ 
denih razloga molimo visoki sabor, da visokoudostoji čast i po¬ 
velju slobodnog i povlaštenog trgovišta obnoviti. Našu pre- 
pokornu molbu pako izim napomenutih razloga nadalje prilo¬ 
ženim dokazima časti 1 dostojanstva toga vrijedni (17 prilo¬ 
ga) dokazujemo s tom prepokornom primjedbom, da se ovi 
vjerodostojni spisi u rukama našeg saborskog odaslanika g. An¬ 
tuna Stojamovića, župan, nadbilježnika, nahode, koji su mu u 
tu svrhu uručeni; te da visoki sabor dostoji takove za po¬ 
stignuće želje naše u pomoć uzeti. 

Preporučujući, se visokoj i blagoj naklonosti visokog sabo¬ 
ra, jesmo s odličnim štovanjem u Virovitici dne 2. svibnja 
1861. prepokorne sluge: Pavo Lalić, sudac općine, I. K. Neu- 
wirth, Jozo Segin, Florijan iSVorth, Mato Haitsch, Jakob Bosh- 
njak, Samuel Nerdl, Ivan Paar, Mijo Stolac, Josip Sekora, Jo¬ 
zo Kovač, Anton Majstorović, Martin Kovačević, Jozo Fe- 
rančević, Anton Kovačević, Đuro Fergić, Vido Kovačević, 
Đuro Simić, Stipo Konstadinović, Anton Požežanec, Martin 
Filipović; po Lukiću, bilježniku.« 

Predstavku virovitičkih građana podupro je dr. Ante Sto- 
janovic, koji je bio veliki bilježnik virovitičke županije, te 
koga su Virovitičani g. 1861. izabrali za narodnoga zastup¬ 
nika svoga. Predstavka je 31. kolovoza 1861. pročitana na 
hrvatskom saboru, koji ju je posvema odobrio. Ipak nije kralj 
Franjo Josip uvažio molbu spomenutih građana virovitičkih. 
Tako je Virovitica i nadalje ostala trgovištem sve do 18. ve¬ 
ljače 1922., kada je proglašena gradom. 

RUMSKA PAROHIJA U 18. VIJEKU. 

Kad je 29. siječnja 1733. u Rumu došao arhiđakon Vićen- 
tije Stefanović, da vizitira tamošnju parohiju, našao je staru 
drvenu crkvu sv. Nikole, koju je posvetio mitropolit Mojsije 
Petrović. Crkva bijaše pokrivena šindlom (t. j. hrastovim daš¬ 
čicama), a trapezu je imala od kamena. Na trapezi je arhi¬ 
đakon vidio 2 plaštanice od beza, antimins patrijarha Arsenija 
Crnojevića, 2 svijećnjaka, drveni kovčežić i srpski služebnik. 
Na ikonostasu bijaše 29 ikona ($ velikih i 24 male), a u žen¬ 
skoj preprati 10. Od crkvenog odijela našao je 2 odežde od 
beza, stihar od muslina, 2 epitrahilja od svile te pojas i naru¬ 
kvice od kadife. Crkva je imala 4 srpske knjige, poimence: 
oktoih, sabornik, psaltir i pentikostar; zatim kadionicu od 
bronca, 2 drvena svijećnjaka, 5 kandila, zastavu od muslina 
i 8 stolaca (6 u muškoj, a 2 u ženskoj preprati). Na crkvi 
bijahu 3 prozora. 

Parohijom je u Rumi g. 1733. upravljao pop Gavrilo Jo- 
vanović, koji se rodio u Sečuju (u Baranji), a učio je u mana¬ 
stiru Šišatovcu. Njemu je 38 godina, ima 2 sina i 1 kćer, a 
»prilično može čitati.« Kao paroh uživa Jovanović kuću blizu 
crkve, 8 jutara oranice i 10 motika vinograda, t. j. tolik vi¬ 
nograd, koliko u jednom danu može okopati 10 kopača. Jo¬ 
vanović ima kazan za peći rakiju, zatim 8 glava krupne i 20 
glava sitne marve, te 80 košnica pčela. Njemu pomaže pop 
Stefan Orlović, koji se rodio u Rumi, a učio je u manastiru 
Vrdniku. Orloviću je 2 6 godina, ima sina i kćer, ali samo 
»vrlo slabo može čitati«; zato arhiđakon Stefanović izvješćuje 
mitropolitu Vićentiju Jovanoviću, da je Orloviću naložio, neka 
odmah pođe u karlovačku školu. 

Ruma je godine 1756. imala 85 kuća, u kojima stanovahu 
žitelji istoČno-pravoslavne vjeroispovijesti. Tada su duhovnu 
pastvu obavljala 3 svećenika, poimence: Joakim Prekosavac, 
Pantelejmon Birčanski i Mihajlo Prekosavac. Ruma bijaše g. 
1756. već »varoš«, dok je g. 1733. bila selo. Službeni je izvje¬ 
štaj za g. 1756. glasio, da je parohijalna crkva u Rumi već 
»stara i trošna.« Zato ju naskoro do kraja porušiše, te je Ruma 
g. 1758. dobila novu crkvu sv. Nikole, koju je 3. lipnja 1766. 
posvetio mitropolit Pavle Nenadović. Isti je mitropolit 1. 
lipnja 1766. posvetio i drugu rumsku crkvu (Vaznesenije Go¬ 
spodnje), koja je sagrađena g. 1761. U Rumi su g. 1766. du- 

hovnu pastvu obavljala 4 svećenika, poimence: Mihajlo Pre- 
kosavac, Stefan Adamov, Aćim Prekosavac i Jovan Jankov. 

Godine 1791- brojila je Ruma 330 pravoslavnih kuća, u 
kojima je stanovalo 1887 žitelja. Tada su duhovnu pastvu u 
Rumi obavljala 3 svećenika, od kojih su 2 imala godišnji do¬ 
hodak od po 141 forint, a treći je imao 148 forinti na godinu. 
(Dimitrije Ruvarac: »Srpska mitropolija karlovačka oko polo¬ 
vine 18. veka.« Sremski Karlovci 1902.) 

ŽUPA U PETRIJEVCIMA G. 1730. 

Zagrebački je kanonik Juraj Dumbović u lipnju g. 1730. 
došao u Petrijevce kod Osijeka, da obavi kanonsku vizitaciju. 
Onamo ga je poslao zagrebački biskup Juraj Branjug, jer tada 
još nije petrijevačka župa spadala pod biskupiju u Pečuhu. 

Dumbović je biskupu podnio služben izvještaj, pisan la¬ 
tinskim jezikom. Iz toga izvještaja doznajamo, da je g. 1730. 
u Petrijevoima postojala župna crkva sv. Nikole, ali da se 
već pretvarala u ruševinu. Crkva nije imala tornja, te su 
njezina 2 zvona visjela na stupovima, a ovi su bili na groblju, 
koje je okruživalo crkvu. 

Glavni je oltar imao sliku sv. Nikole, a menza (stol) mu 
bijaše zidana. Pobočni su oltari sv. Križa i bi. djevice Marije, 
nad kojima su također visjele odgovarajuće slike. Sva su tn 
oltara imala svoje svijećnjake, mape, tabele, antipendija i 
druge potrepštine. »Portatilia« (t. j. kamene, u kojima se na¬ 
laze moći svetaca,) imala je crkva samo za 2 oltara. Na glav¬ 
nom je oltaru bio tabernakul (svetohranište), koji se dao 
dobro zatvoriti. U tom se tabernakulu nalazio srebrn i po¬ 
zlaćen ciborij, u kojemu se čuvala presveta euharistija. Još 
je u tabernakulu bila i mjedena posuda, u kojoj je svećenik 
nosio posvećenu hostiju bolesnicima. 

Crkva je posjedovala 2 srebrna kaleža sa svojim pripa- 
cima, zatim 3 dobre i 1 oštećenu kazulu (misnicu), 1 albu i 
sve potrepštine za vršenje bogoslužja. Krstionice nije bilo u 
crkvi, a sveto se ulje za posljednju pomast čuvalo u srebrnoj 
posudi. 

Blizu crkve nalazio se župni dvor. To bijaše jednokatna 
drvena zgrada s ograđenim dvorištem, uz koje bijaše žup- 
nikov vrt i voćnjak. Crkva je od nekretnina posjedovala 

livadu i vinograd; livadu je moglo u jednom danu pokositi 
20 kosaca, a vinograd je u jednom danu okopalo 10 kopača. 

Pod župu u Petrijevcima spadalo je 8 sela, poimence: 
Petrijevci, Satnica, Ladimirovci, Bizovac, Novaci, Habja¬ 
novci, Brođanci i Martinci. U svim ovim selima stanovahu 
sami rimokatolici; jedino je u Martincima bilo i pravoslavnih 
žitelja. Petrijevci su brojili 80 kuća, Satnica 30, Ladimirovci 
40, Bizovac 30, Novaci 10, Habjanovci 15, Brođanci 20, a 
Martinci 12 katoličkih kuća. 

U Satnici se nalazila drvena kapela bez tornja i zvonova, 
ali sa svima rekvizitima za čitanje sv. mise. Ladimirovci su 
imali drven oratorij (bogomolju) sa zvonom, koje je visjelo 
na stupovima. Bizovac je imao drven oratorij bez zvonova, 
a isto tako i selo Habjanovci. U Brođancima je nekada po¬ 
stojala župna crkva sv. Križa. Još i danas vide se zidane 
stijene ove crkve, koja ipak već nema krova. Mjesto u toj 
crkvi služi se gdjekada sv. misa u oratoriju, koji je napravljen 
od dasaka, ali nema ni tornja ni zvonova. I u Martincima 
nalazi se katolički oratorij od drva, a bez zvonova. 

Župom u Petrijevcima upravlja o. Bernardin Sepčević, koji 
pripada obitelji franjevačkoga samostana sv. Antuna u Naši¬ 
cama. Sepčeviću je tek 29 godina. On je prije 12 godina stu¬ 
pio u franjevački red, a prije j godina postao je misnik. 
Župom u Petrijevcima upravlja tekar 4 mjeseca. Sepčević je 
filozofiju i teologiju izučio u franjevačkom samostanu u 
Osijeku. 

(Dijecezanski arkiv u Zagrebu: »Archidiaconatus Gvešća 
et Since, an. 1730.—1746.«) 

NEKADAŠNJA ISUSOVAČKA GIMNAZIJA 
U PETROVARADINU. 

U Petrovaradinu je krajiška uprava god. 1766. osnovala 
latinsku školu, na kojoj su podučavali tamošnji Isusovci. 
Naučnu je osnovu za ovu školu sastavio o. Gratianus Marx. 
Kad je g. 1773. ukinut red Isusovaca, pretvorena je latinska 
škola petrovaradinska u neku vrstu realne gimnazije. I nadalje 
je doduše glavni predmet latinski jezik, ali se uza nj uče 
također: kršćanski nauk i ćudoređe; zatim njemačko čitanje, 
pisanje i računanje; temeljna pravila njemačkog jezika i pi¬ 
smeni sastavci; počela zemljopisa i prijegled opće povijesti; 

kratka povijest umjetnosti i obrta; prirodopis i fizika; na¬ 
pokon praktična geometrija i mehanika s nužnim instrumen¬ 
tima. Da se učenici upute u narodno gospodarstvo, vodili su 
ih profesori (prigodom poljskih radnja) na oranice, u livade 
i u vinograde. Rektorom ove škole postade bivši Isusovac 
Winkler, a nadzor je vodilo posebno povjerenstvo, koje su 
činili: župnik, pukovnijski auditor i sindik. Ovo je povje¬ 
renstvo primalo učenike u školu, a svaka dva mjeseca sudje¬ 
lovalo je u školi kod ispitivanja učenika. Svaki je razred 
imao svoga profesora, koji je predavao sve predmete. Svojim 
znanjem bio je na glasu profesor Engelbrecht, koji je iz Beča 
donio u Petrovaradin 1195 školskih knjiga za učenike. 

C. kr. dvorsko »ratno vijeće« u Beču ukinulo je god. 1779. 
latinsku školu u Petrovaradinu, te je mjesto toga otvorilo 
dvorazrednu latinsku školu u Vinkovcima. 


KAKO JE LADISLAV MORE STEKAO ILOK? 

Vojvoda Lovro Iločki ženio se dva puta. Prva mu žena 
Katarina bijaše kći Ivana Pongraca »de Dengelegh«, vojvode 
erdeljskoga. Ona je Lovri porodila sina, koji je naskoro pre¬ 
minuo. Druga pak Lovrina žena Magdalena Bakoš preživjela 
je Lovru, te se zaručila s Ladislavom More, s kojim se kasnije 
i vjenčala. Svi su znali, da ju siloviti More uzima s namjerom, 
da po njoj steče Ilok i druga imanja vojvode Lovre Iločkoga. 
Inače je Ladislav More bio poznat kao opak čovjek, koji je 
dao ubiti svoju prvu ženu, dapače i svoju sestru, koja bijaše 
još djevojka. 

Po ugovoru, što ga je Lovro Iločki učinio s palatinom 
Stjepanom Zapoljom, trebao bi njegov imetak pripasti pala- 
tinovim sinovima Ivanu i Jurju Zapolji, ako Lovro umre bez 
djece. I zaista je Ivan Zapolja — doznavši god. 1524. za smrt 
Lovre Iločkoga — odmah poslao svoje ljude u Ilok s uputom, 
da u njegovo ime zaposjednu tamošnji »grad« (utvrđeni 
dvorac). To je silom spriječio Ladislav More. Radi toga dođe 
do parnice, u kojoj je braću Ivana i Jurja Zapolju zastupao 
glasoviti pravnik Stjepan Verboczy, dok je Ladislav More 
uzeo za svoga odvjetnika (kuratora) Ladislava Nagya de 
Somogy, čovjeka okretna i pretvrtljiva. 

Kraljevom se privolom sudbena rasprava vodila u samo¬ 
stanu sv. Petra u Pešti. Tu je Ladislav Nagy izjavio, da je 


vojvoda Lovro Iločki jošte za svoga života opozvao spome¬ 
nuti ugovor, sto ga je svojedobno učinio s palatinom Stjepanom 
Zapoljom. Na pitanje: »Gdje je taj opoziv?« odgovorio je 
Nagy, da ga ne mogu odmah naći; zato moli odgodu rasprave 
na 8 dana, dok Ladislav More pronađe taj spis. 

Polučivši ^odgodu rasprave, steče Nagy vremena, da kri- 
votvori tobože traženi spis. Za roo forinti napisao je notar 
Fabrikan onakav opoziv, kakav mu je Nagy diktirao. Ali na 
taj opoziv trebalo je staviti i veliki pečat kralja Vladislava II. 
Da se domognu takova pečata, pozovu Nagy i More na večeru 
njemačkoga zlatara Blaža, koji je znao umjetno izrezati pe- 
cate. Blažu poručiše, neka sa sobom ponese i svoj alat, jer da 
Ladislav More hoće dati popraviti neke skupocjene stvari, 
među njima i jedan pecat; Blaž ce za taj posao biti bogato 
nagrađen. 

Zlatar Blaž dođe na večeru, kod koje su ga Nagy i More 
gospodski počastili. Poslije večere odvedoše ga u pivnicu, gdje 
mu Ladislav More reče: »Odavle ne ćeš izaći, dok ne napraviš 
novi pecat kralja Vladislava.« Blaž mu odvrati: »Ja sam za¬ 
prisegnuti kraljevski zlatar; zato ne smijem takova šta nikomu 
izrezati«. Nato mu se More zagrozi: »Nitko ne će toga do¬ 
znati. Ali ako toga ne učiniš, odmah ćeš poginuti!« 

Uplašeni zlatar Blaž zamoli jednu funtu voska, pa tako 
snimi na vosak oblik nekoga pečata kralja Vladislava, koji je 
pecat visio na nekoj povelji. Po tako dobivenom obliku zaista 
izradi Blaž za 8 dana veliki pečat, koji utisnuše u vosak i sta- 
više na spomenuti opoziv, što ga je napisao notar Fabrikan. 
Za svoj posao dobio je zlatar Blaž 100 forinti, što bijaše u 
ono doba golema svota, jer se za taj novac moglo kupiti 40 
volova. 

_ Kad je iza 8 dana nastavljena sudbena rasprava, pročita 
Stjepan Verboczy tobožnji opoziv Lovre Iločkoga i odmah 
reče: »Prosvjedujem, jer je taj spis patvoren; poznajem i ru¬ 
kopis.« Nato je Ladislav Nagy odvratio: »To je pravi spis 
iz doba, kad je Đuro Kašavski bio biskup u Pečuhu. Njegovo 
je ime potpisano uz imena cijeloga pečuvskoga kaptola pred 
kraljem Vladislavom s utisnutim pečatom i s pečatom cijeloga 
kaptola. Što želite više, kad mi imamo istinitu svjedodžbu?« 

1 ako je Ladislav More krivim i nepravednim načinom 
stekao Ilok i druge posjede vojvode Lovre Iločkoga. Ipak 
nije krivo stečeno dugo uživao, jer su Turci već 7. kolovoza 
1526. zauzeli Ilok. 

KAPELA SV. LOVRE U BABINOJ GREDI G. 1758. 

Po nalogu zagrebačkoga biskupa Franje Thauszyja^ došao 
je početkom siječnja godine 1758. u Slavoniju zagrebački ka¬ 
nonik Ivan Krstitelj Paxy, da kao biskupov vikar obavi ka¬ 
nonsku vizi taci ju. Paxy je 4. siječnja 1758. pohodio i Babinu- 
gredu, gdje je pregledao staru kapelu sv. Lovre, koju u svome 
službenom izvještaju opisuje ovako: 

Kapela je tako stara, da s njenih stijena već otpada žbuka. 
Duga je oko 6 hvati, a široka 2 i po hvata. Nema stropa, ali 
krov je još dobar. Kapela ima dvoja vrata: jedna na. proče¬ 
lju, a druga na strani epistole. Oba se vrata mogu valjano za¬ 
tvarati. U kapeli je samo jedan oltar, koji ima drven stol, a 
nad njim sliku sv. Lovre, naslikanu na platnu i stavljenu u 
priprost okvir. Sakristije nema; zato se crkveno posuđe i ruho 
čuva u škrinji, koja se dade dobro zatvoriti. 

Nikakvih nekretnina ne posjeduje kapela sv. Lovre. No 
zato je opskrbljena svima stvarima, što ih svećenik treba za 
obavljanje službe božje. Poimence ima kapela 1 pozlaćen ka- 
lež s patenom, 1 misal, 1 portatile (t. j. kamen, u kome se 
nalazi relikvija kojega sveca), 1 križ, 2 drvena svijećnjaka, 1 
svilenu još novu kazulu s manipulom, stolom i velom, raznu 
potrebitu rubeninu, te 1 zastavu od lana crvene boje sa sli¬ 
kom sv. Lovre na jednoj strani, dok je na drugoj strani slika 
sv. Antuna. 

Mjesto zvonika ima kapela pred glavnim ulazom (na pro¬ 
čelju) dva drvena stupa, koji su pokriti drvenim krovom. Sa 
stupova visi r zvono teško oko 40 funti. Oko kapelice na¬ 
lazi se valjana ograda. U kapeli se sveta misa sluzi svake 
druge nedjelje, izuzev mlade nedjelje i velike blagdane, kada 
se misa služi u župnoj crkvi sv. Petra i Pavla u Samcu, pod 
koju spada i Babinagreda. Na svetkovinu sv. Filipa 1 Jakova 
(1. svibnja) izlazi procesija iz kapele sv. Lovre, te obilazi oko 
cijeloga sela, ako je pogodno vrijeme i suhi put, pa ulazi opet 

u istu kapelu. . ., 

Kako nema kapela svojih nekretnina, uzdrzaje se milosti¬ 
njom, koju pobožni ljudi stavljaju u skrabicu prigodom sv. 
mise. Račune vodi starješina kapele Blaž Čivic. On je po svo¬ 
me sinu iskazao, da kapela ima 28 forinti i^ 56 krajcara u te¬ 
kućem novcu, a 40 krajcara u novcu, koji vise^ne vrijedi. Osim 
toga ima kapela 10 oka lana, što ga darovase pobožne žene. 
Žitelji iz Babinegrede rekoše kanoniku, da namjeravaju gra- 

diti novu crkvu. Oni bi to već i započeli, da nije godine 1756. 
započeo velik (t. zv. sedmogodišnji) rat s Pruskom, u kome 
ratu sudjeluju sv.i graničari, p a i Babogreci. 

. Mjesto oko kapele sv. Lovre nalazi se groblje 1 sat uda- 
ljeno od sela nedaleko vode Dubočice. Tamo se pokapaju 
umrli žitelji iz Babinegrede, koja broji 150 kuća, te ima 290 
bračnih parova i 771 žitelja sposobnog za sv. ispovijed. Groblje 
nije imalo mkakove ograde. Zato je kanonik Paxy naložio, da 
se groblje ima valjano ograditi do naredne kanonske vizitacije; 
mace ne ce dozvoliti, da se u to groblje pokapaju mrtvaci. 

(Liber canonicarum visitationum archidiaconatuum de Gue- 
scha et Szincze, strana 215. i 216. Rukopis u zagrebačkom di¬ 
jecezanskom arkivu.) 


MIKANOVCI KONCEM 17. VIJEKA. 

Đakovački biskup Petar Bakić opisao je g. 1702. cijelu 
Đakovštinu, kojoj je tada pripadalo i selo Mikanovci. Biskup 
spominje, da je u tursko doba, t. j. do godine 1687., vlastelin 
u Mikanovcima bio Ali beg iz Đakova. Njemu su Mikanov- 
cani morali podavati »desetinu«, t. j. deseti dio svega priroda 
od stoke i žita. Osim toga je cijelo selo zajedno podavalo Ali 
begu 6 oka masla na godinu. Mikanovčani bi kao kmetovi 
morali besplatno raditi u kući i na posjedu Ali bega. Oni se 
od ovih »paorskih posala« otkupiše novcem tako, da je Ali 
begu svaka kuća godimice davala 80 denara, t. j. jedan rajnski 
forint. Sultanu je pak cijelo selo godimice plaćalo 16 forinti 
u ime »harača.« 

Kada su Turci bili g. 1687. istjerani iz Đakovštine, pro¬ 
glasio se vlastelinom u Mikanovcima zapovjednik carske voj¬ 
ske u Đakovu. Kad je pak biskupom u Đakovu postao fra 
Nikola Olovscak, postadoše Mikanovčani njegovim kmeto¬ 
vima, te su biskupu davali desetinu i obavljali sve poslove, što 
ih je odredio. 

.Biskup Bakic piše, da Mikanovčani »imadu zidanu i dobro 
stojeću crkvu, koja je ugrađena na slavu sv. Bartula«, pa do¬ 
daje: »U staro vrime bilo je kod (njihova) sela taborsko misto 
(t. j. tvrđa), ugrađeno od zemlje, Mikanovački šanac zvani, 
od koje se temelji dosada nahode.« Mikanovčani imaju ribolov 
u v ®iđu, gdje se nalazi najviše štuka. Tamo su svi Mika- 
novcani »slobodno lovili i u tursko vrime.« Nedaleko je »pu- 

stoselina zvana Podgajci, od koje nikoji seomki ovdena u selu 
(Mikanovcima) pribivaju.« Mikanovčanima uz livade i oranice 
pripada 585 jutara »neoratnih zemalja.« Svi su Mikanovcam 
»Slovinci katolici.« 

Mikanovčani imaju 3 velike šume, koje zapremaju oko 2000 
jutara površine. Prva je šuma »Rinovica« velika 400 jutara, 
a seljacima »daje drva žirovna i za vatru.« Druga šuma »Ga- 
jić« zaprema 700 jutara; od nje dobivaju seljaci »žirovna drva 
za građu i za vatru.« Najveća je treća šuma »Busija«, u kojoj 
se također nalaze bukova stabla pomiješana s hrastovinom. 


UREĐENJE KATOLIČKE KAPELICE U RUMI G. 1775. 

Prihodima zaklade baruna Marka Pejačevića od god. 1762. 
počela se god. 1772. u Rumi graditi školska jednokatna 
zgrada. Ova je zgrada bila god. 1775. dovršena, te se onda 
radilo o tomu, da u Rumu dođu redovnici Pijaristi,. koji ce 
podučavati mladež. Za Pijariste je trebalo u školskoj zgradi 
pripraviti stanove i posebnu kapelicu,, u kojoj ce se svaki dan 
služiti školska misa. Kako je županijska ^oblast u Vukovaru 
upravljala Pejačevićevom zakladom, pošalje ona u Rumu 
svoje izaslanike, da razvide, koliko ce se joste potrošiti za 
školsku zgradu. Ovi su izaslanici 23. travnja 1775. izračunali, 
koliko će stajati bunar, ograda, pokućstvo za školske sobe 1 
redovničke stanove, te uređaj za. kapelicu. Njihov je. izvještaj 
poslan tadašnjoj hrvatskoj zemaljskoj vladi (kr. namjesmckom 
vijeću) u Varaždin, te se još i sada čuva u kr. zemaljskom 
arkivu (»Acta consilii Croatici«, an. 1775. D. 216.). Iz toga 
izvještaja doznajemo, da će oltar s križem,. tabernakulom 
(svetohraništem), slikom i sa 4 svijećnjaka stajati 30 forinti, 
dvije redovne kazule (misnice) s pripacima 40 forinti, crna 
kazula 18 forinti, dvije albe (bijele platnene haljine) s poja¬ 
sima 18 forinti, jedan kalež 15 forinti, svjetiljka 4 forinta, 
misal 7 forinti, zvončić 1 forint, škropionica 1 forint 30 nov¬ 
čića, dvije rokete 6 forinti, a 10 klupa 20 forinti. Prema tomu 
se g. 1775- cijela kapelica mogla za 190 forinti 1 30 novcica 
opskrbiti s potrebitim stvarima. 

BILJEŠKE IZ PROŠLOSTI SLAVONIJE. 

1. Zakonom od 13. prosinca 1886. dokinuti su kr. sudbeni 
stolovi u Vukovaru, Vinkovcima i u Zemunu, a 
ustrojen je novi kr. sudbeni stol u Mitrovici. Prva su tri 
sudbena stola prestala raditi 31. prosinca 1886. na temelju 
vladine naredbe od 18. prosinca 1886., dok je sudbeni stol 
u Mitrovici počeo uredovati 1. siječnja 1887. Tada su kr. 
sudbenom stolu u Osijeku pridana područja kr. kotarskih su¬ 
dova u Bošnjacima, Vinkovcima i u Vukovaru, dok su podru¬ 
čja ostalih kr. kotarskih sudova srijemske županije pripala 
sudbenom stolu u Mitrovici. Počevši od 1. siječnja 1887. vršili 
su kotarski sudovi u Vinkovcima, Vukovaru i u Zemunu ta¬ 
kođer trgovačko-mjembenu sudbenost za svoja područja. 
Hrvatska je vlada odredila, da kotarski sud u Vinkovcima 
počevši od 1. rujna 1887. vrši trgovačko-mjembenu sudbenost 
i na području kr. kotarskoga suda u Bošnjacima. 

2. God. 1765. pripojeno je petrovaradinskoj krajiškoj pu¬ 
kovniji vlastelinstvo Vojka, koje su činila sela: Vojka, Go¬ 
lubinci, Ugrinovci, Dobanovci, Deč, Jeniševci, Mihaljevci, 
Prhovo, Popinci, Perinci i Šimanovci. Na tomu je imanju 
tada bilo 1188 za vojnu službu sposobnih muškaraca, koji sada 
postadoše »graničari«. Vlastelinstvo je zapremalo površinu od 
j četvornih milja i 1144 hvata, a procijenjeno je na 152.466 
forinti i 6 novčića (Vaniček: »Spezialgeschichte der Militar- 
granze«, svezak II., strana 133.) 

3. Kraljica je Marija Terezija godine 1776. nastojala, da se 
što prije napuči trgovište Ruma. U tu je svrhu 20. svibnja 
1776. iz Beča dala kr. vijeću u Varaždinu (t. j. tadašnjoj vladi 
za Hrvatsku i Slavoniju) potrebite upute, koje u glavnom 
glase ovako: Iz Turske (kojoj su tada još pripadale i Bosna 
i Srbija) doseljuju se preko Save i Une mnoge kršćanske obi¬ 
telji. Za njih više nema dovoljno zemlje u hrvatskoj Krajini, 
t. j. na području generalata karlovačkoga, banskoga i varaž¬ 
dinskoga. Neka se dakle takvi doseljenici smjeste na području 
slavonske Krajine (t. j .na teritoriju gradiške, brodske i petro- 
varadinske pukovnije). One pak obitelji, koje vole stanovati 
u »provincijalu« (t. j. u građanskoj Slavoniji), nego li u Kra¬ 
jini, neka se nasele u trgovištu Rumi, gdje treba što prije ubr¬ 
zati napučenje. Osim onih obitelji, koje dolaze iz Turske, 
neka se u građanskoj Slavoniji — naročito pak u Rumi — 
nastane i oni krajišnici, koji napuštaju dosadašnje obitavalište 

u krajiškim pukovnijama u Hrvatskoj, ako ih vrhovni vojni 
zapovjednik za Slavoniju (u Osijeku) pronađe manje zgodnim 
za krajišku službu. O toj kraljičinoj želji obavijestilo je kra¬ 
ljevsko vijeće iz Varaždina 4. lipnja 1776. županiju srijem¬ 
sku. (Acta consilii Croatici anno 1776. Junius broj 19. Ruko¬ 
pis u zagrebačkom državnom arkivu.) 

4. Po nalogu mitropolita Vićentija Jovanovića došao je 23. 
siječnja 1733. u selo Petrovce kod Vukovara njegov 
eksarh Stefan Stojković, da vizitira tamošnju parohijalnu 
crkvu. U svomu službenom izvještaju piše eksarh, da je ta 
crkva drvena, olijepljena blatom, a pokrivena trskom. Crkva 
nema stropa, a krov propušta kišu. Trapeza (oltar) je od dr- 
veta, a mjesto zvona ima drveno klepetalo. Crkva još nije 
posvećena, a nema ni ikonostasa ni crkvenih knjiga; ograđena 
je hrastovim koljem, a 10 malenih ikona ima po crkvenim 
stijenama. Parohijom upravlja Konstantin Stojkov, koji se 
rodio u Monoštoru (u Bačkoj). Stojkov je učio u ^Sidu kod 
popa Petra iz Doroslava u Bačkoj, ali je »slabo učen«. Ima 
4 sina i 2 kćeri. (Ruvarac Dimitrije: »Srpska mitropolija kar¬ 
lovačka oko polovine 18. veka«, strana ji. i 52. Srijemski 
Karlovci 1902.) 

j. Požeški je krvnik Mijo Mozer 4. kolovoza 1800. zamolio 
požešku županijsku oblast, da mu isplati pristojbe za izvan¬ 
redan posao. Mozer je naime u Požegi kod vješala na kolac 
nataknuo glavu ubijenoga razbojnika. Isto tako je u Novoj 
Gradiški na kolceve nataknuo glave dvojice razbojnika. Kako 
mu za svaku glavu pripada pristojba od 6 forinti,^ moli Mozer, 
da mu županija doznači 18 forinti za 3 razbojničke glave. — 
O Mozerovoj se molbi raspravljalo na djelomičnoj (partiku- 
larnoj) skupštini požeške županije, koja se sastala 4. kolovoza 
1800. Skupština je zaključila, neka se Mozeru isplati^6 forinti 
za razbojnikovu glavu, koja je u Požegi bila izvjesena, »da 
posluži za strah i primjer zlim ljudima.« Pristojbu pak za 
druge 2 razbojničke glave dobit ce krvnik od krajiške pukov¬ 
nijske oblasti u Novoj Gradiški. ^ 

6. Kako su nekad bile gotovo sve privatne kuće građene od 
drveta, a pokrite slamom, trstikom ili »šindlom« (drvenim daš¬ 
čicama), često im je prijetila pogibelj od požara. Sve do g. 
1864. nije bilo u Hrvatskoj i Slavoniji vatrogasnih društava, 
koja bi u slučaju požara spašavala imovinu ^svojih ^sugrađana. 
Da se ipak uzmogne što uspješnije gasiti požar, držala su po¬ 
jedina mjesta u pripravi stanovite sprave, koje su potrebite 

kod gašenja. Tako je gradska općina u Požegi g. 1784. protiv 
požara posjedovala 10 većih i 7 manjih ljestava, zatim 5 kuka 
na motkama i 30 kablića za nošenje vode. Cijeli je grad bio 
razdijeljen na 10 gradskih okružja, a svaka je ulica imala po 
jednu bačvu od 10 vedara, napunjenu vodom. 

7. U Zemun je 10. siječnja 1733. došao arhiđakon Vićentije 
Stefanović, da obavi crkvenu vizitaciju. On je metropolitu Vi- 
centiju Jovanoviću podnio služben izvještaj, u kojem kaže, 
da je nova parohijalna crkva u Zemunu zidana od cigle i od 
ćerpiča (t. j. od nepečene nego na suncu osušene opeke). Crkva 
je pokrivena šindlom (t. j. drvenim daščicama), ali već pro- 
kisava nad proskomidijom. U tornju se nalaze 2 zvona. Strop 
je od dasaka, pod je od cigle, a porta je ograđena. Trapeza 
(oltar) stoji na 4 stupa; odozgo je ploča. Crkvu je posvetio 
krušedolski vladika Nikanor Melentijević, a hramovna je slava 
sv. Nikola. Na ikonostasu se vide 4 prijestolne ikone, koje 
prikazuju Isusa Krista, Majku Božju, sv. Nikolu i sv. Jovana, 
te 13 malih ikona. U crkvi je 7 prozora, od toga 3 u oltaru, 
2 u pevnicama i 2 u ženskoj preprati. Stolaca ima 26, od toga 
21 u muškoj, a j u ženskoj preprati. Crkva posjeduje odijelo, 
stihar i epitrahilj od bijeloga beza i 3 crkvene knjige, po¬ 
imence: moskovski opštak, te srpski oktoih i pencikostar. 
— Parohijom u Zemunu upravlja pop Marko Georgijević, 
koji se rodio u Baji (u Bačkoj), a učio je u Zemunu 
kod bivšega popa Stojka. Parohu je 38 godina, a ima 2 
sina i 2 kćeri. Uz kuću blizu crkve posjeduje paroh 7 konja, 
4 vola, 2 krave i 40 košnica pčela. Arhiđakon konstatira 
žalosnu činjenicu, da je pop Georgijević »pijanica.« Parohu 
pomaže pop Ilija Jovanović, koji se rodio u Zemunu, gdje je 
učio kod učitelja Tome, a zatim gramatiku kod Maksima Su- 
vorova. Jovanoviću su tek 22 godine, a ima 1 kćer. Kuća mu 
je blizu crkve. Osim kuće nema ništa drugo. Arhiđakon u 
svome izvještaju kaže, da je Jovanović »beskrajni besramnik 
i pijanica«; zato mu je naložio, da ide u Beograd, pa da se 
ondje uči »strahu božjemu i blagoupraviju.« (Ruvarac Dimi¬ 
trije: »Srpska mitropolija karlovačka oko polovine 18. veka«, 
strane 67. i 68.) 

8. Kraljevsko komorsko namjesničko vijeće u Budimu iz¬ 
dalo je 14. kolovoza 1805. odluku, kojom Ignacu pl. Marko- 
viću, vlastelinu u Cerniku kod Nove Gradiške, dozvoljava 
prodaju soli. Marković je dobio povlasticu, da kod kr. solare u 
St. Gradiški kupuje sol uz cijenu od j forinti i 45 krajcara za 

i centu soli, pa da ju na malo prodaje uz cijenu od 6 krajcara 
za i funtu. Ta se cijena ne smije mijenjati na štetu općinstva. 
Zato su činovnici kr. solare u Staroj Gradiški imali pravo, da 
nadziru, je li se Marko vic točno drži svih propisa o proda¬ 
vanju soli. Stečeno pak to pravo nije smio Markovič prenijeti 
na koju drugu osobu. (Pripadom spominjem, da se i centa 
dijelila na ioo funti, pa da je forint u ono vrijeme vrijedio 
60, a ne ioo krajcara. Markovič je dakle kod prodaje svake 
cente soli zaslužio dobitak od 4 forinta i 15 krajcara, jer je 
dao 34j, a ubrao 600 krajcara). 

9. U K r i v a j u kod Lipov ljama nije bilo nikakve 
crkvice sve do godine 1864. Nastojanjem revnoga lipovljan- 
skoga župnika Đure Jerkovića počela se godine 1864. u Kri- 
vaju graditi kapelica sv. Roka. Gradnja je dovršena godine 
1865., kada je na Rokovo (16. kolovoza) ta kapelica i blago¬ 
slovljena. Dozvolom nadbiskupa Jurja Haulika obavio je bla¬ 
goslov u prisutnosti mnogobrojnog naroda zagrebački kanonik 
Đuro Muzler, koji je nekada bio župnik u Lipovljanima. Isti 
je kanonik toj kapelici darovao veliku uljenu sliku sv. Roka. 

10. Knjiga spomenica (liber memorabilium) franjevačkoga 
samostana u Požegi za 12. ožujka 1825. spominje: »Na današnji 
dan običavaju stanovnici slob. i kr. grada Požege priređivati 
poslije podne veselice u svome vinogorju, gdje se zabavljaju 
također pucanjem iz pušaka i topova (mužara). To se nepre¬ 
kidno događa kroz niz godina.« Zatim nastavlja spomenica: 
»Požega je na rečeni dan sv. Grgura pape bila pobjedonosnim 
oružjem vladara Leopolda I. oslobođena. To je bilo osobito 
na brdu Sokolovcu, koji je svoje ime dobio po našemu Sokolu 
(o. Luki Ibrišimoviću); na kojega se vrhu vidi i vinograd na¬ 
šega samostana. I danas je u prisutnosti mnogih kršćana 
katolika odslužena pjevana sv. misa na uspomenu pobjede.« 

11. Mitropolitski eksarh Stefan Stojković došao je 4. siječ¬ 
nja 1733. u selo Opatovac na Dunavu, da ondje vizitira pa¬ 
rohijalnu crkvu po nalogu mitropolita Vićentija Jovanovića. 
U svome službenom opisu kaže eksarh, da je crkva drvena, a 
olijepljena blatom. Crkveni je svod (strop) od dasaka, a krov 
je pokriven trskom i prokisava. Drveni toranj počiva na 4 
stupa; u njemu se nalazi malo i staro zvono. Crkva nema 
krstionice ni umivaonice, a trapeza (oltar) je od drveta. Malih 
ikona po crkvi ima 9, a na ikonostasu se nalaze 2 velike iko¬ 
ne, koje prikazuju Isusa Krista i Majku Božju, te 12 apoštola 
(na papiru). Parohijom upravlja Stefan Ostojić, koji se rodio 


u Tovarniku, a učio je kod protopopa Ćire u Šidu. Ostojić 
je »slabo učen«; star je 24 godine, a ima 1 sina. (Ruvarac Di- 
mitrije: »Srpska mitropolija karlovačka oko polovine 18. ve- 
ka«, str. 44. i 45.) 

12. Vukovarski je vlastelin Mirko grof Eltz g. 1814. za¬ 
molio kralja Franju II., da na njegovom posjedu sela S o t i n, 
Šarengrad, Lovaš i Tovarnik učini trgovištima, pa 
da im podijeli pravo držanja godišnjih sajmova. Toj se molbi 
kralj odazvao, te je 2. rujna 1814. u Beču potpisao povelju, 
kojom spomenuta 4 mjesta proglašuje trgovištima. Podjedno 
je kralj dozvolio, da se godišnji sajmovi drže u Sotinu u po¬ 
nedjeljak prije Spasova, u Lovašu na Martinje (11. studenoga), 
u Tovarniku na Matejevo (21. rujna), a u Šarengradu na prve 
dane iza Spasova i Petrova. Pane li takav dan na nedjelju, ima 
se sajam održati dan iza toga. (Liber regius, svezak 6 ., strana 
429. Rukopis u hrvatskom državnom arkivu u Zagrebu.) 

13. Bachov je apsolutizam konačno pao 20. listopada 1860., 
kada je car i kralj Franjo Josip izdao t. zv. listopadsku diplo¬ 
mu, kojom vraća ustav narodima svojim. Nato su redomice u 
svima gradovima hrvatskim obavljeni izbori gradskih zastup¬ 
nika mjesto dotadašnjih — po vladi imenovanih — starješina. 
Osječani su 17. ožujka 1861. izabrali svoje gradske zastup¬ 
nike, koji su odmah sutradan pristupili izboru gradskoga po¬ 
glavarstva. Da gradsku blagajnu poštede od suvišnoga pla¬ 
ćanja mirovina, ne htjedoše gradski zastupnici prigodom toga 
izbora zapostaviti one činovnike, koji su već dotle bili u službi 
grada Osijeka. Samo ona mjesta, na kojima nije dotada bilo 
činovnika, popuniše novim osobama. 

Za gradskoga je suca u Osijeku bio izabran dotadašnji na¬ 
čelnik Vjekoslav Schmidt, koji će podjedno voditi političku 
upravu. Za gradske su senatore bili izabrani: 1.) dotadašnji 
starješina Dragutin Herman, koji će ujedno biti gradski kape¬ 
tan; zatim 2) dotadašnji starješina Stjepan Grosz; 3) glasoviti 
govornik Pavao Kolarić, koji je dotle bio protustavnik siro¬ 
tinjske blagajne; 4.) dotadašnji bilježnik Nikola Živanović; 
5.) odvjetnik Jakov Špoljarić i 6.) dotadašnji bilježnik Ilija 
Penjić. Za velikog je bilježnika bio izabran Matija Stojanović, 
a za podbilježnike Jovanović i Vaso Anastazijević mlađi. Za 
velikog je gradskog odvjetnika izabran Josip Formayer, a za 
pododvjetnika Ognjoslav Wagner. Za blagajnika je izabran 
dotadašnji blagajnik Ivan Nešković, a za protustavnika dota¬ 
dašnji protustavnik Franjo Pinterović. Sirotinjskim je ocem 

»ostao Franjo Eisenbach. Protustavnikom sirotinjske blagajne 
postade Franjo Žunić, dotadašnji povjerenik robote. Nadalje 
su izabrani — odnosno u svojim službama potvrđeni: egzak- 
tor Mojsija Popović, mjernik Aleksandar Lužinski, gradski ar¬ 
hivar Josip Stuparović, pristav satništva Franjo Dregy, otprav¬ 
nik Jakov Sudić, gradski fizici: dr. Vaso Atanasijević stariji 
i dr. Ognjoslav Blauhorn, te ranarmioi (kirurgi): Fragner, 
Piivac i Mavrak. 

14. Stefan Stojković vizitirao je 4. siječnja 1733. parohiju 
u S o t i n u kod Vukovara, o kojoj izvještuje ovo: Crkva je 
oko g. 1700. sagrađena od drveta, olijepljena blatom, a pokri¬ 
vena trskom. Umivaonica je u crkvi od kamena, a trapeza i 
krstionica od drveta. Na 4 stupa stoji drveni zvonik, u kome 
se nalazi 1 zvono srednje veličine. Crkveni je god na dan 
sv. Nikole. Na ikonostasu nalaze se 4 velike prijestolne slike 
i 12 apostola na bezu, a malih ikona ima u crkvi 12. Crkva 
ima 4 srpske i 2 ruske knjige. Parohijom upravlja Nedeljko 
Paražanin, koji se rodio u Novom selu (u Bačkoj). Njemu je 
35 godina, a ima 2 sina i 2 kćeri. Eksarh ističe, da je paroh 
Paražanin »slabo učen« i da je »drevna pijanica«. (Ruvarac 
Dimitrije: »Srpska mitropolija karlovačka oko polovine 18. 
veka«, strana 45. Srijemski Karlovci 1902.) 

15. U Jasenovcu je g. 1855. bjesnjela kolera. Tom se 
prigodom uplašeni žitelji zavjetovaše, da će u Jasenovcu po¬ 
dići kapelicu sv. Roka. Župnik Antun Zelić nastojao je, da se 
taj zavjet ispuni. U tomu ga je pogledu odlučno podupirao 
kapetan Ilijašević, zapovjednik krajiške satnije u Jasenovcu. 
Nekoliko se godina sabirahu dobrovoljni prinosi za gradnju 
kapelice sv. Roka. Najviše je u tu svrhu dala trgovačka kuća 
Crnadak-Kempf. Napokon se moglo pristupiti samoj gradnji, 
koju je preduzeo graditelj Prateš iz Nove Gradiške. Kad je 
godine 1867. bila gradnja dovršena, određen je dan 16. kolo¬ 
voza (Rokovo) za blagoslov kapelice sv. Roka. Blagoslov je 
obavio Josip Lehpamer, župnik i podarciđakon iz Petrinje. 
Svečanosti je prisustvovao mnogobrojan narod, komu je pro¬ 
povijedao dubički župnik Ferdo Relković. 

1 6. U Podvinju kod Broda razljutio se općinski bi¬ 
lježnik Franjo Balentović ij. lipnja 1873. na seljake Nikolu 
Mikeza i Antuna Fogadića. U srditosti naloži Balentović kra¬ 
jiškim općinskim četnicima (pandurima), da izbatinaju oba 
seljaka. I zaista su četnici Fogadiću odrapili 45 batina, dok 
je Mikez, koji bijaše isluženi kapral, dobio 30 batina. Radi 

toga nasilja uzbunilo se javno mnijenje u Firvatskoj, jer je 
hrvatski sabor godine 1870. ukinuo kažnjavanje batinjanjem. 
Zato bude bilježnik Balentović odveden u zatvor okruž¬ 
noga suda u Vinkovcima, gdje ga osudiše »radi zločina jav¬ 
noga nasilja«. 

17. Mitropolitski eksarh Stefan Stojković, koji je po nalo¬ 
gu mitropolita Vićentija Jovanovića došao 28. prosinca 1732. u 
Banoštor na Dunavu, opisuje tamošnju istočno-pravoslav- 
nu crkvu sv. Đorđa ovako: Ta je crkva prije bila turska dža¬ 
mija, koju su muslimani g. 1682. sazidali od kamena. Preprata 
je crkve plotom zagrađena, a blatom olijepljena. U ruševnom 
se stanju nalaze trapeza, umivaonica i krstionica. Na ikono¬ 
stasu je obraz Spasiteljev i Matere Božje, a u preprati 7 iko¬ 
na. Sve su crkvene knjige moskovske (ruske), a ne srpske. 
Crkvu je posvetio mitropolit Stefan. Parohijom upravlja sve¬ 
ćenik Jovan Kirilov, rođen u Legenu (u Bačkoj). Na ispitu 
je eksarh Stojković ustanovio, da Jovan »ne zna ništa o taj¬ 
nama« (sakramentima), premda svaki svećenik mora pozna¬ 
vati »sedm tain novago zavjeta«. Jovanu su 34 godine, a ima 
sina i kćer. (Ruvarac Dimitrije: »Srpska mitropolija karlova¬ 
čka oko polovine 18. veka«, strana 38.) 

18. Diplomom od 17. svibnja 1773-, koju je kraljica Marija 
Terezija izdala u Beču, proglasila je selo Š i d (vlasništvo 
dvorske komore) trgovištem; pod jedno je dozvolila, da se 
svake godine održe u Šidu 3 velika sajma (za robu i za sto¬ 
ku), i to prvi na Josipovo (19. ožujka), drugi na Lovrenčevo 
(10. kolovoza), a treći 2. studenoga. (Liber regius, svezak 5. 
strana 246. Rukopis u hrvatskom državnom arkivu u Za¬ 
grebu.) 

19. UVinkovcima je 29. rujna 1892. svečanim načinom 
postavljen temeljni kamen nove školske zgrade za dječačku 
pučku školu. Gradnju te škole zaključilo je općinsko zastup¬ 
stvo još godine 1888., ali se zbog raznih zapreka nije počelo 
graditi. Novi kotarski predstojnik Josip Balley požurio je 
gradnju, za koju je općina preliminirala 54.793 forinta 28 
novčića. Gradnju je uz popust od 6% kod javne jeftimbe do- 
stala tvrtka A. Coloussi i B. Reiss iz Siska. Zgrada je dovr¬ 
šena 20. kolovoza 1893., a blagoslovljena je 6 . rujna 1893., 
kada je u njoj započela obuka. 

20. U selo Belegiš ma Dunavu došao je 7. siječnja 1733. 
arhiđakon Vićentije Stefanović, da obavi crkvenu vizitaciju. 
Arhiđakon službeno izvješćuje mitropolitu Vićentiju Jovano- 

vicu, da je u Belegišu nova crkva napravljena od pletera, a 
pokrivena trskom. Crkva • ima maleno zvono, a posvetio ju 
je g. 1731- krušedolski vladika Nikanor Melentijević. Tra¬ 
peza (oltar) je od cigle, a krstionica i crkveni strop od dasa¬ 
ka. Na ikonostasu vidi se 5 većih ikona, što ih je »nagrdio 
Branko iz Iriga«, zatim 1 dobra stara ikona (Bogojavljenje) 
i 7 malih ikona; i u ženskoj preprati naslikano je 7 malih iko¬ 
na. — Parohijom upravlja pop Ivan Bujić, koji se rodio u 
Beče ju (na Tisi), a učio je kod popa Stojana u Bečeju. Bujicu 
je 38 godina, a ima 2 sina i 1 kćer. Kuća mu je blizu crkve, 
uživa 3 motike vinograda (t. j. tolik vinograd, da ga u 1 danu 
mogu okopati 3 kopača), a posjeduje 3 krave, 2 vola i i ko¬ 
nja. Parohu Bujiću pomaže pop Novak Milinović, koji ima 
tek 22 godine, a rodio se u Belegišu. I njegova je kuca blizu 
crkve, a posjeduje 2 vola, 1 konja i 1 kravu. Arhiđakon kaže, 
da je Milinović »sasvim slabo učen«; zato mu je »naložio, da 
odmah ide u beogradsku školu«. (Ruvarac Dimitrije: »Srpska 
mitropolija karlovačka oko polovine 18. veka«, strana 65. 
Srijemski Karlovci 1902.) 

21. Pontonski most kod Petrovaradina počeli 
su na Dunavu podizati godine 1881. Taj most bijaše dug 130 
hvati, a sastojao se od 5 velikih pontona. Do 19. prosinca 
1881. postavljena su 4 pontona. Tada je oštra zima preki¬ 
nula rad, koji se nastavio početkom ožujka godine 1882. Po¬ 
sao je dovršen 8. ožujka 1882. u 6 sati na večer, kada je mo¬ 
stu priključen peti ponton. Običnom je sviralom dao Lapski, 
nadziratelj gradnje, znak, da je most dovršen i da se predaje 
prometu. Sada se na most natisnuo silan narod, koji je toga 
dana pohrlio na dunavsku obalu iz Petrovaradina, Kamenice 
i Novoga Sada. Iza toga je put Kamenice krenuo dupkom 
pun mjesni parobrod, koji je vršio promet između Kamenice 
i Novoga Sada. Pontonski je most služio kolnom i osobnom 
prometu između Novoga Sada i Petrovaradina sve do godine 
1926., kad je propao prigodom velike poplave. ^ 

22. Gunj a je veliko selo, koje broji preko 1300 žitelja, sa¬ 
mih rimokatolika, a leži na lijevoj obali Save, upravo nasuprot 
bosanskom trgovačkom gradu Brčkam. Nekada je sav narod u 
Gunji živio udružen u zadruge. Takva je n. pr. zadruga Sok- 
čević još godine 1892. brojila elana, a posjedovala je 200 
jutara zemlje. (Iz ove je zadruge potekao i hrvatski ban Josip 
Sokčević, koji postade podmaršal i barun.) Gunjani su godine 
1800. na svome groblju podigli kapelicu na čast Uzasasca bi. 


djevice Marije. Deset godina iza toga podigoše još i kapelicu 
sv. Roka, zaštitnika od kuge i kolere. Kada se njihovo selo 
povećalo, sagradiše Gunjani godine 1847. na lijepom mjestu 
crkvu sv. apoštola Jakova. To bijaše filijala župe u Račinov- 
cima, kojoj je pripadala Gunja. Pok konac 19. vijeka počnu 
Gunjani tražiti, da se za njihovo selo osnuje posebna župa. 
Iza raznih pregovora između biskupa Strossmayera i hrvatske 
vlade poslan je napokon u Gunju vladin perovođa (kasnije 
sveučilišni profesor) dr. Milivoj Maurović. On je 7. travnja 
1892. održao u Gunji javnu raspravu, na koju je pohrlilo go¬ 
tovo cijelo selo. Gunjani se tom prigodom obvezaše, da će 
svomu župniku prirediti stan, pa uzdržavati o svome trošku 
župni dvor i crkvu. Župniku će u ime plaće podavati godi¬ 
mice 1000 forinti u gotovu novcu i 20 hvati drva; povrh 
toga dat će mu na uživanje livadu od 6 do 7 jutara. Zapisnik 
glede ove obveze potpisaše gotovo svi Gunjani. Ipak je tekar 
godine 1904. u Gunji osnovana samostalna kapelani ja, koja 
ostade u okviru župe u Račinovcima. 

23. U Ori ovcu je 8. lipnja 1867. postavljen temeljni ka¬ 
men za gradnju djevojačke škole. Mnogo je tomu doprinio za¬ 
grebački kateheta Stjepan Tadić, koji bijaše rodom iz Oriov- 
ca. On je naime saznao, da se u Oriovcu prodaje kuća sa ze¬ 
mljištem, te je od vlade ishodio dozvolu, da taj posjed kupe 
zagrebačke opatice (sestre milosrdnice sv. Vinka Pavlova) s na¬ 
mjerom, da tamo osnuju djevojačku školu. Za gradnju po¬ 
sebne učionice izmolio je Tadić potporu od nadbiskupa Hauli- 
ka i od nekih svećenika zagrebačke nadbiskupije. U istu je 
svrhu i krajiška vlada (t. j. vojno ministarstvo u Beču) do¬ 
značila 500 forinti. Tako se godine 1867. moglo pristupiti 
gradnji djevojačke škole. U temeljni kamen, koji je uz gruva¬ 
nje mužara blagoslovio domaći oriovački župnik i podarci- 
đakon Jakob Filić, postaviše za uspomenu spis, u komu je 
opisano, kako je došlo do gradnje djevojačke učionice. 

24. U Stare Jankovce kod Vinkovaca dolazio je iz 
franjevačkoga samostana u Vukovaru svake nedjelje i blag¬ 
dana po jedan redovnik, koji je čitao svetu misu, krstio djecu, 
vjenčao mladence i pokapao mrtvace. Sredinom 18. vijeka 
dade oštećenu župnu crkvu u Starim Jankovcima opraviti Ja¬ 
kov Antun Pohr de Rosenthal, upravitelj dobara ogromnoga 
vlastelinstva vukovarskoga. Tada je Pohr upravu župe u Sta¬ 
rim Jankovcima »za uvijek« obećao Franjevcima iz Vukovara 
pod uvjetom, da jedan redovnik stalno prebiva u Starim Jan- 

kovcima. Prvi je stalnim upraviteljem te župe postao o. Martin 
Đaković. Njega je 20. travnja 1749. svečano u prisutnosti spo¬ 
menutoga Pohra ustoličio o. Lovro, gvardijan franjevačkoga 
samostana iz Vukovara. Premda je ugovor Franjevaca s vuko- 
varskim vlastelinstvom potvrdio kaptol u Pečuhu, ipak je po¬ 
slije godine 1756. uprava župe u Starim Jankovcima prešla u 
ruke svjetovnih svećenika. 

25. Mitro vicom je do 1. kolovoza 1881. vladao feld- 
zeugmeister Franjo barun Filipović, koji je kao zapovjednik 
zagrebačkoga vojnoga zbora upravljao Vojnom Krajinom. 
K njemu je 2 6. ožujka 1881. u Zagreb došla deputacija od¬ 
ličnih Mitrovčana, koji ga zamoliše, da njihovo trgovište po¬ 
digne na čast grada s obzirom na broj žitelja i na znatan 
trgovački promet u Mitrovici. Filipović je obećao, da će toj 
molbi udovoljiti, čim sabere potrebite podatke. I zaista je 
kralj Franjo Josip na prijedlog baruna Filipovića 2. lipnja 
1881. dao Mitrovici naslov »grada«; podjedno je dozvolio, da 
se u Mitrovici ustroji gradsko poglavarstvo prema redu, koji 
je za krajiške gradove označen u kraljevom manifestu od 8. 
lipnja 1871. O svemu je tomu Filipović 11. lipnja 1881. brzo¬ 
javno izvijestio mitrovačkoga načelnika ćiru pl. Milekica. U 
znak veselja rasvijetlilo je mitrovačko građanstvo toga dana 
svoje prozore. Vatrogasna je glazba obilazila gradskim uli¬ 
cama, a pucnjava iz mužara javljala je srijemskim selima, da 
je Mitrovica postala »gradom«. Dotadašnji općinski ured u Mi¬ 
trovici ukinut je 9. studenoga 1881., kada je svoje uredovanje 
otpočelo novoustrojeno gradsko poglavarstvo. Mitrovica je 1. 
kolovoza 1881. po kraljevom manifestu od 15. srpnja 1881. 
došla pod vlast hrvatskoga bana Ladislava grofa Pejačevića, 
koji je još istoga mjeseca posjetio Mitrovicu, gdje ga građani 
primiše oduševljeno. 

